
A la fin de la préface de mon deuxième volume 
de Mystères inédits du 15" siècle, publié en 1837, je 
disais que le théâtre, après nos vieux fabliaux, était 
peut-être, parmi les diverses branches de la littéra- 
ture du moyen âge, celle qui se trouvait appelée à 
nous révéler le plus de traditions locales, à nousdon- 
ner la clef du plus grand nombre de locutions ob- 
scures et d’usages singuliers. J’ajouterai aujourd’hui 
à ces raisons, qui m’ont engagé à mettre en lumière 
le Nouveau recueil de Contes, Fabliaux, etc., dont 
cette préface accompagne le premier volume, que ce 
genre de pièces a chez nous précédé le théâtre, et 
que, demandant beaucoup moins de travail, il a laissé 


un bien plus grand nombre de compositions,' En 

l i .ji*. ' 

tCt 

Vil 

lin Mellut , que j’ai imprimé comme n’ayant pas en- 
core été publié, ce qui est une erreur. En effet, cette 
pièce se trouve dans le recueil de Méon , mais non 
sous le môme titre que dans le mien. Je ne me suis 
aperçu de la conformité de nos deux éditions que 
lorsqu’il était déjà trop tard. 

Du reste, les vingt-neuf pièces qui suivent ont été 
copiées par moi avec soin dans les manuscrits dont 
elles portent le numéro, et j’ai été aidé dans leur 
révision en épreuves par mon ami M. Cuabaille , 
critique aussi habile que judicieux pour tout ce qui 
concerne notre vieille langue. 


Aciiii.le Jt'UlNAL. 

£c Bit îles 3lnelés 

Ms. 198. N.-D. 


Dieu et sa douce mère, que chascun doit amer, 

Et le baron saint Jaque, de qui je veil parler, 

Veille sauver touz ceus qui voudront escouter 
I. merveilleus example, où bon feroit penser, 

D’une moult noble dame, faine de chevalier, 

Que l’ennemi d’enfer fist soutilment glacier 
Enmi consentement de mortelment péchier, 

Mès ne fist pas le fet ou ne li voult laissier. . 

Non pourquant fait l’éust, mais n’en out pas laisir. 
Trop laidement vouloit son droit seigneur tra'ir; 

est question de petits aunnaui 


1 Ce dit est ainsi nommé parce qu'il y 
(anelés). 

I. 

‘2 LE DIT DES ANELÉS. 

Mès puis s’en repenti ; si l’en convint souffrir 
Grueuse pénitance, com vous porrez oïr. 

Vous savez bien c’on dit en reprouvier souvent : 

« Qui est bien ne se mueve; mès qui à mal se sent, 
Tantost s’en doit geler s’il est en aisément. » 

Je le vous di pour tant, belle très douce gent. 

Que qui est en pèchié tantost s’en doit issir : 

A chèoir n’a pas honte si grant comme en gésir. 
Aucuns se laissent si en pèchié endurcir 
Que la grâce de Dieu ne puéent revenir. 

En la guyse c’on dit du roi Antiocus, 

Qui cuidoit plus valoir que Dieu qui est lassus : 

De trestous maus esloit garniz et revêtus. 

Ne prisoit tout le monde valissant .ij. festus. 

Il voult les scrjanz Dieu en touz lieus tourmenter; 
Plus fausse créature ne povoit-on trouver. 
Jhérusalem cuida une foiz graventcr, 

Mès le douz Roys des roys ne le voult endurer. 

Dieu laisse bien régner à la foyz faus gloutons 
Et leur donne des biens temporielz plusqu’aus bons ; 
Mès en la lin ont-il de leur fais guerredons 
Ainsy comme le roy de qui nous vous parlons, 

Qui fist parmi sa terre mander toute sa gent , 

Car le pueple de Dieu cuidoit métré à torment. 

On dit que ceux qui suefrent assez et longuement, 
Que quant ce vient au fort trop euvrent cruelmenl. 

Tout en ce point ûst Diex du roy que je vous dis : 
Quant vit qu’en son malice estoit si endurcis, 

Un mal li envoia dont il fu si acquis 

Qu’il n’out en tout son ost garson tant fust chelis 

Qui s’aprochast de li pour nule riens vivant, 

Car son corps, qui estoit moult bel et avenant, 
Devint si très mesel et tant forment puant 
Que touz ceus d’cntour li aloit enpulentant; 

Li méismes au cuer si grant meschief avoit 
De la propre puour qui de son corps issoit 
Qu’il li estoit avis que d’angoisse crevoit; 

Les vers de touz costés de li issir véoit. 

Quant le meschéant roy tel destrece senti, 

Bien crut que Diex estoit plus grant mestre de li. 
Adonc de nostre Sire avoir cuida merci; 

Mès donques n’en ot point : trop tart se repenti. 

Ses membres li chaïrent trestouz par pourreture; 
Au déable fu s’âme et mourut en laidure. 

Touz ses meilleurs amis virent sa mort si sure 
C’onques ne li aidièrent à avoir sépulture. 

Es fosses fu getés en la guise d’un chien; 

Plus a .i. hons honnor, plus doit savoir de bien. 

Le chétif perdi s’âme et son corps et le sien : 

Ainssi va de celui qui Dieu ne prisent rien, 

Qui orgueilleus se portent pour biautéou pour sens 
Pour avoir ou pour force, ou pour leur fors parens. 

Si voit-on au jour d’uy grant quantité de gens 
Que, quant il sont malades ou ont autres lormens. 

Il croient trop bien Dieu et le vont réclamant, 

Et prometent qu’iront assez de bien fesant; 

Mes quant se sentent aise, sachiez il vont disant 
En la guise c’on va d’un bon homme contant. 

Qui en la mer estoit en grant péril mortel : 

A saint Michiel promist sa vache et son véel ; 

Mès dès ce qu’il perçut qu’il fu en son hostel, 

Il dist à saint Michiel ne vache ne véel. 

Le païsantsout bien saint Michiel apeler 
Au fort, mès n’en tint conte quant fu hors de la mer; 
Et pour cela dit-on : « Promettre sanz donner 
Ne vaut rien, se ce n’est à fol reconforter. » 

Mès Diex n’est mie fol, voir : quant nous li prometon 
A faire bonnes ouvres et nous ne les faison, 

Nous nous mocon de Ii ; si nous en sentiron 
S’à vraie pénitance en la fin n’en venon, 

Ainsi comme fist celle de qui je vous vueil dire, 

Qui pour son péchié vout endurer grief martire. 

Le navré ne doit pas avoir honte de myre, 

Ainsdoit monstrer sa plaie : plus couve, plus empire. 

La dame de qui j’ay la raison pourposée 
Estoit de Bouloignois, de moult noble gent née. 

I. chevalier la prist de bonne renommée : 

De li ot .ij.enfifans jumeaus d’une portée. 

Li sires ot grant joie; Dieu loa bonnement 
Et le baron saint Jaque, qu’il requeroit souvent. 

I. jour dist à la dame qu’il avoit grant talent 
D’aler au saint apostre en Galice briefment. 

La dame, qui avoit son mari forment chier, 

Li dist : « Mon chierseigneur, por amour vous requier 
Que je voize avec vous; bien me vueil traveillier 
Pour l’amour de saint Jaque: j’en ay grant desirricr. 

Li sires, qui amoit la dame de cuer fin, 

Li dist : « Trop estes tendre pour faire tel chemin : 
11 se faut tart couchier et lever bien matin; 

Pas n’ont toutes leur aises li loyal pèlerin. » 

La dame rcspondi : « Bien vueil mal endurer 
Pour l’amour de saint Jaque, qui nous vuille sauver . » 
Le chevalier dist : « Dame, bien m’i vucl acorder; 
Voslre dévotion ne vous vue! pas oster. » 

La dame fist grant joie quant oy l’acordance; 

Mes puis l’en y a vint doulereuse grevancc. 

Par l’art de l'ennemi on n’a que decevancc, 

Com vous orrés, se Dieu m’en donne la puissance. 

Trop vilainement fu la dame deeéue; 

Il li vausist trop miex qu’ele ne fust méue. 

Le chevalier, qui ot sa chose pourvéue, 

Droit lendemain de Pasques s’esmut sanz attendue. 

O li mena sa lame; miex li vausist laissicr. 

Moult bien furent montez , s’orenl .i. escuicr, 

Et .i. loial vallet qui menoit le sommer; 

Mes ou chemin trouvèrent .i. autre chevalier. 


De leur pais estoit; n’out qu’un garçon trotant: 

O ceus s’acompaigna dont je vous voiz parlant. 

Au premier leur monstra d’amistié grant samblant, 
Mes puis les tourmenta com vous orrez avant. 

S’en out-il en la fin très doulereus louier, 

Com vous pourrez oïr bien briefment prono acier. 
Très douce gent, on dit souvent en rcprouvier 
Qu’à paine se puet-on de traïson guetier. 

Le jonne chevalier, qui n’avoit point de famé, 
Toutes foiz qu’il povoit aprouchier de la dame 
S’amour li requeroit, de quoi c’estoit disfaine ; 

Mès celle, qui pensoit au sauvement de s’âmc, 

Li disoit à briez mos : « Vostre paine perdes : 

Se monseignour savoit ce que me requérez 
11 vous en mescherroit, jà ne vous en doubtez : 
Comme fauz pèlerin, par foy, vous maintenez. » 

Icelui, qu’estoit chauz et plain d’art d’anemi, 

Li disoit : « Chière dame, dessus terre langui , 

Et tout pour vostre amour; se n’en avez merci, 
Mourir me convenra, loialment le vous di. » 

Le mari à la dame à ce pas ne pensoit : 

Pour son loyal amy l’autre louz jours tenoit 
Qui de tout son povoir sa honte pourchassoil : 

A décevoir sa famé moult grant paine metoit; 

Mes la dame n’avoit de faire male envie ; 

Tant qu’à Saint-Jaqucvindrent .i. soir après complie. 
Lendemain, quant il orenl la sainte messe oye 
Et faites leur offrande ne se targèrent mie; 

11 prinrent leur ensaignes, si ont fet leur retour. 
Celui qui requeroit la dame de foloar 
La pria si souvent que il avint .i. jour 
Qu’ele li dist : « Amis, trop souffrés de dolour 

Ce c’est voir que me dites ; mes fere n’oseroie 
Ce que me requerez, carne puis trouvoir voie, 

Se je le fès, qu’errant encusée ne soie. » 

Quant celui l’entendi moult outau euer grant joie;, 

Liement li dist : « Dame, de ce ne vous doublés r. 
Bien vous conseilleray, se croire me voulez. 

Jà à vostre seigneur après disner direz 
Que vous estes malades ; fort vous douloserez 

« Et direz qu’il vous faut belement chevaucher. 
Devant l’envoierés lui et son escuier 
Pour atourner les choses qui nous aront mestier; 
Mon garçon s’en ira avec eus sans dangier : 

« Nous dirons que après irons tout belement, 

Et que truisson tout prest jà à l’avesprement : 

Et nous iron couchier bien et privéement 
En tel lieu où feron tout à nostre talent; 

« Et puis demain matin, au point de l’ajournant,. 
Chevaucheron vers euz : bien les iron trouvant ; 

Lors à vostre seigneur feron fort entendant 
Qu’ennuit mourir cuidâtes en droit souloil couehant, 

« Et que de certain fustes si très mal atournée 
Qu’entre bras ou chastel fustes par moy portée. » 
La dame qui s’estoit longuement bien gardée, 

Fu par art d’anemi laidement enchantée. 

Elle crut le traître, dont fist grant foleté ; 

Puis l’en convint sousfrir assez de povreté. 

Quant vint qu’acomplir durent leur foie volenlé. 
Forment leur mesavint, si comme je dire. 

La dame, qui avoit le corps plaisant et bel , 

Estoit par son droit nom apelée Ysabel. 

Li et le glouton vindrent droitement au chastel : 
Errant se herbergièrent dedans .i. grant ostel. 

Mès le mari la dame, qui s’en estoit alé 
Pour retenir l’ ostel, dès qu’il ot commandé 
D’alourner au souper, Diex li mist en pensée 
Qu’alast contre sa famé : jà orés grant pité. 

Quant ne l’encontra pas il fut tous espcrdus; 

Mais il trouva .i. homme qui estoit touz clianus 
A qui il demanda s’avoit tiex gens véus, 

El il li dist : « Biau sire, par Dieu qui maint lassus, 

« Orains les vit aler droit vers ce chastel-là. * 

Le chevalier l’oy, forment esperonna, 

Car près estoit de nuit; Dieu si bien li aida, 

Qu’en l’ostel où esloient trcstout droit ariva. 



LE DIT DES ANELÉS. 0 

De maillaient verti et dist sanz remanoir : 

« Ferray le faus glouton et la fausse douloir! 

C’est ma famé espouse, je le vous di pour voir : 
Fetes; monstrés-le-moy : il les me faut véoir. » 

L’oste et l’ostesse à l’uis de leur ostel séoient : 

Le chevalier enquistse tiex genz y estoient, 

Et il li respondirent que couchier se voulaient; 

Il fu touz esbahis de ce que li contoient. 

L’osteli requist : « Biau sire, par amour vous requier 
Que chéens ne leur faites ennuy ne destourbier. 

Le juge de la ville est bon et droiturier : 

Se despit vous ont fet, bien vous fera vengier. » 

On manda le baillif, qui mie seul n’estoit. 

Si comme li traîtres ou lit entrer devoit, 

Qui son mauvès désir bien acomplir cuidoit , 

Le mari à la dame vit, qui haut li disoit : 

« Fauz , mauvès desloiaus, au trenchant de m’espée 
Vous sera celle teste prochainement couspée; 

La fause sera arsej bien l’ay prise prouvée. » 

Pour Dieu, or entendés, douce gent honnourée! 

La dame, qui estoit ou lit trestoute nue. 

Pour honte de la gent fu si fort esperdue 
Qu’à son mari a dit, com foie malostrue, 

Que rien neli estoit : Irop fort fu decéue, 

Car elle renioit son droit loyal mari 
Pour l’autre, qui n’avoil onques géu à ly. 



10 LE DIT DES AiNELÉS. 

Quant le mauves glouton son parler entendi, 

11 prist grant hardement ; devant touz dist ainsi r 

« Biau seigneurs, vous véés ci endroit en présent 
Que couchier me vouloie bien et paiseblement; 

Mès cel chevalier-ci y met cmpceschement 
Et dit que j’ai erré contre li fausement ; 

« Mès il ne dit pas voir : Dicx en seet mon courage. 
11 n’a rien en la dame; je l’ay par mariage; 

Et se desdire l’ose, contre li tent mon gage . » 

Lors le mari la dame, qui estoit preuz et sage. 

D’air 1 bailla son gant: au baillif Ta tendus, 

Puys a dit en tel guyse : « Se ne l’en rent confus* 
J’acort que je soie coin recréant pendus ; 

Et se il avient chose que par moy soit vaincus, 

« Qu’à mon talent me puisse de ma famé vengier 
Et la puisse mener en mon pais arrier, 

Et li glouz soit pendus qui m’a voulu trichier. » 
Lors l’autre dist en hault: « Bien m’y vueilolroier. » 

On list lever la dame; en prison fut menée 
Dedens une fort chambre, où moult bien fu gardée* 
Et son mari et l’autre lindrent prison fremée 
Tant qu’à tous les seignours d’environ la contrée, 

Pour voir la bataille et pour le droit jugier, 

Le mari à là daine manda son cscuier 

• D’air, de colère; ira, ire. 

Et le garson aussi qui menoil le sommier : 

Bien se pourquist de ce qui H estoit mestier. 

L’autre, qui out la dame par son parler muée 
Sanz ce c’onques l’éust charnelment adesée, 

Fu noblement armés quant vint à la journée, 

Mès il a la bataille moult forment redoutée; 

Car de certain savoit que siens estoit li tors; 

Non pourtant il estoit biaus et jonnes et fors, 

Et si prisoit forment la force de son corps; 

Mes quant ce vint au jour que il furent hors 

Pour la bataille fère qu’il orent esméue; 

Mès la dame, qui fu en la prison tenue, 

Estoit si tormentée et si fort irascue 
Qu’elle voulsist bien estre dedens terre fondue. 

Elle disoit : « Douz Diex! que m’est-ii avenu? 

Bien est mon las de cors en grant vilté chéu 
Par ce faus losengier, qui puist estre pendus ! 

Mais, Diex merci, pas n’a oveeques moy géu. 

« Non pourquant de touz poins m’y estoie acordée : 
Mon mari renoiai com famé forsenée; 

Mais se je devoie estre dedens .i. feu getée, 

S’en dirai-je le voir : n’i a mestier celée. » 

Ainsi se demcntoit la dame toute jour. 

Par une des fenestres qui estoit en la tour 
Vit armé son seignour pour aler en l’estour, 

Qui se devoit combatrc contre le traïtour, 

Qui d’autre part se fist moult richement armer. 

On aporta les sains pour eulz faire jurer ’ : 

Cil qui out droit s’ala à genoullons geter; 

Tantost qu’il vit les sains il prist haut à parler, 

Et dist : « Seigneurs, je jure parles sains qui sont ci 
Et par trestouz les autres dequoy Dieu est servi 
Que cest mauves glouton qui ci est m’a tray 
Et for traite la dame à qui je sui mari. 

« Je pensoie que fust .i. loial pèlerin 

Qui requerist Saint-Jaque où j’ai fait le chemin^ 

Mes pire l’ai trouvé assez qu’un Sarazin. 

Regehir le ferai ains que jour pringne fin. 

« En bonne loyauté à compaignie l’avoie : 

Autant que à mon frère en son corps me fioie;. 

Ma famé m’a tolue et tournée en tel voie 
Qu’à tort et sanz raison par son art me renoie ^ 

« Onques mès ne la vi mauvèse ne sauvage : 

Par amours mandés-la, si sarai son courage. »• 
Lors la fist-on venir sans ncsun arrestage; 

Mès n’osoit créature regarder el visage. 

Elle estoit si hideuse.que ne savoit que faire. 

Quant son mari la vit, haut li dist par contraire : 


• On appelait jurer sur tains faire un serment sur les ossements des 
saints. Dans la Tapisserie de Bayeux Harold est représenté jurant sur un 
reliquaire fidélité à Guillaume. — Voyez l'édition que j'ai donnée de ce 
monument de concert avec H. de Sansonetli ( Paris. 1837). 

LE DIT DES ANELÉS. 13 

« A! dame pèlerine, moult semblés débonnaire; 
Devant les bonnes gens levez haut le viaire, » 

Tantost comme la dame son parler entendi, 

A nuz genous se mist par devant son mari, 

Et dist : « Merci requier : bien connois que je di 
<3ue je vous renioie; ce fu art d’anemi. 

« Bien connois que vous estes mon droit loial espous 
Et que j’ai .ij. biauz (iux en Boulonnois de vous ; 
Mes cel losengier-là, qui est foux et estous, 

M’avoit souvent requise par raoz courtois et douz ; 

« Mes onques n’out à moi charnele compaignie. 
Bien connois que du tout m’y estoie otroiée 
Quant Diex vous amena et la Virge Marie: 

Bien vueil mourir en l’eure se j’ai mort deservie. » 

Son mari respondi : « Pas ne fustes bien sage 
Quant ovecques moi venistes ou saint pèlerinage 
Pour moi fère tel honte ; vous i arés domage. » 
Lors l’autre chevalier dist haut en son langage : 

« Seigneurs, or entendez, pour Dieu, gran z et petiz : 
Je jure sus les sains qu’avez en présent mis 
Et sus trestouz les sains qui sont en paradis, 
Onques de vilanie la dame ne requis, 

« Ançois me requeroit et menu et souvent. » 

Les gens qui là estoient s’esbahirent forment; 

Bien pensèrent qu’ot fet desloyal serement. 

Lors le mari la dame li dist moult fièrement : 

« Faus desloyaus, mauvès, vous y avés menti ! 
Autres choses dirés ains que partes de ci : 
Congnoistre vous ferai comment m’avez tray; 

De Dieu et de saint Jaque l’aposlre, vous défi. » 

La dame, c’on avoit en la tour remenée, 

Maudisoit forment l’eurequ’otonques esté née; 
Dévotement prioit la Virge couronnée 
Qu’el vousist son mari sauver celle journée. 

Celle, qui en la tour forment se démentoit, 

Pramist à Jhésu-Crist, se son seigneur sauvoit , 

Que jamès en sa vie son col ne passeroit 

De rien qui mort goutast. Douz Diex! pas ne pcnsoit 

Au doulereuz tourmenz ne au crueus despis 
Qui li fist en présent de ses meilleurs amis. 

Onques mes corps de famé vilaine ne gentis 
Pour si petit mesfait ne fu en tel point mis. 

Ainssi com vous orrés, se tout mon dit recort, 

Le jonne chevalier, qui avoit moult grant tort , 

Pour ce que se sentoit légier, hardi et fort, 

Cuida bien mater l’autre, mès Diex li list confort 

Et le baron saint Jaque, en qui out grant fîance. 

A celui qui out tort avint tel meschéance 

Que quant il fu el champ son cheval n’ot puissance 

D’aler encontre l’autre. C’estoit grant demonstrance; 

Car touz jours reculoit, et prist à regiber 
Si fort qu’il fist son maistre contre terre verser. 

Lors le mari la daine ne le vout déporter, 

Ains li ala son glaive parmi le corps bouter. 

Quant cil senti le coup , lors dist à haute voiz : 

« Sire, pour Dieu merci, ma mauvcstié congnoit: 
Vostre famé requis d’amer par pluseurs foiz. 

De mal eure la vi : pour li à ma fin voiz. 

« Non pour quant elle m’ot au derrain en couvent 
Que fcroie de ly du tout à mon talent: 

Si éussé-je fait, mès je n’en fis nient; 

Car trop sourvenistes : avecques vous grant gent, 

« Quant couchier me voloie ou lit la dame virent. » 
Lors, quant nobles hommes s’arraison oïrent, 
Traîner au gibet et puis pendre le firent; 

Toute quite la dame à son seigneur rendirent, 

Et li prièrent tant qu'il la vousist quiter; 

Mès onques le seigneur ne s’i vout otroyer, 

Ains dist qu’il s’eu sara bien par raison vengier 
Quant venra au païs qu’avoit à habitier. 

De la ville parti ; la dame fist monter 
Sur un povre roncin que out fct acheter ; 

Mès onques en chemin ne vout à li parler 
Ne il ne la daignoit qu’à paines regarder. 

M 

D’aler en son païs li sire se hasla : 

Onques avec la dame ne but ne ne menga , 

Ne ne jurent ensamble. Celle, qui se doubta 
D’aver grant vilanie, forment se dementa; 

Mes guères de pité n’en avoit li preudon, 

Ains pensoil qu’il penroit de li venjoison. 

Aussi tost que il fu en sa possession, 

Tous les amis la dame manda en sa maison , 

Et si i list des siens venir à grant pienté. 

Or entendes qu’il fist, pour sainte charité : 

11 apela sa famé, qui avoit grant biauté; 

Moult bien la fist vestir, puis li a commandé 

Qu’elle alast en la sale les bonnes genz véoir 
Qui estoient venuz digner en son manoir. 

Gel jour fist un mengier qui cousta grant avoir : 

La dame se laissa devant ses piez chéoir ; 

En soupirant du cuer a dit à moult grant paine : 

« Douz sire, pour la grâce, qui ne fu pas vilaine, 
Que Diex fist à la douce Marie Magdalaine, 

Aiez merci de moy ! Bien voy et sui certaine 

« Que vous voulés de moy devant chascun vengier; 
Mès trop miex, s’il vous plest, emporrés esploitier. 
Fêtes secrètement vostre cuer esclarier, 

Si que nos .ij. enfans n’i aient reprovier; 

« Car vous les engendrâtes, chier sire, par ma foy ! 
N’onques homme que yous ne jut onques à moy. 
Combien que m’otroiasse à fère le desroy 
Par l’art de l’anemi, ne plout à Dieu le roy. 

« Metez-moi en tel lieu, se vostre cuer l’otroie, 

Où lune ne soleil jamès nul jour ne voie; 


* 

Moult ay promis : c’est drois que fort puguie soie. » 
— « Fause, dit lors li sires, trop trouvas male voie : 

« Quant tu me renias, ce fu grant estoutie. 

Je ne say gré qu’à Dieu et à Virgc Marie 
Et au baron saint Jaque de ce que suy en vie: 

En grant péril de mort fu par ta lécherie. 

« Va de ci, et te digne avecques tes amis; 

James ne les verras, sur Dieu le te plevis. » 

Lors fu le cuer la dame si fort espoüris 
Que elle se pasma dessus le marbre bis. 

Son seignour la leva, puis la sist sanz séjour 
A la plus haute table et ses amis entour. 

De vins et de viandes orent assez ccl jour : 

Le seigneur de l’ostel qui fu en grant tristour, 

Dès qu’il orent lavé dist haut: « Or entcndés : 
Seigneurs, ne savés pas pourquoi vos ai mandés : 
C’est pour .i. jugement que, c’il vous plaist, ferés 
D’un fait qui vous sera maintenant recordés. 

« Un chevalier erroit il n’a mie granmenl 
Avecques li sa famé, qu’il amoit loyalment; 

Mais .i. autre jonne homme la requist si forment 
Qu’elle acorda du tout à fère son talent. 

« Mès voir, il ne povoient lieu ne place trouver, 
Tant que hors du chemin s’allèrent destomer : 

La fause à son mari s’alla tant dolouser 
De mal, (pie l’envoia pour haster le souper. 

I. 3 


I 

« Mes courage n’avoit que ce soir la véist, 

Ançois se lierberga et coucha en .i. lit. 

Son ribaut s’i vouloit couchier sans nul respit, 
Quant le mari la damei sourvint, qui tout vit. 

« Tuer cuida la fause et son ribaut aussi ; 
S’avoit-il amené pluseurs gens avec li ; 

Mais celle, qui avoit en son corps l’anemi, 

Devant ceus qui là furent renoia son mari. 

« Si fort fu par sa famé tenu le chevalier, 

Que gage de bataille li en convint baillier 
Contre l’ami la dame; mais Diex le droiturier 
Vout sauver le preudomme et nuire au losengier; 

« Car ou champ fu vaincu et encroué au vent. 

Lors r’ot le chevalier sa famé quitement; 

Tant a fet que elle est dedens son tenement; 

Mes bien vous di que jaime le chevalier granment; 

« Car privé suy de li moult a longue saison , 
Conseil m’a quis comment penra la venjoison 
De celle qui a fet vers li tel traïson : 

Chascun de vous en die ce qui l’en semble bon. » 

Lors le père à la dame, qui estoit touz flouris , 

Qui ne sout pas pourquoy tiex moz estoient dis, 
Respondi : * Voir s’estoie de tel famé garnis 
Qui m’aroit fet tel honte, son corps seroit bruis. » 

A son dit s’acorda la compaignie toute. 

La dame fu entr’eus, qui estoit en doute : 


» < 

El n’osoit dire mot, ains soupire et escoute; 

De honte vousist estre confondue et desroute. 

Lors parla son mari , qui estoit preuz et sage, 

Et dist : « Seigneurs, ma famé est de vostre lignage: 
Sachiez bien que c’est celle qui m’a fet tel domage; 
Mes ne sera pas arse, car je n’ay courage : 

« Et s’en penrai venjance crueus par autre tour . » 
Lors les amis la dame requirent par douçour 
Qu’en tel point s’en venjast ne fust leurdeshonnour. 
Et il leur respondi que jamès à nul jour 

N’en orroient parole. En soir la fist mander : 

Droit au port de Qoissent * bien s’ala confesser 
De trestouz ses pechiez que elle pout penser : 

Bien cuida qu’en la mer la vousist-on geler. 

Elle avoit .i. anel de fin or seulement : 

Son mari li osta de son doy rudement; 

En la mer le geta et dit qu’acordement 
N’ara à li se Diex l’anel d’or ne li rent. 

H ne pensast jamès en nesune manière 
A revoier l’anel dont la pierre fu chière; 

Mès puis le vit-il et ot la dame chière 
Plus que devant ; mès lors out volenté si fière 

Qu’ennelés ot fet fère gros et rudes de fer; 

Es .x. dois à la dame les a fet .x. bouter 

■ Oaisitnt, Oucssant; l'ruutus. 

Si fort qu’il n’estoit homme qui les poist oster; 

Es puis la commença forment à ramponer 

En disant : « Belle dame, de tiez anés avés 
Dont toute vostre vie en saisine serez. » 

Elle respondi : « Sire, fêtes vo volentez. » 

Il la prist par le bras et dist : « Oultre passez. » 

En .i. batel la mist où il n’avoit riens née, 

Puis la bouta en mer de moult grant alenée. 

La dame s’escria : « Sire, s’il vous agrée, 

Pensés de vos enfans; leur mère est adirée. 

« Je vous commant à Dieu. Puisqu’ainssi dcparton, 
De mes péchiez me face Nostre Seigneur pardon ! » 
Le seigneur s’en revint tout pensant en maison. 

. 1 . petit de la dame, se il vous plest, diron 

Qui estoit u batel, seule, sanz nul soûlas. 

Les ondes la fesoient alcr puis haut puis bas; 

Elle dist : « Très douz Diex, qui sauvâtes Jonas 
El ventre à la balaine, car ne m’obliés pas. 

« Et s’il vous plest ainsi que soie noie, 

Aiez merci de rn’âme, qu’elle ne soit périe , 

Et sauvés monseigneur et toute sa mesnie! » 

Adonc vint .i. vent devers destre partie, 

Et au plaisir de Dieu le batelet mena 
En .i. ille de mer où âme n’abita. 

Lors prist la dame terre; tout partout regarda : 

Ne vit homme ne famé, dont moult se dementa. 

En celle ille de mer n’ot borde ne maison, 

Pain ne blé, ne farine, ne autre garnison ' ; 

Mes poumetes sauvages y avoit grant foison, 

Rouses et aube-espine et maint espès bisson. 

La dame sospira; Dieu prist à réclamer, 

Car si grant (paor) avoit que ne povoit durer. 

Des poumetes sauvages commença à casser, 

Car .ij, jours et .ij. nuys Tout falu jeûner, 

Des herbes et des pommes que par l’île trouvoit 
Vesqui .xl. jours; de citernes bevoit 
Qui estoient en l’ile, et puis, quant il plouvoit 
En .i. creus d’un viex arbre à garant se boutoit. 

Bonne gent, pour .i. mot qu’elle dist par folie 
Et pour soy consentir au mal que ne fist mie 
Souffri moult de douleurs, mes ainsque perdit vie 
Out, si corn vous orrés, pès à sa compaignic; 

Mais ainçois li convint pluseurs maulz endurer. 

Des anclcs de fer vous vueil .i. poi parler 
Que son mari par force li fist ès dois bouter : 

Tant li firent d’angoisse que fort est à conter; 

Car les .x. ane'.es si très estrois estoient 
Que les dois et les mains moult forment li enfloienl;' 
Le cuir et la char tendre de touz poins li roinpoienl: 
Poi de gent en bon grc telle douleur prendraient; 


« Garnison, approvisionnement. — Voyez, pour ec mot , page i.i . 
note 2. de mon 1" volume des ÜPhitm completel île Katebeuf ( Paris . 
1838; chez Kd. Pannicr). 

Mès celle avoit au cuer si ferme repentance 
Tant plus sentoit de mal et de dure puissance , 
Lors baisoit les aneaus en dévote plaisance 
Et prioit Jhesu-Crist par sa digne puissance 

Gardast de mal celui par qui li furent mis, 

Et disoit: « Voir, mon corps déust estre bruis 
Quant reniai celui qu’estoit mon droit maris 
Et le mis en péril d’estre vilment fenis. » 

Quant celle out dedens l’ile esté .xi. jours, 

Qui estoit tout adès en lermes et en plours, 

Li très douz Jhesu-Crist li envoia secours; 

Si soulïri-elle puis assez d’autres doulours. 

Si comme je dirai, s’il plest à Dieu le père. 
Vous n’oïstes pieçà plus pileuse matère : 

La nuit d’une Saint-Jaque, que la lune fu clèrc 
S’agenoulla la dame qui souffroit grant misère 

Et dist : « Glorieus Diex, qui vousistes aler 
XI. jours entiers ou désert jéuner, 

Donne-moy en cest monde tiex paines endurer 
Qu’en la parfin me puisse envers vous acorder 

« Et à mon bon mari, qui me hait et droit a. 
Saint Jaque, douz apostre, vostre feste sera 
Demain, je le sai bien : l’anemi me tempta 
Quant de vous revenoie; en griés las me bouta 

« Vueillez prier pour moy à la Virge pucellc 
Qui porta le douz fruit qui pécheurs rapele 

Qu’en cest monde çà jus face penance telle 
Qu’après ma mort soit m’âmedevant Jhesu-Crist belle; 

« Car du corps ne me chaut. » Bonne gent, or oez 
Comment le Roy des roys est plains de grans bon tez . 
A paines ot la dame ces parlers definés 
Quant elle vit venir droit vers Me .ij. nés; 

Car .i. estourbellon leva en haute mer 
Qui fist les .ij. vessiaus dessous l’ile ariver. 

Il dit voir qui le dit, moult l’ay oy conter, 

Que jà ne périra ce que Diex veult sauver. 

En l’une des nés ot .i. conte palazin 

Qui avoit pluseurs villes dessus le grant chemin 

En Espaigne, par où passent li pelerin 

Qui vont droit à Saint- Jaque; moult ot cuer pur et fin. 

Premier perçut la dame; adonc dist à sa gent : 

« Je voi là une dame qui moult a le cors gent. » 
Hors de la nef issi, vers li vint haslimcnt, 

Et puis la salua bel et courtoisement. 

Après dist doucement : « Qui vous amena cl'? » 

Elle respondi : « Sire, voir une nef péri 
En la mer où j’estoie en cel batel sailli: 

Au gré de Dieu ving çà; de noier me gari. 

« XI. jours est plus ci que je ne vi pain. » 

Le seigneur l’emmena, qui fu bon et certain, 

En la nef. Bien pensa que elle éust grant fain : 

H list devant li métré de viandes tout à plain ; 

Mès qu’à pain et à eve ne vout onques touchier. 

Si l’esforçoit souvent le seigneur de mengier; 

Mes quant perçut les mains fort se prist à seignier 
Que les aneaus li orent trop fort fet domagier. 

Lors li dist doucement celui qui fu courtois: 

« Dame, se Diex me gart, ce seroit grant desrois 

Se ne fêtes oster ces anelés estrois 

Qui ainssi vous afolent et les mains et les dois. 

« Il a si ens .i. mire qui bien les ostera : 

D’une petite lime souef les limera; 

De la doulour qu’avez tantost vous garira. » 

La dame respondi : « Sire, jà n’avenra 

Que les anelés chient hors de mes .x. dois jus; 

Se n’est pas le vouloir de Dieu qui maint lassus. » 

11 partirent de l’île quant l’ore fu chéus; 

A .i. des pors d’Espaigne sont à ville venus. 

Le conte vout la dame en son pais mener, 

Mes elle li proia qui li vousist presler 
Lieu sus le grant chemin où péust dcmourer, 

Afin qu’elle péust as pèlerins parler 

Qui travaillent leurs corps pour la saint Jaque amour. 
Li sire respondi : « Trop souffrés de doulour. » 
Celle dist doucement : « Servir mon créatour 
Vueilde tout mon po voir; n’aysoing d’autre labour. » 

Au conte, qui estoit douz et loial et sage, 

Plesoit moult de la dame le corps et le visage. . 

Il li dist : « Voir, je'croi qu’estes de grant lignage; 
Volontiers vous penroie par loyal mariage. 

« Tantost seroit le mal qu’avez ès mains garis ; 
Après moy, s’il vous plest, lenrés tout mon p&ïs. 
Moult suy riche d’avoir qu’en m’effance conquis; 
Onques n’espousai famé, ne n’ai fille ne filz. » 

La dame dist : « Sire douz, de basse gent sui née : 
Ai grant part de ma vie com pécheresse usée : 
Penance me faut faire; pour estre racordée 
Voué que jamais d’omme ne seroie privée; 

Mes, pour Dieu, fètes-moy ce que vous ai requis ! 
Je prierai pour vous et pour tous vos amis. » 

Li sires, qui estoit plain de certain avis, 

Li fist ou chemin fère .i. biau lieu et failis. 

Xij. famés i mist qui beguines estoient, 

Et leur amarti 1 rente de quoy elles vivoient. 

Li pèlerins de çà qui à Saint-Jaque aloient 
Par devant celle ostel dont je vous di passoient. 

La dame, qui avoit en Dieu servir la cure, 

Combien qu’éust mol lit gesoit à terre dure ; 

Bonne vie pour l’âme menoit, mes moult fu seure : 
A son corps pas n’avoit apris tel nourreture. 

Le conte, qui avoit tel lieu fet ordonner, 

Venoit souvent la dame véoir et visiter; 


* Amorti pour «mord' : amortir une renie. 

Car loyaument l’amoit sans nul vilain penser : 

Mes la mort, qui tout prent, vint au seingneur hurter . 

Quant il perçut sa fin et sout qu’il se mouroit, 

La rente de la ville, qui .v.c. mars valoit, 

Vout laissier à la dame qui saintement vivoit. 

Lors trespassa li sires, qui moult amés estoit. 

La dame de la rente fist fère .i. biau moustier 
Et .i. bon hospital pour povres herbergier. 
Chascun parloit de li et avant et arrier ; 

De conforter les povres ne se povoit targier. 

Par le pais aloit de li grant renommée; 

De pénitance faire n’estoit onques lassée. 

Souvent requeroit Dieu et la Virge loée 
Qu’en vers son droit seignor péust estre acordée. 

Dévotement prioit aussi por ses .ij. fiex, 

Qu’encore les véist sains et saus de ses iex. 

Pour Dieu, or entendés trestous, jonnes et viex; 
S’orrés les grans vertus que fist le Roy des ciex, 

Par quel point il donna talent au chevalier 
De retrouver sa faine que il en fist chacier. 

En .i. quaresme avint, .i. pou devant mengier, 
Que li sires ala véoir son cuisinier 

Qui atornoit poisson; mès dedens 1 un trouva 
L’anel qui fu la dame qui par mer s’en ala. 

Le seingneur le connut, tendrement le baisa: 

Pour l’amour de sa famé de pitié lermaia. 

« Très douz Diex, dist li sires ; certes se je cuidoie 
Que trouvasse la dame, voulentiers la querroie ; 

Mes de perdre ma painne forment me douteroie. 
Voir, de cest anel-ci doy bien avoir grant joie, 

* Car je pence que Dieu le m’a fet envoicr 
Pour avoir remembrance de ma lasse moullier 
Qu’en .i. batel laissai en doute de noier; 

Mes peust-estre que Dieu li a voulu aidier. » 

Le chevalier s’ala à Saint-Jaque vouer, 

Et dist qu’il li fera ses .ij. enfans porter 
Afin qu’ encore puist sa famé retrouver; 

Adonc fist ses .ij. fiex pardevant li mander. 

Ceulz i vindrent tantost, qui leur père doutoient. 

De trestoutes faitures moult bien li resembloient : 
Vij. ans tant seulement de droit aage avoient ; 
Encore de leur mère nulle riens ne savoient. 

Quant leur père les vit, fort prist à souspirer : 

Ses choses ordenna pour à Saint- Jaque aler. 

Dedens une litière fist ses enfans porter ; 

De conter leur journées ne me quier jà nieller; 

Mès herbergier se firent .i. soir ains l’anuitier. 

A .ij. lieues de là où estoit sa moullier. 

La dame après souper parloit à son portier : 

Entant devant la porte passoit .i. messagier, 

La dame le bûcha , qui avoit grant envie 
De savoir s’il venroit âme de sa partit?. 

Au messagier a dist : « Frère, di, je te prie : 

Sès-tu s’il vient nului de devers Picardie? » 

— « Dame, disl-il, oyl; demain passera ci 
Uns lions de Boloignois, bon chevalier hardi , 

Qui ses .ij. fdz amainne à Saint-Jaque avec li. » 
Lors dist la dame bas : « Dien croy c’est mon mari. 

Lors n’en fist nul semblant, ainz prist Diex à loer ; 
Lors d’un soutil engin la list Diex aviser : 

A sa gent coumanda c’on ne laissast passer 
Pelerin lendemain s’à li n’aloit parler. 

Lendemain, par matin, si com prime sonnoit, 

Vint là le chevalier qui ses enfans menoit; 

Mès les serjans li dirent qu'avant ne passeroit 
S’à la dame du lieu congié n’en demandoit. 

Li sires, qui n’estoit outrageus ne estous, 

Leur dist : « Ne vueil pas désobéir à vous. » 

Son escuier hurta en disant : « Frère douz, 

Alés droit à la dame parler pour nous .trestous. » 

Lors à l’ostel la dame s’en ala l’ escuier. 

Elle dist quant le vit: « Dont estes, frère chier? » 

— « Voir, de Boulonnois, dame, à .i. tel chevalier 
Qui .ij. fdz jumeauz mainncau Saint-Jaque moustier 

Alin qu’il puist la mère aus enfans retrouver. 

I. anel qu’elle avoit gela dedans la mer 
Pour ne sai quel despit; il le r’a sans fausser. » 

Lors commença la dame forment à souspirer. 

Non pourtant elle dist : « Amis, or entendes. 

Je sai bien qu’on vous a là devant arrestés : 

Se passer voulés outre, vous me ereanlerés 
Que vous et vostre mestre par ci repasserez 

« Et si ferez à moy parler le chevalier ; 

De véoir les enfans ai moult grand désirier. » 
Adonques respondi doucement l’escuier : 

« Dame, je le vous jure sur Dieu le droiturier. » 

L’escuier retourna à son seingnor tantost : 

Moût bien li recorda de parler qu’oy ot. 

Tous en fu esbahis, mes que dire ne sot; 
Adonques se mirent el chemin à brief mot. 

Il esploitièrent tant que à Saint-Jaque furent: 
Bien firent leur ofïrendes et ce que fère durent. 
A oste n’à ostesse nule chose n’acrurent : 

Quant il en fu seson à retourner se murent; 

Car d’aler en son lieu a chascun désirance : 

Mès le douz Jhésu-Crist qui sur tous a puissance 
Tout monstrer à la dame belle senefiance ; 

Car bien sout qu’ot soufferte crueuse pénitance. 

Une vois li vint dire: « Ton seingnour sera ci 
Et tes .ij. filz dimenche, .i. pou devant midi. 
Va-t’en celle journée humblement contre li : 
Quant tu l’enconterras si li requier merci. » 

La dame fu moût lie quant la vois escouta : 

Tous les clers et les prestres de la terre manda 

Le jour que son seingnour ou pais arriva: 

De processions fère doucement leur proia. 

Ceulz, qui l’avoient chière, bonnement l’acordèrent; 
Encontre le seingneur dévotement alèrent ; 

Châsses et saintuares dévotement portèrent 
Et loenges de Dieu gracieuses chantèrent. 

L’évesque du pais, qui savoit bien la guise 
Par la confession qu’ot oie en l’église, 

Coument la dame fu vers son seingnour mesprise, 
\int droit au chevalier, et li dist par franchise 

Que, se il li plesoit qu’il li donnast .i. don. 

Li sires, qui estoit à merveilles preudon, 

Respondi : « Je l’otroy, se fère le poon. » 

Adonques vint la dame en grant dévocion; 

Au piez de son mari se laissa jus chéoir 

Et li dist : « Très chier sire, vueilliés merci avoir 

De celle qu’anemis cuidèrent décevoir. » 

Le chevalier l’ala lever sanz remanoir. 

Quant il vit qu’ estoit celle qu’il avoit espousée, 
L’eaue du cuer li est jusques aus iex montée ; 

Mès quant il vit ses mains la couleur ot muée, 

Car il n’i avoit celle ne fust trop mal menée; 

Car les petis anneaus, qui trop estrois estoient, 

La char jusques aus os usée li avoient. 

Toutes les bonnes gens qui la chose véoicnt 
Pour la pitié d’elle tout tendrement plouroient. 

Lors pardevant le pueple la dame recorda 
Comment son batelet en l’ille la mena, 

Et la grant povreté que dedens endura, 

Et la guise tournent le conte l’en jeta. 

Son mari li dist : « Dame, bien avez achetée 
Vostre foie parolle, qui trop mal fu getéc. 

Or le vous pardoint Diex et la Virge loée, 

Et je si fais aussi par dévote pensée. » 

Pour Dieu, or entendés trestous, grans et petis, 
Tantost com l’aquita ses drois loyaus maris. 

Belles vertus i ûst le Roy de paradis, 

Car de ses dois chaïrent les anelés tous dis 

Pourquoy avoit souffertes pluseurs douleurs très gran s. 
Lors acola la dame ses .ij. petis enfans 
Et baisa tendrement ; moût fu son cuer joians. 

Lors ataint son mari qui fu preus et vaillans, 

L’encl que par despit jeta dedens la mer ; 

A sa famé l’ala doucement présenter 
Et li conta coument Dieu li fist retrouver; 

Mès sachiez que la dame ne se vout remuer 

D’aler en Boulonnois où ot grant seignorie. 

Onques puis n’ot à homme charnele compaingnie : 
Quant son mari le sout ne l’en efforça mie, 

Ainz voua chaasté et mena sainte vie. 

Douce gent, les personnes que je vous ai nommé 
Usèrent si leur vies, que Diex par sa bonté 

Vout recevoir leur âmes en la digne clarté, 
Laquelle nous otroit la sainte Trinité. 

Amen. 


ExpliciC le Dit des Anelés. 

Toutes bones gens doivent oyr le bien retraire 
De Dieu et de sa mère qui tant est débonnaire: 
Oster s’en puet-on bien de péchier, de mal faire; 
Or vous dirai bon dit, qui ne me fera taire. 

Yous savez tous et toutes qui sert sainte Marie 
De bon cuer et de vrai sans point de vilonnie. 

Ou à l’âme ou au corps quant la char est porrie, 

A .c. doubles li rent en ceste mortel vie. 

Un mult très bel example issy vous en devis 
Comme la Dame rent loier à ses amis; 

Elle scet bien hors traire des mains aus ennemis 
Qui tous jors est en paine d’ oster nos bons avis. 

Il avint à Narbonne, qui est riche cité, 

Une bourgoise y ot plaine de charité; 

Mais l’ainemi, qui est si plain d’iniquité, 

L’agrapa et li fist paine et adversité. 

La bourgoise estoit riche; si ot .i. bel enfant : 

A l’cscole fu mis, si com le truis lisant. 


i. 

Les compaignons suivoit quant il lu .i. po granl : 
La richeté sa mère aloit forment gastant. 

La mère l’amoit moult, car plus d’enfans n’avoit; 
Trop débonnairement son mefTait li monstroit; 
Mais il par sa foleur croire ne les voloit : 

Quanqu’il pooit tenir tantost aus dez jouoit. 

Li vallés si mena par lonc temps ceste vie : 

La borjoise, sa mère, en fu moult corroucie; 

Elle a mandé grand part du miex de sa lignie : 

A son lilz vouldra faire de tous ses biens partie. 

Quant furent assamblé, la dame leur monstra 
Comment son fdz le sien vilainnement gasta. 

Sa part veil que il ait, et puis si en fera 
Toute sa volenté quant devant lui l’aura. 

« Vous est-il bien avis que je die raison? » 

— « Oïl, font li parent, mais il est fol garçon 
Quant il ne vous veult croire; foyque doi saint Symon, 
11 s’en repentira, si comme nous créon. » 

Elle fist sa partie voiant ceulz du lignage, 

Et le vallet le prist, qui ne fu mie sage. 

En la ville ala, si y tint son mesnage; 

Mais tost l’ot despendu et gasté par outrage. 

Quant n’ot mais que despendre si fu tous esbahis. 
Or oez jà com fu dccéus et trais : 

Por l’amor de sa mère, qui servoit Jhesn-Cris, 

Se voult pener le déable de décevoir le fdz. 

Devant lui s’aparut l’ennemis erramment : 

« Or te va-il, dist-il, certes moult povrement; 

Mais se tu me veulz croire il t’ira richement : 

Je te donrai plenté avoir, or et argent. 

« Se tu veulz , dist li deables, nous serons compaignon . 
J’ai de l’argent assez ; largement en jouiron 
Et quant cestui faudra de l’autre trouveron , 

Que je sai bien où est; moy et toi l’embleron. » 

— « Par foy, dist li vallés, qui fu du jeu espris, 

Je ne t’en faudrai jà, s’en devoie estre occis. 
Gardons que ne soions pendus ne mal baillis. » 

Lors s’entr’acompaignèrent lui et li ennemis. 

Il furent compaignons ensamble longuement : 

Or et argent avoient à jouer largement; 

Mais s’à la douce Dame par tans pitié n’en prent, 

De l’enfant sera l’âme et corps à dampnement. 

En ses las longuement l’a tenus l’ ennemis, 

Tant que par .i. matin l’enfant à raison mis: 

« Compains, dist li déables, par foy le te plevis, 
L’avoir que nous avions nous est trestous faillis. 

« Sés-tu dont venoit ore l’avoir qu’avons joué 1 ? 

Je le te dirai bien : certes je l’ai emblé. 

Ainsinc reconvient faire, ou très grant povrelé 
Sera nostre voisine, ce sachiez de verté. » 

— «Et où irai-je erabler? » dist li vallés. « Amis, 

Je le te dirai bien, ce respont 1 ennemis ; 

Vien-t’en aveques moy. » Lors l’a par la main pris : 
Vers le moustier le mainne; si l’a à raison mis. 

« Compains, dist li déables, scés-tu que tu feras? 
Çà dehors demorrai, en l’église t’en vas ; 

Le preslre n’i est mie: le calice embleras : 

Tu revendras à moy, et puis jouer porras. » 

Li vallés li respont que tantost le fera. 

En l’église s’en entre, que plus n’i demora : 

Dessus l’autel tantost le galice pris a ; 

Or oez biau miracle, qui oïr le vouldra. 

L’en voloit le service de la messe chanter ; 

Les gens de la paroisse le vindrent escouter : 

Cil qui tint le calice ne s’en pooit aler. 

Lors véissiez les gens entor li assambler. 

Car tout adez oouvert le calice tcnoit. 

Ne destorner ne 1’ pot. Chascuns li demandoit 
Que il en voloit faire: nul mot ne responnoit j 
11 ne scet ne ne pot, car Diex ne le voloit. 

Pluiseur qui le connurent en furent moult mari. 

Li prestre y acorut, qui moult fu esbahi; 

Le calice li oste, à l’autel reverti. 

Lors fu le valeton de toutes pars saisi. 

Assez vilainement fu menez en prison. 

Lors dist piteusement, plorant en sa raison : 

« Las! se j’éusse fait à ma mère son bon, 

Je ne fusse ore mie mené comme larron. » 

Quant fu en la prison forment se démenta : 

« Or serai-je pendu, n’en eschaperai jà, 

Par maise compaignie qu’ai menée pieçà, , 

Se pitié n’en a cele qui le corps Dieu porta. » 

Quant sa mère en oy les paroles retraire, 

Sachiez qu’eleot au cuer grant ire et grant contraire 
Lors se prist à plorer, qu’el’ ne se pot plus taire. 
Doucement réclama la Dame débonnaire. 

Moult lié fu l’ennemi quant par engingnement 
Ot decéu l'enfant : or scet-il vraiement 
Et se il est pendus l’âme ira en tourment, 

Puis metra-il sa mère en désespérément. 

Au conseil en alèrent les barons du pays : 

« Que ferons, dient-il, du vallel qui est pris? » 

— « Par foy, dient aucun, du fait fu pris saisis : 
Autre chose n’i a fors qu’à la mort soit mis. » 

Lors fu le valeton mandé en jugement. 

Les barons li ont dist: « Confesse-loy briément; 
Tu es jugiez à pendre: saches certainement, 

Se n’est Diex et sa mère, n’auras deffendemenl. » 

— « Seignor, dist li variez, or oez que dirai : 

Je sui jugiez à mort, bien le voi et le sai. 

Ce m’a fait compaignie, ce sachiez-vous de vrai ; 

La mère Jhésu-Crist en mon garant en trai, 

« C’onques ne fis forfait, fors à moi seulement 
Et à ma donce mère qui le cuer a dolent. 

Et ce fait dont je sui repris cy en présent; 

Or me sui confessez : faites vostre talent. 

« Encor vous pri, seigneur, que .i. po m’escoutez. 
Quant on me menra pendre, pour Dieu de majesté, 
Que par devant l’ostel ma mère me menez : 

Si priera por moy et autres gens assez. » 

— « Nous le volons moult bien, » dient tuit li baron. 
Lors le font-il mener par devant la maison 
Où demouroit sa mère qui fu en grant friçon 
Por son filz ; por tel cas dolor sueffre à bandon. 

Quant en la rue entrèrent si leva le noisier ; 

Les voisins si le vont la borjoise noncier 
Que l’en mainne par cy pendre son héritier : 

« Tant qu’il sera passé, dame, alez vous mucier. » 

La borjoise respont : « Par mon chief, non ferai ; 
Ains m’en irai à l’uis quant passer le verrai : 

En sa très douce bouche .i. baisier li don rai; 

La mère Dieu pour li doucement prierai. » 

Lors cort la borgoise plainne de marement : 

A tant ès vous venir multitude de gent, 

Et son fil, c’on menoit assez honteusement. 

Le vallet vit sa mère, si cria hautement : 

« Mère, dist le vallet mar me véistes nestre ; 

Mal emblai le calice dessus l’autel au prestre. 

Se vous éusse créue et vous et mon ancestre, 

Au gibet ne fust mie ma maison ne mon estre. >► 

Quant la borjoise l’ot s’est chéue pasméc. 

Li voisin la redrecent; mainte lerme a ploréej 
Et quant elle refu de paumoison levée 
Son fil a regardé; si s’est hault escriée : 

« Hay! dist la borjoise, biau filz, et que ferai 
Quant hui ce jor ton corps à martyre verrai? 
Certes, se tu y muers je me despérerai, 

Jhésus et tous ses sains ancui renoierai. 

« Certes, avant que muires .i. baisier me donras. » 
Lors le courut baisier, estroit l’acole au bras; 

Puis dist une parole qui ne fu mie bas : 

« Biaus filz, à Dieu te rent et à saint Nicolas. » 

Lors brochent, si emmainnenl le vallel au juise. 

La bourgoise courut maintenant à l’église : 

La bare de la porte à .ij. mains a saisie; 

La gent qui fu dedens a-elle tost hors mise. 

Or oez la merveille et trop grant hardemenl, 

Et miracles après sachiez certainement. 

Les huis du moustier a clos sur li fermement, 

Puis s’est trestoute nue despoilliée erramment. 

Or oez qu’ele list quant el fu desnuée : 

En chascunc mamele, qu’ele ot ou corps posée, 
line corde des cloches a fermement noéc; 

Lors s’esmurent les clocles par la vertu nommée. 

D’icelc mamcles les cloches fort tira 
Et à scs biaus cheveus toute s i alira; 

Parfonderaent du cuer en tirant souspira : 

Les cloches fort sonnèrent, car Diex les espira. 

Quant de tirer se fu la borjoise lassée, 

Lors corut à l’y mage de la Virge honorée : 

A li tance com famé qui estoit forsenée : 
t Dame, dist la borjoise, or oez ma pensée : 

« Dame, je t’ai lonc temps honorée et servie, 

Et au besoing voit-on qu’est amis et amie : 
Rent-moi tost mon enfant, que n'i perde la vie, 
Ou je ferai tantost une grande folie. 


< 


Tous jours te servirai 

A mon loial pooir, et ta serve serai. » . 

Cele qui est plus douce que novel miel en rée 
Sot de la borgoise le cuer et la pensée, 

Et sot que l’ennemi l’avoit désespérée. 

A lui se demonstra sans nule demorée. 

Nostre Dame li dist : « Ne t’esmaies, amie : 

Des biens qu’as fait por moi te rendrai-je partie 
L’autre part aura t’âme; de ce ne doubles mie; 
Ton enfant te vois querre en 6anlé et en vie. » 

Jointes mains, à genoulz, cele l’en mercia ; 
Toute nue en plorant dist Ave Maria. 

Nostre Dame s’en part, que plus n’i demora; 
Cele se revesti et Dieu forment pria. 

A la justice vint la glorieuse errant : 

La corde estoit jà mise ens el col son enfant. 
Estes-vous .i. brandon de feu ardant chéant : 

Les gens s’esparpeillièrent, de paour vont criant. 

La Virge a l’enfant par les mains combié ; 

Les cordes li desneue et si l’a deslié. 

La gent qui furent loing ont tout ce regardé; 

Au baillif s'en coururent : tout ont dit et conté. 

Quant toute gent le sorent, forment se merveillièrent ; 
Les cloches de la ville par elles si sonnèrent, 

Et les pourcessions tantost s'appareillièrent : 
Chantant vont l’enfant querré et sa mère menèrent. 

Le pueple vit la mère le roy Jhésu puissant 
Monter en paradis et leur lessa l’enfant. 

Le clergié vont partout et hautement chantant; 

La bourjoise son filz va doucement baisant. 

Par la Virge pucelle fu le vallet guéris 
Des mains à l’ennemi qui si l’avoit trahis; 

Puis ama-il forment la mère Jhésu-Cris : 

Qui de bon cuer la sert, il n’ert jà desconfis. 

Ceulz et celles qui ont ce miracle escouté, 

Diex leur sauve leurs corps et doinst bien et santé 
A tous nos bienfaiteurs, et aient la clarté 
En paradis lassus avec les trespassez. 


Explieit le dit de la Borjoise de Narbonne. 

Pour donner exemple, prouesce et hardernent, 
Péchéeurs, pécheresses qui pèchent mortelmenl, 
Veul recorder un dit à touz communément, 

Où chascun porra prendre moult biauchasticmcnl 

Pour lui hardiement geter de ses pochiez , 

Qu’il ne soit des déables u puis d’enfer sachiez : 
Regardons comment Diex fu pour nous clolichicz 
Et par piez et par mains en la croiz atachiez. 

De très parfaite amour loiaumeni nous ama 
Quant pour nous tel tourment et tel mort endura, 
Pour nous brisa enfer et hors nous en geta , 

Paradiz et sa gloire tout nous abandonna. 

Dont quant il nous créa et fist en sa semblance, 

Et pour nous fu clofls et férus de la lance, 

Nous ne devons pas mettre tel oevre en oubliance, 
Ainz devons vers li querre et pais et aeordance ; 

, Car li anemis est soutil de nous susprendre, 

Et en sez laz nous fait trebuschier et descendre. 

Nous nous poons moult bien encontre li deffendrc : 
Par confession vraie li poons granz coups rendre. 

Si tost com le déable a le pécheur féru 
Du baston de péchié et il l’a abatu , 

Le péchéeur doit prendre l’espée de vertu : 

Jà puis par l’anemi ne puet estre vaincu. 

L’espée de vertu c’est confession pure, 

Qui des mains au déable gete la créature. 

Celui qui par confesse se nestoie et escure 

Fait à Dieu grant honnour et aus mauvais laidure. 

Que ce soit vérité je le vous prouverai 
Par .i. moult bel essample qu’orendroit vous dirai. 
En sarmon l’oï dire : moult bien retenu l’ai ; 
S’entendre le voulez je le recorderai. 

Et pour ce que mon dit soit plus ferme et establc, 
Je pri la mère Dieu , la roze déli table , 

Et son très douz enfant, le père espéritable, 

Qu’à vos âmes puist estre ce biau dit prouiitable. 

Amen! que Diex le veulle et sa très douce mère! 

Sus oevre d’anemi me faut prendre matère; 

Mais combien que celle oeuvre soit honteuse etamère. 
S’est la fin bonne et belle, plaisant à Dieu le Père. 

Ou temps qu’il fu jadiz, .ij. bonnes gens estoienl; 
Par loial mariage bonne vie menoient. 

.1. moult biau valeton orent que moult amoient, 

Et pourl’amour de Dieu moult d’aumosnesfaisoienl; 

Car il estaient riches, manans et assascz ; 

Diex estait de leurs biens servis et hounourez, 

Les povres soustenuz , malades confortez , 

Dont l’anemi estait dolent et aïrez. 

L’anemi les tempta tant com l’omrae vesqui , 

Mais ne le pot deçoivre vallissant .i. espi; 

L’omrae, qui estait sage, trestouz péchiez guerpi 
Si bien qu’en nul péchié vilain ne s’embati. j 

Cil vesqui jusqu’à tant que Diex le vout avoir. 

La mort vint qui le prist , ne pot plus remanoir. 
S’esclaiz li convint faire et partir son avoir : 

Si com il apartint Dieu en fist son devoir. 

Ce preudons trespassa , s’ala de vie à mort ; 

Sa femme en fu dolente et en grant desconfort; 
Pour son seignour plouroit souvent nuit et jour fort, 
Mais touz jours le tempta l’anemi qui ne dort. 

De cors et de visage le filz sambloit au père , 

Et pour ce l’amoit moult et tenoit chier la mère. 
Touz jours leurpourchassoit l’anemi honte et hère, 
Qu’il convendra par force que chascun la compère. 

Pour l’amour que la mère avoit à son enfant , 

Le coucha avec lui tant qu’il fu bel et grant. 

Anemi, qui touz jours va le mal enortant, 
Pourchassa tant qu’il furent l’un à l’autre abitant. 

Ou péchié de luxure tous .ij. les embati; 

Lonc temps les y fist estre d’eulz, .ij. se départi. 

La dame devint grosse et son enfant senti; 

Quant s’en perçut à poi le cuer ne li parti. 

Le filz, qui ot sa mère ensainte et engrossie, 

Ot tel à son cuer, bien vousist perdre vie. 

Adont promist à Dieu et à sainte Marie 
Qu’il s’amendera de celle grant folie. 

Le varlet et sa mère se vont apercevoir 
Du péchié où déable les a fait remanoir. 

Chascun son péchié pleure, tart, tempre, main et soir; 
Mais l’anemi fait joie, qui les cuidoit avoir. 

L’anemis, qui touz diz au bons décevoir tire, 

Cuida bien fdz et mère avoir sanz contredire 
Et le fruit qu’engendré estoit en advoutire; 

Mais onques n’i ot part, dont il ot duel et ire. 

Ains les ot le vrai Dieu en son saint paradis, 

Aussi eom vous orrez ainz que le dit soit dits. 

Grant pénitance en firent, si com dit li escris : 

Oez com le filz fu de sa mère partis. 

« Mère, [dit le varlet, trop mal avons euvré; 

Moi et vous ont déable laidement encombré, 

Ou feu d’enfer serons et ars et desmembré; 

Nous avons Dieu perdu et dyable recouvré; 

« Mais se Dieu plaît le Père, jamais ne finerai. 

Si serai confesser; pénitance ferai, 

SeDiex plaist, ainz que muire, par quoi sauvéserai: 
Je vois à nostre prestre; mon peschié li dirai. » 

Or se départ i’enfès; sa mère detnoura. 

Tant Ast qu’il vint à prestre; tout son fait li conta. 
Le prestre respondi qu’il ne l’assoudroit jà, 

Qu’il n’en avoit pooir; au pappe l’envoia. 

Quant le varlet vit ce, si revint à l’ostel : 

Bien sot qu’il avoit fait trop grant péchié mortel. 
Tant Ast qu’il ot monnoie de son meillour chatel : 
Lors jura en plourant le sacre de l’autel, 

A nus genoulz, mains jointes, jamais ne Aneroit 
S’aroit parlé au pape et confez li seroit. 

Sa mère brait et cries qui pitié en avoit, 

Qui estoit si ençainte qu’à paines son pié voit. 

La mère respondi, dolente et esplourée: 

« Biau Alz , je demourrai pensive et esgarée. 

Jamais hounour n’arai , ains serai diffamée, 

Et de trestoute gent serai au doi monstrée. • 

Le varlet respondi : « Ma mère, or entendez : 

Vous avez tant d’avoir que nombre n’en savez; 
Donnez-entpour vostreâme, vers Dieu vousamendez, 
Et l’ fruit de vo ventre soigneusement gardez. 

« Se déable vous a en péchié embatue 

Et il vous a navrée, gardez qu’il ne vous tue. 

Aicz dorénavant en Dieu vostre atendue, 

Et vous serez par li aidie et secourue. 

« Du fruit que vous portez faites vostre devoir; 
Encor par aventure le porra Diex avoir. 

S’anemis a grant force, Diex a plus grant pooir. » 

— « Biax filz , ce distla mère, certes vousdites voir. * 

Tant parlèrent ensambie et la mère et le fiex 
Des raisons moult piteuses et des biax mos ytiex 
Qu’il se départirent plouranl de leur biax yex. 

L’un l’autre commanda au vrai Père des ciex. 

Or demeure la mère et li enfès s’en va. 

Tant fist que vint à Romme et au pappe parla. 

Touz ses péchiez li conte, que riens ne li cela. 
Comment j ut à sa mère et comment l’engroissa. 

De si grant repentance s’est l’enfès confessez 
Que fondoit tout en lermes; moult estoit esplourez; 
Mais il fu doucement du pappe confortez, 

Et dist: « Diex t’aidera, soiez asséurez. 

« Diex est misericors : de toi aura pitié ; 

Se li anemis t’a cnbatu en péchié, 

Pour ce ne t’a-il pas de touz poins gaaingnié. 

Diex, qui te rachata, ne t’a pas oublié. 

« Puis qu’en ta plaine vie quiers absolution , 

Ferez vous pénitance en grant dévocion. 

Diex, qui por toi souffri et mort et passion, 

Contre les anemis sera ton champion. 

« Je, qui sui Diex en terre, ange de Dieu le Père, 
Et sui en la chaierc de l’apostre saint Père, 

Te met en nostre garde et retieng comme frère. 

Car tu es filz de Dieu et de sa douce mère. 

« Sainte Eglyse a grant joie quant tu es retourne* 
Du grant chemin d’enfer où tu ères entrez. 
Paradis te sera ouvert et deffermez 
Qui à vrais repentans est touz abandonnez. » 

Ainsi li apostolle le pécheeur conforta, 

Mais point de pénitance adont ne li donna. 

Moult bel et gracieus le vit, puis dit li a 
Que s’il le veult servir avec li demourra. 

« Sire, dist le varlet, volentiers demourrai. 
Doucement de bon cuer et bien vous servirai.» 
L’apostoile respont : « Et je te retendrai ; 

De ma chambre où je gis chambellent te ferai. 

« Mes chambellens seras jusqu’à ma volenté : 
Robes, chevaus, deniers aras à grant plenté. » 

Cil fu liez du biau don c’on li a présenté; 

Or est drois que vous die la pure vérité 

Pourquoi li apostoiles le retint de maisnie 
Et pourquoi ne li a pénitance baillie. 

Le saint pappe douta c’anemi plain d’envie 
Ne féist le varlet renchéir en folie. 

S’il éust au varlet pénitance donnée 
Et il fust retournez arrière en sa contrée, 

Anemi par péchié r’éust fait l’assamblée 

De li et de sa mère : lors fust leur mort doublée. 

Assez plus que devant fust le péchié vilains ; 

Et s’estoit bien li pappe et séur et certain* 

Que la mère au varlet vendroit o derrainz 
A Romme, pour avoir soute de ses mehains. 

Pour ce ne vout le pappe qu’il r’alast vers sa mère, 

Qu’il doutoit c’anemis ne leur baillast matière 
De rentrer en l’ordure puant, orde et amère, 

A la fin que perdissent l’amour de Dieu le Père. 

El pour ce fist le pappe le varlet demourcr, 

C’a sa mère n’alast par péchié rassambler. 

Si lairons du varlet ,i. petit à parler; 

De sa dolente mère vous voudrai-je conter 

Sa vie et son estât et trestout son couvine, 

Et comment l’anemi la tint en sa saisine 

X. anz trestouz entiers, mais la haute Royne > 

Servoit de tout son cuer et amoit d’amour fine ; 

Car des lettres savoit assez et largement: 

Heures et oroisons disoit soigneusement; 

En l’ounour ÏNostre Dame vivoit moult asprement 
lij. jourz en la semaine, et si donnoit souvent 

De moult belles amosnes, que Diex par sa pitié 
Li vousist garder s’âme et métré à sauveté; 

Mais, combien que du sien féist grant charité, 

De confesser n’avoit cure ne volonté; 

Car elle ot .i. déable sus l’espaulle senestre : 

Confesser li deffent ; nuit et jour y voult estre : ‘ 

Et s’avoit .i. bon ange dessus l’espaullc destre 
Qui disoit : * Seur, va-t’en confesser à ton prestre. » 

I. 4 

Mais si le sot déable tenir et décevoir 
Que de li confesser n’avoit point depooir. 

Le termine aprocha que dut enfant avoir: 

Tiex maus pristrent la dame qu elle dut recevoir. 

L’anemi, qui estoit touz jourz delez s’oreille, 
D’estrangler son enfant nuit et jour la conseille y 
Mais la Vierge Marie, qui pour ses amis veille, 

Pour li briément secourre s’esmut et appareille. 

La bourgoise estoit jà en une chambre entrée : 

Ses griés maus la destraint : si s est haut escriée; 
Au premier mot a dit: « Royne couronnée, 

Je muir ! Sauvez-moi l’âme, que ne soie dampnée! * 

L’anemi ot grant duel au bon mot qu elle dit. 
Tourmenter le cuida et li faire despit ; 

Mais la Vierge Marie, en qui sont tout délit , 

Li a dit : « Anemi, va-t’en sanz nul respit! 

« Va-t’en en sus de li , anemi Sathanas ! 

Elle n’aproche jamès! fui-t’en isnel le pas! 

Car tu n’as riens enli; folz fu quant le temptas. » 
Lors s’enfui l’anemi assez plus que le pas. 

Lors s’enfuit l’anemi couroucié et dolent: 

Onques puis en l’ostel n’osa estre habitant. 

La pécheresse aloit doucement dépriant 
La douce mère Dieu quelle li soit garant. 

Quant son mal la prenoit, haut prist Dieu à prier 
Et sa très douce mère que li vousist aidier ; 

Celle qui au besoing veult ses amis garder 
Entra dedenz la chambre s’amie conforter. 

Quant Nostre-Dame fu dedenz la chambre entrée 
Devers la pécheresse a sa chière tournée : 
Adonques fu la chambre trestoute enluminée 
D’anges qui avec li vindrent sanz demourée. 

Et quant la pécheresse aperçut la clarté 
Qui fu dedenz la chambre, de cuer a réclamé 
La Royne des cjex, où tant a de bonté, 

Que briément la délivre s’il est sa volenté. 

Nostre-Dame s’en est de la chambre tournée ; 
Chiés une femme vint qui l’ot lonc tans amée. 

De la clarté de li fu toute enluminée 
L’ostel la bonne dame; ne s’est lors arestée. 

A genoullons se mist la bonne femme errant; 

La douce mère Dieu va du cuer saluant. 
Nostre-Dame li dist : « Va-t’en apertement 
Chiés tel femme, et soies à son delivrement. » 

Dès ce que la bourgoise Nostre-Dame entendi 
Doucement de bon cuer errant li respondi : 

« A vostre plaisir faire trestout mon cuer otri. » 
Lors s’en part Nostre Dame, ses anges avec li. 

La mère Dieu s’en part , ès sainz ciex remonta : 
La bourgeoise s’entourne tantost qu’elle vint là. 
Celle d’une fillete maintenant délivra; 

Au raouslier fu portée et on la baptisa. 

Elle ot à non Philippe. Quant vint au baplisier 
Touz eeuz de la paroisse se vont trop merveillier 
De celle vaillant femme c’on soloit tant prisier, 
Mais nus ne sot du père parler ne tesmoingnier. 

De sa groisesse nul ne pot apercevoir, 

Car elle avoit des robes du tout à son vouloir: 

Ne privée n’estrange n’en sot onques le voir. 

Vous orrez jà merveilles moult granz ramentevoir. 

Quant la bourgoise fu de l’enfant délivrée 
Partout fu la nouvelle espanduc et alée. 

Pour autres aventures fu la chose oubliée : 

La dame après son mois est à confesse alée. 

A son curé s’en vint en grant dévotion : 

Ses péchiez li conta par bonne entencion; 

Mais elle ne pot avoir point d’asolution : 

S’elle ne va à Homme, n’en pot avoir pardon. 

La bourgoise fu moult dolante et esbahie : 

Bien dist que maintenant aler n’i porroit mie, 

Mais bien promist à Dieu et à sainte Marie 
Qu’elle yra çà avant, se Diex li donne vie; 

Et, se sa fille vit, avec li la menra, 

Par devant l’aposloile son péchié monsterra. 

La bourgoise .x. ans en ce point demoura ; 

La fille devint belle et crut et amenda. 

Sitost qu’elle ot .xj. ans à l’escole fu mise: 

Ainz qu’elle en éust .xij. fu sage et bien aprise; 

N’avoit de son aage si sage jusqu’en Frise : 

En Dieu amer avoit toute s’entente mise. 

La douce mère Dieu de tout son cuer servoit: 

Quant ce venoit à Pasques moult bien se confessoit 
Et le cors Jhésu-Crist doucement recevoit; 

Mais elle ne savoit mie qui ses pères estoit; 

Car s’ elle le séust, à ce qu’elle estoit sage, 

Jamais jour n’éust bien ne joie en son courage. 

1. jour fu la pucelle devant le douz y mage 
De la Vierge Marie, qu’elle i avoit usage. 

A celle pucelete vint une avision 

Qui li dist : « Belle fdle, va-t’en en ta maison , , 

Doucement em pitié met ta mère à raison ; 

Prie-li que te die comment ton père a non. » 

A tant s’en part la voiz et cele est demourée. 

De ce qu’elle a oy fu forment trespensée : 

A son hostel s’en vint ; s’a sa mère trouvée, 

Qui emplourant se claime : « Lasse! maléurée! • 

La pucelete fu pensive et esperdue 
De celle voiz qu’elle ot oïe et entendue, 

Et quant trouva sa mère plourant, le sanc li mue : 

De Dieu le salua, devant li est venue ; 

Puis li dist : « Douce mère, c’avez-vous à plourer? 
Onques mais ne vi femme si souvent duel mener; 
Onques ne vous vi rire n’entre gent déporter, 

Ne moi , tant fusse jonc, baisier ne acoler. 

« Touz jourz a vostre cuer duel, tristresce et anui. 
Ma mère, d’une chose trop merveilleuse sui : 
Onques ne vous oy dire de qui fille je sui, 

Ne onques de mon père parler ne vous oy 

« Si coin ces autres femmes parlent de leurs maris. 
Dites-moi de mon père s’il est ou mors ou vis. » 
Quant la mère ot sa fille, le sanc li est frémis ; 

Tel deslrece ot au cuer, à poi qu’il n’est partis. 

Cil estargié fu aussi comme pasmée : 

Quant elle pofparler si s’est haut escriée : 

« Fille, mes cuers, mes enfès, la voie a desirée 
Que péusses savoir qui t’éust engendrée; 

« Belle très douce fille, et je le te dirai. 

J’avoie .i. moult biax filz qu’avecques moi couchai 
Dès qu’il estoit petit pour ce que tant l’amai, 

Et puis quant il fu grant à li m’abandonnai. 

« 11 t’engendra en moi : onques puis je n’oi joie. 
Tu es fille ton frère, dont à poi ne marvoie, 

Que je dout qu’en enfer déable ne me convoie, 

Et moi et toi et li, se Diex ne nous r’avoie 

Et la Vierge Marie, en qui j’ai grant fiance. » 
Quant sa fille l’oy moult mua contenance; 

De perdre cors et âme fu forment en do u tance. 
Lors apela sa mère, et li dist en oiance : 

« Mère, pieçà dist-on, et c’est bien chose clère, 

La truie fait bien tant son pourcel le compère. 

Le pechié est trop grant quant sui fille mon frère; 
Mais c’a Dieu ne desplaise, mar fusiez-vous ma mère! 

« Lasse ! povre dolente, que porrai devenir ? 

Terre devroit partir et mon cors trangloutir. 

Ha, Royne des ciex! par vostre douz plaisir 
A si vilain pechiez ne me laissiez partir! 

« Certes, or doi-je bien estre desconfortée 
Quant ès oeuvres du déable sui concéue et née! 

En aucun grant désert m’enfuirai esgarée : 

Là ferai pénitance dont je serai sauvée. 

* Mère, chascune beste par son pié pent (sic) : 
Pensez de vous, je vois quérir mon sauvement. 

Se je vous puis aidier ne faire alegement. 

Je vous destournerai d’aler à dampnement. 

« Des biens que je ferai je vous fais parsonnière, 
Car jamais en ce monde n’aurai joie plenière 
Puis que je sui issue de si orde matière; 

Tenir m’en doi plus vil et moi mains avoir chière. 

« Je m’en vois à confesse pour ma vie amender. » 
Lors s’en va la pucelle à son curé parler : 

Trestoute l’aventure li va dire et conter. 

« Fille, ce dist le prestre, ne te puis conforter. 

Au saint père le pappe aler te convendra : 

C’est cil qui de tes maus l’asoute te donra. » 

Quant celle vit qu’à Romme au pappe s’en yra, 

A l’ostel s’en revint, moidt tendrement ploura. 

« Douce mère, dist-elle, en tourment m’avez mise. 
A Romme m’en yrai , la voie y ai promisse; 

Mais je ne sai la voie ne je ne l’ai aprise. 

Diex me veille conduire par sa douce franchise ! » 

— « Fille, ce dist la mère, entre nous ,ij. irons. 
De l’or et de l’argent assez emporterons, 

Et de touz nos péchiez nous nous amenderons. » 

— « Mère, dist la pucelle, faites; si nous hastons. 

« Mandez des plus preudomesdetout vostre lignage : 
Metez-leur tout en garde, meubles et héritage, 

Et si faites crier par trestout cest rivage 
(Une belle dounée vous ferez comme sage), 

« Et si faites chanter vostre messe au mouvoir. » 

— « Fille, ce dist la mère, en toi a grant savoir. » 
Lors manda ses amis pour garder son avoir, 

Et fist moult grant dounée pour à Dieu miex vouloir. 

Quant la bourgoise ot bien ses choses ordonées, 

Et leur messe fu dite et fait belles dounées, 

Entre li et sa fille se sont acheminées; 

Droit vers Homme la grant errant s’en sont alées. 

Or les conduie Diex, le Roy de tout le mont! 

Jamais en leur pays elles ne revendront; 

Car fdle et mère et fdz encore se verront, 

Et tout en .i. hostel en une nuit morront. 

Or commence biau dit et plain de grant sustance : 
Comment ces .iij. personnes firent leur pénilanee. 

D’estre en enfer dampné furent en grant balance; 
Oez comment il firent vers Dieu leur acordance. 

La bourgoise et sa fille sont venues à Rom me 
Pardevant l’apostoille, qui fu sainte personue. 

La dame disl au pappe de ses péchiez la somme; 

Le lilz connut sa mère, mais point ne l’araisonne. 

Cil l’escouta parler tant qu’elle ot tretout dit. 

Le bon pappe n’ot mie la bourgoise en despit 
Pour l’orible péchié; mais moult bien ii enquit 
Tout le fait et la somme; li dit sanz contredit, 

Tout aussi c’au péchié s’estoit abandonnée. 

Adont a pris sa fille, au pappe l’a monstrée 
Et li dist : « Ceste fille a mon filz engendréo 
En moi : j’en quier penance, que m’àme soit sauvée. * 

Quant la mère ot au pappe sa confession dite 
Lors a parlé au pappe la pucelle petite : 

« Sire, de celle ordure qui de Dieu est despite 
Fu formée ma char : donnez-m’ent tel mérite 

« Que m’âmc ne puist estre du péchié parsonnière: 
Des oevres au déablc me veu-ge traire arrière. » 

— « Fille, dist l’apostolle, tu fais bonne proière; 

Ta conscience est bonne, note, vraie et entière. » 

Le varlet vint au pappe et li dist : « Biau douz père, 
Certes, sire, dist-il , véez-vous ci ma mère, 

Et vez-vous ci ma fille; nous sommes suer et frère. 
J’en ai fait le péchié, drois est que le compère. » 

— « Biau filz ,cedist lepappe, j’ai moult bien entendu 
Le péchié où déable vous avoit embatu : 

Pour quoi je t’ai lonc temps entour moi retenu, 
Qu’anemis ne t’éust de touz poins confondu. » 

Trois jours vout l’apostolle la dame retenir; 

Li et sa fille fist à sa court bien servir. 

Au tiers jours chanta messe, adont a fait venir 
La dame et ses enfanz. Vous porrez jà oïr 

Grant pitié recorder et chose merveilleuse. 

La bourgoise fu moult pour le pueple honteuse ; 

De bon cuer réclama la Vierge glorieuse 
Qui en ses flans porta la char Dieu précieuse. 

Encor n’avoit la mère son filz reconnéu , 

Car biau varlet estoit et fort et par créu; 

Mais adont le connut quant de près Tôt véu : 

Or sachiez que ses cuers fu forment esméu. 

De paour de péchié et de honte elle trambie; 

Tout le cuer li sautelle comme fueille de trambie. 
Cardiniaus et liegaus sont laienz touz ensemble : 
Lors leur fu pénitance baillie à touz ensamble. 

Moult fu leur pénitance hideuse à regarder, 
lij. cuirs de buef a fait l’apostolle aporter : 

A chascun en donne un pour lui envoleper; 

Dedenz les fist-on queudre et bien cslroit serrer. 

La mère fu cousue ou sien premièrement , 

Et le varlet après, puis la fille ensement. 

Visage, piez et mains ont à délivréemenl ; 

Àdont li apostolies leur iist commandement : 

« Bel enfant, dist le pappe, entendez à mes dis; 

Je vous commant sus toutes vos pars de paradis 
Que jamais de ces cuirs ne soiez desvestis 
Si les aiez .vij. anz portez par le pays. 

« Ne en chaseune ville c’une nuit ne gesez, 

Se de grant maladie n’estes trop agrevez , 

Ne dusques lors les cuirs vous ne despoullerés 
Du jour d’ui en .vij. anz ci à moi revendrez. 

« Je vous charge et enjoins et doins ceste penancc, 
Car elle plaît à Dieu : déable en a pesance. 

De tretous vos péchiez je vous fais pardonnance; 
Jamais par l’anemi vous n’en aurez grevance. » 

Li apostolies list, par grant dévotion, 

Faire as clers et à prestres belle proucession, 

Pour convoier ces .iij. par bonne entencion, 

Que Jhésus les conduie à leur sauvacion. 

A un chemin croisié le pappe les mena, 

Et à chascun par li doucement commanda : 

« Tu tendras ce chemin, et toi cet autre-là, 

Et tu tendras le tiers, et ne le change jà. 

« Dusc’à d’ui en .vij. anz l’un l’autre ne verrez. 

Et, s’aventure vient que vous vous encontrez, 

Je vous deffent que l’un à l’autre ne parlez; 

Et vivez des aumosnes que vous pourchasserez. » 

Tout l’avoir que la mère et la fille aportèrent, 
Robes, or et argent, pour l’amour Dieu donnèrent, 
Et aussi fist le filz; du tout se dtisnuèrent; 

Pain ne argent ne gages avec eulz n’enportèrent. 

Touz nulz et touz deschaulz furent et nues testes, 
Fors que cousus estoientdedenzles cuirs des bestes; 
Jamais plus n’i aronl, tant soient hautes festes. 
Adont a fait la mère au pappe scs requesles : 

« Sire, dist la bourgoise, pour Dieu je vousrequier : 
Donnez-moi le congié de mes enfanz baisier. * 

— « Non ferai, dist le pappe; gardez n’i atouchier 
Ne ton filz ne ta fille : bien porroies péchier. » 

Le filz prist son chemin devers soleil levant , 

Et la fille le prist devers midi sonnant ; 

La mère prist le sien devers soleil couchant. 

Lors ot la mère au cuer doleur et pitié grant. 

» 

Quant elle vit sa fille qui d’eulz ainssi se part, 

Qui s’en va en essil, et si ne set quel part, 

Tel duel ot à son cuer à poi que ne Ii part, 

Et li filz et la fille font grant duel d’autre part. 

Adont a dit la mère : « Fille, à Dieu te commant : 
Pour toi ai tel destresce ne puis aler avant. » 

Lors mainent si grant duel la mère et li enfant 
Que touz ceuz qui les voient vont de pitié plourant. 

« Enfant, ce dist la mère, quant de ci partirons 
En cestui siècle-ci jamais ne nous verrons. » 

— « Mère, ce dist la fille, grant joie avoir devons 
Quant pour .i. poi de paine paradis conquérons. 

« Ma mère, vostre amour ne me puet riens valoir. 
Ne de la moie aussi ne vous puet-il chaloir : 

Penson à Dieu, qui voult por nous mort recevoir, 
Par quoi en paradis puissons nos lieux avoir. 

« Mère, je voue à Dieu que chascun jour dirai 
Pour vous unes .vii. siaumes, que jà jour n’en faudrai. 
Et unes pour mon frère, bien les emploierai , 

El touz nos bienfaiteurs vous acompaignerai. 

« Pour moi en dirai unes, que Diex par sa bonté, 

En quel lieu que je voisc, me maint à sauveté 
Et me doinst par sa grâce garder virginité, 

Si qu’en cest monde puisse faire sa volenté. » 

— « Mère, dist le varlet, veilliez-moi pardonner 
Toutes male façons, c’à péchié puet tourner, 

Par quoi il vous convient pénitance endurer. » 

— « Filz, Diex letepardoinst, et puistquite clamer ! » 

Touz .iij. vont li uns l’autre pardonner bonnement. 
Lors parla le varlet , et dist piteusement : 

« Fille, je t’engendrai ; ma suer es vraiement. 
Pardonner le me veille le douz Roy qui ne ment! » 

La pucelle respont : « Adieu , mon très douz frère : 
Moi et vous a porté en son ventre une mère. 

Or ouvra tant nature en péchié d’adultère 
Que je sui vostre fille et vous estes mon père. » 

Quant chascun ot l’un l’autre doucement pardonné, 
Le moustier Nostre-Damea chascun regardé. 

A nus gcnous, mains jointes, de bonne volenté, 
^Prient la mère Dieu qui leur doinst sauveté. 

Le pappe leur a disl : « Or tost départez-vous ! 

D'ui tout droit en .vij. anz revendra ci à nous, 

Et lors vous serez quites de vos péchiez trestouz. 
Alez, que Diex vous soit débonnaires et dous! » 

Tous .iij. devant le pappe se sont agenouilliez 
Et le pappe les a benéis et seigniés. 

De l’yaue beneoite les a tous .iij. mouilliez. 

Après pour cheminer se sont appareilliez. 

Li enfant et la mère l’un de l’autre sevrèrent. 
Chascunspristson chemin, à Dieu se commandèrent. 
Or entrent en grief paine où moult se traveillièrent. 
L’apostoille et sa gent à Romme retournèrent. 

Or se sont li enfant de la mère partis , 

Et la fdle du père et la mère du fdz. 

Jamais ne se verront tant comme il soient vis. 

Grant fain et grant froit orent et des durs lis. 

S’il n’avoient de mal que la paour des chiens, 

Et des gens qui leur gctent et çavates et Tiens 
Pour ce qu’il ne sambloient pas estre crestiens, 

Par leur granz piax velues aront-il poi de biens. 

Meismes les granz genz leur Tirent moult anuis : 
Herbergier ne le voudrent si tost qu’il estoit nuis; 

Mais leur chiens les huoient et clooient leur huis : 
Vij. anz trestouz entiers n’orent autre déduis. 

Mais si estoient fermes et en Dieu si créans 
Que, plus orent de maus, plus estoient joians. 
Enluminés estoient, embrasez et ardanz 
D’àmer Dieu, car riens plus n’estoient desirrans. 

Sept ans trestous entiers menèrent ceste vie : 

Pour raprochiervers Rom me ont leur voie aqueillie. 
Près de la cité vindrent entour lieue et demie, 

Que li uns ne vit l’autre ne n’ot uouvele oïe. 

Trop tari fu , qu’il ne porent onques à Rom me aler. 

A .i. village vindrent, bien osteler. 

Le varlet vint premier : .i. homme va trouver 
Au dehors de la ville ; si li va demander 

Se pour Dieu trouveroit hui mais où herbergier. 

Cil à qui il parloit estoit riche ahannier, 

Et menoit sa charue. St respont sanz targier : 

« Certes, biaux douz amis, ne sai quel osteler. 

« Qui pour Dieu te herberge , mais se tu as argenL 
Tu trouveras ostel. » Cil respont doucement : 

« Certes, sire, nenil. Je ne quier seulement 
C’un bien très pou d’estrain et le toit seulement. * 

Cil, qui onques pour Dieu n’ot bien fait en sa vie, 
L’envoie en sa maison et li a enseignie : 

« Va, dist-il, à ma femme; di li qu’elle ne lest mie 
Qu’elle ne te herberge sanz plus ceste nuitie. » 

Le peneant s’entourne; s’ala en sa maison. 

La bone dame trueve, si l’a mise à raison : 

« Dame, herbergiez-moi , ce dist vostre baron. 

Que le vrai Dieu vous face de vos péchiez pardon ! » 

Quant la dame le vit, si lu toute 

Pour celle grande pel qu’il avoit afublée. 

En la grange le maine , si li a dcffremée, 

De blanc estrain li monstre plus d’une charetée. 

Cil se boute dedenz , qui ot froit et fain. 

Malades fu et maigres : moult avoit le cuer vain. 

En ses oroisons prie le haut Roy souverain 
Qu’il reçoive s’âme à brief terme prochain. 

Après revint sa fdle, qui l’ostel demanda 
A celui qui son père proprement herberga. 

Le preudom le herberge, à l’ostel l’envoia. 

Quant la dame le vit , forment se merveilla. 

Onques mais en sa vie ne vil gens si estranges, 

Car il ont, ce H samble, vestu linge ne lange. 

La dame le herberge, si l’envoie en la grange, 

Où avant qu’il soit jour descendront mil ange. 

-Quant la pucelle fu en la grange enbatue, 

Ou tas d’estrain se boute, à tout sa pel vestue; 

A Dieu fist oroison , et sa coupe batue 

Que prochainement muire et soit s’âme absolue. 

Après revint la mère foiblement apoiant. 

Au preudomme demande l’ostel pour Dieu le grant. 

Cil l’envoie à sa femme, qui l’amena errant 
En la grange où estoienl herbergié si enfant. 

Quant la dame la vit , onques puis que fu née 
Ne fu si esbahye ne si fort trespensée, 

Pour ces .iij. gens qui ont pel de beste afublée. 
Adont s’est la mère ou tas d’estrain boutée. 

Chascun des .iij. en doitlaicns eslre tout seux 
Dont pristrent à prier le doux Boy glorieux 
Qu’en celle nuit leur soit si doux et si piteuz 
Qu’en paradis leur doinst le repos déliteux. 

L’ostessc s’emparti , à la clef freina l’uis. 

Scs maris à l’ostel revint quant il fu nuis : 

« Sire, ce dist la dame, vous soûliez estre duis 
De ramponer les povres et faire assez d’anuis. 

« Onques mais ne vous vi aumosnc ne bien faire: 
Je croi vous saintirez; c’aviés ore à faire 
De tel gent herbergier ? » Lors ne se vout plus taire 
Le sire, ainz a dit : « Dame, Dieu puist-il plaire! 

« Se je hay les povres et je les veul amer, 

Et poi leur ai valu et je leur veul donner, 

Encor le me porra bien Dieu guerredonner. 

On dist que c’est aumosnc des povres ostcler. » 

Dusques après souper en ce point demoura. 

Lors le sire s’apensc, sa meschine apcla : 

« Di, as-tu que porter à ces povres genz-là? » 

— « Certes, sire, dist-elle, nule chose n’i a. » 

I. 3 

— « Par t’âme, pren-y garde ! » Et celle va tantost 
Jurer qu’il n’y avoit riens dedens le pot. 

Vuit le cuida monstrer, mais, ainssi com Dieu plot, 
Le trouva trcstout plain, dont grant merveilles ot. 

« C’est bien fait, dist le sire : porte-leur et du pain, 
Car cil qui est saoul et a le ventre plain 
Ne sent pas le meschief de celui qui a fain. » 

Lors s’en va la meschine; le pot prist en sa main. 

Du pain des escuelles avec li enporte. 

A la grange est venue, et vit parmi la porte 
Une si grant clarté, paour ot d’cstre morte. 

A l’ostel s’en r’afuit, quanqu’il portoit raporte. 

En tramblant de paour s’aventure a contée, 

Et leur dist que la grange estoit toute embrasée. 

Le sire y acourut, la dame y est alée : 

Si ont parmi la porte la clarté regardée. 

Si virent et bien sorent que ce n’cstoit pas feux, 
Mais de la grant clarté furent trop merveilleux. 
Dedenz entrer ne porent; lors devisent entr’eux 
Qu’il ont herbergié .iij. sainz cors glorieux. 

Certes, il distrent voir, bien le sauront par tans. 

De son mari la dame ot éu .ij. enfans : 

Li uns ot .xxvj. mois et li autres .x. ans : 

Onques n’ avoit alé sus ses piez li plus granz. 

Les jambes avoit molles tout aussi com drapel, 

Car nus os n’i avoit que la char et la pel ; 

Tout ainssi fu-il nez , sours estoit et muel : 

Vous porrez jàoïr .i. miracle moult bel. 

E l’ainznés fu aveugles : onques n’avoit véu; 

De santé Ii enfant furent mal pourvéu, 

Car péchié avoit si leur père dceéu 
Qu’envers Dieu n’avoit de riens fait son déu. 

Félon et despiteuz vers povre gent estoit, 

La disme de ses biens mauvaisement paioit , 

De sarmon ne d’églyse nule cure n’avoit. 

Et Diex par ses enfanz exemple l’en monstroit : 

Car à Dieu n’à sa Mère ne plaisoit point sa vie; 
Mais puis fu-il preudons sanz orguel , sanz envie, 
Et pour ce li ot Diex cele gent envoie, 

Pour quoi charité fust en son cuer desploïe. 

Puis fu-il moult preudons et plains d’umilité 
Et ama moult les povres en foi , en charité; 

Et par miracles orent ses .ij. enfans santé. 

Puis furent-il hermitez par la Dieu volenté. 

De la clarté qui fu en la grange venue. 

Vous dirai par quel chose elle y est descendue. 

La grant grâee de Dieu y fu si espanduc 
Que plus de mil anges descendent d’une nue. 

Yces .îij. cors sainz cousus ès cuirs de testes, 
Chaseun entour matines fist à Dieu sa requeste 
Que de ce monde l’oste, où il n’a que moleste : 
Diex oy ceulz qui orent fait pénitance honneslc; 

Car touz .iij. à une heure du siècle trespassèrent. 
Granz congrégations d’anges s’appareillièrent , 

Qui les âmes des .iij. en paradis portèrent 
Et o douz Roy de gloire tantost les présentèrent. 

Moult gloriouscment les sains anges chantoient 
Te Deum laudamm, et grant feste faisoient 
Quant les âmes des .iij. cm paradiz portoient: 
Devant le Roy de gloire errant les présentoicnt. 

Or furent les .iij. cors en la grange au prudome; 

Le preudommc bien matin se liève et va à Romme.. 
Devant le pappe vint , qui fu bonne personne ; 

De ceulz qu’il herberga li dist toute la somme , 

Des cuirs qu’il ont vestu et de la grant clarté, 

Et du biau chant des anges de la sollempnité 
Qu’il oy à matines; treslout li a conté. 

Et le saint apostolle l’a moult bien escouté. 

Des .iij. penans li membre qu’à penanee il bailla; 
Les prélaz de sa court tout maintenant manda; 

A grant procession alèrent. tantost là 

Où les .iij. cors estoient; le preudom les mena. 

Onques nul fors le pappe ne pot l’uis deffremer, 
N'onques avant que li ne pot dedenz entrer, 

Et le bon apostolle les fist touz encliner, 

A genoulz et mains jointes Dame Dieu réclamer, 

A celle fin qu’il fussent dignes d’apercevoir 
Les cors pour qui Diex fist la clarté aparoir. 

1. ange disl au pappe : « Diex t’a tait a savoir 
Que dedenz cel estrain a. iij. cors sains pour voir; 

« Et encore te mande le vrai Dieu tout puissans 
Cil qui cest ostel est a .ij. petis enfanz , 

Contrez, sours et aveugles, de santé non puissanz : 
Jà les verrez garis, dont moult serez joianz. 

« Faites-les aporter pardevant les sains cors. » 

Le pappe ot moult grant joie, lors fu mis l’estrain hors; 
Les .iij. cors sains trouvèrent luisanz plusque fin ors : 
Les enfanz non puissanz y aportèrent lors» 

Sitost com les enfans sont devant les cors sains, 

Par les vertuz de Dieu furent garis et sainz . 

Les cloches de l’église, de ce soiez certains, 
Sonnèrent tout par elles sanz mètre piez ne mainsi 

Ce faisoit le vrai Dieu pour les siens cssaucicr. 

Or furent li enfant sain et preux et légier. 

La grant joie leur mère ne sauroit nus prisier. 

Ne de leur père aussi n’i ot qu’eslescier. 

Le saint pappe vit bien et sot certainement 
Que c’est ses chambelens dont cure ot longuement, 
Et la mère au vallet et leur fille ensement, 

Qu’il ont par pénitance conquis leur sauvemen! . 

Chascun en sa main destre .i. brievet tenoit 
Escrit de lettres d’or : dedens leurs non estoil, 

Et aveeques leurs nons une oroison avoit 
Que chascun dist à heure où Dieu l’àuie rendoit. 

Le pappe prist le brief et dedens regarda : 

Le brief son chamberlenc premièrement trouva, 
Son nom et sa proière qui dist qu’il trespassa 
En loant Nostre Dame qui le douz Dieu porta. 

Au sainz fonz de baplesme fu 

Après vit le saint pappe la proière delez : 

Je la recorderai, s’entendre le voulez , 

Que de Dieu tous vous soient vos péchiez pardonnez 

« Ave, superlative, très excellent royne, 
Escharboucle embrasée de haute amour devine. 

Pot tous mehains vous estes parfaite médecine : 
Priez vo Filz qu’il mete m’àme en vostre saisine. 

« Vierge, priez vo Fil qu’il soit mes avocas 
' Et qu’il deffende m’àme contre les Sathanas, 

Qu’en paradis puisse estre avec vous à soulaz. 
Amen. Je vous pri, Dame, que ne m’oubliez pas. » 

Ou brievet qui estoit en la main la pucele 
Trouva li apostolles une oroison mult belle : 

« Vierge, Dieu alaila ta très douce mamelle, 

Si con ce fu voir, dy-moi, car je t’apelle. 

« Vierge, par la vertu de vostre douz enfant 
Sus toute riens du monde à vous obéissant. 

Veilliez qu’en paradiz puisse estre demouranz- 
Amen! Vierge Dieu mère, ne m’alez oubliant. * 

Quant le saint apostoille ot léu l’oroison 
Il va trouver Philippe, ainsi ot-clle non- 

Après, le brief la mère a léu le saint hom, 

Que bien l’ont entendu et environ. 

Ou premier mot trouva qu’elle avoit non Alaine ; 
Après lut l’oroison et dit à haute alaine : 

•Vierge pure, enqui Diexvout prendre char humaine, 
Gardez-moi qu’en enfer m’âme ne sueffre paine. 

« Dame, vous estes lumière sanz luour transitoire 
De qui solail nasqui , qui est le Roy de gloire : 
Veilliez qu’en paradis puist m’âme avoir victoire,. 
Amen , et trestoz ceulz qui vous ont en mémoire. » 

Ces .iij. briés .i. saint ange les bailla as cors sainz 
Por ce que de leurs nons fust li pappes certains. * 


Le pappe les cuidia faire à Romme porter, 

Mais nient plus e’on porroit .i. grant charnel bouter 
Par le cul d’une aguille, ne’s pot-on remuer, 

Dont ala l’apostole le preudome apeler. 

« Preudons, dit l’apostolle, il te convient laissicr 
Trestout ton héritage; je te ferai baillier 
Ailleurs plus bel manoir; j’à n’i perdras denier : 

Car je ferai ci faire abaïe ou moustier. » 

Le preudons respondi, mult liez et joians 
Pour ce que Diex ot fait vertuz suz ses enfans : 

« Sire, à vostre gré faire sui touz obéissanz. » 

— « Tu as droit, dit le pappe ; jà n’i seras perdanz. » 

Le saint bon apostolle a l'euvre si hastce, 

Que par li que par ceulz de toute la contrée. 

Que riche abaïe ot sus le lieu fondée : 

Des vertus qu’il i firent fut en grant renommée. 

Les .iij. cors sains fist-on en .iij. fietres lever, 
Toutes d’or et d’argent richement atourner. 

De toutes maladies, qui les veult réclamer, 

Puet-on as .iij. sains cors sa garison trouver. 

Tous ceulz et toutes celes c’ont de santé mestier, 

Se n’est mal de la mort, dont nus ne puet aidier, 

Se devant les sains cors .ix. jours en leur moustier. 
Au neuvisme s’en vont sain et fort et légier. 

Chartriers, mués et sours, aveugles et contrais, 
Chascun y est gari et de loins et de près. 

D’amer ces .iij. cors sainz doit chascun estre engrès 
Et de touz les méhainz c’on puet nommer après. 

Vous qui avez oy ce biau dit recorder, 

En cest example-ci vous devez remirer 
Aussi de vos péchiez, et de vous confesser : 

Nus ne puet tant péchier com Diex puet pardonner. 

Mais nus ne doit péchier en ycelle espérance : 
Prions Dieu et sa Mère qui sus tous a puissance, 
Que d’enfer nous deffende, où il n’a que grevance, 
Par quoi en paradis soit noslre demorance. 

Amen. 

Explicil le Dit des Cuirs de buef. 

Br la îüèbrUton ù’Œnglcterre et île iFlanî>rcs\ 

Ms. 198. N.-D. 


Par la grant fraude et barat qu’il firent. 

Si qu’ilz la grant Bretaigne pourprirent. 

Dont encor ont entention; 

Mais nului fait bien mention 
Que de Bruch encore vendra * ; 

Qui la grant Bretaigne tendra. 

Et c’est bien droit avec raison , 

Car barat en toute saison 

Tous jors doit cunchier son mestre; 

Car d’eulz veult qu’ons nez ou à nestre 
Ne tiegne règne ou croce ou mitre, 

> Celle pièce esl relative aux guerres de l'Angleterre et de la Flandre 
eontre la France , qui , commencées vers 1292 , sous Philippe -le-Bel , ne 
se terminèrent que bien plus lard. L’auteur y donne à Philippe de Valois, 
car c'est, je crois , de lui qu'il s'agit , des consens d'autant plus curieux 
qu’ils montrent qu'à cette époque la pensée de réunir notre pays en une 
grande unité nationale faisait plus que germer dans les esprits , et quelle 
éclatait parfois dans l'oeuvre des poètes. 

» Est-ce ici une allusion à Brut ( Brulus ) , chef des Troycns qui , 
après la ruine de sa patrie, vint, selon les anciennes traditions, conquérir 
la Crande-Brelagne , ou à Robert Bruce , héros contemporain de notre 
trouvère, qui, après s’étre fait couronner roi d' Écosse, battit Édouard 11 
à Bannockburn , et mourut en 1329 après avoir contracté avec Édouard III 
un traité qui reconnaissait l'indépendance de l'Écossc? L'orthographe 
adoptée par l'auteur de La Rébellion d’Englctcrre el dt Flandre s 
( Bfu'ch ) laisse ce point indécis. 

Puisqu’il ne le tient à bon titre 
Et contre son seignor rebelle. 

Or oez chose non nouvele : 

Moult ont Englois pensé d’ouvrer 
Comment poissent recouvrer 
Normandie, Anjo et Gascoigne. 
Maint fil y ont mis en quenoille. 

Mais il ne 1’ porent desvuidier. 

Car decéu sont por cuidier 
En la fallace d’accident 
Qui toute en eulz est évident. 

Moult remaint de ce que fol pense, 
Car d’eux tout fait et tout despense. 
Por ce n’ont péu gaaignier, 

Car .i. pense .i. autre à nier. 
Richart , Henri et Edouart ' , 

Qui mie ne furent coart 
Ne de parece ainsques lente, 

Mistrent moult à ce lor entente, 

N’à fin ne porent avenir. 

Bien devroit de ce souvenir 
Au roy Englois ore en vie. 

Sages d’autrui fait se chastie : 

Se sages dont est, si s’avise 
Qu’il n’enlrepregne foie emprise 
De soy folement desrengier, 

Car tel se cuide revengier, 

Il croit son domage et sa honte. 


> Probablement Richard Cœur-de-Lion, qui combattit contre Philippe- 
Auguste, Henri III, qui en voulant recouvrer la Normandie se lit battre 
par saint Louis à Taillebourg , enfin Édouard Plantagcnet, premier de 
cette race, ou son fils Édouard 11. 

Gcntilz roys et de Valois conte, 

Ne croi pas tout ce qu’on te die. 

Partout a fraude et tricherie, 

De biaus parlera plusieurs eçoit ; 

Souvent preudon en son cuer reçoit 
Tel qu’il le traïst et souplante : 

La seraine doucement chante. 

Li Anglois portent simple face 
Et prometent , mais quier qui face. 

Tiens-toy dont, Roy, en ta saisine, 

Ne por biau parler ne t’enclinne 
A gont qui de cuer est doublière. 

Pense des fais çà en arrière, 

Et que le monde pas n’amende. 

Se li rois englois te demande 
Ce que tiens aquis en Gascoigne, 

Fais ton profit, fai ta vergoigne, 

Et ne veilles apeticier 
Ton droit, ne à toi alîcier. 

Qui ne veille ton bien acroistre. 

Tu pues bien savoir et congnoistre 
Que Englois onc François n’ama ; 

Male dragié entr’eulz y a : 

Hui sont en pais, demain en guerre. 

De tel matire est Engieterre, 

Por ce est-il que la gent née 
Nepuet avoir ferme pensée. 

En .i. estât point ne séjorne 
Et tousjours à funge retourne 
Contre François méismement; 

Riens n’i vault, foy ne seremenl. 

Mais bien tenir ne les vaudrait, 
'l'restous ainsi le vous feront : 

Des pais, y aras-tu souvent 
Qui ne tendront foy ne couvent, 

Car mal tailliées sont et cousues ; 

Tele pais ne sont pas tenues 
Des Anglois, où il n’a fiance. 

Or sachiez dont , Roys, sans doutancc. 
Que tant comme Englois te sauront 
Prez d’eulz , que pais à toy n’auront , 
Ne ne te donront convenant. 

Por coy penses durement 
Aquerir, ne jà ne le lesse; 

De cause et raison as expresse, 
Qu’Englois ne facent leur devoir. 

Fai leur tantost apercevoir 
Que Gascoingne est de toy tenue. 

Soit, ce n’est pas desco ventre, 

Et te fais seigneur droit clamer 
De tout ce qui est deçà mer. 

Soit la mer borne et dessevrance 
De l’Engletcrre et de la France; 

Car nul qui atent que soit fait, 

Tu n’auras bonne pais de fait ; 

Ne doit avoir succesion ; 

Au lis n’avez li portion, 

Liépart, por ce qu’en avoutire 
11 prcnt sa sustancc et matire. 

Non fait aussi que le lyon 
Qui ne garde discrétion 
En son sexe corporelmcnt 
En parlant cspcrilclment. 

Tel ne sont mie possesseur, 

N’eslre ne doivent successeur 
En chose de la fleur de lis. 

Estre puet que tu qui ce lis 
Pour roy demander ne porroies, 

Et je te prie que sus ce m’oies. 

Quant le liépart à lyon cure, 

En lieux a par deçà demeure, 

Ou fait de génération. 

Là prent le lyépart nacion , 

Dont fault de ceulz que lyépart nesso, 
Que le lyon ou lyonesse 
Sé mesface en parc ou en parde, 

Et par tel mcsfait les resgarde, 

Que le lyépart ainsi compost 
Faire bien ne puet ne ne post , 

Ne ne porra quant sa nature 
Vient d’aventreuse maisfaicture. 
Engleterre les lyépars porte ; 

Le lyon à Flandres raporte; 

Ces .ij. en leurs seigneurs mespristrent, 
Quant les assaillirent et pristrent, 

Leurs seigneurs sires des natures, 
Comme traîtres et parjures, 

Et les téinrent en prison. 

En ce appert lor mesprison 
Et leur avoutire malvaise, 

Dont il ne fait pas qu’on se taise. 

Ainsi d’Engleterre et de Flandres 
Avons-nous véu les esclandres 
Contre leur seigneur primerain , 

Et puis contre le souverain 
Le roy de France le greigneur, 
Des règnes temporel seigneur, 

Et que vers li ont si mesfait , 

Ne doit estre aoort jamais fait. 
Que par leur grant iniquité, 

11 ne soient déshérité 
De ce qui est du lis tenu. 

Se ce mot, Roys, as détenu 
Que je r’ai dit en po de glose, 

Et par ce, raison as et chose, 
Angleterre de là se vengne, 

Que tel lyon et tel lyépart 
Plus ne traie de cele part : 

Deçà seignorier ne viengne, 
Flandres, ausint deçà soit vostre. 
Que riens n’y aient li avoltre; 
Car qui autrement le fera 
Puis que durera n’i sera , 

Mais passera chascun son temps 
En celes noises et contans. 


ExplicU. 

A la douce loengc de la Vierge Marie 
Veil dire .i. biau dit qui est sanz vilenie, 

Por prendre bone essemple en ceste mortel vie 
De confesser touz ceus qui ce n’ont en envie. 

Un moult bel essemplaire vous vodrai recorder 
Comment la douce Dame sait ses amis sauver 
Encontre l’anemi qui nous veust craventer 
El nos desvoie touz que n’aillons confesser. 

Jadis fu une borgoise demourant à Homme ; 

Moult estoit bele dame et son mari jonne home; 

Il s’entr’amoient moult; d’avoir orent grant somme; 
As povres genz donnoient assez de biens par Romme. 

De leur biensfez estoit partot le renon grant. 

Il orent de .ij. ans .i. moult très bel enfant; 

U estoit valeion, si l’amèrent forment. 

Li preudon n’en ot plus en trestot son vivant . 

Une nuit jut malades en son lit li borgois : 

C’est le lit de la mort dont nullui n’a defois. 

A sa famé ala, si li dist maintes fois 
Plusiex mos qui sunt molt à Jhesucrist cortois. 

« Dame, dit li borgois, por Dex je vous requier, 
Donez aus povres genz qui en ont grant mestier. 
Vous avez bien de quoi; Dicx devez mercier. 

De vostre enfant pensez, et si le tenez chier. * 

— « Sire, dist la borjoise, tout à vostre talant 
Aus povres genz donrai assez et largement; 

De vostre enfant aussi penserai voirement; 

Jà pis n’aura de moi, sachiez certainement. » 

Cil l’en a marcié; puis manda son curé. 

Qui ses droiz li donast quant l’ot bien confessé. 

Lors a-il le morsel de la mort enduré 

Qui n’espargne nullui fort, foible, n’aduré. 

Grant duel list la borjoise, sachiez, de son mari. 
Car moult port en cest siècle qui pert un bon ami. 
A tant me voudrai taire, plus n’en parlerai ci ; 

De sou fil vous vueil dire comment il fu nouri. 

La dame l’ama moult, mentir ne vous en quier; 
Tant l’ama que le fist avesques lui couchier, 

Il crut, et en barmi grant fu fort et legier. 

De li ne vost sa mère tant ne quant esloignicr. 

Li valez devint granz, si fu en bon aage 
De soi apercevoir; si dit en son courage : 

« De gésir o sa mère certes c’est grant folage. » 

De ce qn’elle le seufre ne la tint pas à sage. 

Il s’en vint à sa mère et si l’aressonna : 

« Mère, dit li valez, entendez à moi çà. 

Faites-moi faire .i. lit ailleurs, où coucherai; 

Ne gerrai plus o vous, par Dieu qui tout forma! 

« Je vous dirai por quoi. Ce seroit grant folie; 
Nature me semont, de ce ne doutez mie, 

A péchié de luxure par aucune foie : 

Si veil ailleurs gésir sanz faire grant détrie. » 

Sa mère le regarde, si l’en pesa forment, 

Car ele l’ama moult, sachiez certainement; 

A nul mal n’i pensoit; si li dit erraument : 

« Ailleurs n’iras gésir, par mon commandement. 

« Bien sai à quoi tu penses, de ce n’estuet douter : 
Tu veus aus folles famés aler et abiter 
Por destruire ton cors et du tout affoler. 

Je te couroucerai se plus t’en oi parler. » 

Li fil dit à sa mère que plus n’en parlera; 

L’anemi les cscoute, qui moult grant joie en a : 

A péchié de luxure trestoz .ij. les metra. 

Dont la borjoise à mort, se il puct, traitera. 

La nuit , que il durent au lit aler gésir, 

L’anemi fu moult prest , qui les voudra traïr : 

Le fil fist à sa mère engendrer sanz mentir, 

Quant ot fait son malice en li n’ot qu’esjoïr. 

Encor leur fera pis, si com orrez conter. 

La borjoise engroissa; lonc lens prist à penser 

I. G 

Et la tint l’anemi ; ne s’osa confesser : 

Honteuse fu forment et dolente en penser. 

La borjoise de robe vesti à son vouloir : 

Nului de sa groisscce ne se pot parsevoir. 

Si la tint I’anemi et la sot décevoir 
Que d’elc confesser n’avoit point de povoir. 

Mès se devant ot fait aumosnes largement, 

Plus en fist-ele après, sachiez certainement; 

Et son péchié plouroit sovent moult coiement ; 
La mère Dieu prioit au moutier doucement. 

Elle list tant de biens, si com dit Ii escris, 

Li renon en fu grant par trestot le pais ; 

Grant honeur li portoient li granz et li petis. 

De son péchié ne s’est nul âme garde pris. 

Li anemi en fu corrodé et dolant. 

Le terme aprocha que dut avoir enfant : 

Le jor vint sanz demeure, le mal li prist errant; 
Oez com l’anemi la déçut plus forment. 

En .i. vergier entra quant son mal engoissa : 
Loing fu de tote gent, toute seule i ala, 

Et la tige d’un arbre par destrece embraça. 

D’un biau fiz en la place tentost se délivra. 

Moult fort se démenta quant elle tint l’enfant; 
L’anemi fu delez : forment la va tentant. 

« Lasse! dit la borjoise, que ferai maintenant? 
Je l’estrangleré jà; n’ira plus en avant. » 

L’anemi fu moult près qui forment la basla : 
L’anfant prist en ses mains, tentost le dévora; 

Et quant elle ot ce fet à terre le bouta . 

L’anemi ot grant joie, et celle s’en torna. 

La dame fu cessie des las au maufé vis; 

Se devant ot fest mal, encor fist-elle pis; 

Et de ces .ij. péchiez, si coin dit li escris, 

Ne s’osa confessier, par foi le vous plevis. 

Mès des aumosnes fist assez plus que devant ; 

De son péchié ne sot le monde tant ne quant. 

A trestoz et à toutes fist dehors biau semblant , 
Mès son cuer va souvent por son péchié plourant. 

La borjoise lonc temps en cel point demoura : 
L’anemi voit moult bien que engince l’a, 

Ne que de ses péchiez nus lions riens n’en saura 
Se n’est par lui; oez cornent l’encusera. 

En semblance se mist d’un home crestien, 

Et va disant par Romme qu’il est fuisicien, 

Et mires autresi, si bon qui n’i faut rien; 

Tantost ot entor lui maint enfers crestien. 

Il garisoit moult bien ce qu’il entreprenoit. 

Tant fist que grant renon partout de lui aloit. 
L’cmperière le sot : grant joie en auroit 
Se il en sa court demourer i voloit. 

Tant fist li emperière que cil en sa court vint 
Demourer avec lui ; moult joiant en devint. 

Moult garisoit malades, à grant honor le tint; 

Tant fist que delez lui chevaucher li convint. 

L’emperère le tint à tout le plus privé 
Qu’il éust en sa eort. Tant li a sens montré 
Que trestot li empire estoitpar lui mené; 
Presqu’autant com là sires fu cremu et douté. 

Ert tant c’unne jornée s’aloient déduiant, 

Delez lui ce grant mcstre que il aloit prisant. 
D’unnes choses et d’autres vont ensemble parlant; 
Lors ne se pot plus taire l’anemi soudui%nt : 

« Sire, dit l’anemi, plest vos à escouter 
Une moult grant merveille que je vous voeil conter. 
Terre devroit issir et partir et crever 
Par péchié qui fet murtrir et avouter. 

« 11 a telle bourjoise meignant en la cité 
Où l’en cuit qu’il ait moult grant humilité; 

Mes s’en savoit de li la pure vérité, 

L’en diroit qu’en li a moult grant iniquité. 

« Sire, je vous diré, elle a fait avolire 

De son lil proprement, dont n’en ne doit pas rire. 

Celle le vouloit nier, de prouverai matire; 

Encor plus grant mesfet orrez-vous de li dire. 

« Son enfant engendra en li certainement, 

Mes de l’engendréure avint trop malement. 

Quant elle fu délivre, je vous di vraiement 
Que elle à ses .ij. mains l’eslrangla erraumenl. » . 

— « Sainte Marie Dame! ce dit li emperère, 

Qui sauroit qui elle est, male justice amère 
Seroit fete de li, par le baron saint Père; 

Nus ne l’en garderoit, se n’est Dieu ou sa mère. » 

— « Je la vous nomerai, que mentir ne vous quier: 
C’est celle qui le monde fait ainsi folloîer 

Des aumosnes qu’a fait, mes sachiez sanz cuidier 
Qu’elle a bien déservi que en l’arde en brasier. » 

L’emperère l’esgarde, qui forment se merveille: 

« Mestre, ne dites ce, je vous lo et conseille 
N’a dame ne borjoise entre ci et Marseille, 

Je crois, qui envers lui de bonté s’apareille. » 

— « Sire, dit l’anemi, droit vous covient jugier. 
Faites faire .i. grant feu devant tozvoz prisier: 

Se seullement le nie, faites m’i balencier, 

Et s’ elle le connoist si l’i faites fichier. » 

— « Par foi! dit l’emperère, contre ce jugement 
Ne pui-je pas aler ne bien ne loiaument. » 

Tant haste l’ancmi le feu fist erraument : 

La borjoise ont mandée lost et délivrement. 

En son ostel entrèrent maintenant li message: 

El n’i f\i pas, ains fu au moutier com sage, 

Et ses péchiez plouroit devant la douce ymage 
O celle qui le jor la délivra de rage. 

Les mesages i vindrent sanz nulle demourée^ 

H ont prise la dame, si l’en ont amenée. 

La mère Dieu dessant, si est au pape alée; 

Toute celle besoigne li a dit et contée : 

« Vas tost, dist Nostre Dame, si li sauves la vie : 

Les aumosnes qu’a fait ne veil (pie perde mie. 
Confesses-la tentost ; je li ferai aïe. » 

L’apostoille s’en torne; la nuit plus n’i détrie. 

L’anemi et la dame furent jà en estant. 

Li anemi s’escrie: « Ceste vois encusant 
D’avotire, et de murtre qu’a fait de son enfant; 
S’elle vouloit nier, je l’iroie prouvant. » 

Là fist moult biau miracle Nostrc-Dame Marie. 
L’apostoille estoit là, mes on ne le vit mie: 

« As-tu fait ce mesfet? confesses-toi, amie. » 

La borjoise li dit belement en l’oïe. 

Quant elle vit le pape, si s’ala confessant. 

Nus qui fust en la place ne le vit tant ne quant; 
L’anemi qui l’encuse ne s’en va percevant : 
L’apotoire l’asost, puis s’en ala à tant. 

Quant elle fu confesse devant toz se dreça; 

Une parole dit qui à toz agréa, 

Fors que à l’anemi : « Or se traie en oà 

Qui m’encuse de rien; vien me desfendre jà. » _ 

L’anemi la regarde, si fu tôt aveuglé, 

Et si a dit devant, que bien fu escouté : 

« Certes, ce n’est pas celle que j’avoie acusé. » 

— « Si est voir, dit chascun; vous seroiz mis ou ré. » 


Digitized by Google 


DE ROMME. 


87 


Dolant fu l’anemi quant einsi la perdi ; 

Mes quant en le dut prendre, tentost s’en est foui. 
Se il fust lions charniex, il féust jà broï. 

Ceus qui iluec estoient en furent esbahi. 

Lors fu plus que devant la borjoise honorée. 

Mes elle prist en li moult très bone pensée : 

Tantost lessa fc siècle, nonnain devint voillée; 

Là servi tôt son tens celle qui l’ot sauvée. 

Hé , Diex ! tant est benoist qui la sert et honeure 
Et qui à confessier bien toz ses péchiez pleure, 
Certes cil n’est pas sage qui en péehié demeure. 
Car nous n’avons respit semaine, jor ni heure. 

Or prions touz la Dame qui le cors Dieu porta, 

Qui des mains l’anemi la borjoise osta, 

Les euvres nous doint fère par quoi nous soions là 
Où Jhesu-Crist sanz fin et règne et régnera. 


Explicit la Borjoise de Homme. 

Pour ce que de bien faire ne puet nul mal venir r 
Veil d’un fait merveilleus ma parole tenir. 

La Vierge, qui de grâce set les siens raemplir, 

Gart trestouz ceulz et celles qui nous voudront oir . 

Douce gent, ès croniques de Saint-Denis en France 
Voit-on moultde merveilles; mais sachiez sans dou lance 
Celles de Romme sont de trop plus grant sustance : 
S’en orrez, s’il vous plaist, belle senéfiance. 

Une noble pucelle plainne de grant biauté 
Fille fu l’emperère de Romme la cité, 

Qui souffri en cest siècle tant de grant cruauté ; 

IN’est nulz , si l’oit retraire, qui n’en ait grant pitié. 

Celle gentil pucelfe fu nommée Flourence, 

Qui moult ot à souffrir de cruel pestilence. 


Digiteed&y C .ongle 


LE DIT I)E FLOURENCE DE HOMME. 89 

En Die» servir avoit bien mise s’ espérance ; 

Dès que n’ot que .x. ans ot bonne conscience, 

v 

Et voua à Jhésu-Crist que jamais en sa vie 
N’auroit à homme nul charnelle compaignie. 

Puis fu-ele parjure; s’en ot tant de hachie 
Que l’escripture dit, de ce ne doutez mie, 

C’onques n’en ot tant femme. Elle fu esléue 
A la plus bele chose qui adont fu véue : 

Comment qu’elle feust d’or et de soie vestue, 
S’avoit-elle la haire tout enprès sa char nue. 

Avecques la bonté et la vraie pensée 

Li ot Nostre Seignour si grant biauté donnée 

Par toutes terres fu de li la renommée. 

1. roy la voult avoir à moullier espousée. 

La pucelle, qui n’ot soing de nul charnel désirs, 

Et qui ot son cuer mis ou très douz Jhésu-Crist, 
Ne le vout espouser. Li roys ot tel despis, 

Par moult fier mautalent jura touz ses amis, % 

Dont puis convint maint homme à grant dolour fenir. 
La pucelle méismcs en ot tant à souffrir 
C’onques n’en ot plus femme, ce croi-je, sauz morir, 
Ainssi corn vous orrez se me voulez oïr; 

Car le roy que je di tout son estors manda, 

En l’empire de Homme fièrement se boula, 

Par force la pucelle moult bien avoir cuida ; 

Mais son père con preuz encontre li ala. 

A l’assambler d’eulz ot moult merveilleuz estour. 

Le père la pucelle y fu navré ce jour 

D’un carrel en son chief; pasmez fu de doulour. 

Ses hommes l’enmenèrent à Romme la majour. 

Les barons de la terre firent grant desconfort 
Pour ce que l’emperère estoit navrez à mort. 

Sa fille la pucelle demenoit duel trop fort ; 

Son père li dist : « Fille, par foi, vous avez tort 

« Quant plourez devant moi, car vous me faites pis 
Que le mal que je sent. Le Roy de paradis 
Vous veille conforter, douce fille geutis, 

Qu’aujour d’ui perdez .i. de vos meilleurs amis. 

« La mort me tient au cuer. Je muir à trop grant rage 
Que ceulz qui m’ont occis tenront mon héritage; 

Ils honniront la terre et metront en servage. » 

Sa fille li dist : « Père, ci a griés mariage. » 

Quant son père senti qu’il le convient morir 
11 a dit à ses homme: « Je vous lo sanz mentir 
Volentiers m’acordaisse c’on la féist plevir 
A homme qui péust l’empire garantir. 

« Car plus aise morroie s’ elle estoit assenée. » 
Adonques est Flourence hautement cscriée : 

« Chier père, j’ai à Dieu ma chaasté vouée : 

Se je me marioie je seroie dampnée. 

« Puisque pour moi morcz, Diex, qui tous lesbienslivre. 
Ne veille qu’après vous .i. trestout seul jour vive! » 

Adonquos fu mandé .i. prestre à tout son livre: 

Le filz du roy li lirent fiancier à délivre. 

ün ne savoit el monde chevalier plus isnel 
Ne plus loial de li; il fu courtois et bel; 

Mais il avoit .i. frère qui n’estoit pas autel 
( Pis valoit que Caïn qui mist à mort Abel ) , 

<Jui à la damoisele list puis tant de torment, 
Ünques tant n’en souffri femme de son vivant; 
Mais puis en ot li glous dolereus paiement, 

Ainssi com vous orrez recorder bien briefment. 

Le roy fu enterré dedenz une chapelle. 

Grant duel mena sa fille; à la Virge pucelle 
Se complaingnoit souvent la noble damoisele. 

Cil qui l’ot espousée la prist par la main belle, 

Et li dist : « Douce suer, ne soiez en friçon : 

De la mort vostre père granl vengance prendron ; 
Ainçoisquevousespouse, ceulzdel’ostdestruiron. » 
Adont s’ala armer et maint autre baron. 

Hors de la vile issirent moult noblement armez : 
Cil par qui leur seigneur avoit esté tuez 
Assaillirent si fort que, tout maugré leur nez. 
Jusqu’à .i. port de nier les ont fuiant menez. 

Le roy qui par sa force vouloit avoir amie 
Entra en une nef pour garantir sa vie; 

Mais le franc damoisel qui la belle ol plevie 
Après li se feri par moult grant aramie; 

Car grant désir avoit que par lui fust occis, 

Que demourer li peust Flourence o le cler vis.. 

Par son hiaume l’a pris : là l’éust à mort mis 
Quant il s’agenoulla et li cria mercis. 

Tant li promist à faire que il le respita; 

Mais tant comme il parloient leur nef se dériva, 

Par la force du vent vers Grcsce s’en ala; 

Ceulz de Rommele virent, chascun grant duel mena. 

Eus ne porent saillir pour celui ramener 
A qui li emperère voull sa fille donner, 
Quantsonfrèreleurdist : « Seignours, lessiez ester. » 
Oiez de quel malice il s’ala pourpenser. 

A ceuz de Romme dist : « Savez que nous feron? 
Certes mon frère est mort, jamais ne le vcrron; 
Mais, se vous voulez faire mon talent et mon bon, 
Je vous donrai à touz or et argent foison, 

«Pour tant quetesmoingniésquantàRommevendrés 
Que mon frères est mort et à sa fin alez, 

Et qui me list jurer quant à mort fu navrez 
Que Flourence prendroie; vous le tesmoignerez, 

« Et me souslendrez tant que j’aie la baillie 
De Flourence la belle, que mon frère ot plevie; 

Et je ne vous faudrai jamais jour de ma vie. » 
Adonques s’acordèrent de Rommains grant partie. 

Mais il y en ot . ij . qui distrent à cler ton : 

« Foie gent desloial, créez-vous cel glouton 

Qui a traï son frère? Jà tant que nous vivon 
11 n’aura la pucelle. » Lors dist le faus larron 

A ceulz qui à la fraude s estoient aeordez . 

« Seignours, dit-il, pour Dieu! la vengance prenez 
De ccuz qui me rnesdienl! » Lors est outre passez; 
L’un des .ïj. preudes hommes a maintenant tuez. 

A terre chay mort ; quant li autres le vit , 

Par doutance de mort au faus parjure dist 
Qu’il feroit son talent. Lors mistrent sanz respit 
Le cors en une bière : à la voie se mist 


Le plus mauvais devant et les autres derrière. 

Dist miles, leur seigneur : « Dites qu en cestc bière 
Gist Esmère mon frère, et faites mate chière. » 

Lors entrèrent à Romme en si faite manière. 

Et disoient aus gens que mort en la mellée 
Fu le franc chevalier plain de grant renommée 
A qui li emperères ot sa fille donnée. 

La pucelle l’oy : forment fu effraée. 

Vers la bière s’en vint la pucelle au cler vis ; 

Du duel s’escria haut: « Très doux loiaus amis, 
Bien maudire devroie l’eure que je tant vis, 

Las! se tant nobles hommes sont pour mon cors ocis 

« Lasse! bien me devroit la terre trangloutir! 
L’autre jour vi pour moi mon chier père mourir; 
A .i. franc chevalier m’avoit faite plevir : 

Or est-il pour moi mort; je me doi bien haïr! 

Flourence dist : « Vrai Diex, comme dure plevine! 

Je sui bien de touz poins demourée orfeline. 

Or, vou-ge de bon cuer à la haute Royne 

Que jamais de mon cors n’aura lioms seignourie, • 

« Puisque celui est mort à cui me lessa 
Mon père par amours. » Adont Milles parla 
Et dist : « Belle, tielz mos, pour Dieu ! ne dites jà, 
Car à son trespasser mon frère commanda 

« Devant les haus barons que je vous espousasse. 

Et pour lui que l’empire de Romme gouvernaisse. » 
Flourence respondi à sa voiz, qu’elle ot basse : 

« Mile, foi quedoi Dieu, miex ameroieestrearse. 

« Vous n’estes pas preudome, je le sai vraiemcnt, 
Quant véez vostre frère mort devant em présent 
Et de vous marier parlez si hastieument. 

Par foi! ne vous prendroie pourcent mil mars d’argent. » 

Adonques respondi Miles le losengier : 

* Par foi ! vous estes moie, poi pris vostre dangier. » 

A ceulz de son acort a dit: « Franc chevalier, 
Prenez-Ia; veille ou non, menez-la au mousticr: 

« Quant le cors iert en terre, tantost l’espouserai. » 

Le chevalier l’oy qui s’estoit acordé 
Maugré sien à la fraude; s’en est tantost alé 
Au pape, se li a trestout la voir conté. 

En haut li dist : « Saint père, de ce soicz certain ; 

Le cors qui gist en bière c’est mon frère germain. 

Mile m’éust ocis quant li créante à plain 
Que jà ne le diroie à franc ne à vilain. 

« Je m’acordé par doute à leur grant tricherie. 
Esmère le courtois, qui Flourence a plevie, 

Je croi bien est tout sain et plain de bonne vie ; 
Mais son frère li veult tolir sa seignourie. » 

Adonques vint le pappe à la bière garder, 

Bien vit n’iert pas leur sire; coiement list mander 
Les bourgois de la vile et puis les fist armer ; 

Le traïtour fist prendre et em prison geler. 

Le frère Esmère fit mis en une tour : 

Miex venist c’on l'éust fait destruire celui jour, 

Car puis fist à Flourence souffrir tant de dolour 
Que nus ne l’ot retraire qui n’en ait grant tendrour. 

Douce gent, vous avez oy souvent conter 
Qu’à paine se puel-on de fause gent garder. 
D’Esmère le courtoiz veul désormais parler, 

Qui o le roy de Grèce fu en la haute mer. 

De retourner à Romme avoit moult grant talent 
Pour l’amour de Flourence qui avoit le cors gent, 
Aussiques la pucelle le désirroit forment ; 

Mais tant ala la nef par la force du vent 

Qu’à .i. des pors de Gresse arriva le vaissel. 

Quant le roy de la terre le vit, moult li fu bel : 

Li jonnes emperères se douta de sa pel, 

Mais le roy fu preudons; si li a dit isnel: 

« Sire, n’aiés doutance s’estes en cest pays : 

Je sui vostre homme lige, car vous m’avez conquis. 
Vous n’i arez jà mal, par Dieu de paradis! » 

Li jonnes emperères li dist : « Vostre mercis ; 

« Vous ne povez riens perdre à loiauté mener; 

Mais vous savez qu’à Homme me convient retourner: 
La fille l’emperère doi briément espouser. » 

Quant le viex roy l’oy si prist à souspirer, 

Puis dist : « Franc damoisel, je l’ai lonc tansamée; 
Mais miex sera en vous que en moi emploiée : 

Ans noces voudrai elsre, sire, s’il vous agrée. » 
Adont fu la navie maintenant aprestée. 

Les nés furent garnies de moult riches trésors. 

Les maislres mariniers firent tant par effors 
Qu’à .vij. lieues de Homme arivèrent aus pors. 
Quant Flourence lo sot moult ot grant joie Jors; 

Mais sa joie tourna assez tost en tristesce. 
Flourence, qui le cuer ot plain de gentillesce, 

Son serouge, qui ot pensée félonnesse, 

Fist issir de prison, dont elle ot puis destresce; 

Mais Flourence le fist pour l’amour son ami. 
Trestouz les Romains furent moult forment esjoy; 
Contre le nouvel roy alèrent sanz détry ; 

Flourence vint après, son serourge avec li. 

* 

Ainssi comme il passoient une forest plenière, 

Par la force du vent leva si grant poudrière 

C’on ne pooit véoir ne avant ne arrière. 

Lors Miles, qui estoit plain de male manière, 

Prist le frain à la mule sur quoi la dame sist; 

Par une fausse sente qu’il savoit bien la mist : 

Bien .iij. lieues plenières el bois entrer la fist, 
Ainçois que la pucelle point garde s’em préist, 

Qu’elle cuidoit avoir près de li sa maisnie. 

Quant el se vit si seule, forment fu esbahie, 

Qu elle devint plus blanche que n’est la noif négie. 
Lors dist à soi-méismes : « Lasse! je suis traie! » 

Arrester se cuida quant li fauz deputaire 
Li a dit : « Douce amie, près de moi vous faut traire. 
Moult ai pour vostre amour enduré de contraire. » 
Adont la voult baisier, mais il n'en ot que faire. 

Flourence, qui n’avoit de son afaire cure, 

Li dist en soupirant: « Très fausse créature, 
Femme sui de ton frère, et me requiers laidure! » 
Celui, qui estoit chaut et ardant de luxure, 

Errant hors de la mule le sacha par grant ire. 
Flourence s’escria: « Diex, aidiez-moi, sire! » 

Or commencent les paines et le cruel martyre 
Que la belle souffri, si com vous orrez dire. 

Son serourge l’avoit en la forest menée, 

En .i. moult désert lieu : bien savoit la contrée. 
Corrompre la cuida’; lors s’est haut escriée : 

« Car me veilliez aidier, mère Dieu reclamée! 

I. 7 

« Si voir que n’ai fiance fors en vostre secours, 
Eseharboucle luisant qui cuers plains de dolours, 
Enluminés de grâce, fort chastel, ferme tours 
Où touz desconfortez doivent aler recours, 

« En vostre sainte grâce commant mon corset m’âme; 
Et si promet à Dieu et à vous, haute Dame, 

Que de ci à .vij. anz à homme ne à femme 

Ne me ferai connoistre pour meschief, haute jemme; 

« N’à Romme n’autre part ne tendrai seignourie, 
Mès en estrange terre querrai pour Dieu ma vie 
Se je ne truis service en aucune abaïe 
Où puisse demourer. » Lors l’a li glous sachie. 

A terre l’abati moult felonnessement; 

Mais Flourence la belle se deffendoit forment. 

Le glout n’osa yluec demourer longuement: 

Sus son cheval monta, par l’un des bras le prent. 

Sus la mule la sist, puis prist fort à chacier. 

Cel jour passa maint tertre et maint desruble fier; 
Vij. lieues el bois furent quant souleil dut couchier. 
A ceulz de Romme veul .i. petit repairier, 

Qui contre leur seignour moult noblement aloient. 
Trompes, harpes, naquaires et vieles sonnoient; 
Nus ne porroit conter la feste qu’il faisoienl; 

A pièce ne pensassent au duel qu’il atendoient. 

Esmère le vaillant assez tost encontrèrent. 

Nus ne vous porroit dire la joie qu’il menèrent : 

Pour Flourenee la gente derrière eus regardèrent, 
Mais quant il ne le virent moult forment s’esmaièrent. 

Adonques la cercièrent par la forest ramée, 

Mais son serourgc l’ot autre chemin menée; 

Car trop souffri de maus ainz que fust retornce, 
Ainssi com vous orrez briément, s’il vous agrée. 

On la quist en maint lieu, mais ne valoit noient. 

Lors firent ceulz deRommegrantduelcommunauraent ; 
Esmère dessus touz ot le cuer moult dolent. 

Adont li dist li pappes bel et courtoisement 

Comment son frère voult la royne espouser 
Et com le üst par force en la tour enfermer ; 

Mais au matin le fist Flourence délivrer. 

Or juge qui l’a faite par barat destourner. 

Lors jura Esmère sus Dieu le droiturier. 

S’il puet son larron frère jamais nul jour baillier, 

Que jà fraternité ne li aura mestier 

Que ne le face ardoir ou tout vif escorchier. 

Esmère et sa genl à Homme s’en entrèrent; 
Paremens et courtines tout à terre getèrent. 

Nulz ne vous porroi t dire le grant duel qu’ il menèrent : 
En mains lieuz, loins et prez, les messages alèrent 

Pour quérir la pucelle qui à tort fu traie. 

Par forés, par desers l’a li glous tant traitie 
Que souz .i. grant rochier vindrent à l’anuitier : 

Là li fist moult de luite le glouton plain d’envie. 

Quant Flourence la belle Jhésu-Crist reclamoit. 

Son desloial serourge granz bufés li donnoit , 

Puis son coutel à pointe sus son pis apointoit ; 

Mais la douce pucelle miex à morir vouloit 

Qu’elle fût corrompue de li si failement. 

Celui, qui l’ancmi avoit soupris forment, 

Du manche du coutel la feroit bien sauvent 
Et la poignoit ès cuisses; mais ne li valu nient. 

Quant il fu mienuit desouz le rochier vinrent. 
Onques il n’i dormirent ou mangièrent ne burent ; 
Mais les bestes sauvages par le désert s’esmurent , 
Et firent moult grant noise qui bien faire le durent. 

Miles les oy bien, mes gaires ne les prise; 

A corrompre Flourence ot si s’entente mise 
Qu’il ne doutoit riens née : de rechief l’a reprise. 
Tant li fist de destresce qu’el fu si fort aquise 

Qu’à paine pooit-ele ne pié ne main sachier. 

11 l’éût corrompue quant Dieu le droiturier 
Fist .i. serpent cresté descendre du rochier; 

Lors convint au glouton la pucelle laissier. 

Quant il vit le serpent la main mist à l’espée. 
Sifflant s’en vint vers lui com beste forsenée, 

Mais il s’en deffendi com personne membrée. 

Quant Flourence perçut d’entre culz .ij. la niellée 

Tout au miex qu’elle pot se leva de la place : 

En la forest sc mist; mes tant y ot grant mace 

De ronces el d’espines, que dras, cors et visage 
Li desrompoient si, c’on véoit bien la trace 

Du sanc et de la robe que la belle ot vestue; 

Mais il ne li chaloil qu’elle fust devenue, 

Pour tant que s’en alast sanz estre corrompue 
Des mains à son serourge, qui tint l’espée nue. 

Tant li aida déable que le serpent tua ; 

■ Puis revint en la place où Flourence laissa ; 

Mais quant il ne la vit moult grant duel démena : 
Jhésu-Crist et sa mère trop forment maugréa. 

Par despit se vouloit bouter el cors l’espée 
Quant il ot une pièce de sa robe trouvée 
Pendant à une espine; lors sot bien que passée 
Fu par iluec Flourence, qui s’estoit descirée. 

Tant ala qu’il trouva la trace de son sanc': 

Le cors, qu’elle avoit tendre, net et poli et blanc, 

Fu forment desciré en costé et en flanc. 

Miles ataint Flourence près d’un petit estanc 

Où plus avoit sansues et laisardes et dars. 

Singes, serpens et ours et lyons el lyepars, 
Escorpions et tingres, souvent de toutes pars 
I venoient pour boire; moult fu lais li essars. 

En trop orrible lieu se fu Flourence mise : 

Miles, li faus traîtres, si l’a par la main prise, 

Puis li dist : « Douce suer, trop vous estes mal mise ; 
Mais vous n’eschaperez de moi en nule guise. 

« S’arai de vostre cors fait trestout mon plaisir. » 

— «Fauzglous,cedistFlourence,miexvoudroiemorir.» 
Adont la reprist Miles par merveilleux aïr ; 

Mais ne plot pas à Dieu qu’il péust avenir. 

Le fauz glouz, qui au deable s’estoit trestout donné, 

Li dist : « Fausse mauvaise, vous m’avez enchanté;. 
Mais, se Diex et ses sainz l’avoient tuit juré, 

Si ferai-je de vous tout à ma volenté. » 

Lors l’a par les .ij. piez à un arbre liée: 

L’angoisse qu’il li fist ne pot estre contée. 

Ensi destroit la mist qu’il l’éust vergondée, 

Quant uns ours merveilleuz entra en la contrée. 

Lors vers les .ij. parsonnes moult fièrement s’en vint. 
Et lors se leva Miles qui la pucelle tint. 

L’espée trait du fuerre, fièrement se contint; 

A l’ours se combati si bien comme il convint. 

Tant fist que l’ours tua, mais quant il dut morir 
11 cria si forment qu’entour li fist venir 
Une ourse et .ij. oursiaus qui sanz point d’alentir 
Assaillirent le traître; mais tant fu plain d’aïr 

C’onques ne recula. Les oursiaus le navrèrent; 

Du sanc et de la char des costez li ostèrent; 

Mais si se deffendi qu’en la lin s’en alèrent 
Les .ij. ours et la mère, qui les cops redoutèrent; 

Car il n’i ot celui qui ne fust mehanniez. 

Adonqucs vers Flourence est Miles repairiez; 

Mais n’ot soing de déduit, que trop fu travailliez : 

La belle deslia et puis ala sus piez. 

Enmi une sentele entra au point du jour. 

Virent .i. hermitage en .i. petit destour 

Où .i. saint preüdomme ot longuement fait séjour : 

A l’uis vint, si burta lecuivert traïtour. 

L’ermite leur ouvri l’uis sanz atargier. 

Miles li dist : « Bons lions, avez-vous que mengier? 
Ij. jours a ne mengâmes moi ne ceste moullier. * 
L’ermite respondi : « Vous aurez sanz dangier 

« De tiex biens commej’ai.»Lors ataint .i. pain d’orge; 
Mais onques la pucelle n’en pot passer la gorge. 

Le glouton en menga, qui poi prisa saint Gorge; 
Puis a sachié l’espée, qui fu de bonne forge. 

L’ermite lia fort, puis a le feu bouté 
Dedenz son hermitage; trestout l’a embrasé. 
Flourence vit le fait, forment l’en a pesé: 

Le faus par .i. des braz la prist outre son gré. 

Bien avant le mena en la forest raroue : 

Corrompre le cuida, mais Diex l’a dcffendue. 

Quant il vit que ne pot par li estre vaincue, 

Par ses blons cheveux l’a à*i. arbre pendue. 

Lors prist le faus larron .i. baston d’englenlier : 
Tant en bâti Flourence et devant et derrier, 

Do touz costez véoit de li le sanc raicr. 

Morte l’éust en l’eure quant Diex le droiturier 

Fist parmi la forest venir .i. chastelain : 

Sa gent avoit perdue, .i. cor sonnoit à plain. 

Quant le faus larron Mile l’oy, tout pour certain 
Guida ce fust son frère; lors ot moult le cuer vain. 

A la fuite se mist : forment se desconforte; 

La royne lessa, qu’estoit demie morte. 

Es vous le chastelain, que Jhésu-Crist aporte 
Parmi une sentele qui estoit toute torte. 

La pucelle vit pendre, si s’en vint celle part. 

Moult en ot grant merveille, mais forment li fu tari 
Qu’elle fust despendue. De son cheval liart 
Descendi; lors Flourence li fist .i. douz regard, 

Car ele avoit d’angoisse la parole perdue ; 

Lors l’a li chastelains miex qu’il pot descendue : 
Dessouz l’arbre l’assist ; moult la vit derompue. 
Puis li dist : « Suer, dont estes-vous venue? » 

Elle li dist : « Douz sire, de basse gent sui née , 
Mais nobles genz servoie qui m’ont toute alevée. 

Or m’ont mauvaise gent ci endroit amenée : 

Ne m’en demandez plus, pour klYierge honnourée, 

« Car au cuerai tel duel que bien mourir voudroie. » 
— « Ma suer,dist-il, chiez moi volentiers vousmenroie; 
Jecroi bien que ma femme aroit de vous grant joie. » 
Flourence li dist : « Sire, moult volentiers l’otroie, 

« Par ytel convenant que mon cors garderez 
De toutes vilonnies le miex que vous porrez. » 

Le chastelain dist : « Suer, jà mar en douterez. » 
Sus la mule la sist qui ot le frain dorés. 

Le chastelain Tierry la royne a suie; 

Desiques au chastel ne s’atargèrent mie. 

Là dedenz fu Flourence moult noblement servie, 
Tant que de ses griez maus fu la dame alégie. 

Forment la tenoit chière la france chastelaine : 

Bien voit n’est pas estraite de lignie vilainne; 

Et Flourence se mist de li servir en paine. 

Nous véons au jour d’ui, c’est bien chose certaine, 

Qu’il a plus de service et de bonne duison 
En .i. enfant qui est de bonne nascion 
Qu’en .i. truant: Flourence ollaiensbon renom. 
Le chastelain Tierry, qui moult estoit preudon, 

Avoit une fillete de .vij. anz et demi : 

Par grant chierté couchoit Flourence avecques li ; 

Mais il avoit laiens .i. glouton anemi 

Qui .i. trop vilain plait sanz raison li basti. 

Le faus fu sénéchal au courtoiz chastelain ; 
Nommez estoit Maquaire : c’est .i. non trop vilain. 
Souvent requist Flourence et au soir et au main 
Que s’ amour li donnast, mais il ouvroit en vain, 

Car ele se laissast avant vive escorchier. 

I. jour le trouva seule le glouton pautonnier: 

Par force le cuida acoler et baisier. 

Mais Flourence li fist le sanc vermeil raicr 

A grant ru de la bouche et .ij. denz li brisa. 

Li glous hors de la chambre erraument s’en ala; 
Moult manaceFlourence, et dist qu’il bracera 
Tel plait, s’il onques puet, de quoi arse sera. 

Sitost con fu couchie, le desloial glouton 
Dessouz le Gt se mist coiemcnt à larron 
Où Flourençe gisoit avecques l’enfançon ; 

Mais pas ne se gardoit de telle traïson; 

Car quant le murdrier vit qu’elle fu endormie, 

A la fille son maistre a la corge trenchie; 

Dedenz la main Flourençe, qui fu blanche et polie,. 
Mist le coutel trenchant, et dormant l’a laissie. 

Maquaircs fist matin le chastelain lever. 

Par la chambre Flourençe le convenoit passer 
Quant vouloit de la seue ens en la sale entrer : 

Le sanc du lit sa fille vit aval devaler. 

11 vit que la gorge ot trenchie et le tuel, 

Et en la main Flourençe a véu le coutel. 

Ne pot parler de duel; let li fu, non pas bel. 
Maquaires, qui a fait le dolereus chaudel, 

Li dist : « Franc chastelain, c’a fait ceste murdrièrc! 
Lessiez le duel, et faites ardoir la losengière. » 
Adont leva le cri , et devant et derrière 
La chambre empli de gent qui firent mate chière. 

Flourençe s’esveilla : à merveilles li vint 

Des gens qui là estoient et du coutel que tint, • 

Et quant l’enfant vit mort plus vermeille devint 
Que rose de rosier; lors pasmer la convint. 

Moult fu grant la dolour en la chambre menée : 

La chastelainne y vint trestoute eschevelée. 

Errant éust Flourence à ses mains estranglée 
Quant on li a par force hors de ses mains ostée. 

Adont fist l’en Flourence si fort les poins loier 
Qu’ aval parmi les ongles convint le sanc raier. 

En une chartre obscure la üst-on estaier; 

A ardoir fu jugie tantost sans atargier. 

Mais avant quelle fust au jugement menée 
Li vint dire une vois : « Ma suer, pas ne t’esfrée; 
Car tu seras encore à Romme couronnée; 

Mais avant souferras mainte male journée. 

« Aies en Jhésu-Crist très parfaite créance, 

Que saches que de ceulz qui te feront grevance 
Auras en .i. seul jour merveilleuse vengance. 

On te merra ardoir, mais n’aies jà doutance, 

« Car Diex te gardera. Or le sers d’amour fine. » 
Lors vint le bourel qucrre Flourence la royne; 

Droit au feu le mena, qui estoit fait d’espine. 

Le chastelain, qui ot conscience entérine, 

Li dist : « Femme, comment fus-tu si esragic 
Qu’à mort méis ma fille? je te rendi la vie 
Quant pcndoies au bois. » Lors Flourence s’escrie : 
« Sire, pour Dieu merci ! tel fait ne créez mie. 

C’onqucs féisse mal à la gentil pueelle ; 

On m’a cest plaît basti, ne sai par quel querelle. 
Diex set que j’ai bon droit, à garant l’en apele. » 
Adont le chastelain s’enclina en la sele. 

Si com li chastelains sas son arçon pendoit, 

Avis li fu c’un angle de par Dieu li disoit 
Qu’aler lessast Flourence quel part qu’ele voudroit, 
Et honnour etpourfit bien briémentl’en vendroit. 

Lors quant fu redreciez il dist à haute voiz 
A sa gent c’on alast tost querre son harnois, 

En la vile, sur quoi il l’amena du bois : 

« Je ne veul qu’elle perde du sien vaillant .i. pois. » 

Il li fist trestout rendre et quite délivrer; 

Quant Flourence monta, forment prist à plourer,. 

Car où aler ne sot. Le sire fist crier 

Que nul ne le suïst, pour les membres couper*. 

Maquare, pour le cri, point ne s’esléesça ; 

Errant l’éust suiie, mais aler n’i osa ; 

Flourence sur la mule forment se démenta: 

D’un péril est issue, mais en plus grant s’en va,. 

Ainssi com vous orrez se me voulez entendre. 
Flourence, qui avoit de pitié le cuer tendre, 

Trouva en son chemin .i. larron c’on voul pendre : 
Adont tourna sa mule celle part sanz atendre. 

Au prévost vint tantost, si le mit à raison 

Et li dist : « Gentis sire, pour Dieu requier .i. don 

Car me donnez cel homme, qui sera mon garson. » 
Le prévost li dist: « Dame, pas ne vous refuson; 

Mais laissiez-le-nous pendre : par ma foi, je me dout. 
Se vous le délivrez, que briément ne vous coust : 
Bien vous fais à savoir que de mal a fait moult. » 

Le larron li dist: « Dame, mon cors je vous dois tout 

« A vostre plaisir faire, se de ci me getez, 

Que je vous servirai sanz nule fausetez. » 

Adont fu le larron à Flourence livrez : 

Miex li vausist qu’il fust penduz et traînez, 

Ainssi corn vous orrez assez briément retraire. 
Flourence li dist : « Frère, or penses de bien faire; 
Se tu me portes foy tu auras bon salaire. » 

Le larron li dist : « Dame, quel part voulez-vous traire? » 

Flourence li dist : « Frère, moult volentiers iroie 
Outre mer au sépulcre, se passer y povoie. » 

— « Dame, dist lelarron,g’i sai moult bienla voie. » 
Puis dist entre ses denz: « Demain, ainz que jour voie, 

« Vous ferai de la gorge, se je puis, ij. souflois: 

La mule sera moie et tout l’autre harnois. » 

Droit à .i. port de mer s’en vindrent à cslois 
Où lé larron avoit .i. hoste trop mauvois; 

11 ot mainte personne en son hostel murdrie. 
Flourence s’est la nuit en l’ostel herbergie; 

Le larron fist à l’oste son marchié c’on l’ocic. 
L’ostesse, qui l’oy, ne s’i acorda mie, 

Et dist : « Jà çaiens n’iert fait si mortel péchiez. » 
Le larron dist : « Ostesse, pas ne vous courouciez : 
Nous le dison ainssi, savoir que vous diriez.» 

Qui en larron se fie, il est bien engigniez. 


Quant Flourence la belle fu com nonnain vestue. 
De bon cuer servi Dieu et la Vierge absolue; 

La haire jour et nuit avoit à sa char nue. 

Ilui mais orrez comment elle fu connéue. 

Diex li donna tel grâce qu’il n’ot en la contrée 
Personne tant malade, s’en dévote pensée 
Venist à li parler, ne fust reconfortée; 

Em pluseurs lieus aloit de li la renommée. 

Bien aparut forment que à Dieu fu amie, 

Car de ses anemis fu en .i. jour vengie, 

Et si ot puis de Romme toute la seignourie, 

Dont son serourge l’ot à grant tort départie. 

Esmère, son seignour, souvent pour li plouroit; 
Messes du Saint-Esprit pour li chanter faisoit, 
Que Diex la li rendist; par desconfort juroit 
Que jamais n’auroit femme s’elle ne revenoit. 

Ne remest en l’empire ne cité ne chastel 
Où ne la féist querre, et tant que d’un quarrel 


■ Il y a ici, dans le Ms. 103 N.-D. , une lacune considérable , par suit! 
de la destruction du feuillet 223. 

Fu navré l’emperère en .i. estour mortel 
El front moult malement; n’ot mire qui fust tel 

Qui l’en pust garir; en doute de mort fu, 

Tant qu’il oy nouvcles, si corn plot à Jhésu, 

Que pour une nonnain faisoit mainte vertu 
Le Père de lassus. Lors est le roy méu 

Pour venir à la dame qui moult estoit s’amie; 

Tout droit en Biau Repaire, où ot bonne abaïe, 
Esmère chevauehoit à petite maisnic. 

Hui mais est bien raison que de Mile vous die, 

Qui ot fait à Flourence souffrir tant d’enconbrier. 

11 ala demourer avec .i. chevalier 

Qui le tint en soudées, mais Dicx le droiturier, 

Qui du bien et du mal rent à chascun loier, 

Fist le faus desloial si mescl devenir 
C’on n’osoit entour lui ne aler ne venir; 

Gros fu comme .i. tounel, ne se pot soustenir; 

1. jour fist à son mestre prier et requérir 

Qu’il le féist mener tout droit à Biau Repaire, 

Où Diex pour la nonnain vout tant de vertuz faire. 

Le sire l’otroia. Jà orrez de Maquaire 

Qui mist à mort l’enfant pour Flourence deffaire : 

Si mal fu atourné que de pié ne de main 
Ne se pooit aidier ; mais le franc ehastelain 
Le mena pour garir à la france nonnain. 

Moult amoit le traître; ne sot pas le certain, 

Comment avoit murdrie sa fille en traïson: 

Errant l’éust fait pendre plus haut que .i. larron. 
Oez com fu servis Archembaut le glouton, 

Et son desloial hoste, qui n’estoit pas preudon. 

Du feu d’enfer estoient par le cors alumez : 

Cadot li mariniers estoit si atournez 
C’à potences aloit, les piez ot touz enflez : 

Touz .v. à Biau Repaire sont .i. jour arivez. 

Douce gent, ès croniques de Romme sont trouvées 
Les paroles qui sont ci de par moi contées; 

Mais .i. rommans en est où en a ajoustées 
Granz bourdes qui n’i doivent pas estre recordées. 

Les glous qui à Flourence orent tant fait dolour 
Vindrent où ele estoit trestouz à .i. seul jour; 
Aussi fist l’emperère qui estoit son seignour. 

La dame s’ estoit jà couchie en son dortour. 

Quant l’abéesse sot que pour les granz vértuz 
Estoit li emperères de Romme là veriuz, 

Au lit Flourence vint et li rendi salus; 

Les nouveles li dist, la dame sailli sus. 

Onques puis ne dormist, en oroisons se mist; 
Doucement réclama le très douz Jhcsu-Crist, 

Que bon conseil li doint; une voiz li tramist 
Le Père de lassus, moult doucement li dist : 

« Flourence, belle suer, ta penance est fenie. 

"Vij. anz a que venis en yceste abbaïe : 

Diex veull que tu t’en voiscs à Romme la garnie 
Avecques ton seignour. De vous istra lignie 

« Dont Jhésu-Crisl veult estre honnourez et servis; 
Esmerez est malades, mes demain iert garis. 

En ceste ville sont trestouz tes anemis: 

Diex ne veult consentir que pins demeurent vis. 

« Il ont éu cspassc moult grant d’eulz amender. 
Demain vendront à toi pour santé recouvrer ; 

Il ne te connoistront : haut leur feras conter 
Les paines qu’il t’ont faites souffrir et endurer. » 

Flourence disl: « Vrai Dieu,' je ne vousisse mie 
Qu’il morussent pour moi ne souffrissent hachic. 

De bon cuer leur pardoins toute la félonnie 
Qu’il m’ont fait. » Lavoizdist : « Tu ne fais pas folie. » 

La dame bien matin lendemain se leva : 

Les traîtres connut; mes point ne l’avisa 
Esmère son seigneur, mes bel la salua : 

Elle le connut bien, mais il pas ne cuîda 

Que ce fusl la royne que Miles ot emblée, 

Que de quevrechiez fu bien et bel atournée. 
Adonques s’est Flourence hautement escriée 
Que touz ceulz qui voudroient garir celle journée 

Faut que touz leur péchiez dient oiant la gent. 

A son serourge Mile a di premièrement : 

« Vouz qui en la brouelc gisiez enflez forment, * 
Commenciez tout premier. » Le glouldist bassement: 
I. 8 

« Dame, plus volenliers en secré le diroie. » 
Flourence dist : « Amis, il faut que chascun l’oie. » 

— « Par foi! dist le traître, pourquoi le celeroie? 

Je ne fis onques bien en chemin ni en voie. 

« Combien que mesiaus soie, de certain je sui frère 
A Esmère, qui est des Rommains emperère; 

Sa femme li emblai, et li fis tant de hère 
C’onques tant n’en souffri, je crois, fille de mère; 

« Mais onques ne poi faire que fusse bien de li ; 

Au derrain par les tresches en .i. bois la pendi. » 
Quant son frère l’oy, à poi du sens issi ; 

Adonques se leva le chastelain Tierry, 

Et dist à haute voiz : « Par la Vierge absolue. 

Je trouvai une dame à .i. arbre pendue : 

De mort la garanti ; trop estoit derompue; 

Mais la bonté m’en fu trop malement rendue. 

« A grant honnour l’avoie tenue en mon hostel , 
Mais à .i. main trouvai en sa main .i. coutel, 

Dont elle ocist ma fille; mais onques ne fu tel 
Que la féisse ardoir, tant avoit le cors bel. 

« Par foi! je ne vi onques plus belle créature. 

Sa mule li rendi et toute sa vesture 

Qu’avoit quant le trouva. Diex et la Vierge pure. 

Se elle est vive, la veille deffendre de laidure! » 

« Chastelain, dist Flourence, autrement a esté.» 
Au séneschal fist dire si corn il ot ouvré; 

Maquaire, qui cuidoit moult bien avoir santé. 

Cria : « Je ne fis onques ne bien ne loiauté. » 

Puis dist: «Franc cbastelain, pour Dieu merci demant: 
Voir, j’ocis vostre fille d’un grant coutel trenchant ; 
En la main à la dame le mis en son dormant. 

Ardoir la cuidai faire, mais Diex li fu garant, 

« Pour ce que s’amistié ne me vouloit donner. » 

— «Glout, distlechastelain, Diextepuist maldonner! 
Jamais ne mengerai si t’arai fait finer. » 

Le larron qui estoit espris du feu d’enfer 

Se dreça sus ses piez et parla à haut ton. 

Et dist : « Je ne fis onques aussi jour se mal non ; 
Mais sachiez cele dame dont il font mencion 
Me fist moult grant bonté: s’en ot mal guerredon; 

« Car onme vouloit pendre quant par sa grant franchise 
Me requist au prevost et m’osta de justice: 

Moi et mon oste aussi l’éussons à mort mise 
Se ne fust nostre ostesse; mais puis, par convoitise, 

« L’alasmessus la mer vendre tous .ij. as mariniers. 
Bien avoir en cuidasmcs .i. plain sac de deniers, 
Mais en chetis meriaus fu nostre argent changiez. » 
Lors parla le marchant qui ot enflez les piez , 

Et dist: « Je l’achetai et changeai vostre argent; 
Mais, quant je li cuidai tout faire mon talent, 

1 . orage leva par la mer et tel vent 
Que trestout mon avoir y perdi et ma gent. 

« Fendre convint la nef et en pièces froer. 

A chevauchons me mis pour ma vie sauver 
Sus .i. fust; moult de paines me falut endurer. 

Sus .i. sac de ferine vi la dame floter ; 

« Pas n’eschapa, je croi, dont ce fu grant domage. » 
— « Si fist, dist l’abcesse; là jus en ce rivage, 

La nous envoia Diex. » Flourenee, qui fu sage, 

Ne se voult plus celer ; tout bas en son langage 

Lors dist à l’abéesse : « Souffrez-vous un petit. » 
Puis vint à son ami, qui ot si grant despit 
Que parler ne povoit: sa main sus son chief mist. 
Jhésu-Crist pour Flourenee beles vertus y fist. 

Car la [teinte du 1er du dolereuz quarrel 
Que l’emperèrc ot fichie près du cervel 
Sailli hors sanz main métré. Le miracle fu bel ; 
Flourenee fu moult lie. Lors jeta jus ynel 

Le cuevrccbicf de quoi elle csloit atournée; 
L’empcrère le vit, errant l’a avisée : 

Entre ses bras la prist, estroit l’a acolée, 

Puis dist à haute voiz : « J’ai Flourenee trouvée 

« Pour qui j’ai tant souffert de dolour nuit et jour: 
Mon frère le m’cmbla, le murdrier Irai tour; 

Mais je me vengerai, par Dieu le créatour! 

Devant tou/. le ferai morir à deshonnour : 

« Miex a déservi mort que nul autre murdrier. » 
Flourenee li requist, pour Dieu le droilurier, 


Digitized by Google 


DE HOMME. 


HT 

Que if li pardonnas!, qu’assez ol d’cncombrier; 

Mais onques l’emperère ne le voult otroier. 

Ainz fist .i. grant feu faire en une praerie: 

Son frère et les .iiij. autres furent ars à liachie. 

Le chastelain Tierry retint de sa partie, 

Et puis donna Liau don à ceulz del’abare. 

Puis n’orcnt povreté à nul temps les nonnains; 
L’emperère de Homme et le franc chastelains 
Enmenèrcnl Flourcnce. Estre povez certains 
Que pour s’amour menèrentgrantjoielesRommains. 

La- (este c’on li fist dire ne porroit bon', 

Puis ot .ij. enlans maries en petit de saison. 
Fiourence souffri moult de paine sanz raison, 

Mais ceulz qui mal li firent en orrent guerredon. 

Jusqu’à la fin mena Fiourence sainte vie. 

Moult de bonnes genz sueffrent à grant tort viionnie, 
Mais Diex les venge puis, combien que il destrie. 
Prions Dieu qu’il nous veille touz traire à sa partie-. 


Explicil de Florence de Homme. 

Moult est bone aeointance d’estoire, bone gent ' j 
Bien m’en puis percevoir et en maint lieu souvent 
Que quant je dis .i. dit à tous généraument, 

Car il nous convient vivre des bons premièrement. 

Jadis .i. chevalier fu moult nobles et biaus; 

Riches hons fu de villes et de nobles chastiaus. 

Et ot en sa jonece assez de cens aniaus ; 

11 ne li eschapoit ne tournois ne cembiaus. 

Quant il n’ot que despendre on n’avoit de li cure. 
On le tenoit por vil, con garçon qui escure. 

En folement despendre avoit mise sa cure : 

Sa joie li torna à grant dolor obscure. 

Du leu l’estuet partir, qu’il n’i pot plus remaindrej 
Sa char li commença à pâlir et à taindre. 

Lors se prist en son cuer durement à complaindre ; 
N’ot vile ne maison où il péust remaindre : 

> C'est-à-dire de raconter des histoires à des auditeurs généreui. 

« Hélas! dolans, dist-il, com dure destinée 
Quant m’en convient fouir en estrange contrée! 

Et si ne métrai hors ne lance ne espée : 

Vous me veilliez aidier, sainte Virge honorée! » 

Toute jor chevaucha; bien li dut ennuier. 

Dedens .i. bois entra grant et lonc et plenier; 

El mileu de ce bois r’ataint .i. escuier 
Triste et doiant de cuer, n’i ot que corroucier. 

Le chevalier l’apelle, et si l’araisonna : 

« Amis, celi te garl qui le monde forma ! » 

Respond li escuiers : « 11 ne m’aidera jà ; 

Bien me sui pereéu que.onques ne m’ama. 

« J’ai le mien despendu et gasté par folie; 

Si ne m’en est remez vaillant une aillie. 

Or m’en convient fouir tous seulz sans compaignie, 
Et si ne sai mestier dont me chevisse mie. 

« Larron et murtrier me convient devenir : 

Je ne me puis mie de fain lessier morir. 

Bien sai que par ce tour me convendra venir : 

Se je trais compagnon, bien me cuide chevir. »- 

Responl le chevalier : « Compains avez trouvé. 
Aussi ai-je le mien despendu et gasté ; 

Or m’en convient fouir tous seulz par povreté : 

Nous serons compaignons quant je t’ai retrouvé. » 

— « Sire, dist l’cscuier , vous soiez bien venus ! 

Vos compains voudrai estre, vos amis et vosdrus. » 

Toute jor chcvauchièrcnl tant que jor ert faillus: 
Sous .i. arbre herbergent, ne chevauchièrcnt plus. 

Ne !i uns ne li autres cele nuit ne menja. 

Prez sont de despérer; chascuns se demenla. 
L’ennemi les escoulc, qui prendre les vouldra; 

S’il les puct acrocbier, moult joians en sera. 

Devant culz s’apparus ; si les a à raison mis; 

« Seignor, comment vous est? ce dit li ennemis. 
"Vous avez tout perdu, et avoir et amis, 

Mendier vous convient 

« C’est grant raeschicf à faire quant apris ne l’avez. 
Se vous me volez croire je vous donnai assez, 

Que vous prendrez avoir partout où vous voudrez 
Ne jamais en prison retenus ne serez : 

« De tous les leus du monde je vous deliverrai. » 

Si dit le chevalier ; « Et je vous servirai, 

Et de cuer et de corps bornage vous ferai. » 

Et i’ennemi respont : « Et assez te donrai ; 

« Mais que Dieu et sa mère te convient renoier ; 
Tous sains et toutes saintes, i> ne t’aront mestier. » 
— «Sire, dit l’escu : er, de gré et volenliers 
Je les rcnoicrai tous, qu’i: ne m’ont mestier. » 

Moult fu fol l’escuier et de mauvais corage ; 

Quar l’ennemi a pris, ce fu par son outrage. 

Au chevalier a dit : « Vien, si me fais homage 
Et je te rendrai tout tantost ton héritage. » 

Rcspond le chevalier: «Volontiers liément. » 

— «Renoie Dieu, fait-il, trestout premièrement, 
Tous sains et tomes saintes lost et isnelcment; 
Fais-le, se tu m’en crois, et tantost errainment, 

Et je le renderai trestout ton tenement'. » 

— « Je les renoie tous, je sui de ta mcsnic. » 
Respont li ennemis: « Tu ne fais pas folie; 

Je le don rai Iionour et grande seignorie 

Se lu as renoié aussi sainte Marie. » 

Respont le chevalier : « Ce ne ferai-je jà, 

Que je renoie ceie qui le cors Dieu porta, 

Qui la perte du monde par son corps rescora 
Et la pais et l’amour de son Fil nous donna. 

« Il te doit bien souffire quant j’ai Dieu renoié. 
Tous sains et toutes saintes; je sui jà en péchié, 

Et de cuer et de bouche je le t’ai otroié. 

Lesse ester Noslre-Dame; trop m’auras engingnié. » 

Respont li ennemis : « Tu seras mendians; 

Se tu ne la renoies, seras povres truhans : 

Et s’as Dieu renoié qui le sera grevans. » 

— « Sire, dit l’cscuier, faites-li ses convans. » 

Respont le chevalier : « Par ma foy ! non ferai ; 

Jà jor de ma vie ne le renierai ; 

La Royne des ciex, jà tant ne mefferai. 

Se j’ai Dieu renoié, à ceb me tenrai : 


Celle strophe a cinq vers au Ms. comme ici. 

C’est cele qui puet tous à son Fil r’acorder. » 
Li ennemis voit bien qu’il ne le puet mener 
A ce qu’il la renoie; ne le puet engignier. 

De mal talent s’en torne, si le lessa ester. 

Dolant fu l’ennemi quant ainsi le perdi : 

Si emmena celui qui à li se rendi. 

Le chevalier demeure, qui cuer ot eskahi; 
Tout droit à l’adjorner, hors du bois s’en issy. 

Quant il fu hors du bois devant lui esgarda 
Et vit .i. biau chastel : une chapelle y a. 

Au plus tost que il pot cele part s’en torna; 
Por saluer la Virge ileques s’arresta. 

Quant il y fu venu, si issi de la celle, 

Son palefroy atache au rai d’une saucele, 

Tost et isnelement entra en la chapelle. 

Et a véu l’y mage de la Virge pucele. 

Devant li s’agenoille, et merci li cria, 

Et de cuer et de bouche forment le réclama. 

Li sires du chastel par matin se leva, 

Et lui et sa mesniée en la chapelle entra. 

Quant il vit le cheval si se va merveillant ; 

Le chevalier entent mult tendrement plorant. 


I. po se trest arrières por véoir son samblant. 

Le chevalier esgardc qui requeroit merci. 

« Douce Dame, fait-il, aiez merci de mi! 

J’ai vo Fil renoié, l’ennemi m’a traï; 

Tous sains et toutes saintes ay renoié aussi : 

« Ne sai où retourner se je n’ai vostre aieuë ; 
Que j’ai Dieu renoié, si ai m’âme perdue. » 

A yceste parole a sa corpe bat ne; 

L’yaue du cuer li est parmi les yex courue. 

L’ymage de son lieu maintenant dévala , 

Et de son cuevrechief le vis lui essuia ; 

Maintes lermes reçut qui du chief li coula. 

Le sire du chastel le vit et esgarda. 

11 a véu l’ymage devant lui en présant 
Qui le réconforta bel et cortoisement : 

« Amis, dist Nostre-Damc, ne t’esmaie noient; 
Je te r’acorderai à mon Fil vraiement, 

Et si auras par tans honour et richeté. » 

Puis remonte en son leu quant l’ot réconforté. 
Li sires du chastel a tout ce regardé : 

Bien pense que en li a aucune bonté. 

Un po se trest arrière, et tous! et parla : 

Le chevalier l’entent, sus ses piez se leva : 

Li sires l’araisonne et si l’en apela, 

Et cil li respont bel, qui très bien apris l’a. 

Li sires l’en apelle, si l’a mis à raison : 

« Amis, dont estes- vous? N’i faites restoison. » 
Et cil li respondi belement à bas son : 

« Sire, .i. chevalier sui de moult povre renon ; 

« Je sui .i. chevalier du tout deshéritez. » 

— « Amis, ce dit i' sires, gardez ne me celez. 
Féusles-vous onques à famé mariez? * 

— « Nennil, sire, dist-il; onques n'i fu donez. » 

— « Et si avez dès jà vostre terre perdue? 

Est passée i’anéc que e!:e fu perdue? » 

— « Nennil, sire, dist-'l ; bien seroil secorue 
Se j’éusse deniers dont féust secorue. » 


— * Amis, ce d : st 1' s ; res, je vous en baillcré,. 

Et avoir et deniers à pienté vous donrai; 

S’ay une be''e fil e qu’à famé vous donrai, 

Et tîe tou,j ...a terre chevelain vous ferai. » 

— « Sire, pour Dieu merci, fait-il, ne me moquiez : 
Je sui tristes de cuer, dolans et courrouciez. » 

— « Amis, ce dit !i sires, or ne vous esmaiez : 

Vous estes, se Dieu plest, à bon port arrivez.- 

« Soiez certains et fis en vis vous moqueroie- 
Laissiez ester le duel, et si démenez joie 
En l’onnor Nostre- Dame, qui si bien vous avoie 
Et de cuer et de bouche le don vous en otroie. » 

Cil si l’en mercie, qui la raison agrée : 

A icesle parole a sa fille mandée; 

Si li donna à famé et i! i’a espousée, 

Et l’onnor de sa terre îi a toute donnée ; 

Et avoirs et deniers à pienté ii bailla ; 

Dont sa terre reçut et si lo rachata, 

Et fu hoir de sa terre. Li sires trespassa : 

La Royne des ciex ces biens li pourchaça. 

Pour ce qu’il l’a servi ot-il bon guerredon; 

Cil qui *a renoia list trop grant mesproison, 

Com vous orrez conter à petit d’aeboison, 
Comment li ennemis li List la traïson. 

"Lonc temps ala nar terre, des mauiz ot-i! assez , 
"Et tant (|uc il lu pris à .;. fait atrapes, 

Et fu estroit liez, et fu emprisonnez. 

Et fu jugiez à pendre, que i. fu pris prouvez. 

Quant il fu en prison durement se doubla 
Que il ne fust pendus, l’ennemi appelia, 

Et le mauvais y vint tantost qu’il le hucha : 

« Maistres, car aidicz-moi ou l’en me pendra jà. » 

Respont li ennemis : ». Je te déliverrai. 

Vez cy le hanap d’or que je te baillerai , 

Et .iiij. besans d’or aveques te donrai. 

Tien, met tout en ton sain, fai ce que te dirai. 

« Quant le bailli t’aura devant li en présent 
Et il te voudra prendre por faire jugement, 
Donne-li cesl avoir pour ton délivrement ; 

Et il est convoiteus et d’or lin et d’argent, 

« Il te déiiverra, saches par vérité. » 

Cil a pris te hanap, en son sain i’a bouté, 

Et les .i« : j. fermaus forment l’ont agréé. 

A Leste parole l’a li bai ia mandé. 

« Amis, dist li baillis, il te convient morir; 

Il n’est lions, fors que Diex, qui t’en puist garai 
Dis-moi tost tes meffais, tu les dois bien géhir. » 

Au borriau le bailla qui le doit mainburnir. 

« Sire, dist l’escuier, ains m’en lairez aler; 

I. jouel ay moult riche que je vous veil donner : 

Il vault .lx. livres, ne vous estuet doubter. 

Je le vous baillerai, faites-moi délivrer. » 

— « Or tost, dist le baillis, fait errant, monstre çà. » 
Cil mist main à son sain et trouver le cuida, 

Et il trueve .i. chevestre; de son sain le sacha; 
Quant li baillis le voit il s’en rit et gaba. 

« Hélas! dist l’escuier, l’ennemi m’a trahi. » 

— « Par foy ! dist li baillis, et tu m’as bien servis! » 
En son col le laça, au bourriau le tendi 

Qui le mena aus forches et puis si le pendi. 

L’ennemi se tint prez, ne le vault esloignier; 

Quant l’âme issi du corps, il ne la volt lessier: 

Il la porte en enfer là-dedens herbergier. 
Ainsinques vouldroit-il tout le monde esloignier. 

Or fu de son service à duel et à doulour. 

Ainsi est-il servis qui sert mauvais seignor; 

Mais qui sert Nostre-Dame, cele dame d’onour, 

11 ne puet en ce siècle certes servir meillour. 

Jehan de Saint-Quentin dit qu’elle en doit servir; 
On puet de son service à grant honor venir : 

C’est le trésor de grâce por tous ceulz garantir 
Qui la veille de cuer et amer et chiérir. 

Or prions doucement à la Virge Marie, 

Par qui le monde fu et rais de mort à vie, 

De l’enging l’ennemi, qui le monde tarie, 
Nous gart, et nous otroit la perdurable vie. 
Amen. 


Expticil du Chevalier et de VEscuier. 

Pour ceulz qui sc dcsroient trop outrageusement 
Quant li sires des ciex, qui ne faut ne ne ment, 

Des avoirs terriens leur preste largement, 

Vous dirai un exampie à tous généraument. 

Mais il sont moult ceulz qui n’i veulent entendre, 
Ains veulent en cest siecle si grantorgueil emprendre 
Que par leur avoir veulent tous leurs amis souprendre 
Et ne leur samble pas jamais puissent descendre, 

Jusqu’à tant que Fortune de sa roc l’abat, 

Ou Diex par maladie de sa verge le bat. 

Lors vaut pou son déduit, son avoir, son baratj 
Ainz est triste et dolent, humilieus et mat. 

Fortune tu es ruste : maint orgueilleus asommes; 
Scnous sommes hui sain, demain pas nelesomm' 

De cest proverbe-ci descendrai sur .ij. hommes 
Qui aloient au bois bûche quérir leur sommes. 

Ces hommes que je di estoient artiier, 

Et s’ estoient vo'sln au temps çà en arrier. 

Chascun avoit .i. asne qui leur out grant mestier : 
Leur somme ne povoient vendre que .vj. denier. 

Li uns de ces âniers femme et enfans avoit , 

Par quoi plus grant despens faire li convenoit. 

11 se levoit matin et moult tart se couchoit; 

Du soir pour le matin riens ne li demouroit. 

Cil qui n’ot nulz enfanz si forment se hasta 
Qu’il ot avant sa somme, dont son asnecharga. 

Tost et isnelement à la ville s’en va ; 

L’autre remest el bois, qui fort se dementa. 

L’autre remaint el bois, triste, pensis et mas; 

Moult souvent se complaint et claime vilain las; 

« Diex! que porrai-je faire, sire saint Nicholas? 

Ma femme et mes enfans auront povre soûlas. 

« Je méisme et ma beste si morrons hui de fain, 

Et si ne puis tenir ma sarpe de ma main. 

Laz! et si n’ai denier de quoi nous aions pain! 
Certes, c’est grant douleur au jour que naist vilain! 

« Certes, vilain sui-je gatéis comme un ours. 

De touz les temps du monde sui-je nez en décours : 
Ma femme et mes enfans aront povre secours; 
Quant m’en yraisanzbûche duel auront et courons. » 

Ainsi con li vilains par lui se démentoit, 

Une voiz l’apella qui pitié en avoit , 

Et li a demandé pourquoi se complaingnoit; 

Le vilain li raconte son estât orendroit. 

I. 9 


Digitized by Googl 



130 LE DIT DE MERLIN MELLOT, 

La voiz li respondi, qui en ot grant pité: 

« Se je t’avoie jà de povreté geté, 

Serviroies-tu de cuer la sainte Trinité 
Et ameras les povres en fine charité ? » 

— « Oïl, dist le vilain, sachiez certainement. » 

— « Or va à ton hostei tost et apertement : 

Au bout de ton courtil souz .i. séu vraiement 
Trouveras grant trésor; voirs est, pas ne te ment. » 

Quant Tentent le vilain, si li a fait enclin : 

« Sire, quel non avez? » — « On m’apselle Merlin.» 

— « A! mon seigneur Merlin, je me met au chemin : 
Je vous commant à Dieu, qui de l’yaust fist vin. » 

— « Ya-t’en ; or y parra comment te maintendras 
Et comment Jhésu-Crist à servir entendras. 

D’ui cest jour en .i. an yci à moi venras; 

De toi, de ton estât le conte me rendras. » 

— « Monseignour ,granz mercist Je vendrai volentiers. » 
Lors s’en parti du bois sanz bûche li âniers. 

Quant sa femme le voit, contre li va luitiers ; 

Le vilain li a ris, qui n’en fu pas rentiers. 

Quant elle le vit rire, à poi que n’est dervée ; 

Elle li dist: «Vilain, as-tu bourse trouvée? 

Que mengerons-nous hui tout en ceste journée? 
Quant tu t’en viens sanz bûche, ci a fort destinée. » 

— « Ma suer, vous me blasmez; ne faites pas savoir: 
Par temps arons richesce, se Dieu piaist, et avoir; 

Les sommes à porter porront bien remanoir. » 

— « Et où sera ce pris ? di-le, je veul savoir. » 

— «Au bout de cest courtii, droit dessouz .i. séur; 

C’est .i. arbre qui est en septembre méur. » 

— « Devant que le verrai ne serai asséur. » 

Lors pristrent pic et houe pour quérir leur éur. 

Tant fouirent en terre que le trésor trouvèrent. 

Quant il orent trouvé,- grant joie démenèrent: 

Cel an tout coiement bêlement s’eslevèrent ; 

Mais onques pour ce Dieu ne povre plus n’amèrent. 

L’ânier, par couverture, le mois au bois ala. 

Une foiz quant fu riche chascun forment l’ama ; 

Tel ne li apartint qui cousin le clama. 

Au chief de l’an après à la vois retourna. 

Ainsi est-il du monde à la journée d’ui; 

Car le povre homs n’est connéu de nului, 

Mais quant il devient riche, maint s’en viennent à lui 
Que li dient : « Cousin, de vo lignage sui. » 

Li âniers va au bois, souz le buisson se boule; 

Se il oïst la vois moult oreille et cscoute : 

— «lia! monseigneur Merlin, oùm’espérance est toute, 
Venez parler à moi ; moult vous aimeet redoute. » 

— « Vez meci, biax amis. Que veulz-tu? comment t’est ? » 

— « Bien, monseigneur Merlin : moult m’avez biau conquest 
Donné, dont ma maisnic moult bien nourri et vest ; 

Mon avoir, ma richesce,trestouz les jourz mecrest. * 

— «Ceveul-je, biauz amis. Que veus-tu ? di-le tosl. » 
— «A! monseigneur Merlin, que je fusse prévost 
De la ville où demeure.» — «Tu le seras tantost, 
Dedcnz .xl. jourz. Soicz douz et dévost. » 

— « Monseigneur, grant mercis ! ci a noble secours. » 
Le vilain à la vile s’en est venuz le cours : 

Eslut fu à prévost dedenz .xl. jours, 

Mais envers povre gent fu despiteuz et Iours, 

Les riches honnoura, si estoit son cousin. 

Le povre ânier foula, qui estoit son cousin; 

Pardespit l’apella souvent vilain mastin, 

Que jamais ne cuidast qu’il venist à déclin. 

A la seconde année se remist au chemin ; 

Et quant il vint au bois, si dist : « Sire Merlin , 

Venez parler à moi ; je vous aim de cuer fin. 

Où estes-vous alez, je vous pri de cuer fin? » 

— «Vez me ci ; queveulz-tu?» — «Jevousveul déprier 
Que mon filz, qui est clerc, que j’aim moult et tiengehier. 
De Blanqueberque évesque fust; je le te requier, 

Que l’évesque en fu mis en terre devant ier ; 

« Si m’aras à touz jourz délivré de grant paine. » 

— « Va-t’en ; il le sera dedenz la quarantaine. » 

Le vilain s’en retorne qui grant joie demaine; 

Mais il ne pot laissier sa coustume vilainne, 

Qu’il ne fust vers les povres enfrun, rudes et lours : 
Son filz si fu évesques dedens .xl. jours. 

Lors sembla au vilain , quant il ot tel secours, 
Que jamais n’averoit ne paine ne (loulours. 


La voiz vint au vilain briément sanz demourée, 

Et li a dit : « Preudons, que te plaist et agrée? » 

— « Je vous pri que ma fille puist estre mariée 
Au filz du grant prévost que l’en dit d’Aquilée, 

« Qu’elle est belle et plaisant et gracieuse et sage, 
Courtoise à toute gent, en li n’a point d’outrage. » 

— « Dedenz .xl. jours iert fait ce mariage, 

Dist la voiz au vilain ; sert Dieu de bon courage. » 

Tout ainssi li avint comme la vois li dist : 

Dedenz .xl. jours à femme la requist. 

Volentiers li donna, point ne li contredist ; 

En celui mariage grant lignage conquist. 

Ce quant le vilain vit que il fu si montez, 1 

Onques n’en rendi Dieu ne grâce ne bontez; 

Ainçoiz dist à sa femme : « Or sui-ge surmontez, 
Car mon filz est évesque, sus touz sui honourez. » > 

Le vilain meschéant fel fu et plain de rage; 

Si a dit à sa femme : « Plus n’irai au boscage 
Pour parler à la vois : j’ai assez héritage, 

Si sui riche d’amis, d’avoir et de lignage. » 

• Je crois qu'il manque ici une strophe; c'est celle dans laquelle le vi- 
lain appelait son protecteur Merlin tout court. 

— « Si ferez, dist sa femme; vous en yrez au bois 
Quant l’an sera passé pour parler à la voiz. 

Bel et courtoisement à li congié penrois , 

Et li dites moult bien à li plus ne venrois. » 

Le vilain , qui nul bien ne nule honour ne sot. 
Quant l’an si fu passez, au plus tost que il pot 
Monte sur .i. cheval, .ij. serjanzo li ot : 

Au bois s’en est venuz, si apella Mellot. 

Par grant outrecuidance Mellot l’a appellé ; 

La voiz saut sur .i. arbre, si à lui a parlé. 

Le vilain li a dist : « Pourquoi es haut monté? » 

— « Pour ce que ton cheval m’éust tost défoulé. » 

Le vilain li a dit par sa male aventure, 

Corn cil qui estoit plains de mauvaise nature : 

« Mellot , je pren congié; je n’ai plus de toi cure. 
Car je sui riches homs d’avoir à desmesure. » 

La voiz li respondi : « Vilain fus, vilain soies. 

Il ne t’anuioit pas quant tu au bois venoies, 

Ton asne devant toi , et tes sommes vendoies 
Chascune .vj. deniers, plus avoir n’en pooies. 

« A la première année venis moi faire enclin ; 
Doucement m’apcllaz : Ha ! mon seignour Merlin ; 
Mais la seconde année fu ton cuer si mastin 
Que tu me déis sire por moi métré à déclin. 

« Ton fel cuer orgueilleus plus celer ne se pot : 
Puis m’apellas Merlin , or m’apelles Mellot. 

Je te di de certain, briément à .i. seul mot, 
C’onques en toi bonté ne courtoisie n’ot. 

« Or samble que tu soies roy d’une royauté. 

Vers Dieu et vers les povres as fait desloiauté; 

Tu as esté vilain plain de grant cruauté : 
Briément te ferai povre. Ce sera loiauté. » 

Le vilain s’en retourne, à qui il n’en chalut; 

De ce que la voiz dist, certes riens il ne crut ; 

Mais sa fille et son filz en poi de temps morut ; 

De la mortalité durement se dolut. 

Onques son grant orgueil pour cela n’oublia, 

Car en sa grant richesce durement se fia. 

Son seignour terrien .i. autre guerroia : 

Son meuble y despendi, dont moult li anuia. 

Quant sa guerre ot fînée, si li failli deniers ; 

Ses celiers trouva vuis et trestous ses greniers. 
Lors si fu endité que son prevosl Reniers 
Si en avoit assez, mes n’estoit pas maniers 

De faire courtoisie à nului ne bonté. 

Le sire respondi : « Du mien est haut monté. 

Il n’a pas de mes rentes s’anée à moi conté ; 

Mais je l’aurai tantost s’il me plaist desmonté. » 

Le sire le manda ; m. livres li requist. 

Le vilain respondi voiant touz , et li dist 
Qu’il n’avoit nus -deniers, que ailleurs en quérist. 
Le sire fu dolant quant il le contredist; 

Car il li toli tout, muebles et héritages. 

Quant ce voit le vilain à poi que il n’esrage ; 

Car il li toli tout , et rentes et mainnages : 

Lors se plaint tout à droit de son vilain domage : 

« Ilélaz , dit le vilain, j’ai perdu mon avoir! 

Et mes enfanz aussi, dont fusse en grant pooir. 

N’ai pas eréu la voiz , si n’ai pas fait savoir : 

Je m’en puis orendroit trop tart apercevoir. 

« Je voudroie morir quant de moi me souvient : 

Car l’ un meschief sus l’au tre soudainnement me vient . 

Pour faire mon labour .i. asne me convient: 

Maudite soit la vie qui sus terre me tient! » 

Le vilain meschéant fist tant qu’il ot deniers 
Dont .i. asne acheta-, s’ala au bois arriers. 

Car tel avoit esté son usage premiers; 

En celle povreté se morut li âniers. 

Je puis bien tele gent au chien comparagier : 
Quantlechienacharoigneplusqu’iln’enpuelmengier 
I. autre ne lairoit par-devant li rungier, 

Ainz l’abaie et rechine com déust esragier. 

En cest example-ci doit bien chascun entendre 

Ceuz qui grant orgueil veulent en cest monde entreprendre ; 

Car Diex les fait tantost du haut au baz descendre : 

Qui bien sages seroit, il devroit à entendre. 

Et por ce se doit-on mener si sagement , 

Quant Diex des biens nous donne assez et largement, 

Que nous ouvrons au monde et vers Dieu sagement: 
Jhésu-Crist ait nos âmes au jor du jugement! 


Explicit Merlin Merlot. 

Tous ceulz qui volentiers oient de Dieu parler,. 

Et de sa douce Mère, qui tant a le cuer ber, 

A ceulz qui le reclairament fet paier loier Dieu,. 
Qui ne se puéent plaindre au départir du lieu ; 

Por ce que Nostre-Dame scet paier largement, 
Virge, metez-m’en tète à monstrer plainement 
Les miracles qu’il fait à tous communément 
Qui la veulent servir de cuer parfaitement. 

Un chevalier fu jà qui ot grant héritage : 

Tout l’avoit despendu, gasté et mis en gage; 

En folement despendre mestoit tout son usage ; 
Mais sa famé espousée estoit tout d’autre usage. 

Sage fu et cortoise et de bele manière ; 

De servir Nostre-Dame n’estoit onques lanière : 
Povre gens saluoit et faisoit bele chière; 

De faire des aumosnes estoit bien coustumière. 

Le chevalier faisoit du tout cestui contraire. 

Tant haoit sainte Yglise qu’il ne s’i vouloit traire; 

Ains alast au bordel une folie faire, 

Ne féist une chose qui à Dieu péust plaire. 

Quant ot tout despendu, povres fu et chélis; 

Il fu de ses amis à merveilles hays. 

De son pays se part dolans et esbahis: 

A l’encontre de li revint li ennemis 

En guise d’un bel homme et moult très bien veslu. 
Le chevalier apèle: « Biaus amis, que quiers-tu? 
Bien pert à ton samblant que tu es irascu. 

Je croi que tu es povres; le tien as despendu.» 

— « Certes, vous dites voir. Je ne sai que je face : 

Je n’ai si bon ami qui forment ne me chasse 

A noier ou à pendre; chascuns d’eulz me menace. 
Tant sui povres et las ne puis lever la face. » 

Respont li ennemis : « S’afier me voloies 
De ce jor en avant que tu m’ameneroies 
Ta famé espousse issi en ces .ij. voies: (sic.) 

Plus que n’as despendu en petit temps aroies. » 

Respont le chevalier : « Et je le vous créant, 

Car je l’i amenrai trestout certainement. » 

— « Or vas à ton hostel; ne t’esmaie noient: 

Assez y trouveras et rouge et blanc argent.» 

Le chevalier s’en tome, qui plus n’i demora; 

De venir à l’oslel durement se hasta. 

Deniers, chevaus et robes à grant plenté trouva: 
Quant l’avoir aperçoit forment li agréa. 

Des despens qu’il tnena fu grant la renommée; 
Chascuns s’en merveilla par toute la contrée. 
L’autr’ier estoit si povres, c’est vérité provée, 

Ne li créust de pain .i. boulengier denrée. 

Une nuit fu alez le chevalier couchier; 

Du terme li souvint, qu’il véoit apro.chier. 

Lors se prist en son cucr forment à esmaier : 

« Hélas! dolant, dist-il, com porrai esploitier? » 

La dame l’entendi qui ne se dormoit raie. 

Son seignor apella qui menoit male vie: 

« Sire, por quoi plorez toute nuit anuitie? 
Avez-vous se bien non? ne le me celez mie. » 

— « Demainaura .i. an, bien vous en puet membrer 
Si com je m’en cuidoie de cest pais aler, 

A l’encontre de moy se mist .i. bacheler: 

Cest avoir me donna, ne le vous quier celer. 

« Par yceste manière li ai ma foy plevie 
Que je vous y menrai sans plus de compaignie. 
Ce fu li ennemis, ne le mescréez mie, 

Qui vous cuide destruire et traire à sa partie. » 

— « Or ne vous estuet plus de cest fait esmaier, 
Car g’irai avec vous por vo foy aquitier. 

Je pri la mère Dieu qu’ele nous veille aidier 
Encontre l’ennemi qui nous cuide engmgnier. » 

Le chevalier se liève lendemain par matin; 

Entre lui et sa famé se metent au chemin. 

Cilz Sires le conduie qui de l’yaue fist vin, 

Car se’Lne les deflent, trouvé ont mal voisin. 

Si comme il chevauchoient ambedeus seulement, 

La dame regarda devant li .i. pendant, 

Et vit une chapelle cortoise et avenant 
Où le prestre chantoit la messe hautement. 

Quant la dame l’oy, forment li agréa ; 

Le resne du cheval cele part trestourna. 

Son seignor li demande’: « Dame, où alez-vous là? » 
— « Je vais au sacrement, assez tost fait sera. 

« Or venez avec moy, si vous deffendrez miex 
Encontre l’ennemi, qui tant est enviex. » 

Respont le chevalier : « Le convenent fu tiex 
N’enterroie en moustier, ne baiseroie autiex. 

« Dame, alez-y tost et ne demorez mie : 

Priez la mère Dieu qu’el nous soit en aye. 

S’ele ne nous deffent, la chose est si baillie 
De nous .ij. défaudra en ce jor compaignie. » 

A ce mot, descendi la dame de la cele; 

Tost et isnelement entra en la chapelle. 

Dieu pria de bon cuer et la Virge pucelle 
Que contre l’ennemi li garde sa querelle. 

Si com la bone dame estoit en oroison, 
Nostre-Dame descent, tout dans cele façon 
Comme la dame estoit; ne la connut nulz hon. 

Au chevalier a dit: * Faites tost, si monton. » 

— « Dame, moult volentiers; mais j'ai moult grantdoutance 
Que de nous .ij. ne soit par temps la dessevrance. » 

— « Vous n’estes pas bien sage, s’avez foie créance; 

Diex nous y aidera, g’y ai moult grant fiance. » 

Le chevalier chevauche, devant li Nostre-Dame ; 

11 ne la connut mie, cuidast que fust sa famé. 

Grant pièce chevauchièrent, n’encontrèrent nule âme 
En trestout leur chemin c’un homme et une famé. 

Tant chevauchent ensamble qu’il vindrent assez prez 
Du lieu et de la place où estoit li mauvès, 

Qui de grever la dame estoit forment engrez ; 

Mais il ne l’aura mie : courroucié ert de prez ; 

Car Nostre-Dame vient, mais il ne le scet mie; 

Non fait le chevalier qui li tient compaignie. 

En la place descendent où la foy fu baillie : 

Quant li mauvais les voit, à haute vois s’escrie ; 

Au chevalier a dit à moult grant alenée: 

« Hostes-moi ceste famé que tu m’as amenée, 

Car ce n’est pas la dame que tu as espousée. 

Seur toute riens la hé : tu m’as ta foy faussée; 

«Mais soies tous certains tu t’en repentiras, 

Et bien prochainement, si que tu le verras. » 

De la place s’en tourne, que n’i demora pas; 

Par son manoir s’en torne, si le gete en .i. tas. 

Le chevalier s’en torne, durement s’esbahi : 

« Dame, qui estes- vous? de mort m’avez guéri. 

IN 'estes- vous pas la dame qu’espousai et plevi? » 

— « Nennil, faus chevalier; por s’amor vins issy. » 

— « Où estdonques la dame? pour Dieu, rendez-le-moy ; 
Je vous jur et créant jamais mal ne leroy 
Dont me puisse garder tant comme je vivrai. » 

Et respont Nostre-Dame.«Et je la te rendrai.» 

De la place s’en tome, n’i fait plus demorée; 

En la chapelle vindrent, où la dame ont trouvée, 
Qui pardevant l'ymage estoit agenoilliée ; 

De l’yaue de son cuer ot sa face moilliée. 

Nostre-Dame les lesse, ès ciex s’en remonta. 

La Dame se relorne, son seignor regarda. 

Quant lès lui l’aperçut tantost li demanda : 

« Sire, demeuré-je por vous aquiter là? » 

— «Certes, dame, nennil; moult bien m’a aquité 
La douce mère Dieu por la vostre amisté ; 
El-méesme son corps a avec moi esté, 

Dont le malvais m’a dit que j’ai fait fausseté. 

« Si me veille-el aidier! Je ne 1’ savoie mie 
Qu’ele fust avec moy ne en ma compaignie; 

Mais puis qu’ele m’a fait si très grant cortoisie, 

Je la vouldrai servir tous les jors de ma vie.» 

— « Sire, vous avez droit et si est bien raison, 

Car qui la sert de cuer il a bon guerredon ; 

Mais qui sert l’ennemi , qui ne fait se mal non , 

Il en a en la lin le honni du baston. » 

— «Certes, vous dites voir; bien m’en sui aperceu; 
Car por la vostre amor m’a grant mestier héu 
Encontre l’ennemi qui m’avoit decéu, 

Se ne fust le service qu’el’ a de vous héu. » 

Ainsi fu garanti le povre chevalier 
Qui de folie faire estoit bien coustumier, 

Que l’ennemi cuida décevoir par deniers ; 

Mais la Dame n’ot cure, tout li rendi arriers. 

Or prions de bon cuer à la Virge Marie, 

Qui au chevalier fist bonté et cortoisie, 

Que chascuns et chascune l’ait si à gré servie 
Que nous aions des ciex la sainte compaignie. 
Amen. 

A toutes bonnes gens ne devroit pas desplaire 
Oyr de Noslre-Damc bon example retraire. 

Car on y puet des corps les âmes sauves faire; 

A ceulz à qui desplest doit torner à contraire. 

Par bon cxample oïr se puet l’en amender; 

Et vous en voudra dire, se 1’ volez escouter, 
Comment la douce Dame sot ses amis garder 
Du mauvais, qui les veult tous prendre et engignicr. 

Quant plus est home et famé vers Dieu humilieus 
Et vers sa douce mère de grâce graeieus, 

Plus est li ennemis d’engingnier curieus; 

Ne si n’en sera jà jour ne nuit oublieus. 

Il nous est tesmoignié en la sainte Escripture 
Ij. chevaliers estoient : li uns, plains de luxure, 

En amer Dieu ne saint ne mist onques sa cure, 

Ne à la mère Dieu, qui est et netc et pure. 

Certes mal l’en avint, ainsi com vous orrez 
Se je en sui de vous creu ne cscoutez. 

t. 10 

De l’autre chevalier avant •parler orrez , 

•Qui moult estoit preudoms de Nostre-Dame amcz. 

Il estoit moult vaillant cl plain de bone vie; 

Si avoit Nostre-Dame honorée et servie. 

En son vivant li fu sa grant bonté aïe 
Encore rniex assez que s’âme en fu guérie. 

Ces .ij. chevaliers furent andeulz de grant renon : 
Il s’cntr’amèrent moult, si furent compaignon; 
Mais li preudons à l’autre mouvoit souvent tençon. 
S’il le vousist croire, de sa salvation. 

Entre les .ij. maisons près d’une liue avoit 
De bois grant et foillu qui à eulz .ij. estoit; 

Mais li preudoms souvent par grant amour venoit 
A l’autre : de bien faire souvent l’admonestoit. 

Un jor furent ensamble andeus li compaignon. 

Li preudoms dist à l’autre par bone entention : 

« Sire compains, por Dieu qui souffri passion, 
Muez vostre corage à bien comme preudom. » 

Et l’autre respondi une folie grant : 

« Sire compains, dist-il, qui m’alez préechant. 
Tant com serai jones m’irai-je déduiant, 

Et quant je serai viel m’irai convertissant. » 

Li preudoms respondi : « Or est-ce trop mal dit ; 
Nous n’avons de nos vies .i. seul jor de respit. 

Se la mort nous queure sus, de nos biens fais petit 
De inonstrer devant Dieu. » Lors ot cil grant despit. 

Moult corrouciez li dist : « Trop sarmonez de fable; 
Taisiez-vous, de par Dieu ou de parle déable! 
Vostre sermon hui mes ne tendrai à estable. » 

— « Ce poise-moi , dist l’autre, par Dieu l’espérilable! » 

Le preudon chevalier à son hostel ala ; 

A Dieu son compaignon doucement commanda ; 

De ce qu’il li ot dit point ne s’en eorrouça, 

Ainçois prie por li, car moult forment l’ama. 

Le preudom chevalier s’en ala maintenant; 

Son compaignon lessa qui ot cuer de tirant. 

Toudis en sa jonece cuidoit estre vivant; 

Mais el li dura po, si comme orrez avant. 

De sa mauvaise vie forment li meschéi. 

11 acoucha malades : point ne se repenti , 

N’il à prestre nis .i. ses péchiez ne jéhi, 

Ne à Dieu n’à sa mère ne cria-il merci. 

Quant son compaignon ot dire qu’il fu au lit, 

A li s’en vint tout droit, qu’il n’i a pris respit : 

— « Sire compains, por Dieu ! li preudons li a dit, 
Confessez-vous, biau sire, recevez Jhésu-Crist. » 

Une vois au malade si a dit erramment : 

« Ne te confesse pas, tu vivras longuement. » 

Le preudom chevalier ne l’entendi noient; 

Car c’estoit li malvais, qui de bien n’a talent. 

Lors a dit le malade au chevalier preudon : 

« C’est merveille de vous! lessiez vostre sermon. 

Quant je serai guéris, miex saurai ma raison 
Dire à vostre curé et ma confession. 

« Lessicz-moi reposer, si ferez que eortois. » 

— «Volontiers, ce dit l’autre, carorendroit m’en vois: 
Jhésu-Cris, qui fu mort por nous tous On la crois. 
Vous doinst tel repentance que n’en aiez ennois! » 

Li preudoms chevaliers s’en torna tout errant; 

A son hostel s’en vint, l’autre lessa gisant. 

Qui sousglout à la mort, et le va si hastant 
Que jamais à provoire ne s’ira confessant. 

Tant le hurla la mort qu’il trespassa de vie ; 
Chascun de ses parens le pleure et brait et crie. 
L’ennemi fu moult prez, qui l’âme en a saisie; 
Moult liez fu et joians quant en ot la mestrie. 

Li parent ont le cors lantost enseveli ; 

Si fort a l’en sonné li bois en retentit. 

Le preudom chevalier de son hostel l’oy : 

Lors se porpensa bien que c’estoit pour celi 

Que il avoit lessié dedens son lit gisant. 

Lors dist en son corage, doucement souspirant : 

« Mère Dieu , je vous pri , faites por moy itant 
Que de l’âme de li sache le convenant. » 

Lors s’apparut à lui la Virge Dieu Marie, 

Qui des anges avoit moult hele compaignie 
Clers luisans comme flambe, et la Virge Marie 
Comme soleil sus lune par dessus eulz flambie. 

Quant li preudoms les voit, si s’esbahi forment, 

Et la Virge pucele l’apele doucement : 

« Amis, tu t’esbahis, mais monte ïsnelement 
Dessus ton palefroy, si t’en va erramment; 

« Parmi ce bois, amis, tout droit chevaucheras : 
L’âme ton compaignon de certain trouveras. 

De chose que tu trueves lu ne t’esbahiras; 

A tous jors bon example prendre tu y porras. » • 

— « Dame, dist li preudons, benoîte soies-tu ! 

A toi m’âme et mon cors commans et à Jhésu. ■ 
Lors monte isnelement, ne s’i est arrestu; 

Parmi le bois chevauche, qui fu grant et foillu. 

Li preudons si n’ot pas demie-lieu alé 
Qu’il a cnmi le bois le malvais encontre 
En guise d’un noir moine, sachiez de vérité. 

Quant li preudons le voit, si l’a hault salué 

De cele sainte Dame qui le cors Dieu porta. 

« Tès-toi, dist li mauves, ou il temescherra: 

Ne veil point ton salu. » Li preudons se saigna. 

« Or n’ai pooir vers toi,.» l’ennemi dit li a. 

Li preudons li demande : « Et quele créature 
Es-tu, qui du salut Nostre-Dame n’as cure? » 

Dist li mauvais : « Je sui de la maison obscure 
Qui a à non Enfer, où tant a de laidure. » 

— «Comment! dit li preudons; j’ai souvent oy dire 
Que qui entre en enfer, il n’a mestier de mire 

Qui l’en puisse geter; et il a tant martyre 
Cuer ne 1’ porroit penser ne main de clerc escrire. 

« Comment es-tu issus de l’infernal maison? * 

— « Par foy ! dist li mauves, jà ne t’en menliron : 
Enfer portons o nous partout où nous alons. 

Aussi cruel et plus que se nous y fussion; 

« Et que tu miex me croies, vois-tu or mon chapel. 
Qu’a .iij. piez et plus du bas dusqu’au coupel? 

Plus est pesant d’assez que la tour de Babel. * 

— « Par foy ! dist li preudons, sy a pesant fessel! » 

— « Tu dis voir, chevalier; le faisscl est pesant : 
Sueur me fait suer chaude com pions boulant. » 

— « Hé Diex ! dist li preudons, cy a merveille grant, 
Car le pions quant il bout si est trestout ardant. » 

Li mauvais li a dit : « Or met ta main de çà. » 

Li preudons li tendi, une goûte en vola , 

Par le fons de la paume tout oultre li passa. 

« Cy a povre sueur, » le preudons dit li a. 

« Encor, dist li mauvais, ne scés-tu le torment 
Qui est dessous ma chape, que je sueffre griément. » 
Lors a levé le pan de la chape erramment: 

Feu et flambe en sailli si très crueusement 

Que la moitié du bois devant lui embrasa; 

Fueille, branche ne tige onques n’i demoura. 
C’estoit le bois au mors que déables emporta, 
L’autre fu au preudomme, onques feu n’i toucha ; 

Le malvais a le pan de sa chape avalé. 

Et li preudons li a maintenant demandé 
Porquoi il a le bois son compaignon gasté. 

« Par foi! dit li mauvès, et je le te diré. 

« Onques ton compaignon ne fist bien en sa vie; 
L’âme de li si est à la moie baillie : 

Pour ce ai-je sa part du bois toute grégie ; 

La toie t’ai laissié, n’i claing point d’avorie; 

« Et si te dis-je bien, volentiers te nuiroie 
En toutes les manières que je onques porroie, 

Por ce que ton compains voloies métré en voie 
De sa vie amender : nul gré ne t’en saroie; 

« Mais la Dame des ciex moult bien le me deffent 
Que grever ne te puisse, car tu fais son talent.. 

En li as bon escu, je te di vraiement, 

Et tous ceulz qui la servent de cuer entièrement. » 

Li preudons li respont : « Donc doi bien aourer 
Ycele sainte Dame qui si me veult garder. » 

— « Voire, dist li mauvès; mais or te veil monstrer 
L’âme ton compaignon que soloies amer. » 

Lors li a monstré l’âme qui fu son compaignon : 
L’une partie en fu noire com mort charbon, 

Et l’autre plus rouge que n’est li vermeillon. 

Li preudons s’esbahi quant voit tele façon; 

A l’âme a demandé de la noire partie, 

Porquoi elle est si noire, ne qu’ele sénefie, 

De la rougeur ausi que maintenant li die. 

L’âme li respondi : « Ne t’en mentirai mie ; 

« De la voir, ce dit-elle, te dirai , chevalier : 

Je sui en ténébreur, à celer ne t’en quier. 

Avec la ténébreur mon martyre est si fier 
Cuers ne le puel penser ne bouche devisier. 

« De la rougeur ausi , scés-tu que sénefie? 

Le feu d’enfer m’art tout devers destre partie. 

Tant comme Diex sera j’aurai ceste haschie; 
Aumosne ne m’i vault ne prière c’on die. 

« Se mon cors t’éust creu n’usse pas ce torment, 
Que tous jors soufferrai enfer crucuscment; 

Issi pués-tu bien prendre moult bon chastiement. 

11 n’est nulz qui me puist racheter sauvement. 

« Sç ceulz qui sont au monde, grans et petis, estoient 
Prestres messes chanlans, et chascun jor chantoient 
Por moi .xxv. messes, et faire le pooient, 

De ceste grant doleur ne me rachateroient. 

« A mes parons diras, je t’en pri , chevalier, 

Que ne lacent pour moy messe dire en moustier : 
Aumosnes ne prières ne m’auroient mestier. 

Or t’en vas; je m’en vois reçoivre mon loier. » 

Le mauvais comme foudre maintenant s’en lorna; 
Le preudons chevalier aus parens s’en ala, 

Toute l’aventure dure leur raconta, 

Puis vint à son hoslel,que il plus ne tarda. 

Le preudons chevalier y pris! grant cxamplaire 
De sa vie amender :ausi doit chascuns faire; 
Puis honora-il tant la Dame débonnaire 
Qu’il deservi la joie qui à tous bons esclaire. 

Or prions cele Dame qui est et fille et mère 
De la prison nous gare qui tant par est amère, 
Que nous veille emporter à son Fil par prière, 

Et nous aions la joie qui tant est bele et clère. 
Ainsi soit-il , amen ; si ferons grant misère. 

Que Diex nous doinst venir ès ciex avec no père! 
Amen. 


ExplicU le Dit îles .ij. Chevaliers. 

Il sont aucun qui s’entremettent 
De rimer et grant paine i mettent: 
Li un le font pour miex valoir, 

Et li autre pour miex avoir. 

A amors se mellent li auquant 
Maint revont au tornoiement 
Chevaliers pour aus avancier : 
L’uns vuet trère, l’autre lancier. 
En plusors choses se déduit 
Loiaus cuers; sa foiz le conduit. 
Tex i a qui aimment faucons, 
Espriviers et esmérillons ; 

Mes tex les porte sor son poig 
Qui au cuer en a pou de soig. 

Cil qui de déduit s’entremet , 

Se il n’aime ce que il i met, 

Puet pou profitier et valoir. 

S’il estoit qu’il vousist savoir 
D’un déduit qui les autres passe : 
Qu’il bien aprent, petit se lasse. 


• À la fin du tome II de la copie du Ms. 7GI5 ( bibliothèque de l'Arse- 
nal ) on trouve une traduction en prose de ce dit. 

> Quelques-uns ; en espagnol algun. 

Je vous vuel bien faire à entendre, 
N’uns n’enpire de bien a prendre : 

Li déduiz est si souverains 
Qui n’est roi ne cuens ne gaavains 
S’il estoit vis et bien l’amoit, 

Qui plus honorez n’en ceroit 
De touz ciaus qui s’i entendoient. 

— Biau sire, se tuit le savoient, 
Yaudroit-il mains qu’il ne fet ore? 

— Certes, ains vaudrait miex encore, 
Biaus dous amis, bien le sachiez. 

— Dont vous pri-je que vous voilliez 
Dire devant touz quex il est. 

— Certes, biaus douz amis, ce est 
Déduiz c’on a de chiens courans. 

— Sire, mult seroie joians 
S’il vous plesoit à deviser 
Couinent il en convient ouvrer; 

Mult volentiers l’escouteroie. 

Se vous voliez aasanlir 1 

A moi dire à coi il courront, 

Et comment il cognoisteront 
Quel beste je vourai chascier, 

Je vous an auraie plus chier 
Et vous an voudroie servir. 

— Et je n’en quier jà mentir, 

Car j’en sai bien la vérité : 

Quant il auront l’iver esté 


1 Gaavains, Gauvain, héros célèbre dans les romans, cl dont le nom 
est pris ici comme un titre de dignité. 

> Consentir. 

Au sangler, si les anretrai 
Devant karesme, et si les fai 
Bien séjorner et aasier ; 

Et se tu trueves biau chacier, 

Enz el karesme et sec et dur, 

Au lièvre par aucun cur. 

Si gart que n’i soit refusez; 

Car il en auront millors nez 
Et l’alaine en amendront. 

Et quant U arbre floriront , 

Que li prinstcns aproehera, 

Lors prens tes chiens et si t’en va 
Là où tu cuideras trouver 
Miex le serf, pour aus encharncr ' 

Et lor aie à ton pooir 
Du serf à prendre et à avoir; 

Et la cuiriée lor en fai 
Mengier. Ancor le te dirai 
Comment il te convient ouvrer: 

Il te convient querre et trouver 
I. lieu à corre bien séant, 

Sanz change, et mettre i peine grant 
Que tu i puisses assener; 

Et puis faites chéaus mener 
Là où tu cuides par avis 
Que li serf doie estre honniz; 

Et puis trai de ton liemicr, 

Et faites millors chiens chacier 
A force, car il est resons; 

Et sés-tu que nous te disons 


i Mettre en curée. 

Que, se tu pués, que luit ti chien 
Soient au prendre : à ce te tien. 
Se tu vues aprendre et savoir 
Dou serf à conoistre et véoir, 

Si enten bien que les fumées ' 

Ne seront ancor pas formées, 
iPar le pié bien cognoistras 
A quel serf corre tu devras. 
Grosse esponde 1 et large talon , 
Ce ne doit refuser n’uns boni. 

S’il a gros et larges les os, 

Se tu t’en pars tu seras fos ; 

Mais je te vuel faire savoir, 
S’adonc pués jone serf avoir, 

Que tu le chasces, je 1’ te di ; 

Car de I’iver sont afoibli 
Li jone plus que vielle assez. 

Et sitost coin pris averez 
iiij. serfs contre la seson 3 , 

C’ert assez pour afaitoison 4 ; 

Et puis à ton seignour si mande 
Que sa volenté te commande, 

Et le leu te fasce savoir 
Où il voudra déduit avoir 
Des chiens que tu as afaitiez s . 
S’ensi fetes, bien le sachiez, 

Por bon venéour vous tendra. 


• Crottes du cerf : terme de chasse. 

» Partie du pied du cerf, qu'on appelle éponge en parlant d'un cheval. 

3 Hors du temps de la cervoison. 

4 Action de dresser les chiens, de les mettre eu chasse. 

5 Dressés. 

— Biau sire, quant il avcndra 
Que mes sires m’aura mandé 

Et aurai fait ce qu’il commandé? (sic.) 

— Menez à pare se rendra, 

Et lors primes commencera 

Li tans c’on claimrne cervoisons. 

— Apris m’avez d’afaitoisons : 

Or vous pri-je, se vous volés 
Et il vous plest, que m’aprenés 
Com faitement ovrer gie doi 
En la saison, de ce vous proi , 

Car grant talant ai de l’oïr, 

Don ne puet-il mie faillir 

Que vous n’en sachiez par reson. 

— Quant te venra en la seson 
Que vo sires voura chacier. 

De tant vous vuel bien ehastier 1 * 3 
Que ne soiez pas pereceus, 

Mès de main 1 lever soigneuz ; 

Et si prenez .i. liemicr, 

Car il vous aura bien mestier, 

Et entor le fort * le traiés ; 

Car li sers, séurs en soiés, 

Se reliève et va ramboschier 4 : 

Por ce devez querre et cacier 
Entor le fort pour ancontrer, 

Et si vous devez bien garder 
De quele beste ce cera 


i Avertir, apprendre . 

j Matin , mane. 

3 On dit le fort d’un cerf, le fort d’un sanglier. 

4 Se rembuscher. 

Que vos chiens renconterra, 

Car bien s’i convient aviser. 

— Sire, je i porroie muser 
Longuement ainz que je 1’ séusse 
Ne que cognoistre m’i péusse, 

Se vous ne me dites comment. 

— Frère, je t’ai apris avant 
Dou pié, et par ce le sauras; 

Et saches que il ne doit pas 
Longuement aler c’on ne 1’ truit, 
Des fumées, qui point n’i nuit 

A conoistre, ansois i vaut mult , 
Car par ce si cognoissent tuit 
Cil qui s’entendent à déduit; 

Mes tex en demainne grant bruit , 
Sachiez, qui petit s’i conoist. 

— Or vous pri-je, se ne vous poist , 
Que me dites que je ferai 

Quant les fumées trouverai , 

Car je ne sai pas tôt ancor. 

— Tu les métras dedans ton cor, 

Et de l’erbe l’estouperas, 

Et puis jusques au fort sieuras, 

Car là ne se puet-il celer, 

Et il convient le bos porter 
As cornes qui ont grant refrait 1 ; 

Et quant tu auras tout ce fait, 

Et tu auras le bos trouvé 
Qu’il aura brisié et porté 


■ Frottement. 

L’un sur l’autre, si t’en retrai, 

Et sagement tes frétés ‘ fai , 

Si que tu puisses rassener 2 ; 

Et puis si t’en dois retorner 
A ton seignour. Tu dois savoir 
Où tu U auras dit le soir 
Qu’il viegne et que li chien seront 
Et si te convendraadont 
Fère brisiés au râler, 

Si que tu puisses racener 
Et mener ton seignor tôt droit; 
Car tôt issi faire le doit 
Li venerres, bien l’entendez; 

Et quant à lui venus serez 
Si li monterrez les fumées 
Que vous aurez aportées; 

Et c’il avient qu’il vous déniant 
Que vous li faites jugement , 

Et dites li quex valent miex, 

Bien devez eslre si soutiex 
Que par vous li soient louéez 
Grosses et fermes et serrées ; 

Et celes en torches pesans, 

Ne refusent nul ce cognoissant. 

Et se le jone serf avez. 

Bien est reson que vous monstrez 
Les fumées, qui vaines 3 sont; 

Et puis si vous dira adont 


Remarques, dispositions. 
Renseigner, retrouver, reconnaître. 
Molles, liquides. 

Vostrc sire sa volenté ; 

Mais je vous di par vérité 
Que li viex vaut miex en ce! tens, 
For ce qu il est gras et pesans, 

A chacier, c’est or tôt cler. 

Se tu vois ton seignor monter 
Sor son cheval, si monte errant ' 
Sanz faire nul délaiement * ; 

Et puis si pren ton liemier, 

€ar tu ne le dois pas laissier. 

Et t’en reva par tes brisies 
Aus frètes 3 que tu as lessies; 

Et quant tu ceras aprochiez 
De l’ leu où li cers est enbochiez *, 
Fai tenir ton chien et descent , 

Et puis si sui tôt belement ; 

Et se tes sires vuet aler 
Avec toi pour véoir trouver, 

Si met paine que il en ait 
Véu ausi com tu as fait ; 

Car li déduis 1 en plera miex j 
Et si ne soiez mie eschiex s 
De lui monstrer ce que tu vois; 
Mès sofOe en terre et quier as dois 
Là où tu vois que marchié a , 

Por descouvrir ; miex en parra 


' Aussitôt. 
> Délai, 


3 Chose différente des brisées. Elle 
laisse aui arbres où il a frotté son bois. 

4 Embusqué. 

5 Chiche, avare; etchars. 


se dit de la marque que le cerf 

Et li esponde et li talons ; 

Et H os, pour ce le jugons, 

Et des fumées autresi 
Dois-tu trouver, ce te di. 

Et puis juppe ou corne .i. lonc mol : 
Chaucuns en a joie qui l’ot, 

Nés li chien joie en auront, 

Et li vallet les amenront 
Plus près, pour ce qu’aurras juppé. 
Et lors doivent estre escrié 
Pour ce que il ne fascent mal 
Et qu’il se tignent en estai 
De faire noise au mains c’on puet, 
Car tôt issi faire l’estuet ; 

Et quant tu aparcevras 
Au liemier que tu manras, 

Qu’il ert de plus grant volanté 
De sieure que il n’a esté, 

Et par les fuies que il vont 
Assez la terre plus parfont 
Et le pié verrez , se sachiez , 

Et par le lit vous cognoissiez , 

Ausi c’est ce que mult i vaut; 

Mès de mon parler ne me chaut. 
Passe le lit tant que drecié 
L’aiez, et puis fai qu’atachié 
Aiez ton chien à .i. rainsel, 

Et puis si corneras apel 

lij. Ions mos pour tes chiens avoir; 

Et lors vendront à lor pooir. 

Puis met la main au descoupler, 

Et lesse les millors aler 

Avant, et tant que miex creras; 

Et puis tantost si monterras. 

Biau parole au chiens, ce te di, 
Tant qu’il l’aient bien acoilli * ; 

Et puis pence de bien chacier 
Du cor, car il y a mestier; 

Et tes .iij. menées * feras 
Trestout au mieus que tu porras. 
Parole à aus, et si met paine 
Haut et clère à longue alaine; 

Et sui lot et inellement 
Tes chiens et viguereusemenl. 

Ne redoute ne mont ne val , 

Ni fort bois qui te fasce mal, 

Que ou cheval soiez cornans, 

Et sieu la menez touz tens, 

Et chasse et corne cler et haut , 

Que retantisse li bos haut 
Et les valées en bondissent; 

Car li chien mult c’en esbaudissent. 
Et des rainstaux brise en courant, 
Quant la menée vas gitant, 

Et aus voies passer ausi, 

Qui refuit volontiers sur li i * 3 . 
S’arière retorner te dois 
Toute la menée, c'est drois. 

A la requeste .ij. menées 
Doivent estre par toi cornées. 


i Atteint, attaqué. 

* La droite roule du cerf qui fuit. 

3 Revient volontiers sur ses pas pour donner le cbange. 

A l’estortoire ’ dois monstrer 
As chiens que ven à passer 
Le cerf; plus joli ’ en ceront ; 

Et liert ta huese, et bat et ront. 

Se tu os c’uns chiens se destorne 
De ceus à qui tes cuers s’atorne, 

Et que tu crois, si hue sus 

Les autres chiens tant com pues plus; 

Et les fai chacier et si chasce 
De cor, de bouche; et se il passe 
El leu où de toi soit véuz , 

Iiij. Ions mos, et chasse sus, 

Doiz corner; et cil qui l’oiront 
Tréront à toi et amenront 
Les chiens à trestot lor pooir, 

Et joie auront, saches de voir; 

Et puis quant il seront passé, 

Si corne si comme j’ai devisé. 

Et sieu tout adès la menée; 

Et gaite bien que obliée 
N’i soit ne brisiée ne fraite. 

Et c’il r’a autre ruse faite, 

Si fai si com de la première. 

Tele en doit estre la menière 
Com j’ai devant ensaignie. 

Se tu chasses desouz l’oignie *, 

Onques pour ce ne t’esbaubis, 

Ne à tes chiens ne fai japis, 

■ Destortoire ou destoumoire, verge servant à détourner les branches 
en courant dans le bois, 
a Gai, joyeux. 

3 Le bois, la feuillée. 

Ne ne coite plus; mes soigneus 
Soies de biau parler à eus. 

11 fera chaut et sec et dur, 

Et li sers n’i ert mie asséur. 

S’il sieut le descouvert si dois 
Trère au couvert, car il est drois ; 
Li chien miex en asentiront. 

S’il fuit à l’iaue, trei au mont 
Et aval ; il ne puet faillir 
Qu’il ne truissent à asentir. 

Si tret ta flèche ou animer * 

Ou à marchais ne dois lessier 
A trère ancor à ce retorne, 

Se tu oz c’uns chiens le destorne, 
A çaus qui ne l’auront oï , 

Dois parler, se saches de fi , 

Et lor dois dire assez, non po : 
Ra, ra, ra, ra, taho, taho 3 ! 

Et sitost que sui aura 
Tant que plus suire ne porra, 

Et qu’il se fera abaier 
Quatre lens mos, et sus chacier, 
Dois corner, ce saches de voir, 
Pour chiens et pour vallés avoir; 
Car c’il le truevent en estant 4 , 

11 an ceront tuit plus joians, 

Et li cheal l’abaieront, 


> La plaine. 

» Instrumenta propres à ranimer les chiens lorsqu'on les leur montrait , 
comme la baguette ou estortoire. 
s Cris de chasse, d’où Tayaut. 

4 Debout, immobile, rendu. 

Et par droit en amederont 
Lors li dois les jarres couper : 

Ainsi en vaudroie-je ouvrer 
Se je m'en melloie, sachiés. 

Le serf jus par les chiens sachiez. 
Et quant abatu le verriez, 

D’un coutelet l’esmouelez 
Entre les cornes et le col ; 

Et de tout t’apren et escol % 
.Qu’alors dois-tu por ice corner, 

Et puis dois mener abuvrer 
Les chiens, qui en auront mestier, 
Et ce le vueil bien acointier, 

Qu’à vallés fasces retorner 
Ton serf, puis le fai encorner ; 

Et lors doiz sachier ton coutel. 

Les coulles liève bien et bel , 

Puis va à la teste; or entent. 

Et de lonc en lonc le porfent; 

Et puis si le dois escorchier. 

Les neus n’i dois mie lansier 5 ; 

Et c’il avenoit que aucuns 
Passast deseure test commans. 

Que il doit la buffe avoir 
Sanz pardon, se sachiez por voir; 
Et les espaules autresi 
Dois lever après, ce te di. 

La souz-gorge après enlevez ; 


> Profiteront. 

> J'enseigne. 
3 Jeter. 

L’erbière et le josier coupez, 

Et l'erbière devez nouer, 

Ce vous vuel aprendre et locr; 

Puis liève la hampe ' en suivant 
Le soie 5 de la pance prent. 

Se 1’ baille à tel qui n’oblist mie, 
Qu’il n’i fasce la folie, 

Et puis en sache fors la pance, 

Et commande sanz délaiance 
Aus valiez que la mule 3 en ostent, 
Et avec les damtiez 4 l’enportent. 
Met la bouele sus la teste, 

Car li chien en feront grant feste, 
Et puis en oste la froissure ; 

Mais garde por nule avanture 
Que le jardel 5 n’i obliez : 

Es damtiez mettre le devez. 

Puis l’en doit le nomblc 6 lever; 
Les cuisses n’i dois oublier ; 

De l’esehine .ij. neus i ait; 

La queue plus bele s’en fait. 

Et puis en liève les costés ; 
L’eschine mie n’i obliés. 

La queue dois à ton pooir 
Bele lever, se dois savoir. 

N’oublie pas à enciser 


■ La poitrine du cerf. 

> Foie. 

J C'est ce que dans un mouton on nomme la caillette. 
4 Testicules. 

•> Pour jargel , gosier, gésier. 

» Nombril. 

Les jointes devant et derrier. 
L’escorbin * raie n’obliez: 

Haut sur .i. aubre le metez, 

Et le cuer donnez aus mesiaus 3 j 
Car ce doit estrc lor joiaus. 

L’os du cuer 3 n’obliez-vous pas ? 

A dame en ça in te le donras. 

Lors dois ta venoison trousser 
La teste et le col acopler 
Ensamble, pour voir le te di, 

Et les .ij. espaulesausi 
Ensambleet puis les .ij. coslez. 

Sus .i. autre cheval troussez, 

La hampe et la queue sera. 

Ensamble bien i avenra, 

Et les .ij. hausses d’autre part. 

Lor dois haster, ce il est tart, 

De faire errament la cuirie; 

Puis lecuevre tant que chergie 
Soit la venoison et trossée. 

Puis soit la houele ostée, 

En sus, car il en est mestier, 

Et deslie les lévriers. 

Fai chascun une verge prendre, 

Por les chiens de hustin 5 deffendre. 
Et les fais touz mangier emsamble. 
Et ausi tost que il te samble 


■ Partie du corps d’un cerf, 
a Ladres. 

3 La pierre du cœur du cerf. 

4 Charger. 

4 Combat. 

Que il auront mangié assez, 

Si soies mult bien avisez : 

A celi qui tient la boucle, 

Dois-tu crier : « Apele, apele * ! » 
Le cuir trouse derrière toi. 

N’est pas raervoille se t’as soi. 

Se li vins s’i est enbatus, 

Bien est resons qu’il soit béus ; 

Et si tost que béu aurez 
Desus les chevax monterez, 

Et lors devez prise corner ’. 

Ce n i doit-on mie oblier; 

Et quant de l’ostel seroiz près 
Si soiez de corner engrès 
Ij . menées ; cil qui t’orront 
Et lié et joiant en seront. 

Mès je te vuel faire asavoir 
Quex drois tu doiz dou serf avoir : 
Li cuirs est tiens, et li nombles 3 , 
Et les espaules. Li vallet 
En ont le col, c’est lor droiture; 
Mais tu dois savoir par nature 
Que cil droit te furent lessié 
Por ce qu’il fussent emploie 
Cortoisement et départi ; 

Et garde n’avigne par ti 

Que n uns hom t’en puist a blâmer 

Par la défaute d’en donner. 


> Terme de chasse. 

1 Sonner la prise. 

3 Ce vers n en a pas dans le manuscrit qui lui corresponde pour la rime ; 
c est probablement une lacune. 

Or t’ai apris et ensaignié : 

Se le retienz , à emploie 
Dig bien le travail que j’ai fait. 

— Sire, vous m’avez tant retrait 
De biens que toz jors en cerai 
Vostre, et servir vous vourai 

A mon pooir, bien le saehiés; 

Mais je vous pri que me disiés 
Se je doi tôt adès ouvrer 
Ensi pour dou cerf encontrer 
Que deviser oï vous ai. 

— Biaus douz amis, je vous dirai 
Sitost com vous aurez trouvées 
Les menières dont les fumées 
Seront changiez, c’est tôt voirz, 
Lors iront les serfs as fréoirz ; 

Et si ert près de la Magdelaine, 
Sachiez que c’est chose certaine, 
Por le pié et au bois porter, 

T’i dois-tu touz tans raviser - t 
Et au froier cognoisteras 
Dou serf quant tu le trouveras. 
Car au plus gros froir se froie, 

Et avient plus haut, c’est la vraie. 
Lors dois restortoire ’ peler, 

Et plus malin t’estuet lever, 

Et t’en dois aler à clarriaus. 

Et as landes soies iniaus. 

Véir muser 1 devras, 


. Le reslorloirt était différent de l'atortoirc : c elait une baguette qui 
ge portait verte et avec l’écorce en été, blanche et sans écorce dans 1 hiver. 

Et as faus en conoisteras, 

Et as solas,car sa manière 
Est de burnir à charbonnière 
Dou liemier drecier le dois ; 

Saches que c’est resons et droiz. 
Qu’ainsi com j’ai dit devant , 

Il afïiert et c’est avenant , 

Et dont venront chien et vailet, 

Au descoupler grant peine met. 

Et les cuevre inellement 
Et tost et viguereusement , 

Et chasce en autel menière 
Com je t’ai dit por çà derrière. 
Quant li sers as bises * aront 
Alé, bien t’en apercevront. 

Li millor chien et li plus haut 
Chacier ne vauront, ce ne faut; 
Ainz compisseront 3 la menée. 
Sachiez que c’est chose prouvée, 
Jusqu’à tant que achaifTé cera, 

Et lors chaucuns le chaeera; 

Mès les jones le chaceront , 

Et plus volan tiers i courront. 

Se tu prens les chiens, or entent ; 

Une menée sensément 

Doit chacier en toute saisons, 

C’est veritez, nous te disons. 

Fai tes vallés des ars porter, 


> Se tapir dans les fours à charbon. 
» Biches, 
s Urineront sur. 

Car n’uns ne doit le cerf tuer 
D’espée puisqu’il est froiez : 

De loig vous lo que le traiez. 

Tôt adès quant vous ehacerez ; 

Fraites et brisiées Tarez. 

Ausi corn je vous ai apris, 

Assez tost ert li tanz faillis 
Que on ne devra plus chacier 
Le serf. Se te vuel acointier, 

Or retien bien ce que dit t’ai, 

Et saches bien que eslit ai 
Les paroles à mon pooir 
Qui au déduit doivent valoir ; 

Mes jà pour ce non laisseras 
A demander quant tu verras 
Home qui te puist ensaignier : 

Deli te lo à acointier 
Pour ce que l’en oies parler. 

Touz gentiz homes vuel loer, 

Et pris qu’il i vuellent entendre, 

Car l’en i puet mult de bien prendre; 
N’uns ne les aime qui ne soit 
Mieudres, se il fait ce qu’il doit. 


■ Je te conseille de lier conversation avec lui. 


Explicil la Chasce dou Ser. 

En la douce louange de la Vierge pueelle , 
Roïne glorieuse , Marie, Dieu ancellc, 

Qui le dous Jhésu-Crist nourri de sa mamelle, 
Vueil recorder un dit dont la matière est belle. 

A mon commancement dépri la trésorière 
De grâce, qui porta la très haute lumière, 

Que vers son dous enfant veille faire proière 
Que tous ceus qui m’orront aient joie plenière. 

De la Vierge loiaus, qui est la souveraine 
Qui tous les desvoiez à leur droit port ramaine, 
Vous dirai comment voultgarentir.i. chanoinne 
Cil qui sert Nostre-Dame, il ne pert pas sa paine 

Le chanoine lessa à faire une folie 
En l’onneur de la Dame qui est nete et polie; 
Mès la Vierge pueelle si ne l’oublia mie, 

Car au tiers jour après elle li sauva la vie 

Si comme ceus orront qui voudront oscouter. 

1. petit du chanoinne vous leron à parler; 

Assés prochainement i voudron retorner : 

D’un chevalier gentil vous voudré recordmr. 

De Normendie estoit , ce est vérité fine; 

11 avoit une dame loialle et entériné. 

11 en ot une fille de si bonne doctrine 
Que de son cuer servoit la très haute Roïne. 

Mès la Vierge Roïne l’en rendi bon louier 
De ce que fist son père, qui estoit chevalier. 

Tant sui les tournois par son grant encombrier, 
Qu’il ne li demoura palefroi ne destrier. 

Tant fist par sa folie qu’il ot tout despendu; 

En toute Normendie n’ot vaillant .i. festu. 

Nul n’ot mès de li cure quant il ot tout perdu : 
Sachiez qui n’a argent il est trop vil tenu. 

La dame à son seingneur s’en vint et li dist : * Sire, 
Vuidon ceste contrée : tout le cuer me font d’ire. » 
Le chevalier respont : « Foi que je doi saint Sire, 
Nul n’a cure de nous; plus ne vous sai que dire. 

« Nous passeron la mer ; s’iron en Engleterre : 

Je serai soudoier. Il fi ara grant guerre. » 

— « F aites tost,dist la dame. Trestout lecuerme serre. » 
Lors passèrent la mer, vindrent à seque terre. 

A Rippon-le-Chastel le chevalier entra, 

Li, sa femme et sa fille, que de son cuer ama. 

El milieu de la ville le chanoine trouva: 

Doucement le salue, et puis li demanda. 

Moult belle compaingnie ovecques lui avoit : 

Frère au conte Nicole li chanoinnes estoit. 

Le chevalier du sien por Dieu li demandoit 
Aucune courtoisie, quar mestier en avoit. 

Quant le chanoinne entant qu’il li a demandé, 

Il li donna du sien, si en ot grant pitié. 

Sa fille regarda, qui ot tant de biauté : 

En son cuer la convoite, mès il n’a mot sonné. 

Le chanoinne repaire arrière en sa meson ; 

Mès l’anemi li met el corps tenptacion , 

D’avoir la damoisselle. S’apella un garçon; 

Le chevalier manda, si le mist à raison. 

« Sire, dont estes-vous? » — « Je sui de Normendie. 
J’é le mien tout perdu, et tout par ma folie. » 

— «Or, pès, dist le chanoin ne ; ne vous esmaiez mie ; 
Se vous me voulez croire, vous en aurés partie. 

« Distes qui ert la dame que je vi avec vous, 

Et celle pucelete qui le viaire adous?» 

— « C’est ma famé et ma fille, par Dieu le créateur. Sic. 
— « Or entrés en ma chambre, je vueil parler à vous. » 

Le chanoinne, qui fu moult très forment temptés, 
Au chevalier a dit qui vit en pouvretés : 

« Prenez de mon argent tout à vo voulenté, 

Mès que j’aie vo fille à faire touz mes grés. » 

Le chevalier respont, ,qui estoit mandiant : 

« Donnez-moi .ij. c. livres d’argent tout maintenant: 

Je la vous iré querre, s’en faites vo talent. » 

— « Alés, dist le chanoinne, tost et apertement; 

« Les deniers sont tous près, mès que la m’amenés. » 
Le chevalier retorne, à l’ostel est aies. 

A sa famé dist : « Dame, envers moy entendés : 
Certes nous serons riches se croire me voulés : 

« Je vien d’un gentil homme qui a à moi parlé; 

11 veull avoir vo fille tout à sa voulenté; 

Il m’en a .ij.c. livres d’argent sec presanté : 

11 faut que je li maine, car je l’ai créante. » 

Lors respondi la dame : « Es-ce par mariage? 

— « Nenil : c’est un chanoine de moult riche linage. » 
Quant la dame l’entant , si ot au cuer grant rage, 

De l’iaue de son cuer arousa son visage. 

Sa fille vint à li, et li dist : « Douce mère, 

« Dame, pourquoi plourés? Vous a ferue mon père? » 

— «Nenil voir, douce fille; la chose est plus amère. 
Car vous estes vendue, dont je fais mate chière. » 

— « Voir, dist la pucelle, j’é voué chaasté 
Au très dous Jhésu-Crist, le Roy de maesté; 

Je pri sa douce mère, où tant a de bonté, 

Car elle gart mon corps d’ordure et de vilté. 

« Très douce mère Dieu, qui estes souveraine, 

Q u i vostre chaasté gardastes, c’ est bien chose certaine, 
Et si estes des vierges dame et souveraine, 

De grâce et de vertus le puis et la fontaine, 

« Dame, deffandés-moy de l’ordure mondaine, 

Par quoi m’âme ne soit en la prison parfonde , 

Et mon père et ma mère gardez de mort seconde. » 
Le chevalier li dist : « Or çà, Dieus vous confonde ! 

« Venez-en avec moy, et si ne lessiez mie. » 

— « Sire, dit la pucelle, je ne vous desdi mie. » 
Hautement s’escria : « Douce Vierge Marie, 

« Je vous requier merci, que ne m’oubliez mie. ** 

Le chevalier sa fdle au chanoinne mena ; 
lj.c. livres reçut, moult joiant retorna. 

Pleurant la demoiselle illecques demoura ; 

Le chanoinne tantost doucement l’apella. 

« Belle, pourquoi pleures ne par quelle raison ? » 

— « Sire, dist la pucelle, j’ai au cuer marisson 
D’eslre ainsi violée. Or savez la raison. » 

— « Tessiez-vous, belle suer; nous vous marieron. » 

11 couchièrent ensemble; lors soudent la chandelle. 
A moult très fort pleurer se prist la damoisselle. 
«Dites-moi, fait-il, belle, comment on vousapelle. » 

— « Sire, j’ai non Marie, » se respont la pucelle. 

Quant le chanoinne entant ledous non de Marie, 
Tanptacion se fu tantost de li partie 
f Pour l’amour Nostre-Dame, qui est nete et polie. 

« Jà mon cors, se Dieu plest, ne fera vilonnie. 

« En l’onneur Nostre-Dame, qui le cors Dieu porta, 
Mon cors vilainement à vous n’atouchera. » 

1 . 12 

11 saut sus cl sc vcst. Un scrgant apella; 

Au chevalier sa fille doucement envoia. 

La pucellc saut sus, doucement l’en rnercic, 

Et s’en rendi grâces à la Vierge Marie. 

A torches l’en menèrent et si l’ont convoie : 

Quant sa mère l’entant elle fu resjoïe. 

Les sergens retornèrent. La pucelle comta 
A son père la cause pourquoi la respila 
I)e faire villonie : chascun Dieu mercia ; 

11 dient : « Nostre-Dame moult très bien li rendra. » 

Si fisl-elle pour voir, quar, le tiers jour après, 

S’en aloit le chanoinnc jocr parmi les prés, 

Ses serganz avec lui sus bons chevaus montez, 
Dessus une rivière. Là se sont arestés. 

Pour tant qu’auues sauvages i avoit à foison, 

Le chanoine lessa voler un sien faucon. 

Un oissel abati de si très grant randon, 

Touz .ij. chient en l’iaue sans point d’arestoison. 

« Après ! » dist le channoinc, qui brocha le cheval : 
L’iauc fu trop par fonde, si est alés aval. 

Les serjans regardèrent leur bon seigneur loial : 
Aidier ne li povoient, dont leur fist le cucr mal. 

Quant vint desus l’iaue à haute vois s’escric : 

«Très douce Vierge pure, car me sauvez la vie! » 
Adont est reffondrés ; le diable l’espie, 

Savoir s’il le pourroit atrère à sa partie. 

Los cscuiers en pleurent , et mainnent marrement, 
Et dient l’un à l'autre :« Seingneurs, alons-nous-en; 
Si prenon des deniers assez et largement : 

Nous ne poon ici demourer longuement ; 

« Demandé nous sera, c’est bien chose séue. » 
Arrière retornèrent; mais la douce Roine 
Mère de pitié fu là pour le chanoinne : 

Elle le voult garder cel jour de mort vilaine. 

I) angrcs grant compaignie avecques lui avoit : 

Le chanoinne portèrent en sa chambre tout droit; 

En son lit le couchièrcnt, où grant luour avoit 
De grâce et de vertus ; ne savoit où estoit. 

Il s endormi; la Dame ès sains ciex remonta. 

La bonté qu à la pucelle list moult bien rendu li a. 
L’un des serjans errant l’uisde la chambre defferma : 
Le chanoinne s’esveille , mès nul mot ne sonna. 

U pristrent les escrins de martiaus à fraper. 

* cs-ce! dist le chanoinne, mevoulez-vousrober? » 
A la fuite sont mis sans plus de l’arcster; 

Il cuident soient diables qui les vueille enporter, 

Qui pour eus décevoir se soient laiens mis. 

Leur seingneur les apelle et leur a dit : « Amis, 
Seingneurs, je sui vos sire, par Dieu de paradis ! » 

Et quant il l'entendirent au retour se sont mis. 

Quant il ont entendu qu’il a de Dieu parlé, 

Arrière retornèrent; si li ont demandé : ’ 

« Ha , sire ! quelle gent vous ont ci amené ? » 

— « Seingneurs, dist le chanoinne, la mère au Roi de maesté 

« Aies en celle ville, querés le chevalier 

Qui me vendi sa fdle ; par amour vous requier. » 

Et il i sont alés sans point de délaier; 

Le chanoinne li donne d’avoir un grant sommier. 

De quoi lui et sa famme moult bien se gouverna; 

Et puis le bon chanoinne la chose leur conta , 

Comment la douce Vierge de mort le respita : 

Le chevalier sa vie par cel point amanda. 

Il vesquirent au siècle trestous trois saintement. 

Cest essemple nous monstre à tous généraument 
Que qui sert Nostre-Dame, qui ne faut ne ne ment, 

Et en a en la fin .c. doubles paiement. 

Si prions à la Vierge, qui est et fille et mère, 

Qu’elle prist son dous Filz, comme très digne mère, 

Que il nous gart d’enfer, celle prison amère, 

Et nous otroit la joie qui est et belle et clère. 


Explicil le Dil de Respon. 

Roync du mont ch’ier ainsi est apelée, 

Saint Père i act sa clef, saint Paul i lient s’espée. 
Mais par enchantement est deçà translatée 
Où l’en ret et rooingne et robe à randonnée. 

Le pape de Romme est souverain de l’église, 

A qui creslienté est subjete et soumise; 

Vicaires est de Dieu, mais en France à devise, 
Dismes de Guelphes, qu’il onc mais n’i fu prise. 

D’une part il assault et d’autre escommcnie* 

Por ce que de son droit il lye et si deslie, 

Et pape et emperère si veult qu’ele le die, 

De Loys de Bavière ne s’i acorde mie. 

Du pape croit qu’il soit saint et juste personne, 

Car le pooir de lui par toute terre sone. 

11 fait tout bien et droit, ou s’il prent ou s’il donne. 
Mais qu’il ame Géus, à ce pas ne se donne. 

Provendes donc-il, dignitez, bénéfices 
A us riches et à cculz qui moult ont de délices. 

Mais des clers souffisans met-on bien hors des lices, 
Quant des fox sages fait et des sages fait nices. 

C’est tout droit quanque fet; ce seroit symonie, 

Car tout partout est sien, mais la povre elergie 
Des bénéfices dit que droit n’est pas partie. . . 


Faire et défaire puet, por .i. petit d’escroc 
Avec ses cardinaus qui sont entor sa roe ; 

Mais à aise n’est pas comme poisson qui noe. 

Car il n’ose saillir n’estre de sa cadoe. 

Li frère cardinal ameron et le pape, 

Et le gardent de près, si qu’il ne leur eschape ; 

Mais chascun d’eulz en prent ou tout ce qu’il atrape; 
Car qui ne puet humer, mestier li est qu’il lape. 

Cardonaus si sont dit cardinaus com cardons, 

Car par eulz toit et oevre li papes ses pardons; 

Mais chardons chardon naus interpètrent chardons. 
Car il eschardent gens et prenent aus lardons. 

Li prélat sont sacré, et por ce font le sacre. 

Doien et chancelier, chantre et archcdyacre 
Dismes et rentes ont et de terre mainte acre; 

Mais de leurs bochis font souvent divers maçaere. 

Pour leurs églises ont li prélat mainte painne: 

A tours et à palais l’en les mainne et promaine; 

Mais de leurs dimses ont. . . 

Et les seigneurs souvent sans entamer les sainne. 

Li prélat jurent luit garder entièrement 

Leurs drois de leurs églises en leur commencement; 

Mais prélas obéissent, trestoul nalurclmcnt, 

Plus au Roy à garder à droit leur serement. 

Li prélat sont pastour : por ce nous convient pestre 
Lor subgiez, et en ce faisant le font congnoistre 
Leurs pastours, mais plusors font messonneurs estre ; 
Veulent por leurs brebis mordre à destre à senestre. 

Inlre ces prélas prient primas et patriarches, 

Quidc l’autrui sont riches et mettent en leur arches ; 
Mais au restituer se de rendre les charges, 

11 oent biens sans fait, quelque part que tu marches. 

Li cler qui sont renté, li séculier chanoine, 

Li régulier aussi, blanc et gris et noir moine, 
D’aumosnes vivent-il et du Dieu patrcmoinc, 

Mais dire leur souflisl au mouslicr une antoinc. 

Les bénéfices ont , le gros avec la grosse, 

Et de leur droit avec nulz d’entr’culz ne s’eunesse; 
Mais au moustier ne fontnegrantchant, negrant presse, 
Ts'e des povres aussint ne leur chault que les presse. 

Curé parochial, puis qu’il a cure d’âme, 

Quant il est à son prosne, il ne toult à nul âme ; 

Mais mains aimme le clerc qu’il ne fait le bigame : 
Plus des mors que de vis chante à la haute game. 

Quant clerc est couronné, il prent de sa partie 
Dieu, et à lui se tient, hoiuage li aflic; 

Mais cilz renonce à ce, qui aprez se marie; 

Et à marchié se joint en délessant Marie. 

A Paris viegnent clerc et lai por estudier , 

Dont à leurs parens font les bourses deslier; 

Mais pluiseur leur loez miex aimment oublier 
Et bouclers ot motez, et les gens plaidier. 

Sans livre vont souvent itel clerc à l’escole, 

Etceulz qui prestre sont et qui portent estole, 

Mais pis leur concubine tiennent-il en geôle 
Et les dez la taverne souvent qui mains afole. 

Cil de religion qui terres ont et rentes- 
A Dieu servir leur corps mettent et leurs ententes; 
Maispluiseurs marchiez font dont sans flos il ont vente. 
Mais de famés souvent estranges sont parentes. 

En leurs maisons les voi des mains signilians 
Et dedens leur moustiers leurs chiez humelians ; 
Mais hors ypocrisie ont et envie ens, 

Dontmains groucentdecuersqui des denssontrians; 

Li povre mendiant quièrent leur pain sans faille 
Et si vont preêchant, mais non pas por la paille ; 
Car plus à aise sont sans denier et sans maille 
Que ceulz qui ont trésors et terres et aumaille. 

Jadis de povre habit estre vestu soloient. 

Et, preêchant, à pié par le pais aloient; 

Mais sur les gras chevaus vont hui et se grassoient:- 
Ce ne puéent nier, car toutes gens les voient. 

Ainsi la poverté vont preêchant de bouche, 

Mais cequ’il vontdisantjusques au cuer leur touche. 
Il scevent bien véoir en l’autrui car la mouche, 

Et le leur mal céler plus que l’autrui reprouche. 

Il preèchent partout à tous la foy divine, 

Mais plus des testamens scevent-il le çouvine; 

Et herbergent le plus chiez roy et chiez royne, 

Où là où il verront plus fumer la cuisine. 

11 servent à l’autel, et por ce droit commande 
Que de l’auté il aient leur vivre et leur amende; 
Mais il fault que bons vins en leur mengiers’espandc: 
C’est rigle général, tuit aimment ceste offrande. 

Ces riches gens souvent font de disners grans festes, 
Où chars ont et poisson et leurs viandes prestes ; 
Mais se bon vin n’i vient qui fait lever les testes, 

Jà chançons ne seront dites ne bones gestes. 

Rendues et nonnains, Filles-Dieu et Béguines 
Font mains divers enclins en ploiant leurs eschincs; 
Mais il prennent souvent privées disciplines 
Qui leur valent au corps roiex qu’autres médecines. 

Religieuses sont, se tu bien les regardes, 

Par dehors com coulons, mais par dedens renardes, 
Et sous leur simple habit gietent maintes rafardes : 
Se tu t’aproches d’eles, gardes que tu ne t’ardes ; 

Car le feu Saint-Antoine et le feu Saint-Sauvain 
Embrase tous leurs cuers, qui ne sont pas povain- 

Entre leurs cuisses est tel chaleur soir et main , 

11 fault que l’en y perde ou leste, ou pié, ou main. 

Li roy, li duc, li conte et li prince de terre 
Doivent le leur garder et de grief et de guerre ; 

Mais chascun si s’enclost orendroit et enserre 
Qu’en ne les puet trou ver quant l’ en les veul t requerre . 

Do pueple furent fait li roy premièrement 
Por eulz droit governer et mener bonement ; 

Mais l’en voit orendroit faire tout autrement 
Et par disme, et par taille, et par estorchemcnt. 

Les princes ont conseulz des lais et du elergie, 

Et du gouvernement ont du tout le meslric; 

Mais leur mauvais estas révéler n’osent mie, 

Car il veulent servir aus grans de flateries. 

Il estrillent Fauviau ', mais encor le pien tiennent 
Ausprinces, qu’il escorchentpartoutlàoùils viennent : 
Usont partout prenant, lonsbrasont, haultaviengnent, 
Et cil qui sont entour taisans leur brassoustiennent. 

Es pitculz conseulz ont cuidiés leur vices, 

Et por eulz font souvent vers Dieu leurs sacrefices; 
Mais de leurs maulz il n’osent monstrer ne leur malice 
Por ce qu’il ont paour de perdre leurs offices. 


> Allusion au personnage de Fauvel ( la mule ) , héros d'un roman sa- 
tirique dans le genre de celui du Renarl. — Voyez, pour plus de détails, 
page 304 du I ct de mes deux volumes des Mystères inédits du 15' siècle 
(Paris. Éd. Pannier. rue de Seine, 23). 

Alixandres des rois ot plus de renommée, 

Que du monde conquis! grant partie à l’espée ; 

Mais il ot .i. seuros, car il voult de testée 
Que personne envers li nule ne fust privée. 

Alixandres si crut le conseil Aristote, 

Le grant Charle Naymon 1 qui n’ot pensée sote ; 
Mais nos roys croient hui conseulz d’une autre note : 
Pour ce dit-on de ceulz des biens à la main morte. 

Li roy chevauchant furent jadis par les contrées, 
Les pays conquérans à banières levées; 

Mais contr’eulz hui le fait en armes chevauchées, 

Et en leurs chambres sont aussi comme acouchées. 

Qui batus est l’amende, c’est le droit de la porte 
Baudoier qu’orendroit coustume nous aporte 1 ; 
Batus et abatus sommes nostre gent morte; 

Mais encor l’amendons, se mais nous desconforte. 

Des roynes connoistre de nommer ne vous chaillc, 
Qui prennent de l’autrui, mais tous metent en taille; 
Elsontde très haultsanc, dequelque part qu’en aille, 
Mais leur lignage pou leur fait joie qui vaille. 


■ Allusion au sage Naymes ou Naymon, conseiller de Charlemagne 
dans les romans carlovingiens. — Voyez, pour plus de détails, page 107 de 
mon l pr volume des Œuvres complètes de Rulebeuf (Paris, Éd. Pannicr, 
rue de Seine, 23). 

5 Ccvcrs renferme probablement une allusion à quelque usage populaire 
dont le souvenir ne s'est pas conservé. 

Elles ont grans conseulz , chevaliers clers et lays, 
Partout où elles vont, en tours et en palais; 

Elles ne croient pas tous canons,, toutes lays 
Que leur conseil leur dise, ains en font grans relais. 

Religieuse gent ont en leur compaignie, 

Qui leur monstrent le bien par leur preêeherie; 

Mais de ce qu’en lor dit, de la greignor partie, 
Oreilles ont d’oyr, mais de fait n’ont-il mie. 

Elles vont chascun jour au moustier oïr messe; 

Mais c’est près de midi, por ce qu’il n’aient presse. 
Car el se couchent tart; por ce fault qu’en les lesse 
Dormir grans matinées por norrir en leurs grosse. 

Noblement se maintient hui la chevalerie, 

De ses fais ne veult pas que l’en la contraliè ; 

Mais d’aler oultre mer n’a pas cote hardie, 

Se ce n’est aprez boire, ou quant dite est complie. 

Noble de noble atour por ce que l’en les voie, 

Et parlent hautement por ce que l’en les oie; 

Mais pluiseur d’entour eulz sont oisiaus muans proie. 
Et paient de biaus mos et non pas de monnoie. 

Jadis por los aquerre, et pris et vasselage, 

Aloient par pais et par terre et parage, 

Mais hui vont en rivière et chascier en boscage, 

J^es dames visitant partout en tapinagc. 

Hector fu li plus preus de la grant paicnnie, 

Judas Machabcus de la juiverie. 

Rollans des crestiens; mais, quel que l’en en die, 
Chascuns, que plus, que mains, ot convoitise amie. 


Vv, 

Hospitalier sont gent de grant auctorité 
Et de grant herbergier sont duit d’antiquité; 

Mais orendroit il font po d’ospitalilé, 

Et por ce hospitalier sont à tort renté. 




■te 


Cil qui au parlement sont pardevers les contes 
Font droit au finement, mais à tant c’est li contes, 
A us enquestes aussint fait-on moult de racontes; 
Aus requestes autel honneur, n’est-ce mais hontes? 


La court du parlement fait droit, quel qu’il demeure : 
Mal est que contre ce qu’ele fait nul hons oevre; 
Mais le Roy, soy, sa court ensemble deshoneure 
Quant il deffait ce qu’est fait à si grant demeure. 


Justicier cil qui ont justice à mains tenir, 

Le droit garder tous jors leur devroit souvenir ; 
Mais l’en voit de plusieurs que, pour les dons tenir. 
Font causes esloignier et à tort défenir. 


Raillif, prevost, viscomte, official, vicaire, 

Ont moult à escouter, et à faindre, et à taire; 
Mais si s’en scevent bel et de légier retraire 
Quant il voient les dons saillir en leur aumaire. 

Nostre justice laye et l’eclésiastique 
Nécessaire nous sont, chascune est autentique; 
Mais l’en y boute et fiert, et y point-on et pique 
Plus ne nominatif que l’en ne fait l’oblique. 

Diverses causes sont en teulz cors csméucs, 

Dont sentences se font aucunes retondues, 

Droit s’i fait, mais clochant souvent por les morues, 
Dont absolutions se sont plus chier vendues. 

Ce touche les prevos et les otiïciaus; 

Li notaire y resont, qui font mémoriaus; 

Mais se servis ne sont de dons espéciaus, 

Des fauviaus feront gris et des ferrans moriaus 

Li advocas resont por ses causes deffendre. 

Le droit doivent garder et au grant et au mendre; 
Mais lor langues si chier veulent loer sans vendre 
Que à paine à leur gré leur puet-on loier rendre. 

Puis sont procurateur, et cil qui lettres portent 
Souvent sont de .ij. pars; mais les gens il cnortent 
Or à pais, or à plait; or vont droit, or se tordent. 
Et pour plus traire argent souvent s’entre-déportent. 

Sergent de chastel et des cors jà nommées, 

11 viennent et revont par pays, par contrées; 

Mais il ne sont pas tous de bone renommée, 

Car maint en sont houlier vivans de rencontrées. 

Vallès, huissiers de cors, pluiseurs sont à la porte, 
Mais à tart oevre Fuis s’ on ne leur donne ou porte. 

< Pour bien faire comprendre ce vers il est nécessaire d'expliquer que 
le mot Fauve 1 ne désigne pas seulement le principal héros du roman 
de ce nom , mais encore en général un cheval de couleur rousse tirant 
sur le jaune ; de môme le mot ferrant désigne un cheval gris tirant 
sur le blanc, et un cheval morel est un cheval noir ou du moins tirant sur 
le brun. 

Geôliers de prison si resont de leur sorte : 

Si pluiseur vont clochant, et vont la voie lorte. 

Sires pbisiciens garissent les malades, 

Aucuns, maisnon pas tous; mais leurs pommes grenades 
Et leur buvrage trop vendent amers et fades, 

Dont or ont et argent et les viandes sades. 

D’autre part revoit-on ces gens apoticaires : 

Diverses médecines font et divers clistaircs; 

Mais se l’en muert ou vit, force n’i font-il guaircs, 

Mais qu’il soient ançois paiez de leurs salaires. 

Cuillir les herbes font, espices font molues; 

Mais por bones souvent baillent les corrumpues. 
l'hisicienne gent en sont bien decéues, 

Dont les vies en sont plus tost que droit tolues. 

Li marcheant qui font quelque mareheandise 
Souvent le denier Dieu baillent où Diex n’est mie, 

Et par terre et par mer grant paine ont por lor vie; 
Mais leur purjoise font .x. fois valoir demie. 

Cil qui oevres de pois, de nombre et de mesure 
Nécessaires nous sont ; mais chascuns pis mesure 
A son voisin qu’à soy; por ce, contre droiture, 

Usent de double pois de diverse aléure. 

Bons sont cil de mestier et nécessaire au monde, 

Mais convoitise en tous et en chascun habondc. 

Entre mains général est-elle qu’il n’afonde, 

Mais par-dessus tout vait afin que tout confonde. 

Il n’est si dou cheval , si bone draperie 
Où n’ait quelque seuros et traimme mal bastie, 

Si bons blez où il n’ait ou chardons ou ortie; 

Ce mait chascuns mestier enordis et conchie. 

Li ménestrel i sont qui font méneslrandie : 

Li uns scet d’emtrepiet, l’autre fait d’estampie ; 
Mais quant li uns s’esbat sus l’autre il ont envie, 

Et vouldroit qu’il féust ès plains de Lombardie. 

Li corratier resont au monde nécessaire 
Par leurs marchiez qui font; mais plus de leur salaire 
Penssent que de ce qu’ont por marchéans à faire : 
Por ce lisent à cors, non pas à ordinaire. 

Marcheandise est bone, justement maintenue, 

Et nécessaire à tous, c’est chose cognéue ; 

Mais monnoie le fait souvent desconvenue 
Quant de son loial pas si souvent se remue. 

Li tavernier s’en vont par mainte grant province 
Por acheter les vins dont li Roÿ et li prince 
Et tuit son abuvré; mais pas Dieu ne reynce; 
Chascun a sa mesure à droit, mais la rcpince. 

Li vallet qui le vin traient, vont et reviennent, 

Et de mal faire entr’eulx souvent s’entre-convienent 
Du vin pour autre traient ou du pris il retiennent , 
Et mestraient, dont puis maintes noises esrauevent. 

Laboureur sont gens assez benéurez 
Mesmement par cui terres sont labourées, 

Mais il font bien souvent de malvaises jornées, 

Et lart viennent à oevre, et tost truevent vespréesj 

Et pour ce vont querrant partout leur soustenance, 
Mais envie ont entr’culz d’avoir plus ineschéance 
Por plus d’auniosne avoir , dont pour leur emouvance 
L’en leur lesse à bien faire et aumosne et pitance. 

Mariage est de tous li premiers sacrcmens : 

En paradis fu fait de Dieu mesmement; 

Mais gardé n’est de tous ne bien ne droitcmcnt, 
Dont plait, honte, et domage en sourc communément . 

Et puis qu’en tous estas treuve l’en à redire, 

Que fera dont Gieffroy ', qui des mauvez est pire? 
Ce monde pas n’amende, ainçois vait en l’empire, 
Mais se mais plus nous vient de fourme que matire. 

Es princes a orgueil, ès juges fraude hérite, 

Li prélat sont si maulz, li rendu ypocrite, 

De procurer ne sont li marchcant bien quite : 

Pou mesure ont ou pois qu’en n’i trueve redite. 

Es cloistriers a envie, és usuriers rapine, 

Ne est entre les gros, car l’un l’autre n’encline; 

Mais Convoitise à tous dame est, non pas meschine; 
Luxure, qui maint règne, à honte se décline. 

Ainsi en tous estas il a ou pou ou mais, 

Car se l’en dit du bien, l’autredit: «C’est voir, mais.» 


» Nom de l'auteur. 

I. 13 

Osions dont d’entour nous tex més et entremais 
Se deservir volons le ciel à tous jors mais. 


Explicit le Dil des Mais. 

£t Bit JHoniot î»c -fortune. 

Ms. 7218. 


Seignor, or cscoulez li grant et li menor, 

Et li jone et li viel, li scrjant, li seignor. 

Sc de m’entencion entendez le tenour, 

Jà n’i porrez noter fors bien et grant honor. 

Un ditclet vueil dire cortois et délilablc : 

Cortois le dirai-gie et assez bien notable : 

J’entent que je le die por estre pourfitable 
Au monde, et ne 1’ di mie por fablel ne por fable. 

C’est ore de Fortune dont je vous vueil parler : 
Si ne le vi-je onques ne venir ne aler, 

Ne ne sai s’ele set ou chanter ou baler, 

Ou s’ele set pois cuire ou poréc saler. 

Encor ne soit Fortune corporel créature, 

Bien puet mortalité avoir en s’escripture. 
L’Escripture dit bien, Fortune est aventure 
A la foiz bone et bele, à la foiz laide et dure. 


Or vous ert de Fortune à la véritez dite : 
Prenez garde entor li coumcnl ele est escrite, 

Formes d’omme a sus li, li uns en haut abitc, 
L’uns monte, l’autre avale, l’autre gctc en soubite. 

Fortune et la feture de la roe ronde 
Notent les aventures de ccst dolereus monde. 

Hui est uns hom granz sire et toz li biens abonde, 
Demain sera getez en la terre parfonde ; 

Por ce di que Fortune puct estre bonc et male. 
Hommes a entour li ; l’un monte, l’autre avale : 

Li uns pleure et souspire, li autres rit et baie; 

Li uns est trop granz sires, l’autres n’a riens en male. 

Il pert bien que Fortune puet fère honor et bonté : 
Quant Fortune a fet homme per à roi ou à conte, 
Por .i. pou d’aventure, de mesdit, de mesconte, 
Fortune l’a monté, Fortune le desmonte. 

J’oi l’autr’ier d’un homme moult forment reprochier 
Qu’il seut des espérons les granz chevaus brochicr. 
Quant le senti Fortune de l’un des piez clochicr, 

Si le fist trébuchicr déplus haut c’un clochier'. 

Ha ! seignor, grant seignor, vous, venu des granz leus, 
Gardez que par Fortune ne soiez orguilleus; 

Quar li tour de Fortune sont trop plus péreilleus 
Que tonnoire et lempeste, serpens, lyons et leus. 


* Cette strophe et celle qui précède font, je crois , allusion à la fin tra- 
gique de Pierre de la Broche ou de la Brosse, ancien barbier de saint Louis 
et ministre de Phiiippe-lc-Hardi , qui fut pendu en 1270. — Voyez les pièces 
inédites que j'ai données sous le titre de f.n complainte elle jeu île Pierre 
<le la Broce (Paris, 1830). 

J’ai oï de Fortune rçproehier maint reproche : 

Or broche hom grant cheval des espérons à broche ; 
Por .i. pou de reproche Fortune si raproche, 

Si abat et brochie et brocheor qui broche. 

Gardez vous de Fortune, seignor, je le vous loe : 
Quant Fortunea fet homme haut chanter comme aloe 
Et il cuide miex estre assis dessus la roe, 

Dont retorne Fortune, si le gete en la boe. 

Fols est qui por Fortune de mal fère s’esforce; 

Tele Fortune faut, n’i a ne foi ne force ; 

Mès Fortune qui homme de bien fère renforce, 

Celi ne puet dèffère fers, ne fauchons, ne force. 

J’oï parler d’un homme, bien le pot l'en véoir, 

Qui Fortune avoit fet en haut estai séoir : 

Quant il cuida miex estre, en son plus grant pooir, 
Fortune de bien haut le fist bien bas chêoir. 

Gardez-vous, biau seignor, cis vers ne vous eschape : 
QuantFortunea fet homme prince, roi, duc ou pape, 
Par .i. fàus tour Fortune le retorne et ralrape, 

Se li brise le col en colier ou en trape. 

Encor sai de Fortune assez de véritez : 

Quant Fortune a mis homme en bien granz héritez, 
El il cuide miex vivre en granz solempnitcz, 
Lendemain est trovez murtris et soubitez. 

Je dirai de Fortune encore ainz m’en voisc: 

Quant Fortune a à homme donne d’avoir grant poisc, 

Se il s’en orguillist et niaine foie noise, 

Bien tost porra sa goule savoir que son cul poise 

Ainsi est de Fortune, seignor, je 1’ vous allé ; 

Ne porquant n’a Fortune ne cors ne cuer ne fie. 

Je li donrai .i. non bien droit à cestc fie : 

Si le nommera l’en de par moi Fols-s’i-fie. 

Tout revient par Fortune, bien le puet l’en savoir : 
Hui est uns hom granz sire, richece a et savoir; 
Hui a tant biens et joies, nus n’en puet plus avoir. 
Qui lendemain pert tout, cors, sens, vie et avoir. 

Fortune est bele et bone aus bons, et débonaire; 
Mauvèsc aus maus fcsanz, et laide et dcputaire; 
S’ele est et lière et fausse aus faus de mal afaire, 
Ou soit ou bone ou male, toz tens fet bon bien faire. 

Userier marcheant, faus sanz vraie créance, 

Qui faus pois, fausses aunes avez, fausse balance, 
Fortune, qui vous a mis en pou de boubance, 

Cele vous appareille honte et grant meschéance. 

Or veut ci Monniot son ditelet fenir ; 

Et vouSj boncrestien, penssez de 1’ retenir. 

Se cestc entencion volez bien maintenir, 

Bien porrez à honor et bone fin venir. 

■ Villon semble avoir pillé ce vers en disant : 

Et d'une corde d'une toise 
Saura mon col que mon cul poise. 

Explicil le Dit de Fortune Monniot. 

Mss. 1830 fonds S. -G. et 7218. 


Oui près de moi se vorroil traire 
1. beau conte m’orroit retraire 
Dont gc me sui mult entremis, 
Qu’autressi l’ai en rime mis, 
Qu’il avint trestot à ligne 
Dedenz la vile de Compignc. 

En la ville avoit .i. borjois 
Qui mult ert sages et cortois 
Et riches et de granl affaire. 
Entends ert à honor faire 
Ausi au povre coin au riche, 

Et cil qui n’ert avers ne chiche, 

11 avoit .i. vallel à fill * 

Qui maint deniers mist à cssill 
Tant corn il fu en sa joencce; 

De sa valor, de sa largesce 
Palloit l’en jusqu’en Beauvoisin. 
Cil avoit .i. povre voisin 


> Legrand d'Aussy adonne dane sa collection de Fabliaux une imitation 
en prose de ce conte (voyez éd. Renouard, page 68 et suir.), et H. Imbert 
l’a mis en vers. Le texte que j'en offre ici est tiré du Ms. 1830 fonds S.-G. 
Dans lo Ms. 7218 il est intitulé H'Aubcréc de Compïègne. 

* Ms. 7218. Vvn. El si avoit .i. moult biau ül. 

Qui une fille avoit mult coi nie ; 

Et li valiez de lui s’acointe. 

Si la proia mult longuement ; 

Cele li dist apertement 
Que mielz le venroit reposer 
S’il ne la voloit espouser; 

Mais se lui plaisoit qu'il l’éust 
A feme si com il deust, 

Ele en auroit au cuer grant joie 
Et mult volentiers le vorroic. 

Fait li valiez : « lce me plaist. » 

Ce li promist, à tant se test, 

Et cil revint à sa maison. 

Son père en a mis à raison : 

Si li a son affaire dit; 

Mais li pères li contredit, 

El mult l’en blâme, et mult l’en chose. 
« Beaux fdz , fait-il , de ceste chose 
Te déusses-tu mult bien taire; 

Cele n’est pas de ton affaire 
Ne digne de toi deschaucier. 

Ge te vorrai plus sos haucier, 

Que que il me doive couster, 

Que ge te vorrai ajoster 
As meillors genz de cest pais. 

De ta folie m’esbahis 
Qui tel garce vels espouser. 

Certes on te devroit tuer 1 
Se jamais jor m’en aparoles. » 


■ Ms. 7218. Var. Certes l'en te devroit louser. 

Li valiez voit que cez paroles 
Li met li pères au noient, 

Si ne 1’ vait de riens otroiant 
Quar Amors, qui les siens justise, 
Le vallet esprent et atise; 

El cuer li met une estincele 
Qu’il nç pense qu’à la pucele. 

Trois jors enprès issi avint 
Quant l’aiule morir covint 
La feme au riche borjois; 

Mais encor que passast .i. mois 
Puis que la dame ot esté morte, 

Li borgois, qui bien s’en déporte, 
Par le conseil à ses amis 
En a son père à raison mis 
De la pucele bele et gente 
Où cil avoit mise s’entente 
Que ge amentui en mon conte ; 

Et li borgois dont ge vos conte 
A tant la besoigne avancie 
La pucelle a en sa baillie, 

A lendemain l’a espousée ; 

Et au vallet nient n’agrée 
Qui penssoit et jor et nuit. 

Ne voit riens que ne li enuil; 

Mult het le solaz de la gent, 

Mult het son or et son argent 
Et la grant richece qu’il a, 

Et jure que mult s’avilla 


Ms. 7218. Var. Et li toit son inarietnrnl. 

De ce que onques crust son père. 

Sa grant richecc tost compère : 
Longuement fu en tel penssèe, 

Qu’il ne sa voit aillors pensser 
De quoi il éust nul confort. 

11 avoit robe d’estanfort 

Taint en graine, de vert partie, . 

Si a fait chacune partie 
A longues queues coertil ; 

Li surcoz fu toz à porfil 
Forrez de menuz cscureax. 

Mult soloit estre gens et beax 
Qu’il ore a le vis taint et pâle. 

1. jor de son ostel avale \ 

Son cliief afuble d’un raantel , 
Déduisant va lès le chastel 
Tant qu’il vint devant la maison 
S’amic, et fu en la saison 
Qu’il fait chalt tens, com en aost. 
Que que li griest, que que li cost , 
Enging li covient porpensser a 
Qu’à s’ amie puisse palier. 

Mult s’i entent, mult s’i prent garde. 
A tant une maison csgarde 
A une vielle costurière; 

Maintenant passe la charrièrc, 


i Legrand d'Aussy a mis en note de ce passage dans son essai de tra- 
duction : « Il est beaucoup parlé d'estanfort dans les écrivains de ce temps : 
c'était un drap de première qualité et fort cher. Aussi un concile de Co- 
gnac, en 1238, cl un autre de Béziers, en 1218, le défendirent aux moines 
étaux chanoines réguliers. * (llardouin, Concil . , tome VII.) 

’ Ms. 7218. Vxr. Engin li cstuct csgardcr. 

Si est assis sor la fenestre. 

Cele li cn<|uist de son estre, 

Qui de maint barat mult savoit ; 

Si li demande qu’il avoit , 

Qui si soloit estre envoisiez 
Et des autres li plus proisiez. 

La vielle.avoit non Auberéc. 

Jà si ne fust feme auserrée 
Qu’à sa corde ne la traisisl. 

Et li valiez lez lui s’asist ; 

Si li conte tôt mot à mot 
Comment cele borgoise amot 
Qui mult estoit près sa voisine; 

S’ele l’en puet faire saisine 
L. livres en aura. 

Cele li dit : « Jà n’i faudra; 

Jà ne la saura si garder 
Que ne vos face lui palier ' 

Par tens entre l’uis et la terre : 
Alez-moi tost les deniers querre, 

Et ge pensserai de cest huevre. * 

Cil cort à une huche et oevre, 

Où il avoit deniers assez 
Que ses pères ot amassez. 

Les deniers prent et si s’entorne, 
Chiés Auberéc tentost tome. 

Si li monstre .1. livres; 

Mais il n’est mie tost délivres, 


■ Ms. 7218. Vab. 

... Jà ne la tauia 
Li vilains si très bien garder 
Que ne la puisses regarder. 

Encor i mctra son escot. 

« Or me donez vostre surcot , 

Fait la vielle, délivrement. » 

Et cil, qui son commandement 
Volt faire, sanz nul contredit 
Fist ce que la vielle li dit , 

Tant l’a Amors en son destroit; 

Et ele ploie rnult estroit 
Le surcot , et met soz s’aissele , 

Et puis se liève de sa sele 
Et affuble .i. rnantel cort. 

Ainsi vers la maison s’en cort; 

Et fu à .i. jor de marchié 
Que la vielle ot bien agaitié 
Que li sires n’ert pas laienz ' . 

« Et Diex, fait-ele, soit çaiens! 

Diex soit o vos, ma douce dame ! 

Ausi ait Diex merci de l’âme 
De l’autre dame qui est morte. 

Dont mult mes cuers me desconforlc. 

Maint jor m’a çaienz honorée ! » 

— «Bien vignoiz-vos, dame Auberée, 
Fait la dame; venez séoir. » 

— «Madame, ge vos vieng véoir, 

Quar de vos acointier me vucill ; 

Ge ne passai aine puis ce sueil 
Que l’autre dame morte fu, 


I Ms. 7218. V ah. 

Lors s'en vait droit à la maison 
Au borgois dont dit vos avon. 
La vielle avoil bien espic 
Que li sire estoit el marchié. 

Qui onques ne me fist refu 
De riens que ge li demandasse. 
Certes, se ge li commandasse 
A faire une chose mult grief', 

Ele en féist ençois meschief, 

Tant ert raemplie de biens. » 

— «Dame Auberée, faut-il vos riens? 
Se riens vos faut, dites-Ie-nos. * 

— «Dame, fist-ele, ge vieng à vos, 
C’une goûte a ma fille el flanc : 

Si voloit de vostre vin blanc 
Et .i. seul de voz pains faitiz; 

Mais que ce soit des plus petiz. 

Diex merci, ge sui si honteuse; 

Mais ainsi m’engesse la teuse ' 

Que le me covient demander. 

Ge ne soi onques truander, 

Aine ne m’en soi aidier, par m’âmc. * 

— «Et vos en aurez, dit la dame, 
Quant g’iere à privée maignie. » 

Cele, qui ert bien enseignie, 

Delez la borgoise s’assiet. 

* Certes, fait-ele, mult me siet 
Que j’oi de vos si grant bien dire. 
Comment se contient vostre sire? 
Vos fait-il point de bele chière? 

Ha! com il avoit l’autre chère! 

El avoit mult de son délit. 

Bien vorroie véoir vo lit, 

Lors saurai bien certainement 

Se gisiez ausi richement 
Coin faisoit la première feme. » 
Maintenant se liève la dame 1 
Et puis dame Auberée après, 

Qu’en une chambre ilueques près 
Enmedeus ensamble en entreront ; 
De plusors choses iluec èrent. 

Assez i ot et vair et gris, 

Et dras de soie et de samis. 

Enprès li monstre une grant cosche 
Puis dist la dame : « Ci se couche 
Misires, et ge lez ses flans. 

Li liz si est de fuerre blans; 

S’ot desoz une coule pointe’. » 

La vielle ot une aguille pointe 
En .i. déel en son sercot 
Que ele desoz s’aissele ot : 

Mult le tint près de son costé 3 . 

Que que la dame de l’ostel 
Li monstroit sa besoigne tote, 

Et la vielle crraument boute 
Le surcot par-desoz la coûte. 

« Certes, fait-el, dès Pentecoste 

■ Ms. 7218. Var. 

Si s’en est en sa chambre entrée, 

Et la vielle sanx demorée 
La suit après tout sermonant ; 

Et la dame li voit disant : 

« Dame Auberée, or esgardez 
Vez ci biau lit et bien paez, etc. » 

* Ms. 7218. Var. 

Où il ot grant coûte de plume, 

Por ce que l’en ne s’i emplume 
Ot dessus, etc. 

3 Ms. 7218. Var. Assez parolent d'un et d’el. 

Ne vi-ge mais si riche Ut. 

Plus as assez de ton délit 
C’onques n’ot l’autre, ce me sanble. » 

A tant issirent de la chanbrc, 

Et la vielle toz dis sarmone. 

Maintenant la dame li done 
Plain pot de vin et une miche, 

Et une pièce d’une fliche, 

Et de pois une grant potée. 

Bien est la borgoise gabée 
Par Auberée, ne 1’ sait pas, 

Ne sa guile, ne ses baraz. 

Vers son ostel tost s’en revient. 

Du borgois dire me covient , 

Qui seul de la vile repaire, 

Si s’en venoit de son affaire. 

I. petit dormir se voloit : 

Desoz la coûte en cel endroit ' 

Senti le surcot boçoier. 

Lors se commence à sozpenser, 

Quar ne set que c’est qui li griève. 

Maintenant la coûte sozliève; 

Si en a tret le sorcot fors. 

Qui li boutast dedenz le cors 
1. coutel très parmi le liane 
N’en traisist-ii goule de sanc, 

Tant durement fu esbahis *. 


Ms. 7218. Var. 

Por ce que le chief li doloit. 

En sa chambre entre, si ac couche; 
Tantost comme il fu sor la couche, etc. 

Ms. 7218. Van. 

Tant fu plains de corouz et d’ire, 

« Halas ! fait-il, ge sui trahiz 
Par cele qui ainz m’envinea! » 
Lors cort à Puis, si le ferma. 
Maintenant a le sercot pris; 

Quar jalousie l’a espr'is, 

Que est pire de mal de denz. 
Dehors le remire et dedenz , 

Qu’il sanble qu’achater le vueille; 
Mais il n’a menbre ne li dueille, 
Tant plains est de corroz et d’ire. 

« Elas! fait-il, que porrai dire 
De ce surcot? » Et dit par s’âmc 
Qu’il fu à l’ami sa feme, 

Qui son solaz ainz oonsanti 
Qu’ele 60n costé saisi. 

Lors le prist et si l’estoia, 

Et puis sor le lit s’apoia , 

Et pense que il porra faire; 

Mais com plus pensse à tel affaire 
Et plus li double ses ennuiz. 

Ainsi fu tant que il fu nuiz 
Qu’il vit les huis clos de la rue. 

Si prist sa feme et la rue 
Par .i. huis fors de la maison. 


« Halas, fet-il, que porrai dire 
De cest sorcot. Bien sa; par m’Amc 
Qu‘il fu au léchéor ma famé, 

Quar son soaz ainz consenti 
Qu’eusse son costé senti. 

Bien m’a boni et décéu, 

Quant sus moi a fet novieu dru. » 
Lors prent le sorcot et torni«*, 
Môs com plus sovent le manie 
Et plus li double ses anuis. 

Cele, qui ne sait l’achoison, 

A poi n’est de duel acorée. 

A tant ez-vos dame Auberée, 

Qui de lui se donoit regart : 

« Ma bele fille, Diex te gart! 

Fait la vielle; que fais-tu ci? » 

— « Ha ! dame Auberée, merci ! 
Messires est mellez â moi , 

Mais ge ne sai dire por quoi ; 

Ne sai que l’en li a ooaté. 

Quar me faites tant de bonté 
Qu’avuec moi venez chiés mon père. » 

— «Avoi, fet-elle, par saint Père, 

Je ne 1’ feroie por grant chose! 

Vels-tu que tes pères te chose? 

Si cuideroit aucun mesfait 
Qu’éusses à ton mari fait. 

Ou vilénie de ton cors, 

Ou qu’il t’éust gitée fors, 

Ou qu’il t’éust prise prouvée 
Et o ton léchéor trovée. 

« Or est, espoir, li vilains yvres, 

11 en sera demain délivres ; 

Mais ge te lou eu bone foi 
Que tu t’en viegnes avuec moi, 

Quar de gens sont les rues vuides. 
Mielz enploias que tu ne cuides 
Le pain, le vin, la char, les pois : 

Ge te vueil rendre tout à pois 
Le guerredon et le servise, 

Que tôt ert fait à la devise 

Quanque lu sauras demander, 

Et ne le faut que commander ; 
Que tu seras mull à celée 
En une chambre destornée 1 
Où jà âme ne te saura 
Jusqu’à tant que tes sires aura 
Trespasséc tote l’ivresce. » 
Maintenant la dame s’adrece 
Et la vielle à l’ostel l’enmaine. 

« Bele, fait-ele, une semaine 
Porras si séurement estre 
Que jà nus ne saura ton estre. » 
Adonc s’asistrent au mengier ; 

Et la borgoise fist dangier, 

Et dit que jà Diex ne pléust 
Qu’elle menjast, dès que séust 
Por quoi a ceste honte eue. 
Dame Auberée s’est téue 
A cest mot de lui preschier. 

Lors l’a menée por couchier 
En une chanbre, iluec de joste, 
Sor blans dras et sor bone coste. 
Mult l’a bien la vielle coverte; 
Ne laisse pas la chanbre ouverte, 
Ainz ferme bien l’uis à la clef. 
De son oslel s’en ist soef , 

Et s’en vait plus tost que le pas 
Au vallet, qui ne dormoit pas; 
Ainz tome et retorne en son lit 
Mult crient que la vielle n’oublit 


« Ms. 7218. V*i>. Dcdens ma eliambre cncorlinée. 

Ce qu’ele li ot en couvent. 

Au cuer soupire durement 
Et s’assiet en son lit toz nus ; 

Puis est levez , et est venuz 
A une fenestre apoier. 

Et la viele, qui son loier 
Volt de chief en chief deservir 
Et le vallet à gré servir, 

Ne guenchist destre ne senestre. 

Le vallet trueve à sa fenestre , 

Qui li demande quel noveles, 

« G’en dirai jà bones et beles, 

Quar j’ai si t’amie en mes laz 
Qu’avoir en porras tes solaz 
Jusqu’à demain cnprés cest cure. » 
Et li valiez plus n’i demeure 
Que la vielle ot servi à gré. 

Soef avale le degré 
Et puis s’en vont andui ensamble. 
N’avoit gaires, si com moi samble, 
Que la borgoise ert endormie; 

Et cil, qui désirre s’amie, 

Se deschauce et se despoille. 

« Dame, fait-il, et s’el s’orgueille, 

Et s’el crie, que dirai-gié? 

Ouvrer vueil par vostre congié, 

Quar bien m’avez rendu mon droit. » 
— «Ge te conseillerai à droit, 

Fait la vielle : va, si te couche; 

Et se el est vers toi reborsc ', 

Qu’ele crie, et tu .ij. tanz 
Liêve les dras, si te bôut enz. 

Tantost com el te scntura , 

La borgoise autrement ira '■ 

Maintenant la verras taisir. 

S’en porras faire ton plaisir. » 

Li vallet est au lit alez , 

Si s’est lez la dame coulez. 

Et mult soef à lui adoise. 

A tant s’esveille la borgoise. 

Qui durement ert travaillio ; 

Quant el le sent, si est saillie 
Fors du lit; et cil l’enbraça , 

Et dist : « Belc, traez-vos çà, 

Car je suis vostre doz amis 
Que vos avez en dolor mis. 

Mais tant ai fait, la Dieu merci, 

Que tote seule vôs ai ci 
Dedenz ceste chanbre enserrée : 

Mult vos avoie desirrée. » 

—«Par foi! fet-ele, riens ne valt. 

Que ge crierai jà si haut 
Que tost sera ci acorue 
Tote la gent de ceste rue. » 

—«Certes, fait-il, riens ne vos monte, 
Quar ne seroit fors vostre honte 
Quant la grant gent et la menue 
Vos verroit lez moi tote nue. 

Si est jà près de mienuit; 

N’en i a .i. seul qui ne cuit 
Que j’aie fait ma volonté 
De vostre cors et tôt mon gré. 

Mult vient or mielz que soit anbléc 
A ceux defors nostre assamblée, 

Que nus fors que nos trois le saiche. » 
A tant devers lui la resaiche; 

Si l’enbraça parmi les flans ’ , 

Qu’ci’ avoit déliez et blans ; 

La bouche li baise et la face. 

La borgoise ne set qu’ci face ; 

Mielz li vient eslre en repos, 

Qu’elle puel acueillir tel los 
Par les voisins et tel renom 
Qu’ cl’ n’i auroit se honte non. 

Mult asoaige, mult apaise, 

Et li valiez l’acole et baise. 

Or sont ensanble et si font 
Ce por quoi assanblé i sont. 

Au matin , quant l’aube est crevée, 
S’est mult tost levée Aubcrée ; 

Si atome au mielz qu’ele pot 
Char de porc et chapons en rosi. 

A tant sont assis au mengierp 
N’i a nul qui face dangier, 

Ainz menguent assez et burent ; 

Et anbedui en gré reçurent 
Le servise dame Àuberéep 
Et quant ce vint à l’enserée 
Que li solax à son droit lorne, 

Dame Auberée lor atome 
Ce qu’ele sot que lor est bon, 


Ce vers el les trois suivants manquent au Ms'. 7‘JIS. 

Qui tôt n'estoit mie du son. 

Cele nuit ot assez soûlas : 

Ambedui jurent braz à braz. 
Onques de veiller ne linèrent 
Tant que les matines sonnèrent 
A Saint-Cornil en l’abaïe. 

Tantost com ot la cloche oie 
Dame Auberée, si s’esveille. 

Puis si se vest et apareille, 

Et vint au lit où cil se gisent, 

Qui lor amor entre-devisent. 

« Or sus, fait-ele, bele hile. 

Si en irons à Sainl-Cornille, 

Entre moi et toi, au mostier;: 

Dès or auroiez-tu mestier 
Que tes sire à toi s’acordast. » 

Li valiez mull l’en destornast, 

Mais il ne l’ose contredire, 

Et la vielle li prent à dire : 

« Lai-moi à mon talent ovrer : 
Encor i porras recouvrer 
A l’amie et à ton déduit. » 

Auberée chandoiles vit, 

Dont chascune ont plus d’une toise. 
Entre Auberée et la borgoise 
Se sont issues de l’ostel. 

Au mostier vont devant L’autel 
Nostre-Damc, et devant l’y mage. 
Auberée, qui mult fu sage, 

Fait la dame eouchier à terre. 

Et li desfent que de sa guerre 
Ne li soit à vaillant .iij. noiz. 

La vielle ot faites .iiij. croiz 
En une lampe où feu ardoit. 

Les chaudoiles que el avoit 
A alumé de chief en chief. 

L’une des croiz li met au chief, 

Et l’autre as piez, et l’autre à destre, 
Et la quarte mist à senestrc; 

Puis vient à lui, si l’aséure : 

« N’aiez de paor nule cure, 

Et gardez, comment qu’il aviegne, 
Ne vos movez tant que reviegne, 
Ainz gisez ci endementiers. » 

— «Dame, dit-ele, volontiers. » 

Ainsi la dame iluec s’alorne, 

Et la vielle sa voie torne 

A l’ostel au borgois tôt droit, 

Qui dolenz por sa famé estoit 
Si qu’il ne se set conseiller. 

Et cele, por lui csveiller. 

Vint cclc part et hurte et boule; 

El cil, qui oreille et escoute, 

Qui mult vosist tel chose car 
Dont il se poïst esjoïr, 

Tantost son huis ovrir commande ; 
Et dame Auberée li demande 
Maintenant qu’ele entra laienz ; 

« Où est, dist-ele, li noienz , 

Li faiiliz, li mal ensaigniez? 

— « Dame Auberée, bien viegnoiz , 
Fait-il ; que volez à cest eurc? » 

24 « 

Cele a respondu, « ne demeurer 
« Ge te dirai, lasse, mon songe. 
Anuit songai .i. mult grief songe 
Que de poor m’en esveillai ; 

Vesti moi et apa reliai, 

Que du songe fui esbaïe. 

Au mostier, dedenz l’abéie, 

Très devant l’autel Nostre-Dame, 
llueques vi gésir ta feme 
Devant Vostel tote cstandue 
Tote en ai esté esperdue, 

Quar ge ne sai que ce puet estre. 

Au cliief, au pié destrc, au senestre, 
Vi chandoiles iluec ardant; 
lluec vi ta famé gisant 
Devant l’autel à oroison. 

Trop en as fait grant mesprison; 

Si en batras encor ta goule : 

1 déust-ele estre si seule 
Feme qui si bele forme a ? 

De la main Dieu qui te forma 
Soies-tu seignie, Auberée! 

C’en sui tote désespérée. 

Si le tieng à mult grant merveille > 
De cest affaire qu’ainsinc veille 
De ce tendrun qui hier fu née, 

Qui déust la grant matinée 
Çaienz dormir soz sa cortine, 

Et tu l’envoies as matines! 

' Ce vers et les cinq suivants manquent au Ms. 7218. 

* Ce vers et les sept suivants manquent au Ms. 7218. 

As matines! lasse péehable, 

De la mein Dieu espiritable 
Soie-ge, dit-ele, saignie 

Et benoîte et porseignie! 

* 

â • » 

« Vielz-la tu faire papelarde? 

Mal feu et male flamme Tarde 
Qui juesne feme ainsi envoie! » 
Ainsi Fa vielle le desvoie 
Du mal pensser que ses cuers ot ; 
Se ne fust-ce por le sercot, 

Jà n’i penssast mais se bien non , 
Mais toz jors ert en soupcçon. 

Fait li borgois : « Dites- vos voir? » 
— « Levez sus, si porrez véoir, 

Fait la vielle, se ge vos ment. » 

E il se liève délivrement, 

Que n’a cure que plus i gise. 

Andoi s’en vienent à l’yglise; 

Iluec a sa famé trouvée 
Si comme Tôt dit Auberée, 

Et li borgois vers lui se trait, 

Que la vielle li ot retrait; 

Par la main contremont la drcee, 
Puis li a dit que par ivrece 
A-il fait tele mesprison. 

Endui en vienent en maison ; 

Si se couchent de rechief ; 

La borgoise cuevre son chief. 

Qui de dormir avoit talent. 

Muit li est poi du mallalcnt 
Que scs sires avoit éu 


218 


D’AL’BERÉE 

Quant il n’en a riens plus séu ; 

El li mariz d’autre part cuide 
Que sa feme ait la teste vuide 
Et de veiller et de plourer, 

Et que puis ne fina d’ourer 
Devant l’autel et nuit et jor, 

Et dépria por son seignor. 

Ainsi lez sa feme se jut 
Li borgois tant que jor parusl ; 
Quant li soulax en haut se haucc 
Li borgois se vest et se chauce 
Et laist sa feme qui se gist. 
Maintenant de son ostcl ist, 

Et saigne son vis et sou cors, 

Et dame Auberée saut fors, 

Et s’escrie à haute voix : 

« Xxx. sols! la veraic croiz! 

Or ne me chalt que ge plus vive \ 
Xxx. sols! dolente chaitive, 

Xxx. sols, lasse! que ferai? 

Xxx. sols! et où les prendrai? 
Diex! gc sui trop maléureuse! 

Xxx. sols, lasse dolereuse! 

Or in’ est-il trop inésavenu ! » 

Estes vos le borgois venu. 

Daine Auberée veu l’a, 

Si cric encor et çà et là : 


> Ms. 7318. Addition. 

Aler s’en veut droit au inousti^r, 

Par Jlicsu no père proior. 

3 Ce vers cl les trois suivants manquent au Ms. 721S, et tout ce pas 
sage offre des transpositions. 

« Xxx. sols, lasse! xxx sols! 

Or venra çaienz li prévoz , 

Si prendera ce pou que g’ai : 

C’est le songe que ge songai. » 

— « Dites-moi , se Diex vous aïst , 

Fait li borgois qui s’esbahit, 

Por quoi vos faites si grant duel. » 
■—«Par mon chief, fait-ele, mon vuel 
Fait-ele, ge le vos dirai , 

Jà de mot ne vos mentirai : 

I. vallet vint ci avant-hier ; 

Por recoudre et por afTaiticr 
Si me bailla .i. sien sercot 
Que rompu ot à un escot 
Ne sai .iij. escurex ou .iiij. 

Ge le pris, si m’alai esbatre 
A lot le sercot recousant , 

C’un poi me sentoie pesant. 

Ainsi à tote ma couture 
M’en issi par mésaventure 
Celui jor fors de mon ostel; 

Mais chéu m’est de mon chetel , 
Quant ge ai mon surcot perdu; 

Dont j’ai si mon cuer esperdu 
Que ge ne sai où ge me sui. 

Que ferai se ge ne m’enfui? 

Que ge ne sai nul autre ensaigne 
Ne ge ne truis qui le m’ensaingne. 

« L’en le me velt ainsi noier; 

G’en ferai escommenier 
Dicinenche ù toz les moslicrs. 

Il ne m’estoit or nus raestiers 
De recevoir si laide perte. 

Beax sire, or oez chose a perte : 

Se Dicx me doint véoir Noël, 

G’é laissié pendre mon déel 
Avucc l’aguillc en cel surcot 
Dont ge sui , lasse à tel escot, 
S’ainsi rendre le me covient ; 

Et li vassax chascun jor vient , 

Si m’angoisse et me demande' 
Xxx. sols o li surcoz rende, 

Mais de rendre sui osgarée. » 

— «Or me dites, dame Auberée : 
F ustes-vos pieçà en maison ? » 

— «Oïl, sire, par achoison 
D’avoir .i. petit de relief, 

Que ma fille avoit mal el chief. 

Ce fu avant-hier, or me membre-: 
La dame trouvai en sa chambre, 
Qu’ilueques pignoit son chief. 

En .i. lit vi de chief en chief 
Estandre une coûte pointe ; 

One de mes elz ne vi si cointe-. 
Tant i musai iluec de josle 
Que me dormi sor cele coste 
Et que la dame se leva, 

Qui volenliers m’apareilla 
Ge que demandé li avoie ; 

Et lors si me mis à la voie. 

Ainsi icelui jor avint; 

Mais ne sai, lasse! que devint 
Le sercot, fors tant que je fuse 

Que ge l’oubliai sor la cousche. » 

Quant li borgois ot les noveles, 

Mult li furent plaisanz et beles; 

Mais se il trueve le déel, 

One n’ot tel joie en son ael 
Com il ot se il le trueve : 

Tart li est qu’il voie la prueve. 

A tant à son ostcl s’en vait; 

Une huche œvre, fors l’en trait 
Le surcot que il ot charchié; 

Et quant il trueve atachié 
Le déel à tote l’aguille 
Qui li donast trestote Puille 
N’éust-il pas joie graignor. 

■ Por Dieu, fait-il, le mien Seignor, 
Or sai-ge bien certainement 
Que la vielle de riens ne ment, 

Que j’ai trouvée la costure » 

Ainsi fu liez de s’aventure 
Li borgois, et bel s’en déporte. 

Et dame Auberée raporte 
Son surcot, si s’en délivra. 

Ainsi la vielle délivra 
Le borgois de mauvais pensser, 

Que puis ne se pot apensser. 

Quant il du surcot fu délivres 
Et cel ot les .1. livres, 

Bien ot son loicr déservi : 


■ Ce vers et les cinq suivants manquent au Ms. 7218. 

Tôt .iij. furent en gré servi. 

Par cest flabel vos vueil monstrer 
Por poi puet-on feme trouver 
Qui de son cors face mesfait , 

Se par autre feme ne 1’ fait. 

Tele est bien en sa droite voie, 

Se feme velt qui la des voie, 

Qu’el seroit nete, pure et fine : 

Ainsi nostre flabeax défine. 


Explkit. 

Puisque Diex m’a presté sens et entendement, 

Et bouche de parler, et cuer d’avisement, 

Que ne soie repris ne blasmez folement, 

Dont me doi-je pener de parler sagement. 

Voirs est que biau parler ne puet aus bons desplaire. 
Qui bien y veult penser, on y prent examplaire 
Por sa vie amender et lui de péchié traire. 

Diex me doinst dire chose qui à tous puisse plaire! 

Se vous volez à moy .i. petitet entendre, 

Vous y porrez tel chose retenir et aprendre 
Que vous vous garderez tous jors maisde mesprendre* 
En toutes les raisons sus quoi je doi descendre. 

Ce ne sont pas mençonge, aius est chose certaine, 
Car j’en trai à tesmoing l’Escripture divine, 

De cui crestienté et la loi se décline; 

Car c’est confession qui tant est bone et digne. 

Voirs est que il n’est nul, s’il se veult amender 
Et repentir de cuer, et Dieu merci crier. 

Et en dévotion netement confesser, 

Que Diex ne li pardoinst sans jamais reprover; 

Mais que face penance tele c’on li enjoint, 

Puis se garl de péchié qu’il n’i rcnchice point» 
Ainsi ert racordé à Dieu et en bon point; 
Prions-li que s’amour et sa grâce nous doinsl. 

Entre vous tous et toutes je vous pri et requier 
Ens en l’onnour de Dieu, qui tant puet justicier, 
Entendes .i. biau dit que je vous veil noncier 
Qu’il avint de certain au temps çà en arrier. 

II fu .i. riches bons, si corn trouvons lisant; 
Entre li et sa famé avoient .i. enfant. 

La mort prist le borjois, ne pot vivre en avant : 
Quant la mort fu venue moult ot le cuer dolant. 

Dolans est cil qui pert sa bone compaignie. 
Aprez que li borgois ot perdue la vie 
La dame fu de plait durement assaillie : 

Moult y a despendu de son avoir partie. 

Li fdz fu à l’escole, qui moult y despendi ; 

La dame largement de son avoir perdi. 

Po but et po menja, povrement se vesti, 

Diex le soloit véoir qui s’esloigna de li. 

La bourjoise chéi en moult grant povreté, 

No pot avoir les aises où elle avoit esté ; 

Et si fu délivrée de tout sou parenté, 

Car il n’est nulz s’a pert qui ne chiée en vilté. 

•» • 

En jor cele borjoisc entra en .i. jardin, 

Plorant, desconfortée; moult faisoit male fin. 

Ses .ij. polns détordant et esrachant son crin. 
Oéables, qui ne dort, vers li prist son chemin ; 

En guise d’un marchant devant li s’arresla: 

Par moult simple raison tantost li demanda : 

« Dites, fait-il, m’amie, pourquoy plorez-vous là? » 
Et «de sans plus faire tout son fait li conta . 

Ole cuideit qu’il fust uns lions de bone vie. 

« Certes, sire, fait-elle, je sui moult esbahie : 

Je soloic estre riche, or sui moult apovrie. » 

Li ennemis respont : « Or ne t’esraaic mie; 

« Se tu veulz faire ce que je t’ enseignerai 
Or et argent et robes à plenté te donrai, 

Et dessus ton lignage je te seurmonterai. » 

— «Sire, dtst la bourjoise, commandez : je ferai. » 

Li ennemis respont : « Scés-tu que tu feras? 

Tous lea jors par coustumc au raoustier t’en iras: 
Ceulz qui prieront Dieu tu les aresneras 
Et de tout ton pooir tu les destorberas. 

« En ee point que li prestres fera le sacrement, 

Si dis tes oroisons oians tous hautement, 

Par coi cil de l’église n’aient entendement, 

A Dieu et à sa mère, fors à toi seulement. » 

La borjoisc respont : « Sire, se je cuidoie 
Por itel chose faire en richece montroie, 

Ce que commandercs moult volentiers feroie, 

Et encore assez plus se faire le Savoie. » 

Li ennemis respont : « Encore plus feras : 

Iij. povres chascun jor au soir herbergeras. 

Et jus du premier somme tu les en cliaceras; 

Ne jamais en ta vie ne te confesseras. » 

Trois povres chascun jour herberjoit ensement 
Et puis les boutoit hors contre l’anuitement. 
Desprestres, des chanoines tenoit cor t moultsouvent: 
Chascuns léens avoit famé privéement. 

La bourgoise lonc-temps vesqui en tel usage, 

Et envers l’ennemi mist tout son avantage ; 

Ne de li confesser n’avoit-el nul corage, 

Et tant qu’ele chéi en .i. moult granl malage. 

Malade fu souvent, quemorir la convint. 

Son fil, qui estoitclers, devant son lit s’en vint: 
Le chiefli a tasté, et longuement le tint; 

Quant le vit si malade du prestre li souvint : 

« Mère, ce dist li clers, je vous voi au-dessous : 

Se j’amainne le prestre vous confesserez-vous? 

Se moriezsans langue ce scroit honte à vous. » 

Cele li respondi : « Non ferai, biau fdz dous. » 

Quant son fdz l’entendi si fu tous esmaiez; 

En plorant li a dit, dolant et corrouciez : 

« Se vous estiez confesse de trestous vos péchiez 
Nulz ne vo s en seroil devant Dieu reprochiez. » 

La mère respondi : « Biaus filz, lessiez m’ester; 

Je n’ai cure de prestre ne de moi confesser. » 

Quant ses filzl’entendi, si commence à penser: 

Bien sot que li malvais le voloit enchanter.. 

Lors li dist doucement : « Confessez-vous à moi; 
Nulz ne doit desconfez morir en nostre loy : 

Je vous celerai bien, par la foy que vous doy. » 

La borjoise respont : « Biaus filz, je te l’otroi. » 

Adont se confessa la dame à son enfant; 

Tout son fait li conta , ne fi vait riens celant. 

Si dist : « Ma douce mère, je vous pri et commant 
Que le prestre venist à vous tout maintenant. » 

Tant li a dit son filz qu’ele li otroia : 

« Filz, puisque tu le veulz, si le m’amainnes çâ. * 
Cilz s’en va chiez le prestre, tantost amené l’a. 
Tantost li ennemis au lit la dame ala. 

Pour ce qu’il ne volt pas qu’ele fust confessée 
A bouche de provoire ne à Dieu recordée. 

Par la gorge le prent, errant l’a estrangléc; 
t quant son filz revint si l’a morte trouvée. 

Le filz à la borjoise fu forment corroucié; 

Le prestre, d’autre part, si fu moult esmaié. 

■* Sire, ce dit li enfès, por Dieu, me conseilliez, 

Par coy ma mère soit quite de ses péchiez. » 

Li prestres respondi : « Par ma foy, je ne sai. » 

— « Sire, dist li vallés, et je le vous dirai : 

Tous les péchiez ma mère je vous recorilerai , 

Et , sclonc le méfiait , la penance ferai ; 

« Car, aiits «pie vous alasse qucrre en voslre maison 
Lors regèhi ma mère à moi |>ar tel raison 
Qu’ele estoil prez de mort et en granl souspeçon 
Qu’el ne morul sans langue : or savez l’aclioison. 

« Et, por ce que ma mère ne puot à vous parler., 
Vous voudrai-je ses fais en secré recorder. 

Puis me bailliez penance que je puisse porter. 

Je pri Diex qu’il m’en veille aidier et conforter. » 

Li prestres respondi : « C’est bonc chose à faire ; 
Pour quoi puisses ta mère de ténèbres relraire. » 
Lors se coucha li enfès, qui moult erl débonnaires : 
Sus la bouche sa mère a posé son viaire. 

A tant le premier mot si dist moult doucement : 

« Sire prestres, à Dieu et à vous seulement 

Et à la mère Dieu veil dire entièrement 

Les péchiez que ma mère üst outrageusement. » 

Adont se confessa li enfès pour sa mère; 

*• Au confesser, des yex li chéoit l’yaue cière. 

Li prestres entendi trestoute la manière : 

Bien vit que la borjoise estoit pesme et amère. 

Le prestre l’en absolt , penance li charja , 

Et li enfès la prist, et en convent li a 
Qu’il la fera moult bien au miex que il porra. 

Lors s’en parti le prestre et l’enfant dernora. 

Lendemain fa ii cors portez en sainte église, 

Moult de grant luminaire à faire le service; 

A lionnor fu la dame ce jor en terre mise. 

Ses iilz fist la penancc que por sa mère ol prise. 

Avec ce list li enfès trestous les jors chanter 
Messe de requiem por sa mère sauver; 

A moult de povregent fist s’aumosnc donner, 

Que Diex vousist sa mère ses péchiez pardonner. 

Quant vint au chief de l’an, trestout certainement 
La borjoisc revint à son fil proprement, 

Plus blanche que fleur; si li dist doucement : 

« Biaus lilz, parole à moi. Je n’ai mal ne tourment; 

« Benoîte soit l’éure qu’en mes flans te portai ! 

Et an .ij. les mameles de quoi je l’alailai! 

Tu m’as traite des paines où jamais.ne serai,. 

Por ce que mes péchiez A toy je reeordai. 

« Ton lit est apresté aveques moi ès ciex. » 

Quant son filz l’entendi, si pleure de scs yex 
De la joie qu’il ot; a dit : « Glorieus Diex, 

Con bon vous fait amer et servir en tous lies ! » 

Li enfès doucement à sa mère parla ; 

De leur raison ensemble l’un à l’autre conta. 

La dame s’en parti, en repos s’en ala; 

En po de temps après li enfès trespassa. 

Tout ainsi fu la dame par son enfant sauvée; 

Ele fist bone painne quant el fist tel portée. 

En cest example-cy nous est raison raonstrée 
Confession estre sus toute riens a ruée. 


Explicit. 

Seigneur, je <li pour voir, qui a entendement , 
S’il n’entent à bien faire, qu’il oevre folement; 
Car par les bones oevres vient-on à sauvement : 
Chascuns puet bien savoir se je dis voir ou ment. 

Cil qui en sa jonece veult le bien conunencier, 
S’il le veult poursuivir, jà n’aura encombricr : 
Diex le gart et deffent, qui li renl son loicr, 
Comme il list à celui dont vous m’orrez nuncier. 

En Egypte manoit, au temps aneiennour, 

I. Juif où n’avoit charité ne amour; 

Voirres fist et voirrières, tel esloit son labour : 

1. enfançon avoit, Diex l’amoit par amors. 

Sus l’enfant du Juif veil prendre ma matère; 
Biaus fu et gracieus et de bele manère. 

Aus enfans crestiens faisoit moult bele chière, 
Avec eulz sc jouoit et avant et arrière. 

Plus croissoit le Juif, plus les enfans amoit ; 

Quant son père le sot, moult souvent le baloit. 

Combien qu’il fust batus, point ne s’en retréoit ; 
Quant pooit cschaper, ans enfans se clamoit : 

« Par ma loy ! crestiens,. monspère si me bat 
Pour ce que avec vous me soulace et esbat ; 

Miex aing vo compaignie que ne fais son sabbat : 
Son mestier ne suivrai; fox est qui s’i embat. «► 

Li enfès du Juis si amoit les clergons ; 

Son père le batoit, qui fu mal et félons. 

A sa famé disoit : « Le nostre enfant perdons : 

Il sera crestiens, quel gré que en aions. 

« Li cuecs le me dit bien. Regardez sa manère. 

Il ne s’en veult fouir, tant le bâte ne fière, 

Qu’il ne face aus enfans crestiens bele chière. 

11 haira nostre loy : il a la leur trop chère. » 

Et la mère respont : « 11 s’en chastiera; 

Quant il aura .xx. ans, nostre loy amera : 

11 sera hors d’enfance, et Fcn li monstrera 

Tous les poins de nostre ordre; les crestiens haïra. * 

— • Par ma loy ! dit li pères, qui fu fel et engrez, 
Qu’il a passé .vij. ans, nous le suivrons de prez. 

Se il est bons juis ne’s amera jamès 

Les enfans crestiens, ains s’en tenra en pais. » 

Mais tous jors il aroit au euer mélancolie 
Que son (il fausseroit la loy de sa lignie. 

Trop souvent li ooit nommer sainte Marie; 

Por ce batoit l’enfant et faisoit vilonie. 

Quant la mère véoit que li pères batoit 
Si souvent son enfant, par maltalent disoit r 
« Devant que le fol prent sa folie ne croit; 

Ton fil ert crestiens, ce sera à bon droit. * 

De l’enfant du Juif parlerai de rechief; 

C’iert mon commencement, si sera-ce mon ebief. 

De son père lairai le plait, mais c’est trop grief : 
Diex ama son enfant et torna à bon ebief. 

Ainsi com vous orrez, qui me vouldra entendre, 

Li enfès du Juif, qui est et doulz et tendre, 

N’ot cure de lor loy, la nostre volt aprendre : 

Diex l’ama et tint chier, à sa part le voult prendre. 

Volentiers compaignoit les enfans crestiens; 

Nostre loy li moostrèrent selonc leur esciens : 
«Tresloute ta lignie ne vaull ne que .i. chiens : 

Par Dieu non feras-tu se nostre loy ne tiens. 

«Pasques ferons demain, nous acommuicherons, 

El yrons au moustier, dostre Seigneur prendrons; 
Mais tu n’i vendras mie, por voir te le disons; 

Tu n’es pas ^résliens : pour ce là te lairons. * 

— « Et comment, compaignons, yrez-vousy sans moy ? 
Menez-moi avec vous, por le grant Dieu vous proi ; 
Quant serai retornez baptizier me feroy. » 

Li plus sages respont : « Par ma foy, je l’otroy. 

« Ha! dist-il, biaus amis, scés-tu que tu feras? 
Demain quant il ert jour à malin lèveras , 

Puis t’en venras ycy, matin nous trouveras : 

Nous yrons au mousticr, avec nous parvenras. » 

— « Pour legrant Dieu vous pri quevousjcy m’atendez, 
Car matin vous verrai, de ce pas ne doubtez; 

Car s’en vostre moustier sans moi vous en alez, 

En vostre compaignie jamais ne me verrez. » 

— « Vas mais hui à l’ostel, Diex te doinst bone vie, 
Le glorieus du ciel, le fdz sainte Marie! 

Car nous t’amons de cuer, toy et ta compaignie; 

Se ne t’atendons cy, no foy aurons mentie. » 

Li enfès s’en torna ; chiez son père s’en va. 

La nuit dormi petit, bien matin se leva. 

Et quant fu descouchiez à ses compaignons va: 

Ne furent pas levé, liez fu quant les trouva. 

Li Juif et l’enfant alèrent en l’église ; 

Yolentiers et de cuer oyrent le service. 

Le Juis fu laiens, mais nul ne le ravise : 

Chascuns à Dieu prier avoit s’ entente mise. 

Quant la messe fu dite, le service fine, 

Le prestre leur a dit : « Or vous agcnoilliez, 

Et vous adrécerai trestous de vos péchiez. 

Nul n’aproche à l’autel s’il n’est très bien confez. » 

Quant li prestres leur ot fait le commandement, 
Chay devant l’autel, s’agenoille humblement. 
Hasquins fu lez l’autel, sambla li vraiement 
Que li prestres donoil à chascun .i. enfant. 

Ilaquin fu lez l’autel, qui le cuer ot espris 
D’avoir .i. tel enfant com chascunsavoit pris. 

A l’autel s’agenoille comme enfès bien apris, 

Et li prestres li donne, de ce fu entrepris. 

Quant il ot recéu le Seignor, qui tout guie, 

Par le moustier s’en va, quérant sa compaignie. 

Les enfans a trouvé, ne li ennuia mie ; 

Onques ne fu si liez à nul jour de sa vie. 

Quant léens ont l’enfant si en orent grant joie ; 

Du moustier sont issus, si menèrent grant joie. 
D’ilec en leur maison le Juif les convoie; 

Vers son père s’en va, qui por li moult s’esmoie. 

Quant le félon Juif vit son fil aprochier, 

Qui li sambla plus bel assez qu’il n’estoit hier , 

« Ilaquin , di dont tu viens, ne le me dois celer. » 
Et li enfès li dist, qu’il ne le voult celer : 

«Par ma loy! ou moustierj’ai mengié .i. enfant ; 

I. grans sires le donne. Alez-y lost courant 
Avec mes compaignons. Encor en y a tant :. 
Prenez-en .i. pour vous, et pour ma mère autant. » 

Quant son père l’oy, à po qu’il n’enraja. 

Son filz prist par la main, que plus ne se tarja. 

En ou milieu du four maintenant le geta 
Où li voirres estoit, mais Diex garanti l’a. 

Li enfès fu ou four, où la chaleur fu grant : 

La mère vint de hors, demanda son enfant. 

Et li pères li (list moult félonnessemant : 

* Je l’ai geté ou four, et te dirai commant. 

« Avec ses compaignons a este au moustier, 

Leur Dieu a reeéu, à celer ne vous quier, 

Et por ce l’ai gelé ou milieu du brasier ; 

Or puet dire à son Dieu que il le viengne aidier. » 

Quant la mère l’oy, si s’est hault escriée : 

* Tu as fait au jor d’ui une male jornée. » 

Cele prent à crier comme famé desvée; 

Quant on l’oy crier tost y fu l’assamblée. 

« Juive, que as-tu? dis-nous la vérité. » 

Et elle leur a tout l’afaire recordé : 

« Mon mari a son fdz ou feu ardent geté, 

Car le Dieu avoit prins de la crestienté. » 

Quant li voisin l’oïrent tuit furent esbahi. 

Au Juif sont venu , si l’ont pris et saisi , 

Et il fu tantost pris, point ne se deffendi. 

Au four vindrent tout droit, si ont l’enfant choisi,. 

Qui au boulions du voirre de sa main se jouoit ; 

Car li Sires des ciex en santé le tenoit. 

Li enfès le voit bien, mais nulz ne l’aperçoit : 

De tel Seignor véoir nulz d’eulz dignes n’estoit. 

Au juitiau demandent : « Qui t’a sauvé la vie? » 

— «L’enfant que j’ai tnangié; ne le véez-vous mie? 
11 me tient par la main : j’ai botie compaignie; 

Se de lui m’cslonjoic bien feroie folie. » 

Quant le père et la mère oyrent l’exemplaire 
Que li Sires des ciex por ses amis scel faire, 
Baplisier et lever se firent sans contraire; 
Nostre-Dame servirent; de leur loy n’ont que faire. 

Et li uns et li autres furent de bone vie; 
Nostre-Dame servirent tant com furent en vie: 

Leur filz mirent à lettre, ce ne fti pas folie; 

Si bien aprist l’enfès, prestres fu en sa vie. 

Le clers qui ce dit fist nous dit et nous tesmoigne 
Que il est fox prouvez qui tel Seignor esloigne 
Et qui de lui servir nuit et jor ne se paine, 

Con font cil Cordelicr, cil jacobin, cil moine. 

Or prions tous et toutes de bon cuer le Seignour, 
Qui l’enfant au Juif sauva dedens le four, 

Qu’il nous doinst en ce siècle ouvrer de tel labour', 
Que nous puissons avoir son conduit et s’amour. 
Amen. 


E.rplicit le dit du Juilrl. 

Dites vos patenostres pour toute sainte Église, 

Car elle est acouchiée, et si ne scet où gist. 

En nul plus povre estât ne porroit estre mise: 
Tant est fait que sus lui chace est corrée et prise; 
Et pour ce que chascuns la déboute et déchace 
Dites vos patenostres, que Diex pardon fi face. 

Dites vos patenostres : sainte Église travaille ; 

L’en l’a jà mis gésir au fuerre et à la paille. 
Chascun du sien a pris, nul n’i a qui li baille; 
L’en la perc et recope et relrenche et retaille 
De florins à chaière et de florins à mace'. 

Dites vos patenostres, que Diex pardon li face. 

Dites Vos patenostres : sainte Église vault morte. 
Ce qu’on li a osté et prins de vie torte. 

Cousin n’a ne parent qui de riens la conforte, 


• En 1308 le florin d'or à la masse valait 21 sols 3 deniers, et il y en 
avait 26 au marc; le florin ô la chaise, 12 sols 2 deniers; il y en avait 
70 au marc. 

Car luit sont csméu contre lui d’une sorte : 

L’un la boute des piez, l’autre crache en sa face: 
Dites vos patenostres, que Diex pardon li face. 

Dites vos patenostres pour Jehan l’apostole 
Qui fait a grant moustier de petite chapele 
Et dira éveschié .iij. , c’est bien chose nouvele. 
Onques mais ne joua papes de tel merele : 

Evesques et abbés qu’ ensemble joint et lace, 

Dites vos patenostres, que Diex pardon li fasse. 

Dites vos patenostres pour cardinaus de Rommc, 
Car ils sont vaillant rien, avec ce qu’il sont home; 
De l’autrui cure n’ont, se ce n’est de grant §omme. 
Car pas ne sont enfans pour apaier de pomme, 

Por ce ne veulent pas des bras qu’on les embrace: 
Dites vos patenostres, que Diex merci li face. 

Dites vos patenostres por papes et cardinaux, 

Qui sont de tousconfouls, mais qu’i laient dons hauls 
Et d’autre part prières seront espéciaus, 

Por ce mestre antipape et ccs chardonneriaus, 

Qui contre sainte Église coqrent à la haraehe; 

Dites vos patenostres, que Diex merci li face. 

Dites por nos prclas qui gouvernent le monde 
Qu’il sachent traire argent de là où trop habonde, 
Mesmement por tous ceulz qui mainent vie monde 


> Jean XXII , qui fut élu pape en 1310, à la mort de Clément V, et qui 
siégea à Avignon. Il mourut en 1334, après s’être procuré des sommes 
considérables au moyen de la vente des dispenses, des absolutions, etc. 

El prêchent la foy ne ne doutent vergoigne, 

Ne mort que leur chief nus ne soit à décolace; 

Dites vos patenostres, que Diex pardon lor face. 

Pour ceulz ne prie l’en des prélas qui se paissent 
Et les leurs riches font, norrissent et engraissent. 

Et d’amendes leurs gens contre raison expressent. 

Et leurs povres voisins terre en famine iessent , 

Et les trésors amassent de pierres, des topacej 
Dites vos patenostres, que Diex merci ü face. 

Dites vos patenostres, ainsi vous en souviegne, 

Por clergie si qu’à mais pires pas ne deviengne; 

S’il ne veult amender, en cest estât se tiengne: 

Je li prie qu’il ne face tant le bien qu’il ensaigne. 

Le dire leur souffîst sans entrer en la trace ; 

Dites vos patenostres, que Diex merci li face. 

Pour tous offieiaus, pour gens d’avocatie, 

Por tous procurateurs, pour clers de notairrie. 

Et pour prestres curez qui ne se faignent mie 
De leurs parrochianes par jor et par nuilie 
Visiter, si qu’il aient ouverte la crevace. 

Dites vos patenostres que Diex pardon li face. 

Pour clers estudians, por tous ceulz des enquestes, 
Por les mestres aussi qui siéent aus requestes, 

Por advocas et juges qui débatent leurs testes 
Et tousjorsleurs mainsont por prendre l’argent prestes. 
Se en deffautles genschiéen t por eulz en coustumace, 
Dites vos patenostres, que Diex merci leur face. 

Dites vos patcnostres por la chancelerie, 

drois est c’on ne l’oblie, 

Que vers nous soit courtois, piteus, sans félonnie ; 
Por les phisiciens et ceulz de cyrurgie, 

Que nulz en son mesticr vers nous ne se forface : 
Dites vos patenostres, que Diex pardon leur face. 

Dites vos patenostres pour ces religieus 
Qui chascun anchargié sont d’absolutions; 
Désormais pou vaudront leurs grans exécutions; 

Por vivre leur convient vendre possessions, 

Por ce qu’ele leur tost leur pain et leur fouace : 
Dites vos patenostres, que Diex pardon leur face. 

Pour ces religieus qui ont dismes et rentes, 

Dites vos patenostres doucement, endementres 
C’ontleurs corps en mouslier qu’il n’aient leur entente 
A celles qui ne sont cousines ne parentes ; 

Et se par fol désir euvre leur font homage, 

Dites vos patenostres, que Diex merci lor face. 

Pour ordres mendians ne fault-il pas prier? 

Car bien scevent partout leur prolit espier ; 

11 puéent asséur assez csludier 

Et dedens leurs moustiers chanter hault et crier. 

Lays ont et sépultures, et vivent sans menace : 

Dites vos patenostres, que Diex pardon leur face. 

En ce monde les voi faire de divers tours 
Ces ordres mendians qui ont divers atours : 

Les grans chaperons ont par villes et par bours; 
Dire souvent le bien aucun font à rebours, 

Et pour ce aussi com fait à terre une lymace : 

Dites vos patenostres, que Diex merci lor face. 

Dites vos patenostres pour ces Hospitaliers, 

Car l’en leur clost leur granges, maisons et celicrs. 
A leur domage ont-il les biens à ces Templiers, 

Car il en ont le plait, ne sait qu’a les deniers, 
N’encor n’en a l’en fait chose que à Dieu place ' : 
Dites vos patenostres, que Dieu pardon li face. 

Dites vos patenostres pour roy, pourduc, pourcoate. 
Qu’en culzdejorenjor pris et puissance monte. 

Et qu’aient tele gent que riens ne leur mesconte, 
Dont puissent maintenir leur bon estât sans honte. 
Et que le lis ne soit point de male espinace : 

Dites vos patenostres, que Dieu merci leur face. 

Dites vos patenostres pour nostre baronnie, 

Que de Dieu pooir ait , contre mer soit bastie. 

Vers païens triève granta, dont n’i faudroit mie 
A leurs gages avoir sus notre dismerie, 

Car de tele messe oient volontiers la préface : 

Dites vos patenostres, que Diex pardon lor face. 

Dites vos patenostres por la chevalerie, 


■ Ceci est de la part du trouvère une assez grande hardiesse. On n’éUit 
encore qu’à quelques années de distance de la destruction de l'ordre du 
Temple, et Philippe-lc-Long aurait pu vouloir défendre la mémoire de son 
„ aïeul, contre lequel est dirigée l'attaque de Giekfroy. Philippe-lc-Bel, en 
effet, avait gardé, pour les frais du procès, les deux tiers des biens mobi- 
liers des Templiers, cl il est peu probable qu'il en ail fait chose (pie à Dieu 
place. 

Que plus qu’ol n’a este la face Diex hardie, 

Et que tele force ait et puissance et aïe 
Qu’outre mer faire puisl une tele envaïe 
l'or coy les mescréans de Sainte Terre enchacc : 
Dites vos patenostres, que Diex pardon leur face. 

Dites vos patenostres et aval et amont 
Por la chevalerie, qu’orendroit l’en semont 
l'or aler oultre mer en nef et en dromont ; 

Avcques m’en irai quant l’yaue contremont 
Corra, ou quant sera toute noire la glace: 

Dites vos patenostres, que Diex pardon leur face. 

Dites vos patenostres aussi por ces duchesses, 

Pour comtesses aussint , et puis por ces princesses, 
Qu’au moustier el ne soient mie caqueteresses, 

Et qu’entre leurs prisons ne laschcnt nules vesses; 
Et, se aucune vcult faire ou filé ou fdace, 

Dites vos patenostres, que Diex pardon leur face. 

Dites vos patenostres por toutes nobles dames 
Et pour leurs damoiselles, qui ont âmes de famés, 
Que Diex leur doinst user de celles sans diffames 
Si qu’en la fin ou ciel soient sauves les âmes; 
Nonobstant se lor corps au monde se solace^ 

Dites vos patenostres, que Diex pardon lor face. 

Dites vos patenostres por Béguines celées, 

Por Filles-Dieu, nonnains, veuves et mariées, 

Que Diex à toutes doinst faire leurs destinées 
Si que leur fait ne soient reprises ne prouvées; 

S’il avient de coustumc qu’aucune se mefface, 

Dites vos potenostres, que Diex merci leur face. 

Dites vos patenostres por ceulz qui vraiement 
S’entre-sont enlramé et aimment fermement 
En foy et en liance et sans decevement ; 

Car aussi bien se treuve et si entièrement 
Amours sous camelins comme sous paonnace : 

Dites vos patenostres que Diex merci leur face. 

Dites vos patenostres pour les jones ülletes 
D’entre .xv. et .xiiij., à poignans mameletes. 

Que au Diex d’amors puissent rendre et paier leurs deblcs 
Sans ce que vilonnies d’culz en soient retraites, 

Ne d’omme mesdisant ne de vielle riace : 

Dites vos patenostres que Diex merci leur face. 

Pour ces cortoises dames qui tant ont de franchise 
Que des corps et des biens font partie et devise 
A ceux qui de cuer aimment de si parfaite guise 
Que surcot et puis cote, peliçon et chemise, 

Chascune à sou ami quant il li plait rebrace, 

Dites vos patenostres, que Diex pardon lor face. 

Dites vos patenostres por Flamens à grans saus 
Qui font tant aus François plusieurs divers assaus; 

11 se sont bien monstre au Roy corne loiaus ' ; 

Teulz mais lettres en ont où il n’a nulz séauls, 

Et por ce les ay mis dedens cestc rimace : 


■ Allusion à la cessation des démêlés qui duraient depuis si longtemps 
entre la France et la Flandre, et qui eut lieu justement en 1320, époque de 
la composition de ce Dit. (Voyez X Erplirit .) 

Dites vos patenostres, que Diex pardon leur face. 

Dites vos patenostres aussi por la monnoie, 

Qui va et si revient, or nercist or blanchoie : 

Qui le profit en a je ne sai, Diex le voie '. 

Je ne feroie pas .i. chevalier de croie 

Por tout le grant conseil qui ce nous fait et brace : 

Dites vos patenostres, que Diex pardon li face. 

Dites vos patenostres pour chascun boulengier, 

Por ce qu’il nous ont fait pain de bren à mengier; 
Encor de pain loial faire nous font dangier. 

Diex doinst que au prevost qu’il nousen puist vengier ! 
Encroés jadis furent ès halles Saint-Eustace : 

Dites vos patenostres, que Diex pardon leur face. 

Pour les gens de mestier au monde necessaires, 

Por fèvres, mareschaux, et por aposticaires 
Qui vendent les cyrops et les bons laituaires, 

Et pour tous corratiers, prévos, baillis et maires, 
C’on face leurs olïices, ne nous faccnt fallace; 

Dites vos patenostres, que Diex pardon leur face. 

Priez que Diex confonde tous ces mauls mesdisans, 


■ Allusion à l'altération des monnaies qui était alors fort en usage, et 
dont Philippe-le-Bet, qu'on a appelé non sans raison faux mormayeur 
couronné, avait tant abusé. Il nous est resté contre ce prince, à propos de 
cette malversation royale, une petite pièce queM.Chabaille a publiée dans 
le 1er volume, page 221, du Bulletin de la Société de V Histoire de France. 
Comme elle est très-courte, intéressante, et que peu de personnes iraient la 
chercher dans le recueil dont je viens do parler, je crois devoir la repro- 
duire ici. Elle est tirée du Ms. fonds de Notre-Dame 74 bis, et elle port# 
pour titre : Du roi, du pape cl des monnaies . 

Et que décelés soient aus amans avisans. 

Priez aussi pour tous ces vilains païsans 
Et por leur arclieprestre prit-on mestres lisans, 
Aus festes dessous l’orme sermonne ou avocace : 
Dites vos patenostres , que Diex pardon leur face. 

Pour toutes gens qui sont de bone renommée. 
Qui boivent volentiers de jour et de nuitée, 

Si que la teste en deult souvent la matinée, 

Afin qu’il soit guérie et tost réconfortée, 

Qu’il ait de la purée ou d’yauc de radace : 

Dites vos patenostres, que Diex pardon lor face. 

Dites vos patenostres por gent de maladie, 

Si qu’encor puist mengier et boivre vin sus lyc, 
Et chanter et dancer et mener bone vie, 

Et doinst la male mort mesdisans plain d’envie. 
Et que loial amor d’amans ne se deslace : 

Dites vos patenostres, que Diex pardon li face. 

Pour ceulz qui sont enflez et plain d’ypocrisie, 
Et por ceulz qui le mal sueffrent d’apoplexie, 

Por ceulz qui la pierre ont et mal en leur vessie, 
Et por les trop serrez , que s’esmueve et deslie 
Lor ventre, à cele fin qu’issc hors de lor châsse : 
Dites vos patenostres, que Diex pardon lor face. 

Pour trestous enfermes qui seulent esmaier, 

Que Diex santé lor veille et sa grâce otroier ; 
Ceulz qui sont en péril aide sans délaier, 

A ceulz aussi qui doivent doinst force de paicr. 
Si que ses créditeurs un chascun satisface : 

Diles vos patenostres, que Diex pardon leur face. 

Priez aussi por ceulz qui trop se desconfortent 
Et pour ceux qui partout en biens s’entre-déportent ; 
Por amans, qu’en amant d’aler droit ne se lortent; 
Aux contrais impotens qui droit lor corps ne portent , 
Qu’aient por soustenir ou baston ou eschace : 

Dites vos patenostres, que Diex merci lor face. 

Dites vos patenostres por les gens qui labourent, 
Non pas por ces gloutons qui bons morsiausdévourent 
Et qui la sainte Église n’aident et ne honorent, 

Mais por les marchéans qui les pais secourent, 

Et les biens nos aportent et les metent en place : 
Dites vos patenostres, que Diex pardon leur face. 

Dites pour marchéans qui font marchéandise, 
Quelque part que ce soit ne de quelconque vie ; 

Por les bons compaignons qui nus en leurs chemises 
Coustummier sont d’aler contre le vent de bise, 

En yver est besoins ou qu’en lor face grâce : 

Dites vos patenostres, que Diex pardon lor face. 

Dites vos patenostres por le fruit de la terre. 

Que Diex nous doinst bon vin sans loingaler le querre, 
Si que fain ne soit plus ne nous tiengnent en serre, 
Et du royaume oster le comtens et la guerre, 

Et que ceulz si s’ammende qui la noise pourchacc : 
Diles vos patenostres, que Diex pardon li face. 

Pour ceulz qui sont coart, qu’il aient hardiece, 

Et pour les desvoicz, que bien Diex les adrece; 

Por la gcnt qui s’estent du lonc, qu’il se redrece; 

A tous ceulz qui foloient, que Diex lor doinst sagece 
Tele com Virgile ot, Arilole et Orace : 

Dites vos patenostres, que DicX pardon leur face. 

Pour toutes gens qui sont d’office serviables, 

Qu’il soient tous jors liez en chambres et en sales, 
Et que teulz seigneurs aient cortois et amiables 
Desquelz puissent avoir leurs loiers convenables 
D’or, d’argent et de robes, et non pas de fornace : 
Dites vos patenostres, que Diex pardon lor face. 

Pour tous bons pèlerins, que Diex droit les convoie, 
Por povres qui quérant vont lor pain par la voie, 
Por ceulz qui n’ont argent ne ami qui leur croie, 
Que Diex à leur besoing tel confort lor envoie 
Qu’encor or et argent aient en lor besace : 

Dites vos patenostres, que Diex pardon lor face. 

Pour Jacobins qui vont de nouvel oultre-mer 
Por la foy crestienne aus Sarrazins semer, 

Et por ceulz qui les servent doit-on Dieu réclamer 
Que les cuers des payens si puissent entamer 
Que par eulz Diex là face nouvele dédyace: 

Dites vos patenostres, que Diex pardon leur face. 

Dites vos patenostres por pèlerins lassez 

Qui par delà la mer sont por Dieu pris etquassez 

( 11 en y a trop mains qu’il ne déust assez ), 

Et por tous ceulz qui sont en la foy trespassez , 

Et pour ceulz qui vis sont, que bien Diex lor parface : 
Dites vos patenostres, que Diex pardon lor face. 

Pour tous ceulz dont l’en doit en bien faire prière 
Dites pater-nosler tout ce devant derrière ; 

Aprez ces palenostrcs buvons à lie chière, 

Si que de Dieu aions pardon et grâce entière. 

Por Gieffroy, qui ce fist, qu'il ne soit en espace, 
Dites vos patenostres, que Diex pardon li face. 
Amen. 


Explicil te Dit des Patenostres, fait l’an mil .ccc. et 
vint, pour tous estas. 

Gieffroy, qui voit que la matire 
De cestui monde mal s’atire, 

Faindre veult matire novele, 

Selonc ce que Diex le revèle, 

D’un saint que l’en doit aourer 
Dévotement et honorer, 

Car il est partout renommez, 

Et cilz est sains Baccus nommez. 

L’en fait fcste de plusieurs sains, 

Mais sains Baccus soit clers et sains ; 
Fait et fait a dévotes maintes 
Et plus que ne fist sains ne saintes ; 

Et qui ses poinncs conteroit 
Plus grant martyr le trouveroit 
Que nul saint dont l’en volt plus lire ; 
Et por ce a-il, quant au voir dire, 
Plus grant loier en paradis 
Que saint nul qui là fust jadis 
Ne qui puist jamais aussinc cstre; 

Et, pour miex la chose connestrc, 
Dire vous vcil sa sainte vie, 

Si que chascuns y estudie. 

List sains Bacus, selonc l’ysloire, 

D’oultre-mer vint, c’est chose voire, 

Du pays qui moult est loé, 

Nez d’une fille qu’ot Noé 
Qui Yingne fu lors apelléc, 

Dont le nom et la renommée 
Est alée par tous pays : 

Si n’en est pas son lîlz hays, 

C’est sains Baccus que je vous nomme, 

Mais l’en doit amer chascun homme. 

A saint Baccus va l’en requerre 
Oultre mer et par toute terre; 

Sa saintée si desclairie 


Car il fait miracles et signes 
Tel conques saint ne fist si dignes. 

Les muez fait jangoillier 
Et les non-véans rooillier, 

Les corrouciez fait esjoïr 
Et les contrais corrc et foïr, 

Les desconfortez il conforte; 

A ceux que comme mort l’en porte 
Fait-il l’esperit revenir, 

Couleur et bon sanc maintenir, 

Et les malades seult aidier 
Et les advocas fait plaidier, 

Et si fait les couars hardis, 

> Il y a ici une lacune dans le Ms., car ce vers n'en a yus dans le texte 
qui lui corresponde pour la rime. 

Et les pareecus et tardis 
Fait-il aler isneleincnt 
Et aguise l’entendement, 

Et à ceulz qui li font outrage 
Le sens oste et parlerendage ; 
Com oisel les fait, puis les bat 
Si qu’à terre jus les abat, 

Et les fait com démoniacles. 

Ne sont-ce pas douteux miracles ? 
Seigniez-vous et recommandez 
A Dieu, et grâce demandez 
A sains Baccus, si qu’il la face; 
Car il a si très douce face 
Qu’il oint les corps, et assouage 
De toute douleur et malage. 

Mais li dyables envieus, 

Qui tous jors est malicieus, 

Par fausseté, de mal estuide. 
Sains Bacus desraciner cuide, 

Et li métré à destruccion 
Par foie conspiration; 

Et ainsi ol en tel manière 
Com Jhésu-Crist çà en arrière, 
Por les autres sains crestiens, 
Voult destruire Yalériens, 

Néron et autre cmperéeur, 

Et li prevost et li maieur, 

Et les crestiens martirièrent, 

Et diversement les livrèrent 
A mort por la crestienlé 
Que Diex avoit fait et planté. 
Aussinc le malvais, c’est le conte, 

Cuide à sains Bacuc faire honte, 

Et amène nouviaus tyrans; 

La terre lor fait fouir ans 
Por sains Bacus desraciner 
Et métré à mort et aliner, 

Et propre instrumcns lor baille 
Par cui l’en le trenche et travaille. 
Hélas ! si n’est-il mie rous, 

Mais sancmcllcz est de corrous ; 

Li cuers li font ou corps seuer, 

Puis le font en terre enterrer. 

A ses oers, c’est dur à oïr, 

Fouïr le font et desfouïr, 

Une fois, .ij. ou .iij. ou iiij. , 

Por li du tout autor abalre. 

En tel guise l’en le tormente 
Qu’il n’a membre qui ne s’en sente; 
Du pic dessous dusqu’à la teste 
Li demainncnt tel tempeste 
Les mouvez tyrans dcspitex, 

Tyrans ne furent mie tex ; 

Nis ceulz que les sains à mort mirent 
Onques tel cruauté ne firent. 

Et ces tyrans vous nommerons 
Que l’en apele vignerons, 

Qui vont et viennent nuit et jor, 

Sans triève faire ne séjor, 

Chiez la douce mère Bacus, 

Les cors courbés jusques as eus, 
Recourcicz devant et derrière 
En faisant rechignie chière. 

L’un cope de sa sarpe et trenche 

Ce qu'il consuit de branche en branche; 
L’autre fiert et à terre porte, 

Puis la lie d’une cohorte; 

Crans cops de toutes parsli rendent 
Et puis la lient et estendent, 

Force qu’il la face brehaigne, 

Jà soit ce qu’ele ne se plaingne, 

Mais doucement sueffre et endure 
Le grief, la paine, la laidure 
Que li fait celc gent malvaise, 

Qui ne scet boire à cervoisc 
Ou courre au vin de buffet. 

For ce telc paine li fet 

Qu’il ne porte le savoureus 

Fruit de vin qui n’est pas por eulz, 

Dont por ce qu’il ne boivent mie 
Le vin pur, mais le fet de lye, 

Il vouldroient qu’ainsi féust 
Que jamais vigne fruit n’éust. 

La douçour mie ne commissent 
Du bon vin, et por ce ne cessent 
De faire sa mère contraire, ■ 

Por quoi el ne puisse tant faire; 

Mais combien qu’el soit tormentée 
En tel guise et demenéc 
Et entre pierres enchaciée, 

Et puis rooigniée et tailliée, 

Et puis fouie et refouïe 
A grant paine et à grant hachie, 

Diex, cil qui toute chose cnforce, 

Tel pooir donne et tel force 
Que par les pierres oultre passe, 

Sans ce que se corrompe ou quasse, 
Et en brief temps et poi de terme 
A tous déinonslre son dous germe, 
Germe qui n’est pas seeourjon, 
Ainçois l’apelc bon bourjon, 

Et ce borjon qui se borjoigne, 

Qui de soy-mèmc verdour donc, 

El ce sont du bourjon .ij. fdles, 
Qu’en nome merveilles et veilles. 

Ces .ij. fdles sont moult jolies, 

Et de léece reverdies, 

Et moult de gent en ont à faire 
Por aux et por sausses desfaire ; 

Mais qu’il c’onques tel chose fait, 

11 est murtriers et se mesfait, 

Quant .ij. si très jones fdletes, 
Comme fueilles et viellettes, 

Fièrent et frapent sus et jus, 

Por traire de lor corps le jus. 

Ce sont tyrans qui ne sont preus, 
Qu’on nomme ausi viers et heureus. 
Pitié n’ont ne compassion : 

Tout metent à occision 

Por la bouche et le ventre pcslre. 

Mal fait pris de tel gent estre , 

Qui à tel malvaistié s’amorl 
Coin de métré telz suers à mort ; 

Cil les achatcnt, car vendues 
Sont les vielles parmi les rues, 

Qui les broient et qui les crient, 

Et puis ces tyrans les occient, 
Ensiques donc comme t’ai dit. 

Cil tyrant sont de Dieu maudit, 

Mais riens n’en vault lor malvaistié, 

Car le Bourgoing est si haitié 
Qu’il jete les grapes fourmées 
Des auliertes encourtinées, 

Et de verdure raverdies ; 

Et puis aprez sont tost flories 
De fleurs si très dous odorans 
Que là n’est venin demorant; 

Ainçois, por l’oudor gracieuse, 
Trestoute chose venimeuse 
Que l’oudor de sa flor espant 
Hors de la vigne le dépent, 

Et de cele flor le fruit nest 
Du quel on puet dire qui n’est 
Fruit si bon ne si gracieus, 

Si sades, si délicieus. 

Salemon, qui bien ce savoit, 

\ Prophécie fait en avoit': 

« La vigne, dist-il, vers estre, 

Flors fait d’onor et d’oneste 
Qui oudeur rendent si soeve 
Qui tout venin jus à mort grève. » 

C’est donques le fruit honorable 
Dont l’en sert largement à table 
Et fait-on honour aus greigneurs 
Et à tous princes et seigneurs; 

Et ce fruit est de tel venue 
Que sa force en est espandue 
Par tous pays, par toute terre. 

Elle y vient, ou l’en la va querre, 

Car l’ennemi , qui ce regarde, 

A qui demeure moult et tarde 
De tel fruit du tout au bas métré, 

De barat se veult entremettre, 

Si qu’entour sa grape fourmée 
Fait venir souvent la gelée; 

Vent, noif et grelle le fait bruire, 

Dont souvent fait la vigne cuire 
De froideur : c’est le keu Macaire, 

Et tous jors oevre par contraire; 

Mais souvent contre li ne griève, 

Car d’eulz la vigne en fruit esliève 
Et li la desfent de froidure ; 

Adont li ennemi parjure, 

Quant il voit cel fruclefiance , 

De pluie y envoie habondance, 

Dont il fait à destre et senestre 
Grans chardons et espines crestre, 

Et mauvaises herbes assez, 

Par quoi le dous fruit soit quassez, 

La vigne du tout estoufée 
Et la saveur du fruit ostée, 

Et tout mis à destruccion; 

Mais il faut à s’entencion, 

Car deux bones gens y envoie, 

Dont chascuns la vigne nétoie 
Des mauvaises herbes créues : 

Par les sercléeurs sont tolues, 

Et pour une seule denrée 
De vin là sont une jornée ; 

Ne jus à la nuit ne s’en viegnent, 

Mais le vent et le chault soustiennent, 

Et la tem peste sus et jus 
Por une denrée de jus; 

Et celc liqueur qui degouste 
De la vigne, qu’en sache et boule 
En la guise que;vous ai dit, 

Et tout sueffre sans contredit 

Et endure cele lempeste 

Qu’en li fait des piez jusqu’à teste. 

Dont quant li ennemis ce voit, 

D’un autre tonnent se porvoit : 

Afin que la vigne destruite 

Soit, il pourchace qu’el soit cuite 

Et de gelée et de grelle 

Qui li chiéent sus pelle et melle. 

Puis de tonnoirre et de foudre 
La cuident métré tout en poudre. 

Ou au mains aucune partie; 

Et à ce mettent estudie. 

La vigne ainsi l’en la déchace 
A la tin que l’en la desface. 

' O vigne plainne de martyre, 

Qui porroit ces griez maulz descrire ! 

O martyre martyrisée, 

De sarpes trenchans décopée 
Par ces mauvais gloutons lechierres, 
Acravenlée entre les pierres , 

De fossoers foiet de maigles, 

De râtiaus bêchiée, et aigles 
Et d’autres oisiaus mainte paire 
Te font maint grief et maint contraire. 

Chiens, pourciaus et autre bestaille 
Souvent te font mainte bataille: 

L’un te mort, l’autre le menjue; 

L’un te giete, l’autre te rue; 

Te desrube d’yaüe creusée 
Et de tonnerres estonnée, 

Batue de foudre et d’espars, 

A descouvert de toutes pars, 

De vents tormentée et d’orages, 

Qui te font souvent griez domages, 
D’yaue, de noif et de grésil, 

Qui te font maint aspre Brésil . 
Treslousceulz qui por Dieu montrent 
Tant de martires ne reçurent; 

Pour ce à la dolour de Marie 
Bien est droit que l’en te parie. 

Elle vit son chier fil tempter, 

Et puis de Juis tormenter; 

Mais tant ne li porent meffaire 
Qu’il ne tournast à son repaire, 

Car au tiers jors résuscita, 

Et de la vigne est-il itù; 

Car puis que la vigne est tailliée , 

Et puis fouiée et refouiée, 

Il en sault le goust bel et gent 
Dont l’en aboivre toute gent. 

Se la vigne n’est tant batue, 

Ne détrenchiée, ne rompue, 

Que de quelque part vin ne doingne, 
Ou de Rochele ou de Gascoingne, 
Chascunc année ou chascun an, 

Ou d’Auceire ou de Saint-Johan, 

A grant foison et liabondance 
Nous vient vin de Biaune et de France, 
Ou de quelque part de ce monde. 
Cliascune année nous habonde, 

Et chascun an nous sont rendu. 

La vingne a si estendu 

Ses rains partout communément 

Que nul ne cresse largement. 

Et quand l’ennemi voit la guise, 

Adont de pis faire s’avise : 
Vendengéeurs envoie en place , 

Puis le mainne par droite trace 
En la vigne por tout trenehier; 
Autrement ne s’en puet venchier. 

Puis coutiaus trenchans leur baille, 
Dont l’un décope, l’autre taille; 

Puis mettent ce fruit en paniers , 

Qui puis est vendus à deniers 
Com Dieu fu, et puis le partuent, 

Et aucunes fois le menjuent ' 

Ce fruit qu’en ne doit pas mengier : 
Riens n’en lessent pour lesdengier. 
Pour ce souvent, ains qu’il se lièvent 
De trop mengier ce fruit se grièvent; 

Et ce qu’il ont pris gloutement 
Gietent par dessous orderaent 
En fesant foires, pes et vesses. 
Vendengéeurs, vendengeresses 
Jà n’y tendront foy ne couvent 
Qu’il ne s’en concilient souvent. 

Encor li font plus vilonnie 

Cil tyrant plain de félonnie, 

Car par les mons et par les vaux 
Font ce fruit détraire à chevaux; 

Puis le font sus .i. fust abatre 
Et de piez fouler et débatre; 

Puis nouvel torment appareillent 
Où la nuit toute et le jor veillent 
Por tormenter ce doux fruit tendre, 
Tout quanqu’il ou cors li font rendre. 
Si tormcntez est à cele heure 
Que riens que sa pel li demeure, 

Qu’el feu giete ou en la fange; 

Ce torment qui tant est estrange 
De ceulz est presooir nommez, 

Dont ce doulz fruit est assommez 
Et par devant et par derrière; 

Dont aussinct et en tel manière 
Que tout son sanc mist Jhésu-Crist 
Hors par .v. lieus, selon l’Escript, 
Aussi par ce torment sans doute 
De la liqueur ne remaint goûte 
De ce doulz fruit qui jà ne chiée : 

Por ce convent a grant hachée. 

Puis de pis faire s’enlremetent ; 

Car tele liqueur lors y mettent 
En prison et close et fermée 
Si que ou tonnel est nommée. 

Ou en autre prison jurée 
Qui partout est tone apelée. 

Puis le dévalent en l’abisme 
Sans ce que fait ait mal ne crisme, 

Et en chartre laide et oscure 

Por faire li plus de laidure. 

Quant là demorë a grant temps, 

Si li muevent noise et contens, 

Ne ne le lessent séjorner; 

Mais de prison le font torner 
En autre por plus errager. 

Et ce apele-on réechié. 

Et quant ainsi l’ont tormenté, 

Et porlevé et adenté 
Sans avoir nule guarison, 

Si li baillent une prison 
Qui n’est quarrée ne réonde, 

Qui si obscure est et parfonde 
Qu’il n’est homme ou monde vivant 
Qui, se là estoit longuement , 

Que de froit ne morist briement. 

Je le vous di à escient : 

Tant est cil liex et frois et haulz ; 

Teulz prisons sont céliers et caves. 
Estoupez là sont les pertuis; 

Les tapis mis devant les huis, 

Si qu’air ne chaut ne puist venir, 

Por faire la liqueur tenir 
Qui de la vingne est descendue, 

Et s’offre à tous et abandonne, 

Et tous leurs péchiez leur pardonne. 
Ou hanap se donne por boivre, 

Et en voire, c’est chose voire ; 

Et en vassiaus de toute guise 
Vuelt-il que la liqueur soit mise; 

Mais au plus tart, si com Diex voult, 

A tous abandonner se voult. 

Son corps ouvrit de .vj. parties 
Pour sauver des hommes les vies ; 
Ainsi net suefire percier sa robe, 

Car il ne veult pas qu’en la robe : 

Por ce sueffre qu’en la pertuise 
Et que d’eulz sa liqueur l’en puise 
En quves, en toniaus, en jates, 

Dont puis les gens chiéent à pâtes, 

El demeurent ainsi chéu 
Quant de ce goust ont trop béu. 

En .v. liex fu bien Dieu percié, 

Mais en plus de .v. est hercié 
Le tonnel qui ce vin entonne, 

De queve ou tonnel , puis en tonne, 
Toutes pars percié par couvent 
En plus de .xxx. liex souvent, 

Sans faire noise ne murmure. 

Tout ce paciamant enduréj 
Et quant il est jusqu’au fons trait , 
Le remanant de là l’en trait, 

Qui de tel force est par son fait 
Qu’on en fait vin de bufait , 
Autrement dit le vin perdu, 

Qui aus povres gens est vendu , 

Si que de li n’est riens, sans fable, 
Qui ne soit bon et porlitable. 

Dont qui ceste liqueur veult prendre 
Rien à point, le bon sens engendre, 
Fait la bone complexion ; 

La complexion bone et fine 
A bone vie ràinc encline 

Et la bone vie li donne ; 

Bone mort et raison s’adonne, 

Que qui bien muert par droit doit estre 
Avec Dieu ou règne célestre, 

C’est Jhésu-Crist qui la vigne est 
Dont ceste liqueur douce nest , 

Qui çà en terre descendi 
Et par le conduit se rendi 
De la \ irge dame sans double, 

Qui bléciée n’en fu ne route, 

Car du Saint-Esprit cullurée 
Fu , non pas d’ome laborée. 

Ceste vigne est nostre sauvierre 
Qui vin fait croistre s’en la pierre 
A li venons faire prière 
Qui vin li doinst à liée chière, 

Si que nous n’i puissons faillir, 

Et dehors la face saillir 
De caves, de tonniaus, de queues, 

Car toutes les clez en sont seues , 

Et des céliers et des prisons. 

S’en puet faire nos garnisons, 

Couper puet Chartres et liens. 

Donques luit cil qui sont myens, 

Priez la vingne qu’elle entende 
A nous, si que son filz nous rende 
Saint Baccus donné sans vendu, 

Dont nous buvons col estendu , 

Comme grue son dous buvrage, 

Qui mainte grant soif assouage, 

Et par la seue grant mérite 
Nous otlroit tous jors vin d’eslite 

De quelque pais qu’il li plaise; 

Car de cydre ne de cervaise 
Gieffroy, qui ce dit List, n’a cure 
Tant comme vin de vingne dure. 


Explicil le Martyre de saint Baccus, fait l’an ni. ccc. 
et xiij. 

L’escripture tesmoingne et nous fait asavoir 
Que chascuns et chascune qui a sens et savoir 
Doit en sa plaine vie faire si son devoir, 

Par quoi il puist aler en paradis séoir. 

Car nus ne set le jour ne l’eure qu’il mourra, 

Ne nus ne set quel part l’âme de lui ira 
Au destroit de la mort, quant du corps partira. 
Dieus nous fist et desfait, et tous nous desfera. 

Chascun i doit penser qui a entendement, 

Qu’il nous convient passer par la mort qui tout prent; 
Car nus ne puet vers lui avoir desfandement ; 

Pour ce doit-on à l’âme quérir son sauvement; 

Ainsi coin firent ceuls dont vous m’orrez retraire, 
Où chascun pourra penre .i. moult bel esseinplairc. 
Je le recorderai , s’il ne vous doit desplaire ; 

Que Dieu nous doint s’amour et sa voulenté faire. 

Trois moult nobles chanoines furent au temps jadis 
Qui estoient moult riche et cnforcié d’amis ; 

Et s’ estoient preudomme et en fais et en dis, 

De bonté, de largesse avoient los et pris. 

El tant que chevauchoient ensemble à .i. matin, 
Parmi .i. cemetière tornèrent leur chemin: 

Pour les âmes des corps prièrent de cuer fin 
Au Roi qui touz jours iert et qui jà n’aura fin. 

Li ainsné de ces trois commança à penser 
Que parmi celle mort les eonvendra passer : 

En sen ce pourpensa et prist à soupirier ; 

Grant pièce chevaucha c’onques ne pot parler, 

Et li autre doi furent en itelle pensée. 

L’un ne parla à l’autre de près d’une lnée : 

Li ainsnés a premiers sa raison dévissée. 

Lors chevauchentensemble, s’ont leur raison contée. 

« Seigneurs, par celle foi que vous à Dieu devez, 

Or me dites pourquoi estes si trespensez. » 

— « Voulentiers, dist li uns, mès vous me redirez 
Par quel miracle estez ci abomés. » (Sic.) 

Cil respont: «Biauscompains, ne vous mentirai mie. 
Je pense qu’il n’est nulz qui ne perde la vie; 

Tous nous convient mourir, commentque chascundie 
Il n’est nus que la mort ne face départie. » 

Li autre respondi : « Compains, vous dites voir : 
Tous nous convient morir, chascun le puct savoir. 

Il n’est si grant richesce qui nous i puist valoir; 
Chascun qui sages est s’en puet apercevoir. » 

Les .iij. chanoines furent ensemble d’un acort, 
Touz furent du courage de penser à la mort. 

« Seigneur, dist li ainsnés, entendez mon recort: 
Toute ma conscience me reprent et remort. 

* Je voeil laissier richesce et penre povreté, 

Et servir Jhésu-Crist en fine loiauté. » 

Li autre respondi : « J’en ai grant voulenté. » 

Le tiers dist aussi : «Veu-ge maintenir loyauté. » 

Les .iij. compaingnons si furent d’une aliance, 

Et firent envers Dieu si très ferme acordance 
De vivre en povreté et souffrir grant penance. 

Par quoi de leur péchiez eussent acordanco. 

Et distrent que jamès il ne retorneront , 

Ainz iront en essil, sainte vie merront; 

A Vaucler l’abaïe leur chevaus laisseront, 

Leurs robes, leurs deniers pour l’amour Dieu donronl. 

Ainsi comme il le distrent le firent bonnement : 

A Vaucler l’abaïe s’en vont isnelement. 

Leur robes, leurs deniers donèrent au couvent; 
Chascun d’un gros burel se vesti povrement. 

De là se départirent, si sont acheminé. 

Quant vint à lendemain, si se sont dessevré : 

Au départir pleurèrent, si sont entr’acolé. 

De leur nons sai-ge bien dire la vérité. 

Li uns ot non Félix , ainsi l’apeloit-on ; 

Cil ala demourer tout droit à Besançon : 

Là souffri povreté en grant dévoscion. 

Et du seconl après vous dirai-je le non ; 

11 ot non Dieudonné. Outre mer s’en ala ; 

En Jérusalem fu, grant pièce i conversa. 

Tout droit en Antioche li autres s’en ala : 

Là devint-il reclus, sainte vie mena. 

Il ot non Boniface; là fust sa demourée; 

Moult bon los i queilli de ceus de la contrée : 
Dieu servi et sa mère de cucr et de pensée. 

A Félix, son compains, ferai ma retornée. 

A Besançon ala ; moult fu bonne sa vie : 

D’orgueil ne de boban n’ot talent ne d’envie ; 
Povrement se maintint, ainsi comme en folie : 
Les cnfans li faissoient assez granz vilonnie : 

La boue li getoient et savates et liens; 

De quant que li faissoient ne dissoit nüle riens. 
Plus de . viij. ans entiers ne mangoil nulle riens, 
Quant il vouloit mengier, il le toloit aus chiens '. 

Toutes les nuis aloit en une vicz chapelle : 

Là servoit Jhésu-Crist et la Vierge pucelle. 

Sus les pierres gissoit en pure sa cotellc; 

Là list tel pénitance qui li fu bonne et belle. 


■ Il parait que ceci était considéré comme une grande marque de sain- 
teté , ou du moins d'humilité , puisque ce fut aussi la pénitence imposée 
par le pape à Robcrt-le- Diable. (Voyez, plus loin, le dit de ce nom.) 

Au temps que je vous di avoit à Besançon 
I. riche chevalier et de moult grant renon; 

Entre lui et un prestre orent moult grant tençon , 
Et plaidièrent ensemble, ne sai por quel raison. 

Le chevalier perdi par loial jugement; 

Le prestre le fist métré en escommeniement. 

Le chevalier estoit orguilleus malement : 

Au prestre ne daigna obéir nullement. 

En escommeniement vesqui et en ordure; 

De li faire r’asoudre n’avoit talent ne cure. 

Ens el moustier entra eourouciez en ardure ; 

Le prestre pour chanter ot pris sa vcstéurc. 

Ainsi comme il vouloit la messe commander, 

Le chevalier a trait .i. branc forbi d’acier; 

Du prestre s’aprocha , le chief li va trenchier, 

El par devant l’autel le fist jus trébuchier. 

Le chevalier s’en tourne , plus n’i fist demourée : 
Au prestre, qui fu mors, fu moult grant l’asemblée. 
Au moustier Saint-Lorens ont la fosse cavée; 

Li ami de par li ont grant doulour menée. 

Le chevalier s’apense qu’il se veut amender. 

Tantost au penancier ala pour confessier : 

Tous ces péchiez li conte, ne li volt riens celer. 

Cil dist qu’il ne le puet nullement conseillier. 

Le chevalier s’en tourne eourouciez et plain d ire; 

A l’arcevesque ala sa conscience dire. 

L’arcevesque li dist : « Alez-vous-cn , biau sire, 
Car je ne vous porroie aidier de tel martire. 

« Alez à l’apostole, qui vous conseillera , 

Car il est Dieu en terre: moult bien vous asoudra.» 
Le chevalier à tant d’ilecques s’en torna. 

A l’apostole vint : tout son fait li conta. 

Quant le chevalier ot tout son fait raconté 
De l’escommingement où il ot tant esté, 

Et du prestre qu’il ot devant l’autel tué, 

Le pappc le regarde, puis li a demandé : 

« Biaus amis, por quel cas tuas-tu le preudomm 
Le péchié est si grant que je n’en sai la somme 
Qu’au service de Dieu tu tuas la personne 
Qui touchoit et le non celui qui tous biens donne. 

« Tu demourras hui mes, et je m’aviserai , 

Et demain au matin je te conseillerai , 

Et selonc le péchié penance te donrai. » 

Le chevalier respont : «Voulentiers le ferai. » 

Le chevalier s’en part. Le pape s’avissa : 

Il méismes son cors le servise chanta ; 

U secré de la messe au cors Dieu demanda 
Comment au penancier pénitance donra. 

Le Roi de paradis entendi sa prière : 

1. angre li tramist qui giete grant lumière; 

1. brief li aporla et li dist la manière; 

Quant le pappe le voit si a levé la chière. 

Dedens le brief trouva ce que Dieu li mandoit : 
Comment en Antioche celui envoieroit 
Parler à Boniface, qui reclus i estoit. 

Grant paine et grant travail souffrir li convenoit. 

Quant ce vint landemain le chevalier revint. 

Quant il consist le pappe, simplement se maintint; 
La lectre de par Dieu en sa destre main tint. 

Quant le pappe le voit , de li bien li souvint. 

« Biaus filz , ce dist le pappe , tu iras outre mer, 
En la cist d’Entioche à un home parler; 

Il a non Boniface. Se tu le veus trouver, 

Il te pourra moult bien de ton fait conforter. » 

Le chevalier l’entant, si fu moult csmaiez. 

A l’apostolc a dit , dolens et courrouciez : 

« A cil plus grant povoir, là où vous m’envoiez , 
Que vous qui estez Dieu en terre touz jugiez? » 

Le pappe respondi : « Dieu le veult et commande. 
— « Sire, dont irai-je puisque Dieu le me mande. » 
A ce mot s’en parti et le congié demande. 

Quant il fu loins de Romme entra en une lande. 

Maint sauvage pais trouva et mainte roche. 

Quant il fu outre mer, s’ala en Antioche; 

Des espérons tranchans souvent le cheval broche 
Parmi .i. grant bocage où ces dras li acrochc. 

Quant vint en Antioche Boniface trouva : 

Devant lui s’agenouille, à lui se confessa ; 

Tous ces péchiez li conte. Li sains bons l’escouta ; 
Au chevalier a dit: « Amis, entendez çà. . 

« Vous demourrés huimès deciques â demain. 

Se Diex plest nostre Père, qui est roi souverain, 
Qui ciel et terre et mer et tout a en sa main, 

Ce que je vous dirai ne sera pas en vain.» 

Le chevalier s'en part, le preudomme demeure. 
Tantost s’agenouilla, maintenant ens en l’eure, 
Souvent reelaimne Dieu, des ieus tenrement pleure, 
Pour le péchccur prie que Jhésus le sequeure. 

Jhésu-Crist par son angre li a tantost mandé : 

« Di à ce chevalier, s’il veult avoir santé, 

Voit en Jérusalem parler à Dieudonné. » 

A tant s’en part li angres, à Dieu l’a commandé. 

Quant vint à lendemain, que la nuit fu passée, 

Le chevalier revint, qui fu en grant pensée. 

Boniface li a la besoigne contée 

Ainsi coin Dieus vouloit qu’elle fust ordenée. 

« Vous en irés, dist-il, droit à mon compaignon 
(Cil vous conseillera, car il est moult preudom), 
Dedens Jérusalem en sa conversion. 

Or le me saluez et li dites mon non. » 

Lors li bailla enseigne qui fu bonne et certaine. 
Moult fu au chevalier celle voie grevaine; 

En Jérusalem vint , moult i souffri grant paine. 
Dieudonné i trouva, qui sainte vie maine. 

I. 18 

De par son compaignon tantost le salua. 

Quant Dieudonné l’antant, grant joie demena ; 

Le chevalier à lui tantost se confessa. 

Le preudomme li dist : « Dieus vous confortera. 

Le preudora sa prière fist envers Jhésu-Crist; 

Et Dieu tout maintenant son angre li tramist , 

Qui le réconforta et doucement li dist : 

« Li Rois du ciel te mande salut par cest cscrist. 

« Di à ce chevalier qu’il voit à Besançon, 

Et si mande salus Félix , ton compaignon : 

C’est cil qui li donra sainte sauvacion ; 

Par autre homme ne puet avoir loial pardon. * 

Li angles s’en parti, sa raison a finie. 

Le chevalier revint qui ne s’oublia mie. 

Dieudonné li a toute la besoingne noncie , 

Et de son compaignon li a compté la vie; 

Comment n’en quel manière il le pourra trouver. 
La senblance de li lui a toute conter. 

« A li vous convendra dignement confesser. » 

Le chevalier l’entant , si commence à penser, 

El quant il ot pensé, si dit moult cruelment , 

A Dieudonné a dit : « Or me va malement; 
Arcevesquc ne pappc n’ont tant de hardement 
Qu’il me puissent asoudre ne donner sauvement. 

« Ne vous ne vos eompains ne me povez aidier. 

Et vous me revoulez à .i. fol envoier 

Que li enfant déchacent et se gist ou fumier. 

Et tost le pain au chiens quant il le veult mcngier ! 

Dieudonné li a dit : « Or ne vous csmaicz , 

Que jamès par autre homme ne serez conseilliez. 
Tant li dit Dieudonné que cilz c’est otroiez, 

Et qu’il ira au fol parler moult voulentiers. 

Le chevalier s’en part , à la voie c’est mis ; 

Jusques à Besançon ne s’i est alentis. 

Tant quist par la cité qu’il a trouvé Félix, 

Qui des enfans estoit vilainement laidis. 

Le chevalier se prist forment à dementer 
Cornant n’en quel manière le porra conforter 
Si ordeius personne comme il voit là ester; 

Jamès à tel persone n’ira merci crier. 

Or oez l’aventure que Dieus i démonstra : 
Quanque le chevalier dedens son cuer pensa, 
Félix sot sa pensée; près de li s’aprocha, 
Maintenant li raconte et tout li divisa. 

« Sire, ce dit Félix , vous avez tel pensé ; 

Vous ne daigniez à moi dire vostre secré. 

Mes compaignons me mandent salus et amisté 
Par vous, mais vous m’avez malemenl en vilté. » 

Adont sot bien li sires qu’il estoit de par Dieu. 
Tantost se départi et déguerpi le lieu, 

Et li preudom demeure qui avoit le cuer pieu ; 
Sachiez qu’il n’ot en lui feste, soûlas ne gieu. 

Or entendez, pour Dieu, .j. moult bel essemplairc 
De Félix le saint homme qui tant souffri de haire, 
Qui de l’orgueil du monde n’ot talent ne que faire; 
Il vout par pénitance l’amour de Dieu atrairc. 

Le chevalier estoit soigneus de li guetier; 

Au soir le vit entrer en .i. gaste mousticr : 

Si tost comme il fu ens, s’ala agcnouillier 
Par devant une ymage pour dame Dieu prier. 

Le chevalier regarde toute la contenance 
Comment Félix prioit la Dame de vaillance 
Et comment de son corps li fessoit obligence : 

Sa coupe débatoit par moult grant repantencc. 

Dusques à mienuit que somme l’abati , 

Fu devant Nostre-Dame ainsi comme je vous di; 
Quant ne pot plus veillier, tous vestuz s’endormi : 
La douce Nostre-Dame des sains cieus descendi, 

D’angles avecques lui moult belle compagnie; 
Devant Félix s’asemblent, que il ne le sot mie. 
Tous li cieus estincele de la biauté de li ; 

Liés fu le chevalier quant il vit tel mesnie. 

La douce mère de Dieu .j. oreillier a pris, 

Desous le chief Félix moult doucement l’a mis; 
Félix ne le sot mie, qui estoit endormis 
En dépriant la Dame à qui il fu amis. 

Quant la vierge Marie ot servi son sergant 
Fs sains cieus remonta avec son dous enfant , 

Et Félix s’esveilla au point de l’ajornant : 

Aeoutés à genous va ces heures disant. 

Le chevalier tantosl de Félix s’approcha, 

Devant lui s’agenouille, à lui se confessa; 

Et quant Félix le voit, lantost l’araissona , 

Et moult très doucement vers lui s’umelia. 

Le chevalier li crie merci moult doucement, 

Ses péchiez li géhist de cuer dévostement , 

Et Félix li respont moult débonnairement : 

« Je ne sui mie dignes de tel pardonnement ; 

« Mais revenez demain, et je déprierai 
A la douce Marie de bon cuer et de vrai , 

Qu’elle ait merci de vous, car je sui en esmai 
Comment n’en quel manière je vous conseillerai. » 

Celle jornée ala, la nuit fu venue; 

Félix de Dieu prier a voulenté eue : 

En la chapelle entra, s’a l’image véue, 

L’iaue du cuer li est parmi les iex courue. 

Devant lui s’agenouille en grant dévocion : 

« Fleur de virginité, qui par anoncialion 
Portas le Roy des rois qui souffri passion , 

Tu sauvas Daniel en la fosse au lyon. 

« Dame, vostre do us non doit-on partout loer, 

En quel lieu que se soit, ou en terre ou en mer; 
Vous estes l’cseharboucle qui puet enluminer 
Les cuers des fins amans (pii vous veulent amer. 

« Dame, vous estez celle qui n’a point de pareille, 
Ouar vous estez la fleur qui nasqui de la treille 
De quoi li roisins vint dont la guute vermeille 
Racheta tout le mont : belle en fu la merveille. 

« Dame de douçour, de toute bonté plaine , 

Priez vo dous Enfant que à droit port nous maine, 
Et si nous donnez d’âme voulenté si certaine 
Que notâmes ne sueffrent en enfer la grant paine. 

< Vierge dame des vierges', je vous pri et requier, 
Donnez-moi essemplaire de celui conseillier 
Qui envers vous se veult de ces maus aquitier, 

Et envers vostre Enfant ses mesfais adrecier. 

« Dame, je vous requier et de cuer vous apelle. » 

A ce mot descendi la Roïne pucelle, 

Droit devant le preudomne dedens la viez chapelle. 
De la biauté de li touz li lieus estcncclle. 

La douce mère Dieu c’est à li démonstrée : 

« Preudons, dist Nostre-Dame, tu m’as tant apellée; 
Di-moi hardiemcnt trestoute ta pensée: 

Toute ta voulenté ferai sanz demourée. » 

Quant Félix entendi la Roïne de gloire, 

De joie tressailli. Si mua son mémoire ; 

A Nostre-Dame a dit parole qui fu voire : 

« Ha, Dame! qui avez sus tout le mont victoire, 

« Je vous requier merci, fleur de virginité, 

Par qui li ténébreux orent joie et sente; 

Trésorière de grâce, de sainte charité, 

Où vous estez assise en ia grant déité. 

« Onques mais ne vous vi, Dame, fors vostre ymage; 
De la biauté de vous tout mon ceur rasouage. 

Dame, priez celui qui en vous prist hommage 
Oue li faus anemi ne nous face dommage. » 

Quant Félix ot ainsi la Dame saluée, 

Du chevalier li a la besoin gne comptée , 

Comment n’en quel manière s’âme sera sauvée. 
Lors li a Noslre-Dame sa raison dévissée : 

« Amis, dit Noslre-Dame, sés-tu que tu feras? 

A la tombe le prestre le chevalier menras; 

Puis counjures le cors au miex que lu pourras, 

De par Dieu, qu’il se liève tost et isnel le pas; 

« Et il se lèvera, saiches certainement. 

Quant il sera levés, fai-li commandement 
Qu’asouille le chevalier de l’escommeniement, 

Et il le rasoudra moult débonnairement. 

« Quant le prestre aura rasous le chevalier ^ 

Puis le seingnes et béni , si le refai couchier 
De par Dieu qui tout fist et qui tout puet jugier : 
Quanque tu li diras fera sans atargier. » 

La douce Mère Dieu à ce mot s’en tourna. 

Avec son dous Enfant ès sains ciex remonta, 

Et Félix sains homme tout par li demoura. 

Le chevalier s’en tourne quant le jour esclaira. 

A icelle jornée la Saint-Lorcns esloit ; 

La feste dcvoit estre où le prcstre gesoit : 

Pour le pèlerinage moult degent y aloit. 

Félix atcndi tant porcession aloit. 

Quant la porcession fu hors du grant mouslier, 
Félix par la main destre a pris le chevalier, 

Lès la fosse le prestre le fist agenouillier. 

Chascun s’i assembla et prist à mervcillier. 

Devant trestout le pucple Félix s’agenouilla, 

Scs mains joint vers le ciel, Jhésu-Crist réclama 
Que tiex miracle monstre devant ceus qui sont là , 
Pour quoi aucuns pécherres vers Dieu s’amendera. 

Quant Félix envers Dieu ot faite sa prière, 

Le prestre comjura , et dit en tel manière : 

« Prestre, u non de Dieu et de sa Mère chière, 
Liève-toi et si monstre à cestui belle chière. 

« El non de Dieu le père et de sainte Marie, 
Pardonnez à cestui haine et félonnie. » 

A ce mot, devant tous, c’est la terre partie : 

Lors se leva le prestre comme s’il fust en vie. 

Quant le chevalier vit le prestre susciter, 

Des iex du chief commance tendrement à pleurer. 
De cucr cric merci pour sa vie amender. 

Devant trestout le pucple li va tout pardonner. 

Le chevalier rasout devant toute la gent; 

Après si li a fait Félix commandement ; 

« Prestre, recouchiez-vous tost et isnellement, 

Par les vertus de Dieu le père omnipotent. » 

Le prestre en sa fosse entra sans demourée, 

Devant toute la gcnt qui là fu assemblée; 

Chascuns vit le miracle que Dieus out démonstrée 
Pour Félix qui servoit la Vierge honnorée. 

Tuit cil de Besençon virent bien que Félix 
Estoit amez de Dieu le roy de Paradis ; 

Acoutcz à genous devant lui se sont mis : 

« Sire, font-il, pour Dieu, aiez de nous merci. 

« Sire, pardonnez-nous ce que avons mesfait ; 
Prencz-ent la venjance ainsi comme il vous plest. » 
Et Félix respondi : « N’ai cure de tel plaît : 

Je le vous pardoins bien bonnement ce mesfait. » 

Félix a regardé la très grant obligancc 

Que les gens li ont fait et la grant honnorence; 

De la ville s’ en part , plus n’i list arestance : 

A Vaucler s’en ala faire sa demourance. 

Là fu-il recueillis en la religion , 

Et Diex l ama puis tant et sonna tant son non , 

Que puis fu arcevesque de toute Besençon ; 

Par les biens que il list a cueilli bon renon. 

Tant vesqui en ccst siècle qu’il l’estut trespasser. 
Or oez les miracles que Dieu voult démonstrer, 

Car ces .ij. compaignons qui estoient outre mer, 

A celle heure méismes les convint dévier. 

Tout .iij. les compaignons à .i. jour trespassèrent 
Et à une seulle heure en Paradis entrèrent; 

Par les biens que il firent en paradis entrèrent : 
Bonnes journées firent celle qui les portèrent. 

Si prions touz et toutes à la vierge Marie, 

Qui en ces flans porta le très dous fruit de vie, 
Qu’il nous doint si ouvrer en ceste mortel vie 
Par quoi aions des angres la sainte compaiugnie.. 


Explkit le DU des .iij. Chanoines ^ 


S 

Ms. 248, Supplément français. 


Seignour, cis siècles ne vaut rien : 
Plains est de barat et d’engien 
Por quoi preudon ne 1’ doit amer : 

La gent sont félon comme chien ; 
Avarice dist : Tout est mien. 

Piliez ne la puet entamer : 

On voit son voisin afamer, 

Braire et morir à cuer amer; 

Nus ne 1’ soustient, nus ne dit : Tien. 
Si pensons de Dieu réclamer 
Et nos cuers à lui cnflamer, 

Car de lui vienent tuit li bien. 

On voit corrompre les estas : 

En clercs, en prestres, en prélas, 

Là maint volentiers symonie; 
Desloiautez en avocas ; 

En ceaus qui vestent les viés dras , 

Là se repont ypocrisie. 

En chevaliers maint roberie 
Et en marcheans tricherie, 
Faintise en vivans de lor bras, 
Usure est as bourjois amie. 

Orgues ès dames se marie 
Et luxure au commun, hélas! 

Mauvais prélat sont la scntine 
Dont toute puours trait orine, 

Qui n’ont ne vertu ne science; 

Li fruis sèche par la racine 
Et par le chief li cors décline, 

El biens faut par lor négligence; 
Mal lor paion obédience, 

Car il ne portent révérence 
Ne à Dieu ne à sa doctrine. 

Sanz pitié et sanz percevancc, 
Pour nient gietent une sentence 
Poignant et aspre comme espine. 

Avocat portent grant domage 
Pourquoi metent lor âme en gage; 
Lor langue est pleine de venin : 
Par aus sont perdu héritage, 

Et deffait maint bon mariage, 

Et mal fait pour .i. pot-de-vin. 
C'est la mesnie Hellekin 1 : 


■ La mesnie llellekin était une troupe de génies fantastiques qui ap- 
paraissait, d'après la tradition, au milieu des orages ou dans les cimetières, 
avec de grands cris et de grands bruits. D'après le portrait qu'en fait l’au- 
teur du Iloman de Fauvel , dans lequel on trouve un lai curieux sur la 
mesnie hellequine , cette famille était horrible. On ne sait positivement 

Il s’entrepoilent corn mastin. 

Pour vérité tienent usage; 

Quand vienent à lor pute fin 
Ne sevent romans ne latins , 

Car il vendirent lor langage. 
Ypocrisie la dolente, 


Qui vendent une simple chière ; 

S’on véoit dont li cuer enfante 
La racine dont vient la plante, 

On la tenroit mu!t petit chière. 

Cele porte haut sa banière, 

Ele est poignans et aspre et fière ; 
Enflez est li cucrs où el hante. 

Quand ele est de povre rivière, 

Adont se juge el met arrière : 

Quant plus se blasme et plus se vante. 

Maint chevalier vont pute voie : 

En vanité, en fausse joie, 

Tens et cors et avoir despendent, 

Et puis si vivent-il de proie : 

Taillent homes, traient monnoie; 

A destre et à senestre prendent , 
Loiauté et justice vendent , 

Cloistriers destruisent, là descendent : 


<1 où vient ce nom de mesnie Hellekin, mais il est à peu près certain que 
celte locution a engendré notre Arlequin, dont la noire famille n'est pas 
sans avoir une grande conformité avec celle à' Hellekin. Il est souvent 
question de celte dernière dans les poèmes et les mystères du moyen Age. 

• Ce vers manque au Ms. 

D’aulri cuir font large corroie. 

Bien ne font ne mal ne desfendent ; 
Asez doivent et petit rendent : 

Qui ne veut paier, riens n’acroie. 

Marcheandise n’est pas pure , 

Assez chevauche près d’Usure; 
Quant vient le tens, contre la loi 
Si serjant ont fausse mesure : 
L’uns ment et l’autre se parjure : 

Il n’i a loiauté ne foi. 

Envieus sont, d’amour ont poi; 

S’il vendent dras, c’est à requoi, 
Sans clarté, à pou d’ouverture. 
N’espargnent ne conte ne roi; 
Omicide sont, bien le croi , 

Quant de pure clarté n’ont cure. 

Bourjois qui pas ne laborez, 

La gent par usure aeorez 
Aussi com la mouche l’araigne. 

A tout autrui fardel morés, 

Ne à la mort ne rcstorés 
L’aquest de la mauvaise gaigne. 

Li sages dist qui nous ensaigne : 

« Délivrez-vous de la longaine; 
Faites bien tant com vous porrés ; 
Petit trouverez qui vous plaigne. 
N’i a celui si haut se chaigne, 

Qui ne soit assez tost plorez. » 

Païsant qui tous jors pencz 

Et de vos bras vous soustenez, 

Vous périssiez par vo faintisc; 

Mal desservez ce que prenez, 

Vous ne repairiez ne venez s 

Si com devez à sainte église 
La bonne qui bien est assise ; 

Par vous est en autre lieu mise. 
Bestes en autrui biens menez , 

Les dîmes par vo convoitise 
Retenez, que si vous atise 
K’en rapine estes forcenez. 

Luxure, qui tant paresl orde, 

Par clers, par lais et par gent d’orde 
Vail cherchant pour li marier; 
Plusors en a trais à sa corde 
Qu’ele de tiex cordons encorde 
Com d’avoir et de cors rober; 

Et encore pour miex lober, 

Voiz enaigrist , iex fait troubler 
Et esmuet hayne et discorde. 

Encor refait plus à douter 
Ce qu’il en convenra conter 
Au vrai Roi de miséricorde 

' Or venons as dames cornues. 

Chiés de Paris, testes tondues, 

Qui se vont pour offrant à vente. 
Com cerf ramu vont par les rues, 


> Il faut rapprocher ce passage du Dit des Cornetes, inséré dam mon 
recueil intitulé Jongleurs et Trouvères (Paris, Merklein, 1835). 

En bourriaus, en fars, en sambucs, 
Usent et nictent lor jouvente. 

Tele qui pert et bele et gentc 
Scroit, ce croi, assez pullentc. 

Qui verroit lor défautes nues. 

Li vcns abat la flour de 1 ente : 
Quant il seront en enfer tente, 

Lor cornes seront abatues. 

Scignor, oy avez dou inonde 
Et comment péchiez i abonde, 

Qui male herbe croist en poi d’eurc. 
L’iaue bat à nostre seuronde, 

ÎNo maisons art à la roonde, 

Petit treuve-on qui lesekeure. 

Celui qui son péchié saveure, 

Qui merci crie et de cuer pleure, 

La grâce Dieu le sauve et monde. 

En petit d’eure Diex labeure; 

Garir puet s’en nous ne demeure, 

La plaie jà n’iert si parfonde. 

Prélat doivent haïr argent. 

Avocat estre diligent 
Et dévot li religieus, 

Chevalier vivre bel et gent, 

Par justice mener lor gent, 
Marchant vendre loiaus chateus; 
Bourjois aient les cuers piteus, 

Pour Dieu prestent as diseteus : 
C’est cil qui tout emprunte et rent. 
Simplece aliert as menestreus; 

Dame n’ait alour orgueilleus : 

Petit se prise qui se vent. 

Bon prélat , vous estes eslit 
Et el livre de vie cscrit; 

Les mains aiez et les rains notes. 

De vos bouches issent li dit 
Dont li mondes a grant prou fit; 

Les âmes en sont à Dieu tretes. 

De sainte Eglise estes les guetes : 

De vos cuers volent les saietes 
Dont dyable sont desconfit ; 

Par les oroisons que vous faites 
Vous aquitez-vous de vos detes 
Dont U mauvais quièrent respit. 

Bons avocas pour Dieu travaille; 
Onques ne commence bataille 
Qu’il ne l’ait rcmirée ainçois : 

S’il voit que la querelle vaille, 

Dont se desfent, qui que l’assaille. 

Mult est as povres gens courtois; 

U n’a mie engluez les dois 
A prendre à ij. pars ou à trois; 

11 ne prend mie fière ou faille. 

Ne quiert apiaus ne fausses lois, 

Ains suit décrétales et drois 
Aussi corn parmi le me taille. 

Li bon cuer de religion 
Doivent estre en dévotion : 

A aus afiert, ce m’est avis. 

1 . ' 13 

Doivent par conversassion 
Abiter en la mansion 
Où li apostres fu ravis; 

Com rossignols et com mauvis 
Chanter les chans que fist Davis 
Pour terre de promission : 

Pais est et as mors et as vis ; 

On n’i monte par autre vis 
Fors que par contemplation. 

Bon chevalier ont les espées 
Dont les églises sont gardées. 

Car il amendent les mesfaiz. 

Se guerres sourdent ne mellées, 
Eles sont par aus acordées; 

Ainsi est li pays en pais. 

Justice maint en lor palais, 

Ne par lor fais ne par lor trais 
Ne sont abeïes grevées. 

11 se font douter as mauvais, 

Amer as bons; il héenl plais 
Et si n’alièvent pas corvées. 

Bons marchéans vit à granl painc; 
De son pays, de son domaine, 
lst pour querre marchéandise. 
Mult fait de bien quant il amaine 
L’avoir de la terre lointaine, 
D’Espagne, de Puille ou de Frise. 
Largece est en lor cuer assise ; 
Chaut et froit et orage et bise 
Ont tous les jors de la semaine. 

11 se sauvent bien à devise 
S’il se gardent de convoitise 
Et lor entencion est saine. 

Se bourjois vuelent à Dieu plaire, 
Franc doivent estre et debonaire, 

De lor viles oster les maus, 

Non pas les lois à la main faire 
Et pour .i. poi d’argent atraire 
Les fouis et les foies entr’aus. 

Four robes, lorains et chevaus, 
N’aient pas aguisiez les graus 
Dont il font les chevaliers braire. 
Vivre doivent de lor travaus, 

Aidier povres nus et deschaus; 

Car qui de bons ist, souef flaire. 

Bon laboureur tienent le ban 
Que Dicx list à no pere Adaa 
Quant perdi paradis terrestre : 

11 dist que tous les jors de l’an 
Seroit en paine et en ahan ; 

En ce nous convient trestous estre. 
Lisent li clerc, chantent li prestre; 
Li paysant , par saint Sévestre, 
Tienent bien lor lieu et lor pan : 
Quant il muerent il vont à destre 
Et li mauvais vont à sénestre 
Par lor guile et par lor boban. 

Beles dames, simples, honnestes, 
N’alez mie suianl les festes 

Comme les musardes et foies : 

Dedenz vos ostiex coics estes. 

Privées as bons et demestes, 

Ne samblés pas ces pôles voles 
Qui vont bruiant par ces caroles : 

Pour poi se ploient , trop sont moles 
Et braient com cornues bestes ’. 

Ce sont arkefice et ydoles : 

Venin portent en lor fioles 

Quant vont monstrant lor grosses testes. 


■ Ceci est une allusion satirique à la coilTure que les femmes portaient 
«lors et contre laquelle les trouvères et les prédicateurs s'élevèrent souvent 
avec force. On peut voir à ce sujet dans mes Jongleun et Trouvèret, 
page 87, le dit intitulé Del Cornetes, qui contient des détails curieui. 

Ms. 198 N.-D. 


Je fui l’autr’ier à ulie fesle. 

Au partir me dolut la teste, 

Pour ce que je bus vins divers; 

En mon chief montèrent li vers 
Qui me firent ce dist dister, 

Que vous m’orrez ci recorder. 

Li Diex d’amours sa feste flst, 

Mes noisse et contens la desfist. 

Des vins qui ce plet entamèrent 
Et puis ensemble se meslèrent. 

De bouche entr’eus se desmentirent , 
Et à bien pou se desmentirent ' 

Por ce que cbascun vouloit estre 
Le plus honnoré et le mestre, 
Biaune, Clameci et Aucerre 
Mistrent l’espée hors du fuerre 
Et cuidièrent faire vergoingne 
A Saint-Jehan et à Gacoingne 
Et d’autre part à la Rochelle. 

Ainsi commança la querelle, 

Car chascun se mist à desfance. 

Lors fist li Diex d’amours desfancc 
Que plus ne s’entre-menasçassent , 
Ainçois leur répons proposassent 
Si corne à chacun prétendroit , 

Et sur ce droit iljleur rendroit 
Selon le miex qu’il saroit, 

Et par le conseil qu’il avoit 
Des vins qui venus i estoient 
Et de la pès s’entremetroient. 

A celle jornée assenée 
Biaune i vint la lance levée, 

Vin d’Aucuerre et de fclameci, 
Chascun d’eulz a dit : « Vés me ci ; 
Nous nous présantons sans délai. » 
Tous ceuz furent d’une partie; 
Saint-Jehan ne s’oublia mie. 

Et Gascoigne, qui li est près, 

Est venue tantost après, * 

Et avec ce drécie leur voille 
1 vindrent Anjo et Rochelle. 

Ces .iiij. ensemble bien se tindrent; 
Par devant le Dieu d’amors vindrent 
Qui séoit entre .iiij. vins 
Qui estoient mestre des vins : 

C’est vin grec et vin de Grenache, 
Chascun ot forrée genache ; 

Vin muscadet et vin de Chipre 
Vestu de couvertures d’yppre; 

Ces .iiij. à court furent venu; 

Cil sont au conseil retenu. 

Le Dieu d’amors cil costoioient 
Et comme asessour se séoient ; 

Adont fa fet commandement 
Parmi la court communément 
Que n’an ni fière ne boute 
Et que leur resons en escoule 
Et par delà et par deçà. 

Adont Aucuerre ce dreça 
Comme procureur fondé 
Et des compaignons ordené, 

>Si parla contre Saint- Jouan, 

Qui procureur dès ouan 
De ces compaignons estoit fet. 
Aucuerre proposa son fet : 

« Sire, je suis .i. Aucuerrois 
Qui sus tous vins doi estre rois, 
Quar plus sui fors et enteslans 
Et les entrailles eschaufans : 

Par ma force fas chiez doloir. 

Et de Robin et de Marion ' 
Chanter par mainte région; 

Je faiz gent triper et saillir 
Et guerroier et assaillir ; 

Je les fais ensemble combatre, 
Et puis les abas .iiij. à .iiij. 
Ceus qui j’ai la bouche lavée 
Ne doutent ne essai ne espée; 

11 ne leur faut nule armeure. 

Je les fais hardis par nature, 

De ma force et de ma vigour 


i |1 ne s'agit point ici . je pense , du Jeu de Robin et de Marion , pur 
Adam de la Halle , mais plutôt des charmantes et nombreuses pastourelles 
composées et chantées sur Robin et Marion. 

J’euvre touz jors selonc vigor. 
Saint-Jehan, il n’est chief en homme 
Que tout à terre je n’estonne; 
Chascun le set, chascun le voit; 

Et puisque faire rois l’en doit 
Des plus fors, et gent à acort 
Sont que j’enteste le plus fort, 

Estre doi li rois souverains 
Et sur tous li rois primerains. 

De Biaune set-on bien de voir, 

Et bien partout fet son devoir ; 

Elle est biaune et est aluitant, 

Por ce le pappe l’ama tant 
Que bénéison li donna 
Et s’amour li abandonna ; 

Elle n’est trop rouge ne trop tainte. 
Biaune son non biauté aporte, 

Biaune à bien née s’aporte, 

Biaune benoit a le non ; 

Por ce sur tous vins a renon, 

Por ce en bonté tout ce lia; 

Le pappe en li s’urnilia , 

Et quant l’cn honneure tel seigneur, 
Tous li doivent porter honcur. 
Clameci est de son lignage; 

Mes à lui pas ne s’aparage 
Combien qu’il soit vins gracieus, 
Bons , fors et sustancieus, 
Especiaument cil de Goe. 
Saint-Jehan, tu durs sus la joe, 

Je, Clainraeci, Biaune, Nevers, 

Vous métrons tretous à rouvers; 
Vous n’aurés jà contre nous force : 
Pas ne vous prisons une escorce. 
Saint-Jouan, qu’i pués-tu dire? 

En toi n’a c’un pou de matire, 

Mes de force ne de biauté 
Envers moy n’auras ylgalté; 

Car bele n’es ne gracieuse, 

Grosse et aspre, dure et crueuse, 

El n’a que rougeur seulement : 

A sa couleur sa bonté ment ; 

Elle porte couleur safistre, 

Si n’aura jà croee ne mistre; 

Mes Biaune sera couronnée 
Por ce qu’elle est du pappe amée. 
Et qu’es-tu , de la Rochelle 
Qui n’est gracieuse ne belle? 

Por Dieu, Sire, que l’en la monstre! 
Cil Lombart en font leur composte; 
Fisicien en ont à faire 
Por scirop et buvrage faire; 

C’est chose emmiellée et non pure. 
De chose composte n’ai cure, 

Més vins qui simples est de soi 
Et fors puet cstancher la soi , 

Comme moi, qui sui roi et prince, 
Car touz les boiax je reteince. 

Par mon goust et mon arouser 
Fas gens dormir et reposer. 

Rochelle fait faire tonnerre; 

Més je sui cler saillant en voire, 

Fins, frès, froit, sade, frcmiant, 

Sasfrés, savoureus et friant. 

Que me puet-on plus demander? 
Se sui rois, si puis comander. 

En voire ou en vessel d’argent 
Me puént boire toute gent, 

Et ausi en hanap doré 
Sui-je prissié et honnoré; 

Et Biaune ausi y est béue 
Et à grant joie recéue , 

Mès jà ne sera en vessel 
Rochelle, tant soit bon ne bel, 
Qu’el ne soit laide et obscurcie. 


Por mes compaignons et por moi 
Qui sont venus avecques moi 
Tout ce vous ai-ge récité ; 

Et si le juge en vérité, 

Por ce, que qu’an doie avenir, 

Nous vueillez en bon droit tenir ; 
Car se raison ne nous est faite, 
Mainte fort lie en sera traite. 

Je le vous di et bien l’oés, 
Procureur sui avoués. » 

Lors vin de Saint-Jouan parolle 
Ce qu’il ot apris à l’escolle : 

« Vin d’Aucuerre avon entendu 
Qui moult haut a son arc tendu 
Et se vente de sa folie 
Qu’il fait et de sa musardiej 
Quar ceus qui de lui vont buvant , 
Si comme il dit , va décevant 

Et les enteste et les asomme : 

Ce n’est mie fet de prcudomme, 

Ne n’on ne le doit pas prisicr 
De ce qu’il fet la gent noissier. 

Quant au chief et au cors mesfait , 

Il ne doit mie par tel plet 
Honnorez estre ne prissiez, 

Mes en doit estre desprissiez; 

Quant proposse sa déshonneur, 
Recevoir ne doit pas honneur, 

N’estre n’en doit oïz à court. 

Ce vous dis-je à brief mot et court : 

Je sui de bonne atrenpéure : 

Tieus est l’estât de ma nature 
A nuli ne fais niaisement 
Qui me prent resonablement. 

Des vins blans n’est-on pas meilleur'? 
J’ai force, bonté et coulour ; 

Ma couleur tieing toute ma vie : 

Vin d’Aucuerre, vin tost roussie; 
L’en me puet toutes pars mener 
Et sans honte demener. 

Me garde l’en .ix. ans ou .x., 

L’en m’a bien esprouvé jadis ; 

Mès vins d’Aucuerre tost déchiet , 

De sa bonté ainsi li chiet : 

Si di ce pour moi et l’arguë, 

Que li vins qui ne se remue 
Est meilleur et plus covenable 
Que celui qui n’est pas estable. 

Vin de Gascoigne, sa coulour 
N’est pas de petite valnur ; 

Les autres vins fet honnorer, 

Quant de soi les veult coulourer : 
Force donne, aide et confort, 

Et d’un vin foible fet .i. fort. 

Il a de vin plaine sustance ; 

11 nourrist sans faire grevance : 

Aus testes est bons et au flanc. 

Et du rouge y a et du blanc; 
Chascuns bonne nature engendre : 
Si doit-on pour eulz le droit rendre. 
En nul temps ne en nule seson 
Il n’est nulle comparoison 
De Clameci contre Gascoingne, 

Et Nevers n’est cu’nne fussée; 
Gascoingne est une grant contrée 
Qui mains lieus honneure souvent. 
Clameci n’est qu’un pou devant; 
Gascoigne est par terre et par mer ; 
Largement la doit-on amer, 

L’an l’a bien partout esprouvé : 
Gascoingne a l’en partout trovée. 

« Àveeques à tort a repris 
Rochelle, qui tant a de pris 
Que l’en la va de partout querre; ' 
Chascun si l’enclot et l’enserre, 

Car il n’est pas à garçonner 
N’en ne la doit q’aus bons donner ; 
Elle cure cors et nétie 
Si qu’il n’i demeure pontie, 

Mauvès vent,mauvèse fumée: 

Bien a sa bonté esprouvée ; 

Elle tient le cors sannemcnt 
Présant en son fet hautement. 

Por les grans seignors l’en salache ; 

Elle est du lignage Garnache, 

Qui est un des grans vins du monde ; 

Il n’est qui contre li responde. 

Et celle est savoureuse et sade 
Dont elle gart le cors malade. 

En fait-elle pour ce à blasmer? 
Nannil; miex l’en doit-on amer. 

Cras vins, aspres, ruides et gros 
Doivent-il avoir pris ne los? 

Nanil ; mès ceus qui doucement 
Entrent et profitablement 
Euvrent , doivent le jor avoir 
Devant toutes gens de savoir. 

Ne nul sages home de valeur 
Ne doit jugier selon couleur; 

En la couleur e’on a véu 
Est-on bien souvent décéu : 

Des iex ne boit-cn, mès de bouche. 

Or te tourne, Aucuerre, or te couche , 
Qui fet doloir et cors et teste, 

Et les courrous et les tempestes : 

De toi ne doit-on faire conte ; 

Tu fés les gens a 1er à honte. 

Par ton mal, par ta mauvestié 
Fés- tu mainte gent déhetié; 

Mès qui veult bien sentance rendre. 

Il doit à vérité entendre : 

Por ce requérons orendroit 

Sus ce que l’en nous face droit 
Et que par droit l’en i regarde; 

Quar il nous plest et si nous tarde 
Que la sentance en soit donnée 
Et la cause ici terminée. » 
Endementres que propossoient 
Et que sentance requéroient, 

Vin de Saint- Porçain est sailli 
Et durement les asailli. 

Et à toutes les .ij. parties 
A commandé grant envaïes ; 

Et dit : « Foi que doi saint Antoine, 
Plet fetes de la chape au moinne : 

N’à vous, n’à vous n’en est l’onneur, 
Mès à moi , qui sui le greigneur 
Des vins et li plus réclamés 
Et des greigneurs seigneurs amés. 

A la court de pappe et de France, 
Sus tous vins ai-ge l’audience; 

Se l’on a donné la couronne, 

Force ai sustancieuse et bonne 
Dont je fas les gens lessier 
En joie et en feste drécier ; 

Car je sui nez de bonne branche 
Qui n’est trop rouge ne trop blanche. 
J’ai la bouche, j’ai la couleur; 

Nus homs ne puet trovér meilleur. 
Œil de perdris, c’est mon viaire; 

A meilleur couleur ne puis traire. 

Que me puet-en plus demander? 
Toutes tables fis amender; 

Je sui bel, bon et gracieus, 

Je fas rire et cuer et euls : 

De ce ne me pué nus desdire, 

Et au royaume et à l’empire 
Sui-je des greingneurs connéu. 
Chascun le set qui m’a béu , 

Que touz jours ainsi ai esté 
Que j’ai la souveraineté. 

Se nul m’en vouloit desmentir, 

Mon pouvoir li ferai sentir : 

J’ai voisins, amis et parens 
Qui de ce me seront garens. 

Dieu d’amors, vous le devez croire, 
Quar la chose est partout notoire, 
Et d’autre que vous le savez, 

Qui souvent de moi but avez. 

Por ce nommés sui Saint-Porçain, 
Car je sui saint, bon, cler et sain. * 

Quant vin François a ce oï , 

Ne s’en est pas moult esjoï. 

En place saut et recommance 
A demener grant noise et tence : 

« Trop, ce dist-il, sui esbahis 
Qu’entre vous vins, en mon pais, 
Devant moi et en ma présance 
L’onneur voulez avoir en France! 
Mes soit ou ne soit vostre pois, « 
Vo reson ne valent .ij. pois. 

Por home tenir fort et ferme, 

Et droit et raison nous aferme 
Que toutes choses sont criées 

De Dieu faites et ordenées; 

Ceste raison ai amené , 

Car je sui trop miex ordené, 

Et la force ai miex atrempée, 
Resonnableet amesurée, 

Délicicus goust et saveur 
Plus que qui veult avoir honneur. 
Chaseun me desirre à tenir, 

Qar je puis trop miex maintenir 
Cors en senté (Tomme et de famé ; 

Qar je fas ce porquoi sui fet , 

Sans à nului faire mesfail. 

Chaseun veut santé, pès et joie, 

Et je ces .iij. choses envoie : 

Sencté, pès et joie à tous temps 
Fais, et li autre font contens; 

Si ne doivent estre honnoré , 

Mès de tous doi estre ennoré 
Quant leur foies iniquités 
Amende. Moi la digneté 
Apartient, Tonneur en demande; 

Quar leur maus par mon sens amende : 
Sus ors resons doit prendre. 

Bien le m’aideront à desfendre 
Tuit cil vin qui sont mi voisin , 

Frères, oncles, parant, cousin. » 

Quant l’iaue a entendu le plct : 

« Sire Diex d’amors, s’il vous plest, 
Oiez-moi et faites raison. 

Grant noise a en ceste inesson 
De ces vins, de ceste descorde ; 

11 ont bien gaaingné la corde. 

Par leur mauvestié, de grant temps, 

Il font et noisses et contons, 

Omecides et roberies 
Et assés de ribauderics ; 

Assez font nestre de dilàmcs, 

Prendre les lilles et les dames 
A bonne gens et à preudommes, 

Et despendre d’argent grant somme 
Et riches povres devenir, 

Et souvent en honte venir 
A mourir de mauvesse mort; 

Maint preudomme par vin sont mort, 
Et en sont devenus à honte, 

El encor de moi ne font conte 
Ne ne me daignent reconnoistre ; 

El si ne puent sans moi nestre 
Ne venir à frutetiance 
Et me laissent par leur bobence 
Et par eulz sui-ge desprisée. 

Jà par moi n’ière comraenciée, 

Ne sera, noissc ne mellée, 

Homme occis ne faine craventée, 

Ne riches povres ne sera; 

Jà par moi mal ne se fera. 

Les cors et les dras je nétie 
Et par moi le blé frutefie. 

Les arbres et les prés arouse ; 

Qui que de terre ist me goulouse. 

Je fas moulins meudre à pooir, 

Je fas poissons cuire et laver. (Sic.) 

Tel ollicc ai et tel mestier 
Que chascun a de moi mestier. 
i. 20 

Je porte nés , dromons et barges 
Qui sont belles, grandes et larges. 

En moy prant-en maint bon morsiax, 
Harens, poissons et cras oissiaus; 

De moi sont li potages cuit. 

Qui n’a du vin, si com je cuit, 

Puet bien de moi boire à son aisse. 

Il n’est riens qui n’ait grant malaise 
Se je li fail à son besoing. 

Par tout le monde, près et loing. 

Et gens et bestes mors scroicnt 
Se de moi secouru n’estoient, 

Et pour ce garde vous prenez 
Que leur folies ne prenez 
Et leur orgueil vueilliez abatre; 

Devant vous se veullent esbatre : 
N’est-ce bien grant possession 
Quant de moy ne font rnencion? 

Sans moi nus homs ne porroit vivre. 
Cil sont fol et mauvés et yvre 
Qu’il les crient, n’en doubtés pas; 

11 en vendront du trot au pas. 

Si devés leur orgueil refraindre : 

Le mal ont; n’en ne les doit plaindre. 
Car qui le mal fet et présante, 

De tel los doit avoir tel vente 
Et de si haut si bas venir. 

Les terres doit-on maintenir, 

L’en doit les humbles eslevcr 
Et l’orguilleus mauvés grever. 

Sus ces resons que je propose, 
Rendez-moi droiturière chose 

El ma granl souverainnelé; 

Ainsi com tous jours ai esté, 

Moy leingniez en juste sesine, 

Quar reson et droiture s’i encline. » 

Quant li Diex d’amors la novellc 
Oy, son conseil en apelle, 

Vin gréé et le vin de Grcnaclie: 

De leur conseil point ne se cache. 
Vin de Chipre et vin muscade 
Y vindrent quant furent mandé, 

Et vins Rinois qui là survint, 

Au conseil estre li convint, 

Por ce que touz seul ne fu mie, 
Soupeçon ausi de partie 
Ne par de çà ne par de là , 

Le Dieu d’amors les apella. 

Toute la cause adont leur monstre; 
Sur ce plet grant chose monte. 

« Céans a granl foison de vins; 

Ce poisse-moi quant je i vins. 

S’il se fussent entre-tuez, 

J’en fusse moquiez et huez 
De chascun qui siet sus son sueil. 

Se je de vous n’ai bon conseil 
Trop mal s’en yra mon afaire. 

Je ne cuidoie avoir à fére 
Qu’à .ij. parties seulement, 

Or faut fère à tous jugement: 

A fère à Saint-Porçain avons 
Dont la bouche souvent lavons, 

Quar il est moult meschans amis, 

Et jo n’ai meslier d’anemis. 

Se je vueil faire son vouloir, 

Li autre me feront doloir ; 

Et d’un autre, certainement 
Vin françois parle sagement, 

Et si est en sa seignorie, 

Dont il aura plus fort partie 
Et miex en sera déportez ; 

Biaus seignors, se me confortez 
Et conseilliez en vérité 
En ce cas de pésibleté ; 

Car je vous di et vous créante 
C’est ce qui plus m’en espovcnle. 

Ne merveilles n’est, ce me semble, 
S’appellé vous ai louz ensemble. 
Donnés- moi conseil avenant 
Grant meslier en ai maintenant; 

Et de l’iaue que je dirai 
Ne comment iaue partirai. » 

Tout ainsiques c’est conseilliez; 

Le conseil fu lors esveilliez 
Qui bonnement le conforta 
Et tel conseil li raporta 
Comme porvéu bien et gent : 

« Sire, ces vins sont moult grant gent : 
Moult de manières de vins sont. 

Qu’au départir se combatront, 

Et la guerre trop grèvera 
Qui tost ne les acordera ; 

Et pour ceste guerre achever, 

Veil leur entr’eus pès ordener; 

Car s’entr’eus ne faites acort, 

Vous n’aurés vin foible ne fort, 

Mes à tous jours seront séchiez, 

Et se scroit moult grant mcschiez; . 
Ce seroit au pais la mort. 

Bon compagnon seroient mort 
Quant vins ne porroient venir. 

Et pour vous en estai tenir 
Devez l’iaue avoir à amie : 

Vivre sans lui ne poez mie; 

Par li vous vient toute richcscc, 
Honneur, valeur, pris et noblesce, 
Tout avoir, toute manentise. 

Por ce la tenez à franchisse, 

Quar sus tous a force et poisance. 
Avoir devez en li fiance, 

Quar il n’est riens où cil s’enbate 
Que ne mete jus et abate. 

11 n’est vin, tant soit fort u monde, 
S’el s’i met, qu’il ne 1’ confonde ; 

Por ce li grant et li meneur 
La doutent et portent honneur; 

Et d’autre part, se vin par nage 
Ne venoit, ce seroit la rage : 

Trop en avons défaut éu , 

Dont le pais est décéu. 

Puis que mestier avez de ceus, 

Metés pès et acort entr’eus. » 

Tout ainsi le conseil li dist, 

Li Diex d’amors li a lors dist : 

«Venez avccques moi tantosl, 

Lassus u paies. » Ci fist tost. 

En la sale en est rctornez 
Où noblement fu atornez ; 

En haut s’asist en sa chaière, 

Son conseil list près de li trère ; 

Si les apelle en ceste guisse : 

* Seigneurs, à vous tous redevise 
Que tous pains sont bons et tous vins. 
Vous estes parens et voisins ; 

Si ne devriés à nul temps 
Avoir ne courrons ne contens. 

Je di et si est ma raison : 

Chascun est bons en la seson ; 

Et si vous di en loiauté 
Que chascun s’espéciauté 
A de bonté qu’autre n’a mie; 

Si n’en devez avoir envie. 

En bon vin souvent moult bien faut 
Se dont .i. autre n’a défaut; 

C’est selon les complëcions 
Et des gens et des régions. 

Des vins chascun est bon sanz doute. 
Qui en temps et par droit en goûte: 
Chascun a son espécial, 

Mes l’iaue a .i. droit communal : 
Partout s’espant, partout se met ; 

De toutes choses s’entremet; 

Chascun en a nésésité. 
l'or ce est-il droit équité 
Qu’en ces lieus soit bien gardée 
Et de tous estas honnorée. 

Or soiez ensemble aliez 
Et cm pez réconsiliez ; 

Car quant à vérité retraire, 

Tous estes bons et nescésaire 
Cliascun de vous en sa seson. 
Entr’amez-vous, seignors baron ; 
Tous em pès comme amis serez 
Et en joie ensemble vivrez. * 

Li vin qui cest acort oïrent, 

Pès et amour ensemble firent , 

Et puis ont sans iaue béu : 

Ainsi fu leur contons cliéu. 

Plus s'entraînèrent que devant : 
De pou de pluie cliiet grant vent. 

Se fabliaus puet véritez estre, 
Dontavint-il, ce dist mon mcslrc, 
C’uns vilains à Baillcul manoit; 
Formenz et terres ahanoit : 
N’estoit useriers ne changière. 

I. jor, à eure de prangière, 

Vint en meson mult fameillex. 

11 estoit granz et merveillcx 
Et maufcz et de laide hure ; 

Sa famé n’avoit de lui cure, 

Quar fols ert et de lait pelain, 

Et cele amoit le chapelain. 

S’avoit mis jor d’ensamhle à estre 
Le jor entre li et le preslre ; 

Bien avoit fet son appareil : 

Jà ert li vins enz ou hareil , - 


■ Legrand d'Aussy a traduit d'une manière abrégée ce fabliau (voyez, 
tome IV, page 218, édition Renouard ) ; on le trouve également dans les 
Novelle di Grasiini, dans Bonaventurc Despcrriers, dans les Facetiœ 
Poggi , dans les Illustres Proverbes . etc. 

Et si avoit le chapon cuit, 

Et li gastiaus, si com je cuit, 

Estoit couvers d’une touaille. 

Ez vous le vilain qui baaille 
Et de famine et de mésaise; 

Cele li cort ouvrir la haise : 

Contre lui est corant venue, 

Mès n’éust soing de sa venue; 

Miex amast autrui recevoir. 

Puis li dist por lui décevoir, 

Si com cele qui sanz ressort 
L’amast miex enfoui que mort : 

« Sire, fet-ele, Diex me saint ! 

Con vous voi or desfet et taint ; 

N’avez que les os et le cuir. » 

— « Erme, j’ai tel fain que je muir, 
Fet-il. Sont boilli li maton? » 

— « Morez certes, ce fetes mon ; 

James plus voir dire n’orrez : 
Couchiez-vous tost, quar vous morez. 

Or m’est-il mal, lasse chétive, 

Après vous n’ai soing que je vive, 

Puis que de moi vous dessamblez. 

Sire, com vous estes amblez, 

Vous devierez à cort terme. » 

— « Gabez-me-vous, fet-il, dame Erme? 
Je oi si bien no vache muire, 

Je ne cuit mie que je muire, 

Ainz porroie encore bien vivre. » 

— « Sire, la mort qui vous enyvrc 
Vous taint si le cuer et encombre 
Qu’il n’a mès en vous fors que l’ombre; 

Par tens vous tornera au cuer. » 

— « Couchiez-me donques, bele suer, 
Fet-il, quant je sui si atains. » 

Cele se haste ne puet ains 
De lui déçoivre par sa jangle. 

D’une part li fist en .i. angle 
I. lit de fuerre et de pesas 
Et de linceus de chanevas; 

Puis le despoille, si le couche. 

Les icx li a clos et la bouche, 

Puis se lest chéoir sor le cors : 

« Frère, dist-ele, tu es mors. 

Diex ait merci de la teue âme! 

Que fera ta lasse de famé 
Qui por toi s’ocirra de duel ! » 

Li vilains gist souz le lincuel, 

Qui entresait cuide mors estre, 

Et cele s’en va por le prestre, 

Qui mult fu viseuse et repointe. 

De son vilain tout li acointe 
Et entendre fet la folie. 

Cil en fu liez et cele lie 
De ce qu’ainsi est avenu. 

Ensamble s’en sont revenu 
Tout conseillant de lor déduis. 

Lues que li prostrés entre en l’uis 
Commença à lire ses saumes, 

Et la dame à batre ses paumes; 

Mes si se set faindre dame Erme 
Qu’ainz de ses iex ne chéi lerme ; 
Envis le fet et tost le lesse, 
lit li prcslrcs list cortc lesse; 

N’avoit soing de commander l’àme. 
Par le poing a prise la dame; 

D’une part vont en une açaintc, 
Desloïe-l’a et desçainte. 

Sor le fuerre noviau batu 
Se sont andui entrebatu, 

Cil adcnz et cele souvine. 

Li vilains vit tout le couvine 
Qui du lincuel ert acouvers, 

Quar il tenoit ses iex ouvers ; 

Si véoit bien l’estrain hocier, 

Et vit le chapelain locier; 

Bien sot ce fu li chapelains. 

« Ahi ! ahi ! dist li vilains, 

Au prestre! Filz à putain ors! 
Certes, se je ne fusse mors, 

Mar vous i fussiez embatuz; 

Ainz hom ne fu si bien batuz 
Com vous seriez jà si, prestre. » 

— « Amis, fet-il,ce puet bien estre, 
Et sachiez, se vous fussiez vis, 

G’i venisse mult à envis 
Tant que l’âme vous fust au cors; 
Mes de ce que vous estes mors 
Mc doit-il bien estre de miex. 
Gisiez-vous cois, cloez voz iez; 

Ne ’s devez mès tenir ouvers. » 

Dont a cil ses iex recouvers; 

Si se recommence à lésir, 

El li prestre flst son plésir 
Sanz paor et sanz resoingnier. 

Ce ne vous sai-je tesmoingnier 

S’il l’enfouirent au matin ; 

Mes li fabliau dist en la lin 
C’on doit por fol tenir celui 
Qui miex croit sa faîne que lui. 


Explicit du Vilain de Bailluel. 

L’autre jour mon chemin crroie 
Corne cil qui ne puet aler ; 

D’un baston le tiers pié faisoic, 

Car trop sont foible mi piler. 

Une jone dame encontroie : 

Tantost me print à demander : 

« Biax preudons , se Dex vos doinl joie, 
Vos prant-il mais talent d’amer? » 

Je dis : « Dame, allez vostre voie, 

Em pais si me lessiez ester. 

Dien resamblez famé de joie, 

Oui toujours prent sans rien donner. 
Pou vos chaut qui vos doint mounoic, 
Por vos faire souvant hurter. 

Vostre nom nommer ne saroie, 

Mais trop vos faites diffamer. » 

— J’ai nom Marguet, sire vilains j 
Dites-moi, qu’en volez-vos dire? 

Sc vos fastes jadis poulains , 

Por vieil roncin vos puis despire. 
Vos avez trop froides les rains; 
Faites vo testament escrire : 

Vos ne serez jamais bien sains , 

De requiem vos convient dire. 

— Sire dame, ordc pautonnière, 
Vos valez pis que bource à cote; 
Plus avez ribaudie chicrc 

Que pucele n’aimme pelote. 

Maint home font de vos litière, 

Si resamblcz le voirre dote 
Qui porte trop puant fumière: 

Si vos doi clamer orde sote. 

— Sire, com iestes revestus 
De grans sens et de signourie, 

Rien est voslre pris abatus 
Pour vieillesce qui vos maistrie, 
Qui vos a des siens retenus. 

Puis qu’avez la barbe florie, 

S’avez à non viellars chenus 
Qui vos taut amors et amie. 

— Ha,bele dame! à vos qu’ençaint 
De m’amour et de ma haine ? 

Fox est qui à vos s’en déplaint , 
N’en povez donner médecine; 

Se n’est ansi c’aucuns vos aint , 

Por gésir la pance souvine; 

Je croi que hurlé i ont maint 

— Détornez-vos de çà , biax père; 
En vos n’a mais ne gieu ne bal ; 

Vos avez la teste si clerc, 

Se samble ce soit iil d’archal, 
Pâlecoulor, plain de misère; 

Bien me resemble à vostre estai 
Qu’aveuc ma fille vos lairoie 
Gésir pour la danse d’un al. 

— Dame, vostre fille est pou ebière; 
Vos li portez petit d’onnour: 

Sovent est prise à la ratière 
Üesous plus grant ou de menour, 
Car se luit li serf de brère 
Estoient vers li en amour, 

Jà n’en feroit plus male chière. 

Tant est plaine de grant ardour. 

— lia , sire ! vilains pou piteus, 

Vos ne gaingnerez pas le cours; 

Bien me resamblez homme esqueus. 
Où il n’a sustance d’ammours. 

En vous est bien estains li feus : 

Pou i a mais de vo bons jours; 

Biax fustes , or iestes hideux , 

Ne vaut mais riens nobles atours. 

— Dame, vos m’avez remponé, 

Mais desfendre me convenra; 

Le vis qu’avez si colouré 

Teindra en un lens qui venra, 
Pâle colour, col, iront ridé, 

Que nus cure de vos n’ara ; 

Ensi m’a vieillesse mené, 

Et tel que je suiz vous fera. 

— Fera, oïl, je n’en doute mio; 
Diable vos en ont fait devin. 

Sire vilains, barbe florie, 

Plain de rafle et de venin , 
Savez-vos mès la balerie 
De Marion et de Robin? 
Faites-nos une renverdie, 

Pour nos déduire à cest serin. 

— Dame, je ne puis joie faire, 
Por coi volentez ne m’en prenl; 
Mais bien vos doit seoir et plaire, 
Car luxure vos i aprent. 

Sovent faites jumelle paire 
Et plus par terre qu’en estant : 
Bon se feroit de ce retraire, 

Car trop de max on y aprent. 

— Aprent! sire vilains despers, 

A vos qu’aiiert se je m’esbat? 

Dex ! com usez de chapiax vers, 
Et si vivez en noble estai. 

Vostre oeil sont vcstu à l’envers 
Et la fourcele vous débat; 

De vous me vengera yvers, 

Par tens la bière au cul vous bat. 

— Dame, s’au cul me bat la biere, 

Au vostre bat la bource enflée; 

Sovant vos hurte tex derière 

Qui ne vos a pas espousée. 

Vos iestes por jonesce fièrc, 

Mais encore venra la jornée 
Que vous devenrez bordelière, 

Por avoir d’autrui la goulée. 

— Sire vilains, sales et ors, 

Vos convient-il de moi rimer! 

Maudis soit ores vostre cors, 

Tant pouvez de peinne endurer; 

Mais ge qui suiz gente de cors, 

Jone, plaisans por bien amer, 

Vos a bien fait Raoul dehors 

De si faite vie mener. 

— Dame, je ne puis mais la vie 
Que je souloie maintenir, 

Mais vos qui iestes si jolie, 

Ne cuidiez jà à ce venir. 

Diex m’a fait de prime complie, 

Et de jone vieil devenir. 

Trop iestes hurlée en folie, 

Por vous trop souvent descouvrir. 

— Sire vilains, vous m’aprenez 
A respondre vostre contraire, 

Quant vos à telle me tenez; 

Miex vos vaussist de ce retraire. 

Plus a de cent ans qu’ iestes nez : 

Faites une potence faire, 

Car cis bastons est trop pencz 
De soustenir une tele haire. 

— Dame, qui haire m’apelez, 

Vos avez non habandonnée : 

Jà nus n’en ira refusez ; 

Li fuers n’en va que par denrée. 
Grant pièce de char en livrez 
Qui n’est ne morte, n’assommée; 
Je croi que maint buisson savez , 
Si iestes char de haie apelée. 

— Sire, se par amors amoie, 

Vous seriez bien des refusez ; 
Vostre teste derrière blanchoie 
Et par devant iestes pelez . 

Or empire vostre monoie, 

Car trop au siècle demourez; 
Balus serez de la couroie 
En l’autre, quant vous i venrez. 

— Dame, cuidiez-vous adès vivre ? 
Ncnnil; ce ne puet avenir ; 

Moult avez le cuer fol et yvre, 

De tele vie maintenir. 

11 a .i. proverbe en mon livre, 
C’on se doit de mal repentir. 

Tex est haitiez , fors et délivre, 
Qui convenra demain morir. 

— Sire, de cesle repentance 

Ne ferai riens, que que nus die; 
Tant com porrai aler en dance, 

Me maintenrai cointe et jolie; 

Mais vous qui rentrez en l’enfance, 
Sire vilains, plains de sotie, 

Maint roy avez véu en France 
Qui piéçà ne furent en vie. 

— Dame, se j’ai maint roy véu, 
Vous qu’en chaut de ramentevoir? 
De vos rampones sui péus , 

Mais après m’estuet dire voir. 

Se jonesce vos crt escus, 

Légier talent vos fait avoir ; 

Bien est vostre pris abalus 
Por autrui sarmons recevoir. 

— Vos serez mis ou sac, ou sac, 
Sire viex vilains rasotez; 

Savez de Lancelot dou Lac 

Ou de Gauvain , car nous contez. 
Vous avez bien passé sa bal , 

Si iestes tous fondus et alez ; 

Or vos puis bien dire eschac , 

Si iestes mas en l’angle boutez. 

— Dame, encor parlerai dou germe 
Qu’avez devant oï nomer. 

Porter le vous faut jusqu’au terme 
Qui l’estent por A. B. prover; 

T. A. R. T. le conferme, 

Or povez ces mots rasanbler, 

Si porrez tcsmoignage ferme 
En ce court devant juge porter. 

— Ha , sire vilains rabatus , 

Laissié-vos à la bonne vie ; 

Moût par est fox vostre estatus. 

Foie est qui de vous a envie. 

En dangier iestes ambatus; 

Vous samblez lanterne effacie ; 

Les iex avez tous enfondus 

Et au nez vous pend la roupie. 

— Ha , dame plaine de jonesce, 

Qui si iestes de noble atour, 

Qui si despisicz ma vieillesce, 

Où tuit devons avoir retour. 

Nule n’est de si grand hautesce 
Qui puist eontremander .i. jour; 

N’i vaut desfense, forteresce, 

Aise de cors ne Ionc séjour. 

— Vilains, bien est robe partie 
De vos et de moi , se me samble ; 

La char avez pâle et flaislrie , 
C.uidiez-vos que je vos rescmble? 

De tel homme tel compeingnie, 

Si com fox et massue ansamble, 

Nature est en vos bien faillie, 

Qu’an plain esté la chars vous tramble. 

— Ha, dame, despiteuse et cointc 
P. V. T. A. I. N. tain, 

Maint home sont de vous acointe, 

Et tele relu vostre antain ; 

De maint aguillons iestes pointe, 
Tantost r’avez le pertuis sain ; 

Li maistre qui si vous apointc 
Y a ouvré de bonne main. 

— Désormais vous déussiez traire, 
Sire vilains palasineuz, 

Toute la char vous put et flaire; 
Hareu! que vous iestes rongneuz! 

De tel homme, tel exemplaire : 

Ne sommes pas paroil endeuz ; 

Alez vostre besoingne faire, 
Muciez-vos, e’on qniert les honteux. 

— Dame, qui honteux m’apelez, 

Vos ne riestes mie couharde; 

A chascuns vos abandonnez. 

Que maus feus tôt le cors vous arde ! 
Maint cop sur vo cul recevez ; 
Entendez et prenez ci garde, 

Que tex com je sui vos serez, 

S’arez char froide à la moutarde. 

— Sire , mal vos iestes couvers , 

Qu’il a en vous tant à redire; 

Vostre affaire va de travers, 

Tous li cors vos font et empire; 

Vous n'i estes que pasture à vers, 

Si flairiez tout le cimmetire, 

Et de vos est si fors le flairs 

— Ha! cliétis cors et porriture 
Après la mort t’esteut venir; 

Jà n’aras si bele figure, 

N’esteut de paile devenir. 

Li ver en feront lor pouture, 

De toi les convendra venir ; 

Fait aras male norriture, 

Ne’s porras battre ne férir. 

— Sire, je me rent por vaincue. 

Je ne veil plus à vos tencier, 

C’une volentez m’est venue 
Qui me taut le rire et dancier; 

Si me vaut miex estre esmue, 

Et repentir et Deu prier, 

Qu’en enfer estre perdue ; 

Trop mavais i fait repairier. 

— Dame, or prions le Roy dou monde, 
Qui tote riens fist et créa, 

Si com il fist la loy seconde, 

Par coi le monde gari a , 

Et qui de la fosse parfonde 
De l’anemi nos deslia , 

Qu’il nous face pur et monde 
Des péchiez , que trop en y a. 

Amen, 

J’ai maintes fois oï retraire 
Qu’ensi bien se puet-on trop taire 
Com trop parler, s’avient souvent, 
Et pour ce vous ai en couvent 
Que je dirai ancor ancui 
De biaus mos, se je sais ancui 
A cui pour qui l’ai orc dit. 

Ai-je dit bien , ou j’ai mesdit? 

En non Dieu, je n’ai mesdit point; 
Car cil ne puet conter à point 
Qui conte, s’ on n’entent à lui. 

Ains di qu’il ne conte à nelui 
Puisque n’uns n’entent à son conte. 


i 11 ne faut pas confondre ce Dit avec une petite pièce fort curieuse in- 
titulée Une Branche d’armes, que j'ai donnée dans mon recueil intitulé 
Jongleurs et Trouvères (Paris , Merklein , 1835) , et dont le dernier édi- 
teur de SI. Legrand avait joint déjà une partie au très -court extrait qu'en 
avait donné M. LegTand lui-même. On peut aussi le rapprocher de YOrdene 
de chetialerie de Hues de Tabarie. (Voyez Sléon , t. I, p. 59 et suiv. ) 

» Dans le Ms. 428 , Supp. français , la pièce que nous éditons se trouve 
sous le titre de C est li Dis dou Bar helcr. Il y en a une autre leçon dans 
la bibliothèque de Turin. 

Je di bien qu’à nelui ne conte 
Cil qui conte et on ne l’entent. 

Il sciasse et se n’i atant, 

Ce m’est avis, riens de son preu. 

Si di que contes ne vaut preu 
Qui n’est oïz et entenduz, 

C’est bien sans raison despenduz; 

Car on doit son conte retraire 
Aus bonnes gens pour son preu faire. 

De tel inestier nous convient vivre ; 

Jà ne ferai le fol ne l ivre, 

Ne ne dirai parole esloute, 

Car Dieus het vilenie toute; 

Ainsi font toutes bonnes gens. 

.1. contes qui est biaus et gens 
M’est pris talans que je vous die , 

Sanz volanté que j’en mesdie : 

C’est li contes du Baclielcr. 

Celui ne doit-on pas celer; 

Car il est biaus et de bon sens; 

Si est à ce touz mes assens 
Que je vous die sanz mentir 
Comment on se doit assentir 
A chevalerie embracier. 

L’en doit en sus de li chacicr 

Touz les vices et tous les inaus 

Qu'en son cuer n’en soit n’uns hom maus. 

Quant li lions chevaliers devient , 

11 est rcsons et bien avient, 

Puis qu’il a la haute ordre prise, 

Qu’il doie estre de haute emprise; 

Si li doit li cuers si haucier, 

Qu’adez tende à li essaucier; 

Et bien sachiez ceste pencée 
Ne li doit point estre tensée 
Pour ouvre qui devant li viegne , 
Que tôt adès ne li soviegne 
De la haute ordre où il c’est pris; 
Si en amendera ces pris , 

Et pour l’ordre qui est gentis 
Doit-il estre mult enlentis 
A genlix œvres maintenir; 

Car chevaliers se doit tenir 
Erans de cuer et jolis de cors, 

Et doit estre louz ces acors 
A bien faire et au mal lessier. 

Si ne se doit mie ahaissier 
Ne pencer de cuer lâchement; 
Ainsa grant mestier qu’il s’ament 
Et qu’il ait le cuer débonaire, 

Si com li oisiaus de bon aire 
Qui touz est doutez et apris; 

Ausi est tost venuz à pris 
tâ frans boni qui de cuer ci prent 
Et nature qui li aprent 
Li fait assez plus tost venir, 

Car on voit souvent avenir 
Là où nature ou cuers estendent 
Adès vienent à ce qu’il tendent, 

Ou soit à mal ou soit à bien , 

Et si le vous proverai bien. 

Se li cuers n’est bon par nature , 

Li cors , por nulle créature , 

Ne puct d’armes soffrir grans fés; 

Car il n’est mie à tel oés fés. 

Si di ancor au chevalier 
Qu’il doit son cors appareillier 
A toutes dames honorer, 

S'il vuet en honor demorer ; 

Por .ij. choses le doit-on fere 
Que je vous vuel dire et retrère : 

Por la mère Dieu, ce est l’une; 
L’autre si est tote commune , 

Pour ce que toutes famés vienent. 
Vez-ci .ij. choses qui avienent, 

Par quels raisons sans déporter 
L’en doit famés honor porter. 

Li jones chevaliers nouviaus 
Doit estre plains de tous reviaus , 

Où l’en ne puist nul mal reprendre ; 
Car à son cuer ne se doit prendre 
Chose qui le puisse empirier; 

Ainz se doit en li remirier 
Selonc l’ordre quex il doit estre , 
Preus et loiaus et de bel estre. 

Afiert bien que soit chevaliers 
Douz et humles et poi parliers , 

Mes dou cors defor et dedens 
Et doit prendre ce frain aus dens , 
Pour l’ordre de chevalerie. 

Si doit amer bachelerie 
Et tous maux usages fuir 
Et les armes partot suir. 

De ce le convient entremettre 
Et le cors et l’avoir si mettre 

Qu’au premier tornoi où il viegne , 
De si bien fère li souvieugne 
Pour l’ordre qu’a prise novele 

I mette tôt en la querelle , 

Cors et avoir et avanlure. 

Et se Dieus tout li avanture 
Qu’il vainque le tornoiemenl , 

II a mult biau commencement. 
Quant il a le tornoi vaincu 
Où il porte premier escu , 

Là prent de bacheler le nom 
Et ert amendé de renom , 

Et fait en bien de lui parler. 

Or vous dirai du bacheler : 

S’il vuet grant prouesce conquerre , 
11 li covient près et loing querre 
Et le cors d’armes mult pener, 
Avant qu’il sc puisse enpaner 
Des pennes de haute proesce, 

Et si ait en despit paresce; 

Car n’uns hom pereceus por voir 
Ne puet mie grant los avoir. 

Si li di ancor vraiement , 

S’il ne se veut trop mortement 
De bien à faire désirer, 

Qu’encor li convient eschiver 
Deseur toute rien avarisce; 

Por ce qu’il ne s’i marisce 
Li vuel droit chemin ansaingnier, 
Por li de cest mal pas retraire. 


1 Ms. 428 Supp. français. V»r. Los et pris querre. 

Car avarisce est trop contrafrc 
A prouesce, savez comment. 
Proesce vient île hardement; 

Si vient hardement de despendre, 
Et avarisce n’ose emprendre 
Chose qui tort à nul despens; 

Por tant quit en mon cuer et pens 
Que nulz hom avariscieuz 
Ne porroit estre gracieuz 
Ne grant los de proesce avoir ; 

Car il ame tant son avoir 
Qu’avant lerroit son cuer partir 
Que de l’avoir lesast partir, 

Et par ceste reson, vous die 
Qu’ avarisce n’est pas hardie, 

Ainz est de paour toute estraite; 
S’a mainte prouesce retrete 
Et maint loz de bacheler Irait , 
Qu’ele ne puet véoir le frait 
Qu’il convient as armes porsicurc, 
Dont ne puet haut nom aconsieure 
Li avars; car estre ne puet, 
Puisqu’avarisce le sens puet. 
Vez-ci au preu trop mauvais vice, 
Car lors qu’il chiet en avarisce 
Mès ne fera bonne jornée, 

Ainz à la retrete lornée, 

S’ert si menez de voir que trop ; 
Car il n’en fera mès biau cop, 

Et s’il le fiert , mar le ferra , 

Que jà grâce n’en aqucrra. 

Dont i part-il quanqu’il i met, 

Tôt ausi com la nois remet 
Quant li cliaus du soleil l’ataint. 

A cel suer remet et estaint 
El cuer de Tome la proesce, 

Si tost com d’avarisce plesse, 

Car tés . ij . , ausi com moi semble, 

Ne puet en cuer d’ome ensamblc. 

Touz jors i est grans la descorde ; 

Car avariscc à ce s’acorde 
Qu’el vuet la voir anfermer. 

Ne puet ses cuisines fumer 
Yéoir, ne des gens le solas; 

Adès est en .i. penser las, 

Vuis de touz biens et d’oneste; 

Mes proucsce aime vie honeste 
Qui le bien et l’onor a chière. 

Si fet à l’ostel bele chière; 

Mes avarisce n’en a cure. 

Ainsi est l’une à l’autre escure 
Que ne se puet assaillir ; 

L’une ne puet l’autre santir 
Nient plus que tiaches venin ', 

Et si sont d’amor orphenin 
Li avers est droiz et resons 
Voisenl couvcrs en lor mesons, 

Et mangent lor pain à buis clos. 

Et je porsieurai mes esclos 
Du bacheler ; si di ancore 
Qu’il ne doit amer vaine gloire 


■ Ms. 128 Supp. français. V»n. Triades. (Voyez , plus loin, la piccc 
intitulée de TWoeiej et de Venin. 

a Ms. 428 Supp. français. V»r. Donnor. 

Ne convoiter qu’il ait le non 
De preus se por prouesce non ; 

Car çaus qui chascent gloire vaine, 
Vient-il de pereceuse vaine 
Et vaine gloire à droit nommée 
C’est une vaine renomée 
Qui est aquise vainement ; 

Entendez-le bien sainement , 

Et tuit sont vain cil qui l’aquièrent 
Ne nulle haute honor ne quièrent ; 
Mes li bon qui aiment proesce, 

Qui lor bon cuer met en l’adresse 
De prouesce et ou droit sentier, 

Cil n’ont cure de convoitier 
Vaine gloire qui secclie et faut, 

Mès vraie gloire qui ne défaut. 

Por ce se fait bon au bien prendre 
Qu’adès ot-on le bien reprendre 
De çaus qui bien font et bien oevrent , 
Car li bien et li mal descuevrent. 

Et l’escriture nous retrait 
L’une bone euvre l’autre atret , 

Et li uns péehiés l’autre donne 
A celui qui s’i abandonne. 

Si fais au baeheler entendre 
Que tôt adès doit son cuer tendre 
A la droite joie tenir. 

De plus en plus preus devenir 
A droit il doit tendre et tirer 
Et tôt son afaire atirerj 

Au mestier des armes soffrir 
Si doit le cuer du tôt offrir, 

Car se U cuers n’est au mestier, 

Li cors n’i a guères mestier; 

Car on dit que li cuers fet l’uevre 
De quoi li cors honor recuevre; 

Car se li cuers n’est grans cl cors, 

Là ne se puet estre d’acors 
Que li cors se puist bien prover, 

Car on ne puet en cors trouver 
Nulle valor se por cuer non 
Dont venir puisse à bon renon. 

Ce puet-on véoir en tes mains. 

Qui sont de cors, de bras, de mains 
Si grant, si puissant et si fort 
Et si trueve-on si poi d’effort 
Que por voir vous puis recorder 
Qu’on voit peu souvent acorder 
Les biens du cuer à çaus du cors, 
Ainz i est souvent li descors ; 

Et puis qu’il s’acordent ensamble 
Proesce et grans cors, ce me samble, 
A celui ne compère nus 
Tant soit preus et de cors menus, 

Car puis que Dieus ensamble adrescc 
Riaulé, force, sanz et proesce 
En cuer de haut home puissant , 
Celui vait proesce croissant 
Qui grant terre a à mainburnir. 
Adonc a voloir de furnir 
Le mestier d’armes à son droit, 

Celui claim-je baclietcr à droit. 

De lui claim-je bachelier d’armes 
Quant il tient l’escu as enarmes 
Et il est entre -ij. rens mis, 

Ainz que tornois soit aramis 
Et il voit d’armes son content 
Grar\t proesce ses cuers entent , 

Le semont de tôt assembler. 

Ne fet pas le cheval embler 
Ainz le broche des espérons, 

Car cil n’ont de tôt les corons ' 

Le tornoiement aproisemier. 

Si vait férir le cop premier ; 

Cil li revient de l’autre part, 

Qui dou renc por li se départ; 

Là assemblent entre .ij. rens 
Sairz aramie de parons 
Et li tornoiemenz assamble. 

Or sont li dui content ensamble 
Venu au chaple des espées, 

Si li en donnent grans clipées. 

Là puet-on véoir bacheler 
Qui fait le feu estainceler. 

Tant fiert et chaple à son content 
Et tant tire au bien fere et tent 
Que le fet fiancier et rendre; 

Lors vet des dons d’onneur aprendre 
Emmi le grant tornoiement, 

Si se maintient si noblement 
Et le fet si bien et si bel 


« Ms. 428 Supp. français. Var. Car il voit de tous les cornons. 

Qu’il fait frémir tôt le cembel, 

Et proesce, qui li alume, 

Li fet fùre d’un hyaume enclume , 
Et de l’espée le martel , 

Et il fet de l’escu chasticl. 

Si se deffenl dedans l’escu 
Com c il cust touz jours vescu 
Ou mestier d’armes, car nature, 
Qui agrant tote créature 
Et fet ouvrer naturalment, 

Li fet fére si réaulment 
Que tuit frémissent entor lui, 

Et héraut crient à celui 

Que tôt vaint et de plasce torne, 

Et li tornois sor li retorne. 

Lors rccoumcnce li esters, 

Et il est plantez comme tours 
Sur le destrier enmi le tas, 

Si fierl l’cspée à main tas, 

Car on l’asaut de toutes pars 
Et s’il se deffent comme Jieupars 
Et à bien faire s’abandonne, 

Et grant prouesce, qui li donne 
La force et le cuer de deffendrc, 

Li fait hiaumes et escus fendre, 
Chevaliers par terre abatre. 

Ne lest le férir ne le batre 
Tant qu’il frémissent de touz corps, 
Et li bras font la voie au cors 
Par tôt où il vuet aler, 

Et si n’a cure de maaler ' 

* Maalêr, faire tics malles, encaisser, amasser. 

Le gaaing, car point n’i entent; 

Il n’est mie oevre qui Latent, 

Car il li livre angoisse ' assez. 

Si n’est mie aneors lassez, 

Ainz fet tant d’armes et endure 
Que sa prouesce tant li dure 
Qu’il vaint tôt le tornoiement 
Si bien , si biau , si quitement 
Que desur tous le pris enporte. 

Si veus dire , resons Laporte % 

S’il est prcuz et hardiz as chans. 

Il doit estre à l’ostel saichans 
Et le grant despens endurer. 

S’il vuet à proesce durer. 

Contre ce qu’il est riches hom 
Despendre et donner à foison 
Du sien as povres chevaliers 
Doit et voidier ses sas maliers 
Des viez robes as meneslrés . 

Car d’armes est li meslres tés : 

Bruit as chans et joie à l’ostel 
Du riche homme qui a los tel , 

Car s’il est à l’ostel eschars, 

C’est à prouesce grant eschars, 

Et à lui blâmes et maupreus, 

Car pour ce son dit tut est preus. 

Se d’autre bien ne le renomme, 

Jà n’aura le non de preudome, 

Car dou cuer vicnent les vertus 

> Ms. 42S Suppl, français. V*n. Essoignc. 

7 Ms. 428 Suppl, français, V*r.. Si vous di ai , raison l'aporlc. 

boni li preudome est revestus, 

Qu’à Ii font le haut nom ataindre; 
Car on ne puet as euvres taindre 
De preudome se tôt bien non , 

Et pour ce ot preudome non. 

Si fais aus bachelers savoir 
Que s’il vuelent haut non avoir 
De preudome, se Diex me voie, 

Je li ancegnerai la voie 
Qui toute est de vertus roiaus 
Où par li bon preudom loiaus 
Doit le haut non de li conquerre, 

Mes mult i convient ansois guerre. 
Ceste voie est mult solaceuse ' ; 

N’est pas voie à gens pereceuse, 

Ne d’aver, ne de convoiteuz. 

Li chemins est si fez et teus 

Que n’uns mauvais hom n’i chemine, 

Car n’est pas voie de rapine, 

De lâcheté ne de langour. 

L’en prent son chemin à Vigor 

Et de Vigor à Séurté 

(Une vertus de grant bonté), 

De Séurté à Hardement, 

Puis passe-en tôt hardiement 
Le haut chemin et bonne adrescc 
De Hardement jusqu’à Prouesce 
Et de Proesce à Corloisie. 

Ceste voie est mult envoisie; 


■ Ms. 428 Suppl, français. Van. Ddileuse. 

C’est droit chemin à bacheler. 
Geste voie doit bien aler 
Li bachelers cortoisement , 

Et d’iluec en avant couinent 
II doit aler de cuer antier 
Vers Largesce le droit sentier. 

Et se doit acointier de li , 

Car onques ne désabeli 
Largesse à gentil bacheler. 

# Touz jors se fet large apeler. 

Et s’à prouesce tient couvent, 
il doit user tôt son juvent 
Ou mestier d’armes maintenir, 
Selonc ce qu'il puet soutenir, 

Et quant il voit son poil muer, 
Lors li doit li cuers remuer 
Et remordre selonc nature. 

Lors voit Dieu paicr sa droiture 
Por ces anfances aquiter, 

S’il vuet ou haut nom habiter 
Qu’il convient, par fin eslovoir, 

A chevalier preudome avoir. 

Haus est li nons et plus li faiz : 
Ainz qu’il soit chevaliers parfaiz 
Li convient qu’il ot outre-mer 
Por sa proesce confermer, 

Car puisqu’il voit son poil changier 
Auz tornois puet panre congié 
Et dévotement la croiz pendre. 
Tant vuel au bacheler aprendre 
Que se le siècle a bien servi, 

Encor a Dieus miex desservi 

Que bien le serve loiaumcnt. 

Si le fasce si roiaument 
Que Dieus l’en sache roial gré; 

Ainsi convient de gret en gret 
Le bacheler en pris monter 
Que me lasseroie au conter. 

Quant il est de la mer venuz, 

S’il est deçà por preus tenuz, 

Là li doit prouesce doubler, 

Car l’en ne doit par droit doubler ; 

Mès tant face à Dieu anemis 
Pour celui qui en crois fu mis 
Que poigneiz vainque ou bataille 
A férir de l’espée qui taille. 

Tant convient le bacheler fère 
Avant qu’il soit de tel afaire 
Qu’il soit à droit preudom nommés. 

A tant est cest contez sommés •; 

Je n’en vuel parler plus parfont : 

Tuit sont preudome qui bien font \ 

■ Mi. 428 Supp. français. Vt». Fine*. 

’ On trouve dans Le Pas d’armes de la bergère maintenu au tournoi 
de Tarascon, belle publication faite par M. Crapelct, une ballade en trois 
strophes intitulée Ou Bacheler d’armes. Les qualités qu'on y recommande 
d'acquérir sont les mêmes que dans notre Dit. 


Explkil li Bacheler. 

Roy s des Francs, haez les desroys; 
Regardez com li Roys des roys, 
Jhésucrist qui les siens avoie, 

Com de loins vous a mis à voie 
De lui bien connoistre et amer. 

En terre vous a fait clamer 
Roy des François la noble gent : 
Certes, ci a don bel et gent ; 

En grant digneté parcréu 
Bien vous a de loing pourvéu. 
Moult li devez bien obéir : 

Encore vous puet-il ëfcchaïr 
De li plus grant reaume assez; 

C’est paradis qui a passez 


y Le roi auquel l'auteur de cette pièce adresse des conseils moraux est 
Philippe de Valois , qui monta sur le Irène en 1328, bien qu'il parlH en 
êlrc plus éloigné ( Bien vous a île loing pounéu, vers 10) qu'Édouard 13 1 , 
son compétiteur. Celui-ci en effet était fils d'Isabelle, sccur de Charles-le- 
flel, tandis que Philippe n'en était que le cousin germain. 

Touz les royaumes de cest monde. 

Roys, vo vie doit estre monde 
Et nete de vilains péchiez , 

Et vos cors si bien entechiez 
C’ons praigne à vous bonne essemplaire; 
Si pourrés miex à tous ceus plaire 
De qui vous estez roys clamez. 

Bien doit de vous Diex estre araez 
Et bien part que il vous a chier 
Quant de si loins vous volt huchier 
Por les François métré en vo garde. 
Gentilz roys, dont or prenez garde 
A quelle heure à vous les livra : 

Ce fu au jour qu’il délivra 
Les siens de la paine d’enfer : 

Le cuer aurés plus dur que fer 
Se vous à ce jour ne pensez, 

Et la glosse n’en dispensez 
Si com bon roys qui doit penser 
De sa vie à droit dispenser. 

Roys, au jour du bon venredi, 

Si voir comme je le vous di, 

Vous fist Dieus roys de tous les Frans ^ 
Or soiez dont courtois et frans, 

Justez, piex et miséricors. 

Si com Diex fist, qui tout son cors 
Volt as félons Juis livrer 
Por les siens d’enfer délivrer. 

A cel jour furent délivrez 
Qu’il vous fist roy; donques livrez 

Vo cuer à oïr et entendre 
A quel fin la glosse veut tendre 
Du vendredi après complie, 

Que consommée et acomplie 
Fu de Dieu toute la promesse. 

Cilz jours vous doit tenir en presse 
Le cuer que il ne se desvoie 
A œuvre où mal son temps emploie. 

Penssez de vostre règne acroistre : 
Vous devez miex les bons connoistre 
Assez c’uns nouviaus aprentis. 

Roy s, soiez donque ententilz 
Au pueple Dieu le souverain père : 
Gouvernez si que il li père, 

Et des tormens les rachetez 
Où tant de cors et de chatez 
Sont de longue main enbatus, 

Car sur paine d’estre batus 
Les a Diex en vos garde mis. 
Desfendez-les des annemis ; 

Vous estez chiés et garde d’iaus. 
Roys, cil anemi sont bédiaus, 

Et prévos, serjans et baillis 
Dont vo pueples est malbaillis. 

Tel gent sont du monde escilleur, 
Advocat et faus conseilleur ; 
Chaseuns i grape et arapine. 

Et si a gent d’autre couvine 
Qui les ont navrez laidement. 

Faites par vos gouvernement, 
Gcnlilz Roys, qu’il soient sanez 

Et hors du meschief les planez. 
Metez-y .i. petit de paine; 

Dieu vous en fist don et estraine 
De son royaume à ce saint jour, 

Por ce qu’il veut que sans séjour 
Ses povres gens li délivrés 
Du meschief où il sont livrés. 

Si com à cel jour délivra 
Les bons quant à mort se livra, 
Faites qu’il en soient délivrés-, 

N’i espargniez ne mars ne livres 
Et les gardez d’estre essilliez, 
Gentilz roys, et si esveilliez 
Loyauté, droiture et raison : 
Faites-les en vostre maison 
Demourer avec charité, 

Et si prenez à vérité 
Conseil de vos bonnes paroles, 

Si que bien soit li sains empoles 
Emploies dont vous estez oins. 
Gentilz roys, or vous soit cilz poins 
En vo cuer escrips et portrais, 

Car vous estez nez et estrais 
Touz de roys de .iiij. costez ; 

S’an doit de vous miex estre ostez 
Orgueil, qui ainz bons ne vot estre, 
Gentilz roys, et quant de tel estre 
Vous a Dieus pour soy esléu 
De si loing c’om n’a pas véu 
Que se soit euvre naturée, 

Aiez vostre court escurée 
Des mauvés, si nul en y a; 

Car quant Diex à vous otroya 
La couronne de ces François, 

Bien vous avoit inonstré ançois 
Qu’il est puissant d’un autre métré 
Quant il 6’en voudra entremetre, 
Se justement ne’s gouvernez, 

Et à ce garde ne prenez 
Que vostre vie à droit lignie 
Soit selonc la noble lignie 
Dont estrais estez et venus. 

Et quant des grans et des menus 
Vous a Diex fait en terre chief , 

Se vous voulez venir à chief 
Du royaume à droit maintenir, 

Le conseil vous convient tenir 
Qui bons est, biaus etloyaus 
Des .iiij. vertus principaus, 

Seur toutes de plus grant arroy, 
Qu’Aristotes escrit au roy 
Alixandre qu’il fust vestus 
Et aournez de ces vertus 
Qui sur toutes ont grant renon : 

La première Sagesce a non, 

Qui par le vrai entendement 
Gouverne Tomme sagement 
Si que droiture en soi maintient. 

Li autre, se bien m’en souvient, 
Est appelée à droit Justice, 

Qui soi-maismes et autre justice 
Et fait à chascun justement 

liaison juste; or orrez comment. 

La tierce est appelléc après , 

Qui bonne est de loing et de près 
Et tost et tart, et main et tempre ; 
C'est la vertus qui miex atempre 
Fol hardement et couardisse. 

Entre ces .ij. raison l’a misse 
Por homme garder de dommage; 

S’a non Force de grant courage. 
Moult est cesle vertus puissans 
Et bonne , car elle est croissans 
A haute honneur de plus en plus : 

A point œuvre, et nient à seurplus; 
Bien scet contre vice estriver 
Et faire enprandre et achever 
Sans paour tout séurement 
Quan c’om puet par vrai hardement 
Et à juste cause entreprendre, 

Et fait fol hardement reprendre 
Et à mesure ramener. 

Bon fait à tel point assener 
A haute honneur et à bien faire. 
Ccste vertus doit très bien plaire 
A tous les princes de haut pris 
Que il soient duit et apris 
De couardisse desdaingnier. 

Elle sait les poins enseignier, 

C’on ne doit douter nulle enprisse 
Qui par raison doit estre enprisse : 
Ceste vertus doit à tous plaire. 



348 


LE DIT DU ROY. 


Et la quarte est de tel afaire, 

De tel nature et de tel fait 
Que riens encontre Dieu ne fait. 

C’est Atemprance la senée, 

Qui n’est pas en lieu assenée 
Qui entecbiez soit de lait visce. 

Ceulz fait amer le Dieu service 
Qui l’ainment de cuer et honneurent 
Et o lui main et soir demeurent; 

Et certes à bonne heure vit 
Son règne qui demeure et vit 
En atemprance qui mesure 
Toute riens à juste mesure, 

Et fait nature en homme vivre. 

Roys, ces .iiij. vertus vous livre 
Pour gouverner vous et les vostres. 

Si com Dieu fist de .iiij. apostres 
liij. benois évangélistres. 

Souverains tesmoins et rnenistres 
De nôstre foy à maintenir. 

Fais ces .iiij. vertus tenir 
Sur toutes à plus souverainnes 
Et les meilleurs et plus hautaignes 
Por bien gouverner en tout tans : 
Bonnes vous sont et prouûtans 
Et ont à tous autres esté. 

Or vous en ay amonnesté 
Pour ce que miex vous en soveingne 
Et que tous jours à l’ueil vous veingnc 
Que vous tant ne quant n’estrivez 
A atemprance, mais vives 

Par son conseil et par son los : 
Seur toute rien je le vous los, 

Et me bâtez s’il vous em poise, 

Car elle tout compassé et poisse 
Quanqu’il faut par nature au cors. 
Se vous estez de ces acors 
Et vous vueilliés son conseil croire, 
Le mangier à point et le boire 
Vous aprendra bien à usser, 

Et touz outrages refusser 
Vous fera de charniex délis. 
Atemprance est la fleur de liz 
Et rose de toute vertus ; 

Gentiiz rois, soiez-ent veslus 
Et de lui si apris et duis, 

Que de tous vos autres déduis 
Prenez par atemprance à point, 

Ne ne metez vostre cuer point 
Outre raison après ces chaces 
N’à ces rivières, car les traces 
Perent à ceus trop malement 
Qui en pranent l’esbatement 
Sans atemprance, outre mesure; 

Et mains li cors du prince en dure 
Quant il en use du seurfait. 

Et vous savez qu’il ne sont fait 
Au monde pour autre achoison 
Que pour la récréacion 
Du cors quant il en est mesliers : 
Por el n’est fait cilz biax mestiers 
Ç’om en praigne par atemprance 
Et à point, et j’ai espérance 

Qui ainsi user en voudroit 
Lui et autrui rniex en pourroit 
Gouverner bien et à point. 

Gentilz rois, dont prenez l’à point; 

En atemprance vous tenez, 

Justice et force maintenez, 

Et courage et sagesce à droit. 

11 vous est mestier orendroit 
D’estre bons trop plus c’onques mais 5 
Vostré royaume est .j. droit mais 
Et avril sus touz ceulz du monde ' 

Et cilz où plus d’onneur habonde 
Et que Diex miex ainme et honneurej 
Et certes, s’en vous ne demeure, 

Sur tous roys miex vous ainmera 
Ne nulz fors lui ne clamera 
Seur vous poesté ne ha usage. 

Gentilz Roys, dont faites que sage: 
Metez paine d’estre aournez 
De ces vertus et vous tenez 
Nuit et jour si à Dieu servir, 


< Ce vers el le précédent offrent dans le sens de ce terme mais, mai , 
arbre élevé, qui domine, espèce de mât, et le mois de «ta», un de ces jcui 
de mots si fréquents dans les trouvères. C’est ainsi que Rutebeuf, voulant 
peindre sa pauvreté, son peu de bien (voyez mon édition, tome I, 
page 3) : 

Il me souvient plus de saint Pou (Paul-peu) 

Qu’il ne fait de nul autre aposlre 

Plus loin , même volume , page 8 , il dit aussi , pour indiquer qu'il tremble 
faute de bois : 

N’ai pas buscbe de chêne ensemble 
Et je sui à fou et à tramble, 

ce qui constitue une bizarre opposition entre fou, fol, inseusé, fou, hêtre, 
en latin fagus, puis tremble, tremblant , et tramble, espèce de bois. 

Que le don puissiez déservir 
En cest royaume térien 
D’estre roys ou célestien 
Avec ces sains en paradis. 

Gentilz Roys, pour vous est diz 
Et rimes cilz enseignemens : 

Dieus doint que voz commancemens 
Vous atraie à la bonne fin : 

Ditez-ent amen de cuer fin. 


Explicil le dit du Roy. 

Ta qui as en péchié vescu tout ton aage, 
Souviengne-toi de Dieu, qui le lîst à s’ymage, 

Et li cries merci de cuer et de corage 
Ainçois que li mauvais te trébuche en servage. 

Tu as par mainte fois oy dire et conter 
Que li fruis est mauvais qui ne puet metirer, 

Et si fait la personne malement à blasmer 
Qui des maulz qu’il a fais ne se veult amender. 

Li maistre philosophe qui jadis ont esté 
Qui estoient grans clers de la divinité , 

Dient qui en péchié auroit .iij. jors esté 
Si leurs pardonroit Diex de bone volenté 

i Le mot divinité signifie ici, je crois, théologie. C'est dans ce sens 
que Rutcbeuf dit (voyez, tome I, page 179) : 

Divinité* qui est science cspcritablc, etc. 

On sait, en outre, que les docteurs en théologie s’appelaient maîtres en 
divinité. 

Voire qui lesseroit tous temps la male vie 
Et jamais de péchiez ne li préist envie 
Et par confesse éust sa maison nétoïe 
Et faire la penance c’on li auroit chargie. 

Nous trouvons que jadis estoit .i. chevaliers : 
D’avoir et de lignage estoit si fors et fiers, 

Lerres devint moult fors, robeur et meurtrier 
Et les larrons avoit à robes et destrier. 

.... furent à lui et son commant faisoient 
Por rober, por tolir par le pais aloient : 

Moustiers et abbeyes, frans et vilains roboient, 
Pèlerins et marchans par les chemins tuoient. 

Onques cils chevaliers ne refraint son corage 
De faire à toutes gens destorbier et domage; 

Une moult gentilz dame ot pris par mariage : 

Dieu servoit et sa mère, tel estoit son usage; 

A toutes bones gens moult d’aumosnes faisoit. 

De triste cuer marri trestous les jors ploroit 
Por la mauvaise vie que ses sires menoit, 

Nuitetjor, tart ettempre, moult souvent le blasmoit: 

« Sire, ce dist la dame, car lessiez ceste vie 
Ou de moi ou de vous sera la départie. » 

Quant li sires l’entent envers lui s’umilie, 

Car il l’avoit tous jors honorée et servie ; 

Il n’estoit riens au monde que sôs cuers amast tant 
Comme il faisoit sa famé ; lors respont doucement : 

I. 23 

« Certes, ma douce dame, je ferai vo commant : 
Por vous me veil retraire de cest jor en avant.» 

— «Sire, ce dist la dame, de Dieu ,c. mil mercis, 
Vous savez que de vous ay .ij. enfans petis 
De moult bele façon et samblent bien gentis; 

Por eulz doit vostre cuer estre bien convertis. » 

Tant sarmonna la dame et requist son seignour 
Que il li respondi : « Dame, por vostre honnour 
Et pour moi amender vers Dieu mon créatour 
Veil aler à confesse regéhir mon errour. » 

Tantost li chevaliers à confesse ala; 

Au prestre miex qu’il pot ses péchiez recorda. 

Li prestres respondi qu’il ne l’assouldra jà, 

Mais à .i. saint hermile tantost si l’envoia. 

« Je n’ai de vous absoldre maintenant nul pooir; 
Alezà cel hermite, si ferez grant savoir. » 

Lors se met cil en voie , ne vault plus remanoir ; 
Tant erra qu’il trouva l’ermite en son manoir. 

Quant li hermites vit venir le chevalier, 

Il cuida que ce fust por li le chief trenchier; 

De la paour qu’il ot prist Jhésu-Crist prier 
Qu’à cest besoing li veille conforter et aidier. 

Le chevalier parla trestout premièrement : 
L’ermite salua bien et cortoisement. 

Li sains hons respondi moult débonnairement : 

« Sire, Diex par sa grâce vous doinst amendement. » 

— « Voirement, dit li sires, me veil-je amender; 

Je ne sui ey venus que pour moi conforter. » 

Quand l’ermite l’entend, Dieu prist à réclamer 
Qu’il li doinst sens et grâce du pécheur conforter. 

Lors va li chevaliers regéhir ses péchiez, 

Tous ceulz dont il cuidoit estre plus cntechiez. 
L’ermite se saigna, qui estoit embrunchiez, 

Du signe de la crois où Diex fu closfichiez. 

Quant le chevalier ot en bone repentance 
Regéhi ses péchiez qu’il ot fais dès s'enfonce, 

Li hermites li dist: « Volez-vous pénilance? » 


Respont le chevalier : « Ne porroie endurer. » 

— «Dont vestez une hairc por vostre char mater 

Et si ceigniez la corde. » Cil dist : « Lessiez-m’ ester ; 

« Car de si faite chose qui me soit si grevaine 
Ne me meslerai jà ne ne métrai en paine. » 

Quant l’ermite l’entent, doucement Dieu réclaimme 
Qu’il confort le pécheur et à droit port ramainne. » 

Li hermites li dist : « Porriez-vous veillier 
Jusqu’à demain (malin) et tous jors Dieu prier 
Devant l’ymage Dieu qui est en ce moustier? * 

Le chevalier respont : « Oïl, au mien cuidier. » 

— «Or alez, dist l’ermite, et je vous assaudrai, 

Mais que vous n’en issiez tant qu’à vous revenrai. » 

Quant li ennemis vil qu il ne l’engigncra, 

A ces compaignons vint, la chose leur conta. 

Li autres respondi : « Entre nous .iij. yrons; 

Pensez me sui comment nous le déceverons : 

Vous .ij. serez en guise de ses .ij. enfançons 
Et je serai sa famé; par tel point l’avérons. 

• Je yrai devant lui, par les mains vous tendrai; 

S’il ne se veull lever, je m’en despérerai. 

A .i. coutel tous .ij. je vous despécerai. • 

Li autres respondi : « Alons tost sans délay. » 

En guise de la dame se mist li ennemis ; 

Li autre sont en forme des .ij. enfans pelis. 

Devant le chevalier vont criant à hault cris : 

« Hélas! or sommes-nous mendians et chélis! » 

Cil qui ot la samblancc de la famé au seigneur 
S’en vint droit devant lui démenant grand doleur : 

« F rans lions, dous, débonaires, jamais n’aurons honneur. 
Je ay au cuer grant duel, onques je n’o greignor ; 

« Car li feus nous a ars trestoul nostre manoir, 
Chevaus, brebis et vaches et trestout nostre avoir. 

Sire, venez-vous-en, que je vous di pour voir, 

J occirai vos enfans lantostsans remanoir. 

* Sire, vous disiez que vous m’amiez tant 

Que vos n’amiez (rien) tant en ce siècle vivant. 

Sire, venez-vous-ent avec nous maintenant. » 

— «Non ferai, dist li sires, jusquesà l’adjournant. » 

Quant li ennemis vit que il ne l’enmenra, 

Les . ij . cnfans tantost d’un grant coutel frapa. 
Devant le chevalier tous .ij. les despeça; 

Onques au chevalier ii cuers ne l’en mua; 

Car il a voit en Dieu son cuer et s’ espérance. 
Jusqu’au jor à genoulz fist moult bien sa penance, 
Et li mauvais s’en vint, n’i firent demourancc : 

De ce qu’il l’ont perdu firent duel et pesance. 

Chascun des ennemis grant tempesle mena 
Si haut que jusqu’en bisme tous li lieus en croila : 
Ce samble à celui qui l’orage véu a. 

Quant li jors fu venus l’ermite se leva. 

Au chevalier s’en vint qui en Dieu ot sa cure 
Et li sires li conte trestoute l’aventure 
De ceulz qu’il ot véus et toute leur figure : 
«Volez-vous, dist l’ermite, o'ir vérité pure? 

« Ce sont li ennemi qui à vous sont venu; 

De ce que il vous perdent sont forment irascu. 

Or pensez du bien faire, car du dous roy Jliésu 
Estes d’ore en avant quites et absolu. » 

Le chevalier l’entent, s’a grant joie menée 
Et dit qu’aveques lui fera sa demorée. 

Adont devint hermites, s’a la haire endossée; 

Par les oevres qu’il fist a bien 6’âme aquitée. 

A ses enfans lessa trestout son héritage; 

Sa famé pour s’amour fu de si bon corage 


Digitized by Google 



QUI DEVINT IIERMITE. 

Qu’ele les vint servir dedens le hault boscage: 
Sainte vie menèrent dedens cel hermitage. 

Or prions à celui qui sa mort pardonna 
Quant Judas le feri et Longis le navra 
Et la virge Marie qui .ix. mois le porta, 

Que nous aions la joie qui jamais ne faudra. 
Amen. 


Explicit le dit du Chevalier hermite. 

Mult a entre triacle et venin grant discorde; 

Tuit cil qui sont el monde n’en feroient l’acorde. 
Qui an .ii. les auroit liez à une corde 
N’i porroit-il avoir pais ne miséricorde. 

Ne savez qu’est triade auquant, si com je cuit : 
C’est une bestelete où mult a de déduit; 

Mes tant het le venin que tout adès le fuit : 

Jà nel’abitera ne par jor ne par nuit. 

Li triades si est une beste coranz : 

Douce est et débonerc et mult soef flerans ; 

Mès tant het le venin, por ce qu’il est puanz , 

Jà ne l’aprochera, toz jors li est nuisanz. 

Savez que li triades à droit nous sénefie 
Amor et léauté et sens et cortoisie, 

Pais et miséricorde, honor et bone vie, 

Simplèce et bone foi et vraie compagnie. 

Li venins sénelie orgueil et fausseté, 

Envie et covoitise, félonie et fierté. 

Usure, gloutonie, luxure et mauvesté, 

Trahison, tricherie, toute desléauté. 

Comment porroient eslre icil dui coinpaignon 
Que l’un n’a el que bien, l’autre n’a se mal non? 

Li uns veut léauté, li autres trahison : 

S’il èrcnt bon ami, c’estroit contre reson. 

Por le mont ai or tret cest ditelet avant : 

Li venins de péchié nos va trop décevant. 

Las! je le di por moi, quar d’autrui ne me vanl, 

Ne sai s’onques fis bien en trestout mon vivant. 

Li venins de péchié a le monde sorpris ; 

Lessiez est li triades, ne cuit que mes soit pris. 
Honor et corloisie qui soloit estre en pris 
Est estainte et li maus alumez et espris. 

Je voi trestout le siècle et félon et entort; 

Nous lessons la droiture, si nous tenons au tort; 
Nos lessons bone vie , si prenons male mort ; 

Nos lessons le droit chant, si prenons le descort. 

Li venins de péchié samble au siècle trop dous; 

Li mondes l’aime tant qu’il en ert fins jalous : 

Se l’un fet .i. péchié, l’autre en veut fère dous; 

Se l’un veut estre chiens, l’autre veut estre lous. 

Nos Pesons trop que fols qui nos envenimons: 

Les déliz de péchié certes trop les amons ; 

Jà devcndra chascun porreture el limons : 

Par venin de péchié est enherbez li mons. 

Ausi comme est uns hom c’on veut envenimer, 

Ou dame ou damoisele que l’en ne puet amer. 

On li fet le venin mengier, boivre et humer ; 

Primes li samble douz, plus le set trop amer. 

Li venins est soef en son primerain point : 

Il déçoit tout le siècle et le tret à son point; 

Mes nos le troverons en la fin si repoint 
Que jà n’i troverons d’amistié .i. seul point. 

Je voi par tout le monde le venin espandu : 

Nos avons le triade desmané et perdu. 

Encontre .x. preudommes qui d’onor sont vestu,. 
En i vont .xx. ou .xxx. qui en sont trestuit nu. 

Par venin de péchié est li mons decéus; 

Li maus est bien montez, li biens est dechéus ; 
Ainçois c’uns léaus povres fust de nos parcéus 
Seroit .i. desléaus riches bien revestus. 

Cest afère puet l’en légièrement prover, 

Car on soloit jadis les preudommes trover ; 

Mès or font si partout et l’eschars et l’aver 
Qu’il font clorre leur huis quand il doivent laver. 

A lor pances emplir, ce est toz lor aviaus; 

Quant li ventres est plains, dont est granz li reviaus. 
Nus ne s’i puet embatre se 11 n’a non traviaus : 

Aus granz félonsenfruns viengne granz eulsnoviaus. 

Vilainemant menjue qui en tel leu s’embat, 

Quar il trucve à l’entrée mainte foiz tel rebat 

Que si très cruclinent arrière le rabat 

Que s’il bien ne se tient que tout envers l’abat. 

Tôt ce fet avarisce la serve pautonière, 

Qui veut trestout le monde trère à s’orde manière; 
Li clergiez, où honor déust estre plenière, 

Portent mès d’avarisce l’escu et la banière. 

Par fois je me merveil de cels qui rentes ont 
Qui faillir ne lui puèent, tant comme il viveront , 
Qui le trésor amassent et poi de bien en font : 

Li venins d’avarisce les ocist et confont. 

S’ uns clers a sa provende, ce ne li soulist mie; 

Une autre en veut avoir, ce est grant derverie. 
Encore fust-il miex que cil qui n’en a mie 
L’éust et déservist por soustenir sa vie. 

Un prestre a tel paroisse don dui se gariroient, 
Voire troi au besoing, s’il à droit la portoient, 

Et els selonc l’escrit lor oevres maintenoicnt, 

Mès por cest siècle faus l’Escripture forvoient. 

11 ne méserrent mie par els tant seulement , 

Ainz prent trestoz li siècles garde à els plainement, 
Quar s’il selonc lor ordre vesquissent saintement 
L’en créust assez miex tout lor commandement. 

Il dient mult de bien , mès il le font en vis ; 

Mult de lor oevres sont confrères à lor dis: 

11 sont notre pasteur, nos sommes les brebis ; 

Mès par lor foie garde est li siècles trahis. 

S’uns hom loue .i. pasteur por ses brebis garder, 

Il li doit sauvement mener et ramener, 

Et s’il lesse ses bestes por aler riveler 

Je di , s’il en pert une, qu’il l’estuel restorer. 

Ainsi est-il des prestres, par sains Denis de France, 
Puis que Diex le retient et truève sa sustance 
Por ses âmes garder, se il les désavance, 

Se Diex pert par sa garde, il en prendra venjance. 

Li prestre et li clerc doivent estre no mireor. 

Par dit et par parole se font-il li meillor ; 

Mès il en sont par oevre si très vil gardcor 
Que plus i garderez, mains i aura luor. 

Li prestre dient bien : t Por Dieu, seigneur, donez; » 
Mès il dient petit aus pauvres genz : t Tenez ; » 

Ainz ont les doiz au prendre ouvers et desnoez 
Et en rendre les ont crampis et engluez. 

Por Dieu, clerc et provoire, esgardez qui vous estes; 
Gardez por bones oevres nostre Seignor ses bestes, 
Si qu’avoee lui faciez en paradis voz festes 
Que li vrais Diex vous mete corone sor voz testes. 

Or ai dit sor les clers et sor celz des moustiers : 

Or me covient .i. poi parler des chevaliers; 

li n’a guères à dire enlr’els et useriers 

Qu’il faussent les droitures por les mauvès loiers. 

Li chevalier sont mort sc Diex ne les regarde; 

Us réambent et tuent cels que il ont en garde: 

Por .i. poi de deniers que maleoil feus arde! 

Font devenir droiture trahitresse et renarde. 

Vez les rois et les princes, les contes et les dus, 
Venins de covoitisc les a si toz férus ; 

L’un désérite l’autre selonc ce qu’il puet plus : 

Le fort chace le foible et met quanqu’il puet jus. 

Li povre sont honi por lor chetiveté , 

Quar il n’aorent mie Dieu de lor povreté; 

Ainz tencent et estrivent (si n’en sèvent Dieu gré) 
Dieu, preudons et le siècle par grant maleurté. 

Li venins a loz pris et cortois et vilains , 

Evesques et chanoines, doiens et chapelains, 

Et rois et dus et contes, preslres et chastelains 
Et convers et converses et moines et nonnains. 

Li venins de péchié est partout trop amez; 

Toz li siècles en est sorpris et abosmez : 

Je ne cuit pas c. hommes en .i. règne trovez 
Qui n’aient aucun pou les cuers envenimez. 

Ou il sont orguillex, covoitex ou félon, 

Ou il sont enviex, usericr ou glouton , 

Ou tuit plain de luxure ou plain de traïson, 

Ou tuit plain d’avarisce, mesdisant ou larron. 

Li venins de péchié nos fet ces maus aprendre; 

Le bien lessons aler, nos n’i volons entendre; 

Mès se nos nos lessons du venin trop sorprendre, 

Li venins nos fera en la mort d’enfer prendre. 

Certes, mult est mauves telsostex à reçoivre, 

Qui tout le monde veut et honir et deçoivre; 

Or vous vueil du triacle les bontez ramcntoivre 
Qui au hanap d’onor nos veut doner à boivre. 

Li triades norrist le venin longuement, 

Mès de ce qu’il s’espurge de l’envenimement, 

Il le het et esclave si angoisscusement 
Que jà puis n’i aura, s’il puet, habilement. 

Ausi est-il de l’àme qui souslient nostre vie : 

Tant com nos maintenons covoitise et envie, 
Usure et glotonie, luxure et tricherie. 

Tant est l’âme en prison et en fiens enfouie; 

Mès se nos guerpissous trestoute oevre vilaine 
De vrai cuer repentant et par confesse plaine, 
Puis féissons bone œvre et pénitance saine, 

Nos conduirons noz âmes avoec la Magdelène. 

Vez ii venins est douz quant on premier le prent, 
Puis samble trop amer quant auques se repent; 

El li triades est sur au commencement, 

Puis n’a-il en cest mont si savorex piument. 

Savez qu’est du triacle : quant on le veut chacier, 
La voie est aspre et dure et griez au commencier; 
Quant il voit c’on le suit léaument sanz trichier, 
Si fet aus gens lor cucrs et la voie adoucier. 

Quant il voit c’on le suit et c’ora bien fère l’ose, 
Sanz barat et sans guile et sans mauvèse glose, 


Digitized by Google 


ET DE VENIN. 


307 


Lors est si débonères et si très douce chose 
Qu’ausi se lesse prendre com li rosiers sa rose. 

Li rosiers est poignans, la rose est déliteuse ; 

Voie de pénilatice est .i. petit greveuse ; 

Mès mull fet bon passer en la voie annicuse 
Par qoi l’en puet avoir la joie glorieuse. 

Savez qu’est li triades, qui les biens nos enseigne; 
C’est li sires des ciex dont nos portons l’enseigne, 
Qui het de toz péchiez la penssée et l’ouvraingne : 
Privance de péchié nos fet de Dieu estraingne. 

Diex est li vrais triades où ainz n’ot amertume, 
Ainz est plains de douçor et plains de souatume. 

Cis siècles est toz faus, toz vuis, toz plains d’escume : 
Folz est qui por cest siècle en la mort d’enfer tume. 

Or i a une gent qui tout vueient avoir 
Et siècle et paradis tout par lin cstovoir; 

Mès en si fêtes genz a mult poi de savoir 
Qu’il cuident Jhésu-Crist par guile décevoir. 

Diex ne veut pas guingner par engin, desoz chape, 
Ainz nos veut plainement trestouz métré en sa trape; 
Mès orgueil et péchié l’en retout et tant hape, 

Près se va que li siècles trestoz ne li escliape. 

Mult a de gent el mont qui dient vraiement 
Qu’il puéent bien avoir le siècle plainement 
Et s’auront paradis, ce dient, ensemcnl; 

Mes qui por voir le dit, je respont qu’il se ment. 

Cil qui à ce se tient , il a foie espérance : 

Diexot por nos en terre povreté et villance : 

Ou nos lerons por lui l’orgueil et la bobance 
Ou jà n’aurons de lui conseil ne sostenanee. 

Se nos volons avoir el siècle noz délis, 

Chambres encortinées et les savorex lis, 

Et se nos avons Dieu por fère noz délis, 

Dont fu fols sainz Leurens qui pour Dieu fu rostis*. 

Se par noz granz avoirs et par noz robes beles 
Et por fère du siècle trestoutes noz quereles 
Volommes devant Dieu mener noz querieles, 

Dont tieng-je por chétis cels qui sont à Vauceles 


> Celte pensée, ou du moins des raisonnements analogues, se retrou- 
vent fréquemment dans les poêles du moyen âge. Rutcbeuf a exprimé 
identiquement la même idée dans ces vers sur les Béguines (tome I, pages 
160 et 161): 


Si ne lor puet-on pas desfandre 
Qu'eles niaient de la char tandre. 

Se Diex lor vouloit por ce randre 
La joie qui est sans fin prandre , 

Sains Lorans l'acheta trop chièrc. 

s Vauceles , dont il est question ici , n'est certainement pas l'abbaye de 
ce nom (ordre de saint Benoit) , située dans le diocèse d’Apt en Provence, 
mais bien celle de l’ordre de Ctleaux , située dans le Cambrésis , et qui 
contint, dit-on, jusqu'à sept cents religieux. J’ai publié, pages 36 et 
suivantes de mon choix de poésies inédites des 13 e et 14° siècles intitulé 
Jongleurs et Trouvères, une petite pièce qui porte le titre de l'Évangile 
des Famés, et à la Un de laquelle nous apprenons en ces termes, de l'au- 
teur lui-même, qu’il était moine de Vaucelles : 

Ces vers, Jehan Durpain , uns moines de Vauceles, 

A fet mult soutilment ; les rimes en sont beles. 

Il lessièrenl le siècle por Jliésu-Crist avoir 
Et nos volons le siècle et Dieu por estovoir. 

Encor en a en l’ordre tels .C., si c’om j’espoir, 

Qui eussent au siècle assez dras et avoir. 

Se par noz délis fère paradis conquerrons, 

Dont ont-il por folie pris les blans chaperons; 

Se par guile et par boule en paradis montons, 

Dont ne sai-je por qoi il sont à oroisons. 

Ausi com li triades ne mué ne changié 
Eschivc le venin qui bien l’a eslongié, 

Eslonge li vrais Diex félonie et péchié : 

Qui tout se tient au siècle, il a tost Dieu lessié. 

C’est voirs qu’il n’a en Dieu fors reson et droiture, 
Et sa mesons est saine et clère et nete et pure, 

Et nos sommes tuit plain de venin et d’ordure : 

Fols est qui cuide métré avocc Dieu tel mouture. 

Ou Dieu ou le déable nos covient-il guerpir : 

Certes lequel que soit ne poons-nos servir. 

Diex veut tous lens voir dire, déables veut mentir; 
Diex veut les genz sauver, Sathans les veut honnir. 

Se vous demant à toz , je que ci sui toz seus , 

S’il est nus hom en terre qui péust estre tels 

Qui si péust servir les anemis mortels 

Qu’il fut bien de chascun et fust dans ses chateus? 

Ce ne porroit pas estre, n’avenir ne porroit, 

Et s’il servoit miex l’un, li autres le harroil. 
i. 21 

11 n’est nus c’unsseus hom,ce set l’en bien et voit, 
Ne il ne puet pas cstre avoec lequel que soit. 

Jà voir lequel que soit de fin cuer n’amera ; 

Se il se tient à Dieu , déable le harra, 

Et s’il sert Dieu de cuer et Diex le servira, 

Et s’il sert le déable en enfer l’ocirra. 

Ausi est de ce siècle, par vérité le di, 

Quar en Dieu et en lui sont mortel anemi; 

Qui tôt se tient au siècle, il a tost Dieu guerpi 
Et qui à Dieu se tient, il dit au siècle fi. 

Or i prenez bien garde, se je vous di reson : 

S’ uns hom lesse por Dieu engin et tra'ison 
Et il va à confesse et est en oroison , 

Lorslehéent luit cil qui aiment mesprison. 

S’ uns hom fet el siècle toutes ses volentez 
Et il lesse por Dieu trestoutes mauvestez, 

Tantost est des mauvès escharnis et gabez , 

Ou il est ypocrites ou bergiers apelez. 

S’uns hom veut fère bien, li siècles ne li lest , 

Ainz le gabent et huent et chascuns li dit let, 

Si qu’il avient sovent, ce sachiez entreset. 

Que par mauvèses gueules empire aucuns son plet. 

Se cil qui le siècle aiment voient .i. léchéor 
Venir entr’els, il font grant joie et grant baudor, 

Et s’uns hom i venoit qui Dieu sert nuit et jor 
Miex voudroient qu’il fust enclos en une tor. 

Dont di-je encontre eis que Diex est contredis, 
Qu’il li toit et recope quanqu’il puet ses amis, 

Et puisqu’il tient les genz dame Dieu por chétis 
Dont di-je que il est dame Dieu anemis. 

Seignor, véritez est, ne 1’ tenez mie à fable : 

Se nos servons bien Dieu nos lerons le déable. 

Et se nos volons fère d’infer no connestable. 

Nos lerons paradis et joie pardurable. 

A cest point vous tenez , et si n’en doutez rien , 
Qu’entre Dieu et enfer n’aura jà nul moien : 

Ou Diex aura trestout entier son crestien 
Ou 'enfer l’aura tout entier en son lien. 

Or nos doinst li vrais Diex si noz voies temprer 
Et l’amor Jhésu-Crist si en noz cuers entrer 
Que le venin puisson si de noz cuers oster 
Qu’anemis ne nos puist en sa meson. mener. 


Amen. 

Pour ce que je voi grant partie 
Du monde qui met s’estudie 
A li un l’autre décevoir, 

Veil dire .i. dit qui tout est voir ; 
N’en puis mais se j’en sui haïs, 
Mes je tiens ceux por fox nais 
Qui tant se fient estre fors 
Et en la force de leur cors 
Que il ne leur chaille de l’âme. 
Diex! il n’est si belle dame 
Ne si fort homme tant soit fier 
Que mort ne face trébuchier. 
Parsonne qui a à mourir 
Ne se devroit jà orgueillir. 

De l’estât du monde veul dire 
Par amours ; n’en aiez pas ire, 
Car partout a trop à reprendre 5 
Aucuns aiment mieus à entendre 
Une folour quant on la dit 
Que chose dont vient profit ; 

Mais por ce ne lairai-je mie 

Que pure vérité ne die : 

* Diex gart qui l’orra sanz noisier. 
Saint Pol si le veulttesmoingnier, 
Car celui doit bien jéuner 
Qui à point ne veult labourer ; 
C’est .i. certain enseignement. 

Or entendez bien sainement : 

11 sont .ij. paire de labours, 

Li uns d’aquerre bonnes mours, 
L’autre est ouvrer de ses mains : 
Ces .ij. ovrages sont certains. 
Parsonne qui set son mestier 
Dont elle puet pain gaaignier, 

Doit loer Dieu parfaitement 
Et conforter la povre gent 
De ses biens que Diex li envoie. 
Diverse gent vont par la voie : 
L’un demande pour Dieu sa vie 
Et l’autre la boe nestie, 

Le tiers si fait vaissiaus d’argent.. 
Li un achate et l’autre vent, 

Les autres servent d’autre guise 
Qui ne se muevent de l’églyse. 

Les marchéans, les laboureurs, 
Les soustiennent de leur labeurs; 
Noble chose est que de donner 
Et chétive de demander : 

Celui qui donne se franchist 
Et celui qui prent s’aservist, 

Mais chascun ne puet pas avoir 
Grascc d’amasser grant avoir; 
Ceuz qui sont riches sages sont 

Quant à la povre genl bien font; 
Mais par le monde queurt .i. vice 
Qui ert apelez avarice 
Qui pluseurs gens en enfer raaine. 
11 a .vij. jourz en la semaine 
De quoi veil .i. petit parler : 

Tous les oez souvent nommer. 

Les noms qu’il ont leur sont venus 
Des .vij. planètes de lassus, 
Aussiques a-il .vij. estas 
De gens au monde sà jus bas 
Que comparer veul par mon cours 
Aus .vij. planètes et aus jors. 

Le dimence est jour de repos ; 

Por ce tant bien comparer l’os 
Au soleil, c’est le nom de Dieu ; 
Aller doivent de douz cuer pieu 
Au moustier chascun et chascune. 
Le lundi est dit de la lune; 

De Mars pren selonc le mardi , 

De Mercure le merquedi ; 

Le jeudi de Jupiter si est jus 
Et le vendredi de Vénus : 

De Saturne le samedi. 

Or entendez je vous em pri. 

Le dimenchc ert .i. digne jor. 

Si com le soleil rent luour 
Plus qu’autres planètes ne font , 
Aussi ceuz qui bonne foi ont 
' Vont dévoiement au moslier 
Au dimence, de cuer entier. 

La messe oïr et le sarmon. 

* Voir, ce n’est mie sanz raison 
Se nostre Seignor se courouce 
Quant les gloutons plains de repoucc 
Vont en la taverne où il boivent , 
Quant oïr le servise doivent , 

Et font traire du plus fort vin. 

La bonne viande bien matin 
Vont acheter, il le convient, 

Et se par aventure avient 

Que li uns d’eulz vait au mousticr, 

L’autre le vendra sachier 

Par la corne du chaperon, 

Et li dit : « Vien-t’en, si bevron; 

Ne le chaut d’ester plus ci r 
Il m’anuie, je le t’afi. » 

Vrais Diex ! il ne leur desplet mie 
D’estre du main jusqu’à eomplie 
En la maison du tavernier ; 

Ne font fors crier et noisier.. 

Là sont à aise sus le coûte; 

Souvent faut que l’oste les boute 
Hors de l’ostel, tant y sont tart. 

Le vin que le foie leur art! 

Et quant ce vient à lendemain 
La teste leur deust et la main 
Leur tramble ; lors vont par effors 
Au poil du chien qui les amors. 

Là recommencent le trumel, 

Et quant reviennent à l’ostel 
Il bâtent femme et enfans, 

Ainssi gastent les mcschcans 

En .i. jour, par leur lécherie, 

De quoi leur femme et leur mesnie 
Vesquissent bien une semaine. 
Voire ont fait plus d’evre vilainne 
Au dimanche qu’autre jour; 

Mais certes c’est trop grant folour. 
Du premier vous lairai ester ; 

Du secont estât veut parler. 

Car par le lundi entendon , 

De la lune prenl son non. 

La lune est frosce, fresche et tendre 
Por cela nous poons entendre 
L’estât de gent religieuse 
Qui doit estre douce et piteuse. 
Aussi comme la lune rent 
Yauc quant est plaine souvent, 
Doivent gent d’ordre grant plenté 
Euvre faire d’humilité; 

Mais le déable les tarie 
De bouter en ypocrisie, 

En vaine gloire bien souvent. 

Ceulz qui por le los de la gent 
Font en cest monde pénilance, 
L’évangile dit sanz doutancc 
Qu’il ont jà éu le louier. 

Wus ne se doit por bons jugier : 
Jhésu-Crist dist que cil sera 
Essaucicz qui s’abaissera. 

Cil est sages qui poi se prise : 

Du tiers estât dirai la guise. 

Mardi vient de Mars par droiture; 
Mars sénefie l’escripture, 

Diex de bataille, pour tant di 
Que puis comparer au mardi 
L’estât de chascun chevalier 
Qui pour le filz Dieu essauchier 
Sc doivent combatre à esfors; 

Le droit doivent sevrer des tors, 

Et jugier loiaument touz jours ; 

Mais maintenant en plusieurs cors 
Ne veult-on povres genz oïr. 

Aus avocas convient blanchir 
La main d’argent, non pas de chiaus. 
Les chevaliers si sont trop chaus 
D’aler tournoier et ’jouster ; 

Mais miex leur vousist conquester 
Le saint sépulcre où Dieu fu mis. 

Les Sarrazins ont jà occis 
En Garnadc moult de no gent : 

Nous voions tuit communaumcnt 
Que l’un crestien l’autre ocist : 

Le grant menjue le petit. 

Les laboureurs sont trop folcz : 

Fain et avainne, vin et blez, 

Prent-on seur eulz soir et matin ; 
Voir ce n’est mie larrecin, 

Mes c’est toute que poi mains vaut. 

Du merquedi parler me faut 
Qui seur la planète Mercure 
Prent son non, cc dit l’escriture; 

Por ce, selonc m’cnlcncion , 

Des marchéans vous parlerons. 

On doit en tous les lieus amer 
Les marchéans et hounourer 
Qui veulent ouvrer loiaument; 

Mais on m’a dit n’a pas granment 
Que qui loiauté veut tenir 
Qu’à grant paine se puet chevir : 

Il faut mentir et parjurer, 

Et le plus biau dehors monstrer 
Qui veult avoir sa chevisance. 

Bonne gent, c’est grant mescheance, 
Quant on met Dieu en non-chaloir 
Por amasser trop grant avoir. 

L’en soloit croire .i. marchant 
Par son dit; mais dorénavant 
On voit tant de fauses mesures, 

De termoiemens et d’usures, 

C’on ne se set en qui fier. 

Si je vouloie deslier 
Ma langue en disant vérité, 

Voir, on ne m’en sauroit jà gré. 

Des marchéans à tant me tais : 

Diex ament trestous les mauvais ! 

Du cinquième estât vous diron ; 

Car par le jeudi entendon, 

Ce sont les laboureurs de terre 
Qui pensent tout d’aquerre 
Les biens dont sommes soutenus ; 
Mais les uns en sont décéuz 
Par une très mauvaise guise, 

Car il labourent par faintise. 

De par main demandent loier, 

Afin de leur journée avoir, 

Et se héent, c’est sanz douter; 

Ce qu’il déussent plus amer, 

C’est sainte églyse, clerc et prestre, 

S’il vousissent passiens estre 
Plutost qu’autres fussent savez. 

Je croi qu’il en y ait assez : 

Il vouroient que pain fust chier 
Quant ont de pain plains leur grenier. 
Ne di pas qu’il soient tous tiex ; 
Entendez, si en voudrez miex. 

Parler vous veul du vendredi 
Et puis après du samedi : 

Sarez les .vii. estas tous sus. 

Le vendredi vient de Vénus : 

Vénus sénefie luxure. 

Moult de gens y metent leur cure 
A faire tretouz leur délis, 

Bonnes viandes et bons lis, 

Et bonnes robes à vestir; 

Orgueil fait le monde fynir : 

Trop fort souprent femmes et hommes. 
Se regardon de quoi nous sommes, 
D’estre orgueilleux n’arons talent ; 

Se pensons à l’engendrement, 

Voir ce n’est pas chose moult nete. 

Au premier ne sommes que glete; 

Tant com vivons ne valons riens : 

Le plus c’est plain sac de liens. 

.1. arbre rent fueilles ou fruit, 

Mais de nos cors c’ordure n’it. 

11 n’est bouche ne si biau nez 
Dont il n’isse d’ordure assez, 

Et tantost com nous sommes mors 
Vous povez savoir que le cors 
Put plus que d’autre créature. 

Les vers font de nous leur pasture, 
Por ce est fol qui s’orguelist : 

Afiner me convient mon dit. 

Du samedi, se Dieu me saut, 

A cel jour le semainne faut. 

Le samedi si prent son non 
De Saturnus, et nous trouvon 
Qu’il n’est estoile si diverse 
Comme ele est, et pour ce j’envcrse 
Sur li estât de povreté. 

Trop y a de diversité, 

Car cil est povre d’esperit 
A qui povreté enbelist. 

Povres y a d’autre manière 
Qui n’ont de rien povreté chière, 
Car moult volentiers s’il pooient 
Riches et poissant devendroient ; 
Mais il n’i puéent avenir. 

On voit bien povre devenir 
Aucunes gens par meschéance 
Et les autres par leur enfance, 

Qui ne veulent leur amis croire. 
Les uns sont povres par trop boire, 
Les autres par le gieu du dé ; 
Quant se voient à povreté 

Il maugrient saintes et sainz. 

Les autres perdent piez et mainz 
Par meffait ou par maladie. 

Aucuns musars par leur folie 
Se désespèrent bien souvent : 

Ceulz sont povres parfaitement , 

Car il perdent le cors et l’âme; 

Por ce tout homme et toute femme 
A qui Diex a presté avoir 
Doit conforter à son povoir ; 

Mes l’un ne veult mès l’autre aidier, 

1. ceulz qu’on voit qui en ont mestier. 
Diex, .i. petit de seeourancc 
Gète homme de désespérance. 

Roys Alixandre est finez, 

Les biaus dons ne sont mès donnez , 
Et s’on donne , je vous créant , 

Si n’est-ce fors en recréant. 

S’un bourgeois ou .i. chevalier 
Donne sa robe à .i. barbier 
Ou à .i. autre ménestrel. 

Il convient qu’il serve à l’ostel 
Et y fera mainte corvée, 

Tant qu’il maudira la journée 
Qu’il prist la robe, c’or plus chière 
Li couste que d’une frepière. 

Douce gent , petit vaut tel don ; 

Tel dons resamblent au lion , 

Car quant le lyon veut mengier, 

Les bestes prent fort à huchier ; 

Elles y viennent sanz respit : 

Elle prent qui li abelit. 

Quand toute ne la puet user, 

A un autre le va donner ; 

Mais s’il avient à lendemain 
Que le lyon n’ait point de fain, 
Tantost la beste mengera 
A qui son remanant donna. 

Son don n’est gaires profitable : 

Or oez .i. mot tout notable. 

Vous véez le jour des eStrenes 
Que on présente les dousenes 
De froumages ès granz mesons, 
Dont on renvoie aus chapons. 

Jà n’i alast-on riens porter 
Se on n’en cuidast amender. 

Tiex dons plaisent petit à Dieu , 
Mais ce c’on donne de cuer pieu 
El non du très douz Jhésu-Crist, 
C’est le don qui vient à profit , 

Car à .c. doubles est rendus; 

Mais uns usages est venus 
Que l’en lait les povres jeûner, 

Et fait-on les biaus dons donner 
A ceulz qui n’en ont nul mestier ; 
Por ce dit-on en reprouvier, 

C’est au cras porcel le cul oindre. 
En la fin de mon dit veul joindre 
I. mot qu’ai oy mainte foiz : 

Pour ce te donne de mes pois 
Que de tes fèves veul ravoir. 

S’il vous samble que je di voir, 

Si m’en créez séurement, 

Et se vous avez aisément , 

Si me faites aucun confort. 

Diex vous gart de vilainne mort ! 


Explicit le Dit des Planètes. 

ajoutez le n A 7015. 

Page 245. J'jr dis en note que je vais reproduire la pièce intitulée du Roi, 

Page 287, vers 19, au lieu de tnaigrisl , lisez : en aigris/. 

